
I. PRIVIRE ÎN URMĂ. CONSIDERAȚII GENERALE. 


Eliad dăduse limbii romăncşti o gramatică, o ortografie şi re- 
gule pentru întroducerea neologismelor pe care, în scurt timp, le 
primiră cei mai mulţi şi mai buni dintre scriitori. Asachi dovedise 
că despreţuita limbă moldovenească nu e bună numai pentru cîn- 
tecele poporului și pentru oftările amoroase ale boierilor tineri, ci 
că poate să urmărească şi să atingă clasicitatea sculpturală a so- 
netului italian impecabil și concis. Mulţămită mai ales lui Eliad, o 
parte măcar — fără îndoială încă o prea mică parte — din litera- 
turile apusene intrase prin traduceri în romăneşte; se dovedise 
astfel pe deplin că limba noastră poate reda într'o formă mulţă- 
mitoare nuanţe deosebite din scrisul felurit al marilor cîntăreţi pe 
cari i-a avut omenirea. Se tradusese mult din literatura francesă 
al veacului al XVII-lea, destul din aceia a epocei filosofilor; apoi 
tălmăcitorii se îndreptaseră către Lamartine, către Byron, înee- 
pătorii romantismului. Negruţ îndrăznise a se atinge de Hugo; 
tot el dăduse ceva din Puşchin, căpetenia şcolii romantice rusești. 
Deocamdată la o parte de ochii publicului, Basarabeanul Stamati 
culegea în răgaz din mai multe literaturi — pănă şi din Englesul 
Moore — şi da un veşmînt romănesc: acelor bucăţi care-i plăcu- 
seră mai mult în cetitul lui harnic. 

Asachi, întăiă, Eliad, pe urmă, începuseră o literatură romănească 
artistică, personală, — solid clasică la unul, visătoare și romantică 
la cellalt. Şcolari literari ai lui Asachi, în ceia ce priveşte poesia, 
nu s'aă ivit: era şi prea grei! Din potrivă, Eliad și-a găsit ră- 

pede următori pe cărările întortochiate, umbrite de multă taină, 
bogate în colori schimbătoare, în vederi neaşteptate, ale romantis- 
mului lamartinian şi byronian. Cirlova apare și dispare, un fel de 
André Chénier al nostru, amestecînd forma abstractă, supţire, albă 
a veacului al XVIII-lea cu nelămuritele avînturi ale epocii nouă. 
Alexandrescu se ţine îndată după dînsul; neasămănat mai precis, 
maï circumstanţiat, mai sincer şi maï vibrant, răsplătind prin toate 
aceste însuşiri lipsa lui de egalitate, şovăielile și lunecările ver- 
sului săi nesigur. După fabula corectă, mucalită, dar ușoară a lui 
Eliad, el crease fabula socială, satirică, fabula care zugrăveşte în 
trăsături tari o societate rea, și îndreaptă, prin batjocura acoperită 
a ficţiunii, spre timpuri mai bune. 

Alexandrescu e poetul muntean. Moldova dă pe Negruţ, care se 
formează prin cetirile sale din limbile francesă şi rusească, nu fără 
oarecare inrîurire a literaturii line a boierilor d'innaintea lui Asachi. 
N'are înnălţimea de suflet al lui Alexandrescu, avîntul filosofic, 
personalitatea pronunţată, îndrăzneala de indignare a acestuia, care 
i-i mult superior ca om. Mai prosaic, dar mai egal, mai superficial, 
dar mai mlădios, mai puţin noii, dar mai corect, mai armonios, 
mai harnic şi mai cult, ducînd o viaţă care uşurează mai mult 
scrisul și-i dă o înfăţişare mai aşezată, scriitorul din Iaşi începe 
în mai multe direcţii. El dă cele d'intăiii schiţe despre locuri și 
oameni, cele d'intăiii reverii glumeţe; el zugrăveşte cele d'intăiii 
tablouri istorice; el pune pe hîrtie cele d'intăiii scene de moravuri, 
întemeind astfel nuvela, de care nimeni pănă la el nu cutezase a 
se atinge; el se riscă într'un capitol de epopeie naţională şi izbu- 
teşte, uimind pe contemporanii săi. 


Foi apar. Refusat întăiii de Grigore-Vodă Ghica la 1827 1, 
Eliad capătă învoirea de a scoate un ziar de la Ruşii Ocupaţiei din 
1828. Asachi urmează îndată. Foaia de informaţii oficiale capătă, la 
unul şi la cellalt, dar maï ales lá prietenosul, la vioiul Eliad, care-şi 
caută colaboratori în dreapta și în stînga, o însemnătate mai mare, 
şi ea face un loc și literaturii. Cu vremea se ajunge la publicaţii 
literare speciale, la «Curierul de ambe-sexe», la «Alăuta romă- 


1 Prefaţa lut Kogălniceanu la «Dacia literară»: «fn sfirşit, la 1827 d. I. 
Eliad vru, şi ar fi putut, pe o scară mult mai mare, să isprăvească aceia 
ce Racocea şi Carcalechi nu putură face. Ocirmuirea de atunce a Ţerii-Ro- 
măneşti nu-i dădu voia trebuincioasă». 

nească». Dacă ele nu se pot dezvolta şi nu sînt în stare a cîştiga 
un public mai mare, mai atent şi mai iubitor, servesc măcar să 
întreţie curentul literar și să discute chestii culturale şi lingvistice, 
care nu meritaii totdeauna să fie aduse în discuţie. 

Dacă în Principate cei doi «părinţi ai literaturii romănești» se 
încaieră şi se spurcă, — de hatîrul normelor de limbă, vorba merge, 
dacă tineri, ca Boliac, doritori de a ieşi la iveală și a strînge în 
jurul lor pe scriitorii mai tineri și decît dînșii, nu sînt în stare 
decît să dea foiţe trecătoare, fără nicio însemnătate pentru dez- 
voltarea scrisului romănesc, pentru ivirea şi formarea talentelor, 
Ardelenii, între cari aŭ răsărit acum Timoteii Cipariă, Simion 
Bărnuţ și Gheorghe Bariț, vin şi ei cu foile lor, politice și lite- 
rare. «Foaia Duminecii», prefăcută mai tărziii în «Foaia pentru 
minte, inimă şi literatură», nu dispune de puteri nouă, ea nu ur- 
măreşte o nouă reformă a limbii literare sai a felului de scris 
— de şi, pentru a satisface moda, se amestecă şi ea în aceste 
chestii, învrăjbitoare adesea, fără soluţie une ori; prin această 
publicaţie nouă nu vorbește încă o şcoală literară, încă o tovărăşie 
de scriitori, necunoscuţi saii puţin cunoscuţi, nici o ambiţie flă- 
mîndă care-și cere partea pe lume. E o foaie de educaţie naţio- 
nală, al cărei alcătuitor, Bariț, simte toată răspunderea pe care o 
iea asupră-şi. Acesta e un caracter noii, un semn bun şi un ele- 
ment de progres. În acelaşi timp însă, fără niciun fel pe patimă 
şi fără leacă de părtenire, el cuprinde cu ochii, recunoaşte, sti- 
mează şi caută a popularisa tot ce se tipăreşte mai bun în toate 
provinciile locuite de Romiîni. De la Ardeleni, cari dăduseră ex- 
presie ideii de romanitate şi printr'însa făcuseră pe Romîni a fi 
mîndri de dînşii, a despreţui un present de îngenunchiare și in- 
cultură şi a căuta prin toate silinţele lor un viitor vrednic de 
o aşa de nobilă obiîrşie, de la ei venia acuma, într'o formă foarte 
reservată, ce e dreptul, mai mult ca o încheiere, decît ca o pro- 
clamaţie, ideia unităţii culturale neapăraie a Românilor de 
pretutindeni, cari să scrie, în aceiași limbă, cu aceiaşi ortografie, după 
aceleaşi norme generale și în același spirit, o literatură unică, por- 
nind de pretutindeni și primită în fiece loc. Şi nu e o întîmplare 
că acela care a aruncat întîii vorba de «Dacia» — în sensul geo- 
grafic şi istorie vechiă mai ales, — inginerul Popovici, aşezat în 
'Tara-Romănească, e însă un Bucovinean 1. 


1 Dacia literară, cronica n-luï 1. 

Cu toată cuminţia şi buna cuviinţă a lor, cu toată nepărtenirea 
şi impersonalitatea împăciuitoare, de care dăduseră dovezi, Arde- 
lenii nu puteau realisa însă această frumoasă ideie a unităţii Ro- 
mînilor prin cartea romănească, prin graiul ce vine de la un su- 
flet la altul și nu cunoaşte în cale piedeci meşteşugite, pajeri, 
stîlpi cu vîrci în mai multe culori şi pirghii de lemn care se în- 
cuie cu lacăt. N'aveai mijloacele materiale, n'aveaii uşurinţa de 
comunicaţii și libertatea de mişcări a celor din Principate. Şi n'a- 
veaii, ca aceştia, talentele, puterea creatoare, individualităţile mari, 
izvorul veşnic de înnoire. Profesori buni, oameni culţi, înţelepţi, 
cugetători, scriitori limpezi, în stare chiar a se încălzi, a bate din 
aripi pentru a zbura scurt timp și ei, — tinerii de peste munţi n’a- 
veaă într'înşii marea originalitate producătoare care lipsia dincoace. 
Şi, dacă ajung îndrumări competente şi cinstite pentru a porni un 
curent, trebuie altceva decit reproduceri pentru a-l întreținea acolo 
de unde a pornit scînteia fără să se poată clădi şi vatra pe care 
focul luminos şi înviorător să ardă. 


Un om foarte cult, foarte harnic, cu un talent netăgăduit, sim- 
patic şi cuceritor, un om tînăr și plin de avînt, care să nu cu- 
noască toate piedecile unei ţeri rămase în urmă și deprinse a zdrobi 
aripile încrezătoare, un om în sufletul căruia să nu se fi slăbit 
credinţa în viaţa ideală, în roșturile morale, pe care el s'o fi adus 
de aiurea, unde ea fiinţă şi fericia miile de mii de oameni, —un 
astfel de om trebuia. Şi, ca să poată răzbate, avea nevoie de un 
nume boieresc cunoscut, de o situaţie socială aleasă — doar toate 
se făceai încă prin boieri, pentru boieri şi în mijlocul boierilor —, 
îi trebuia titlu, uniformă, talent de societate, uşurinţă de mişcare 
şi vorbă. Se mai cerea însă de la el şi oarecare avere şi un spirit; 
de iniţiativă, de întreprindere, cum îl avuse, şi nu-l mai avea 
acum, Eliad. Căci creatorul unei ere nouă trebuia să fie, în acelaşi 
timp, un tipograf, un ziarist, un editor, un librar. 

În Principatul muntean, zădarnic sar fi căutat acest om. Boliac 
îndrăznia, dar el era un tînăr din mulţime, cu cîteva cunoştinţi prinse 
pe apucatele; nu se putea vorbi încă serios de talentul lui, şi el 
era sărac şi'n bani. Puterile sufleteşti cele mari le avea Alexan- 
drescu, dar acesta era un biet copil veşnic, care, în căutarea unui 
răgaz priincios poesiei, rătăcia de la unul la altul, bine primit 
aici, silit să plece răpede de dincolo, un nepractic, dibuind, cu 

pchii pe sus, pe cărările primejdioase ale vieţii, unde numai cine 
calcă drept şi bine, cu energie şi ţintă sigură, numai acela iea de 
la talentul săi tot ce acesta poate să deie. Cu şcoala lui Vaillant, 
cu originea sa de boierinaş, cu puţinele sale cunoştinţi, ocroti- 
toare şi umilitoare, cu situaţia sa de iuncăr demisionat pentru in- 
capacitate, cu apostolica lui lipsă de orice mijloace şi cu far- 
nientele săi de fire şubredă și de romantic înstrăinat de lume, 
în sfîrşit cu aproape absoluta lui nerecunoaștere între scriitori — 
Eliad îl făcuse de batjocură şi pănă şi un Boliac îi trimetea cite 
o săgeată —,ce ar fi fost el în stare a face? 


Din Moldova trebuia să pornească era nouă a literaturii romă- 
neşti. Şcoala cea bună a lui Mihai Sturza — ajunsă răpede cea 
d'intîiă şcoală romănească, o adevărată Universitate, superioară și 
aşezămintelor de cultură înnaltă pe care le aveai Grecii, — Curtea, 
înţelegătoare pentru cultură a acestui Domn, o societate deprinsă 
a privi către Apus și a primi îndreptări de acolo, un stăpînitor 
egoist, tiranic şi lacom, dar de o scînteietoare deşteptăciune, de 
o ambiţie care nu e fără nobleţă și de un spirit organisator su- 
perior eraii tot elemente care puteaii folosi unui noii avînt al 
puterilor literare romănești. 

Dar și aici trebuia omul. Negruţ nu putea fi acela. Avea un 
covirşitor talent, bogat, felurit şi elastic. Era boier al Regulamentului 
Organic şi deputat al Adunării Legiuitoare. Toţi, bătrîniï şi tinerii, 
îl încunjuraii de respect. Moldova se mîndriă cu dînsul. Dar cul- 
tura lui, foarte reală, era culeasă capricios în cursul unei tinereţe 
lipsite de îndrumare; o educaţie a voinţei sale n'avuse cum să o 
facă ; răpede familiarisat cu eleganta ironie romantică, el rătăcia 
mai bucuros prin dudăiele înflorite, luîndu-și odihna cînd și cum 
voiă, şuguind pe cale cu sine însuşi, cu alţii, cu cine-l înţelegea 
și cu lucrurile firii, care nu văd şi nu aud, decît să taie cale, în 
silinţa braţelor sale, pentru ca, pe drumuri croite de dînsul şi duse 
apoi mai departe de alţii, să treacă alaiurile mari de luptă, de 
biruinţă, de strălucitoare triumfuri ale neamului săă. Nu, o astfel 
de misiune nu era potrivită pentru această simţitoare fire glu- 
meaţă, răspîndind mult dintr'o bogăţie sufletească mare, pe cînd, 
în chip trecător numai, «vagabondă pe auritele arii a unei spe- 
ranţe într'un viitor frumos», înnainte de a se înrădăcina prin inte- 

rese personale în «trista realitate», care nn dă niciunui talent 
sevă pentru florile sale şi pentru rodurile trainice. 

Întru toate potrivit însă pentru această chemare era Mihail 
Kogălniceanu. 


II. UN STUDENT ROMÎN ÎN STRĂINĂTATE. TINEREȚA LUI 
Mma KOGĂLNICEANU. 


Mihail Kogălniceanu se coboria din Constantin Stolnicul, fratele 
cronicarului din a doua jumătate a veacului al XVIII-lea. Dacă 
acesta, lenachi Kogălniceanu, înseamnă faptele Domnilor din vremea 
sa şi suferinţele ţerii în stilul celor cari treceai în condici soco- 
telile Vistieriei, fratele Constantin era un sameş de mare talent, 
un deosebit meșter în strînsul banilor de la nenorociţii birnici; 
prin bună rîndnială însă mai mult decît prin hrăpirea îndătinată, 
el făcu în scurt timp, pe vremea cînd Stavarachi din Țarigrad 
stăpîniă averea ţerii şi hotăria despre soarta Domnilor, ca izvoarele 
să curgă iarăşi îmbielşugate întrun Tesaur secătuit. Fiul lui Con- 
stantin, Ioan, nnmit după unchiul cronicar, e puţin cunoscut. El 
se însnră la 1780, făcînd nunta în biserica lui Ştefan-cel-Mare de 
la Păpăuţi, în margenea Botoşanilor, cu Smaranda Bantăș, din acest 
oraş, în care-și va fi petrecut cea mai mare parte din viaţă. La 
1800, el era îngropat în biserica Sfintei Paraschive, biserica nobilă, 
din mijlocnl curților boiereşti botugănene. După mai mulţi copii 
cari nu trăiră, se născu, în 1787, Ilie. Cîtva timp după moartea 
tatălni săi, intîmplată la 1800, acesta intrâ în rîndurile boierimii 
mărunte, şi, folosindu-se şi el de acel curent care adncea spre lo- 
curile de sus oameni noi —pe un Iordachi Drăghici, de pildă— 
ajunse cu vremea om inflnent, puternic şi bogat, membru res- 
pectat al clasei de privilegiați creată de Regulamentul Organic. Se 
pricepea, ca şi bunicul, foarte bine în rosturile de bani, și com- 
petenta lui în această privinţă îi şi creă o carieră însemnată 1. 


Din căsătoria lui Ilie, care nu se înnălţase încă aşa de mult, cu 
fata unui Medelnicer, — altfel de origină... genovesă pentru nepot, — 


1 Studii şi doc., III, pp. 66-8. 

cu Catinca Stavilă, se născu la 6 Septembre 1817, în Iași!, un fiù, 
care fu numit Mihail, după numele lui Mihai Sturza, a cărui 
mamă, Domnița Marghioala, fiica lui Grigore-Vodă Calimah, ba- 
teză pe prunc. Ilie se dăduse pe lîngă aceşti Sturzeşti, și de aici 
vin şi legăturile pe care el însuși le avu cu Mihai-Vodă și spri- 
jinul pe care, timp îndelungat, acesta-l dădu, ca fiului unui casnic 
al săi, lui Mihai. 

Căpăţă învăţătură de moldoveneşte, în casă, împreună cu cele trei 
surori — Profira, Maria, măritată apoi (1836) cu Leon, și Elena 
de care a fost foarte strîns legat totdeauna, — apoi franţuzește, 
de la călugărul Gherman Vida, Maramurășeanul şi autorul de gra- 
matică francesă, eare stătea în casa Vornicului Alecsandri. Seri- 
itorul pomeheşte mai tirzii «școala 'Treisfetitelor saŭ a dascălului», 
a «loghiotatului dascăl Gheorghe», precum şi «falanga părintească 
pe tulpa picioarelor», în cas de lenevie saii neascultare. Apoi Mihai 
fu dat la școala de franţuzeşte a profesorilor Lincourt, Chefneu şi 
Bagarre, și anume, la 1831, îndată după ce familia se întoarse de 
la ţară, unde o silise să meargă, holera, care însă îşi nemeria și 
acolo jertfele 2. «Pansionul», cel dintiii vrednic de acest nume, 
era aşezat nu departe de Scaunul Isprăvniciei, și avea, pe lîngă 
o livadă cît un «rediii», şi inovaţia unui «pare engles». Se 
învăţa, puţină grecească și, destul de bine, limba celor trei di- 
rectori, în vorbire, lectură şi scris, cetindu-se cu sîrguinţă vesti- 
tele «Aventures de Télémaque» şi întrebuinţîndu-se metoda lui 
Jacotot ; şcolarii harnici căpătai şi premii. Kogălniceanu fu, ni 
spune el însuşi, cel d'intăiii înscris, şi, pănă să-i vie şi alţi colegi, 
între cari şi cel mai mare dintre fiii lui Mihai Sturza, pe atunci 
numai Vistier, Grigore, el avu o tovarăşă de învăţătură, de prim- 
blări şi de copilărească dragoste, pe Niceta, fiica dascălului de 
greceşte. Idila se desfășurâ după formula cavalerului de Florian, 
scriitor la modă în aceste timpuri, cînd atiţia la noi se întreceaii 
să-l traducă; tînărul Mihai, Mihalachi, iubi cu aceiași cuviinţă cu- 


“1 Dezrobirea Țiganilor, ştergerea privilegiilor boiereşti, emanciparea fe- 
ranilor, discurs rostit în Academia Romiînă, la 1/1 April 1891, de M. Kogäl- 
niceanu, p. 4; v., în genere, Xenopol, Mihail Kogălniceanu, discurs de re- 
cepţie la Academie, 189%, pp. 6—7. 

2 În Ilusii pierdute, cel întăi amor, Iaşi, 1841, Kogălniceanu dă, greşit, 
anul 1833 pentru intrarea sa în pension, adaugă însă că avea atunci 14—5 
ani, ceia ce corespunde cu: 1881—2. 

rată ca şi «păstorii lui Florian, îmbrăcaţi în straie de mătasă, cu 
peruci cu pudră, purtind, vara şi iarna, cununi de centifolia, vor- 
bind într'o limbă mai curată decit a filologilor noștri», pe cînd 
Niceta, care era ceva mai mare şi avea oarecare practică, price- 
pîndu-se a trimete bilete dulci prin bătrîne Ţigănci chioare și a 
propune întîlniri, sămăna, deci, maï puţin cu «păstoriţele lui, cu 
rochia de gază şi de blondă, cu ciuboţele de prunelă, cu noduri 
de cordele cumpărate de la Miculi de pe atuncea, povăţuipd nişte 
miei cu o lînă mai delicată de cît mătasa, carii mînîncă numui 
livand, rosmarin şi se adapă numai cu apă de rose şi de mille 
fleurs» 1. Fireşte însă că eroina era îmbrăcată europenește, pe cînd 
eroul, micul eroi purta încă largile «straie asiaticeşti» 2. 

Precocele amorezat era la 1834, cînd făcuse, luînd şi premii, 
trei ani de «pansion» şi isprăvise la Lincourt şi, apoi, la urmaşul 
săă, Victor Cusnim, un tînăr de șeptesprezece ani, în stare să meargă 
și în lume. Într'o schiţă pe care o dădu el «Albinei» peste tre- 
cere de alţi cinci ani, cînd acuma se întorsese din străinătate şi 
era căpitan de cavalerie al oștirii moldoveneşti supt un Domn 
ce-i fusese totdeauna ocrotitor, Kogălniceanu zugrăveşte în colori 
puternice Iaşii, în cari şi-a petrecut el, cîteva luni de zile numai, cea 
d'intăii tinereţă, — cu amintirile din mahalaua Muntenimii, cu acelea 
despre «Celestina fată bună», despre cutare «Fenix din Tirgul Cu- 
cului», care nu era încă pe atunci cu desăviîrşire locuit de Evrei, despre 
anume «musă biurgherească $ din Păscărie» sai de pe Ripa Pe- 
viţoaii» 4; el fixează tipul «păpuşerilor cu plete lungi pînă la 
coate, cu barba de tap, cu doi coţi de postav roşu legat la gît, 
cu jăletci roşii à la républicaine, cu o mantă liliechie scurtă 
pănă la genunchi». Obişnuia să se ducă şi el la petreceri, purtînd 
cu mîndrie «ceacşirii cei roșii, galbenii papuci» şi mănuşile eu- 
ropene, fără a mai pomeni podoaba capului, «taclitul, a căruia 
coadă, prin scoborirea sa pînă la pămînt, făcea mirarea tuturor 
babelor», şi «fermeneaua cea roșie». 


La 1834, Mihai Sturza, care preţuise după cuviinţă foloasele 
unei învățături în străinătate, de care el, care se cultivasv nu- 


1 Kogălniceanu, l. €c., p. 75. 

2? Soirées dansantes, Adunări dănțuitoare, în Albina pe 1839, n- 81 şi urm. 
£ Burghesă. 

4 El scrie: «Privighiţoae!». 

maï prin lecțiile dascălului de casă şi prin îndelungatele şi 
feluritele sale cetiri proprii, nu se putuse învrednici, se hotărî 
a-și trimete amîndoi fiii din căsătoria d'intăiă, cu o Romîncă — 
de curînd, el luase pe fiica atotputernicului Grec Ştefanachi Vo- 
goridi — în străinătate. Crescut franţuzeşte, noul Domn nu se 
putea gîndi, firește, decit la o şcoală din Franţa. Dar Parisul, 
cu zgomotul şi plăcerile, cu scumpetea lui şi cu aierul demo- 
cratic care stăpîniă de la revoluţia de la 1830 încoace, îl în- 
depărta. Deci alese colegiul din Lunéville, unde era profesor de 
latinește şi retorică un bătrîn cleric frances care-i fusese învăţă- 
tor în tinereţă, abatele Lhomm6. Pe lîngă beizadele se trimese ca 
însoțitor, tovarăş de distracţii și îndemnător la învăţătură, și fostul 
premiant la francesă al «pansionului» din lași, finul Domniței 
Marghioalei, Mihai al Vornicului Ilie, a cărui bucurie pentru 
această hotărire a trebuit să fie nemărgenită. 

Deci iată-l pe adolescentul deprins a merge la soarèle, că-şi «lea- 
pădă şlicul pentru pălărie și purpuriii șacşiri pentru strimţii pan- 
taloni», că-şi prinde iconiţa la gît, îşi sărută frăţiorul cel mic Alecu, 
pe surorile tustrele, care, din partea lor, îşi urmaŭ în 1837 «pan- 
sionul» lor—Profiriţa era eleva lui Cuenim !— şi se pricepeaii a 
scrie răvaşe franţuzeşti destul de cuviincioase; mama e moartă, şi 
Mihalachi are desărutat numai mîna babacăi, în acest ceas de plecare 
spre alte ţermuri, unde ştie acuma bine că nu locuiesc numai păstorii 
şi păstoriţele cavalerului de Florian. Pleacă de la Curte chiar, şi că- 
petenia cetei de tineri călători e însuşi directorul şcolii unde ei ur- 
maseră pînă atunci, Monsieur Lincourt, care și el era din Luné- 
ville şi era bucuros de acest drum pănă acasă cu bani lui Vodă?. 
Întrun lung şir de scrisori, din fericire păstrate, care ţin trei ani 
de zile, Kogălniceanu tînărul ne face să vedem viaţa acestor tineri 
duşi la studii, în împrejurări superioare cu mult acelora în care 
merseseră înnaintaşii lor, tinerii munteni de după 1821 şi chiar 
bursierii moldoveni de la Viena ai Mitropolitului Veniamin. La 
Cernăuţi află pe nepoţii episcopului de Roman, Meletie, la Viena 
pe unul dintre Hurmuzăcheşti şi pe «cocoana lui Costache Păș- 
canu». Aici se opreşte lui Mihai, de curînd sub-ofiţer, tuncăr 8, în 


1 Hurmuzaki, X, p. 629, No. LXX. 

2 Ibid., p. 560, nota 1. Cf. A A. Stourdza, Règne de Michel Stourdza, 
Paris, 1906. 

3 E înnaintat sublocotenent în 1835; scrisoarea din 1/13 Iulie, către surori. 

armata cea, nouă a Moldovei, portul uniformei. Pănă atunci mai fuseseră 
laolaltă şi fraţii Vogoridi, cumnaţii Domnului, pe cari tînărul Mol- 
dovean cu bune sentimente romănești îi numeşte totuşi, despreţuitor, 
«vite din Grechia»!, Drumul urmâ apoi răpede, şi, în Decembre chiar, 
noul şcolar, cam în vrîstă, al Colegiului din Lunéville, noul oaspete 
al bătrînului abate, «Monsieur Michel», saŭ «Monsieur de Koca- 
nitchan» căpăta, de la cele d'intăii probe, făcute în clasa a III-a, 
unde-l primiseră, un «témoignage de satisfaction» pe care-l tri- 
metea acasă spre liniştirea părintelui 2. Stătea pe aceleaşi bănci 
cu tinerii Sturza, dintre cari cel mare arăta şi el însușiri, cu «ne- 
potul iconomului Grigorie» 8 şi cu un Plagind din Ţara-Romănească. 
Se aştepta şi un nepot al Ruxandei Mavrogheni, născută tot Sturza, 
sora lui Mihai-Vodă. În locul lui veni apoi, la 1836, «copilul cu- 
conului Lupu Balș»; fostul consul frances Mimaut aduce şi pe 
«vita din Grechiă» Vogoridi; este şi un tînăr Enuţă, apoi un Nicu 
Casu $, — o întreagă colonie romănească. Costachi Pașcanu veni 
din Paris să vadă pe şcolari. Foureauzx, cu trupa lui cea nouă, în 
care Mihalachi descopere şi unele feţe foarte plăcute, trece şi el 
prin acest Lunéville ale exilului şcolăresc. 


Falnicul dănţuitor cu «şacşiri roşii», frumosuljuncăr tînăr cu uni- 
formă de croială rusească era acuma un simplu şcolar al Colegiului. A- 
ceasta nu-l nemulţămia de alminterea, şi gîndul îi eranumai să adune 
o bibliotecă din cărţile ce i se oferiaii de pretutindeni, dar care 
erai cam scumpe pentru cine avea numai «leafa» de 150 de francă 
pe şese luni, ceia ce-l făcea să recurgă dese ori la buzunarul bine 
păzit al Vornicului Ilie. Peste puţin, număra 500 de volume pe 
rafturile sale. În 1836, el capătă premiul întîiă de limba germană 
şi iea accesite de francesă, greacă, latină, desemn. Intră, peste 
puţin, în clasa de «retorică mare». De Paşti, merge să vadă oraşul 
Nancy, care era în apropiere. O boală de ochi, o durere de 
piept îi trecuseră, dar nu deplin, căci peste multe luni de zile el 
se plînge iarăşi de dinsele. E prins de dorinţa să vadă şi Parisul, 


1 «Bâtes de la Grèce.» 

2 Corespondenţa la Academie. Publicată în Convorbiri literare, pe 1901—2, 
de P. V. Haneş. 

3 Scrisoarea din 7/19 Februar 1835. 

4 Kogălniceanu, Discurs, p. 5. 

unde învăţa, supt paza Grecului Furnarachi, şi un prieten al săi, 
«Vasilică Alecsandri»; acolo e «minunea lumii», scrie el, cu același 
dor ca, odinioară, Poienaru, şi ar fi păcat să n'o vadă, fiind totuşi 
aşa de aproape de dinsa. Ar învăţa în Paris, nu numai studiile din 
Lunéville, pentru care aşteaptă cincă premii, nu numai agricultura, 
pentru care începe a se duce prin sate, ci şi învăţăturile cele mai 
înnalte: retorica, logica, filosofia, dreptul 1. 

În vară însă, după dorinţa Guvernului rusesc, strecurată în 
vre-o convorbire a poruncitorului consul din Iaşi, tinerii sînt; luaţă 
de Tissot, trimesul lui Vodă, şi duşi la Berlin, unde niciunul 
nu se gîndise că va ajunge aşa de curînd. Oraş sever şi rece, dar 
fierbînd de o viaţă intelectuală deosebit de puternică, punct cen- 
tral al unei mişcări care va crea o strălucită civilisaţie modernă 
şi va da lumii un Imperiu. Kogălniceanu se bucură că află aici 
«viaţă maï liniştită, instrucție mai adîncă, moravuri mai nevino- 
vate și obiceiuri mai patriarcale», că poate merge la «biserica pro- 
voslavnică rusească» şi face exerciţii la «ghimnazium», adecă — lă- 
mureşte el bătrînului de-acasă, — «o sală în care se învaţă a sări, 
a se sui pe frînghii, a trage armele, a se sui pe copaci». Are un 
apartament deosebit, el şi beizadelele, în Friedrichstrasse chiar, 
pănă ce Domnul îi dă în seama pastorului Souchet, care împarte 
sfaturi bune, primeşte o societate ștearsă şi opreşte petrecerile. 
Mihai se plînge de babele care vorbesc de pisici şi cartofi, de 
domnişoarele care, fără să fie măcar frumoase, se daii în lături 
îricoase, înnaintea tinerilor barbari; din cînd în cînd, eï merg la 
epitropul creșterii lor, socrul lui A. de Stourdza din Basarabia, 
Hufeland însuşi, autorul «Macrobioticei», care dă discrete serate 
de familie, cu «cinci-şese persoane bătrîne», care nu pot plăcea 
cuiva de virsta lui Kogălniceanu. 

Aică profesorii vin acasă pentru a da lecţii de limbele clasice 
şi moderne (între care şi italiana, englesa) ; tinerii învaţă vioara, 
pianul, canto2. Acum se adaug la bibliotecă operele marilor scri- 
itori germani. Ba «săpătura pe alamă» chiar, pictura, călăria, 
danţul intră în programa studiilor. Mihai mergea, cu voia lui 
Mihai-Vodă, la teatru, să vadă pe marile dănţuitoare Elssler şi 
Taglioni — «mă duc cîte odată la teatru franțuzesc, pentru ca să nu 


1 Scrisoarea din 6/18 Iunie 1835 şi cea din 1/13 Iulie, amîndouă către tată. 
3 Scrisorile din 4/16 Octombre 1835. 

uit tonul franțuzesc 1» —, şi el cere să i se trimeată din ţară «epo- 
leturile, acsilbanturile, cusăturile în aur» ale uniformei sale de 
ofiţer. Atunci începe a face preziceri cu privire la cariera cite 
unei tinere actriţe, al cărei portret îl trimetea acasă, discret, su- 
rorilor, ca pe al Carlotei de Hagen. Prinţul de Hanovra, fiul su- 
rorii regelui Prusiei, ajunge a-l cunoaşte şi-l poftește adesea la 
dînsul, într'o societate unde află, pe lîngă Amfitrionul orb, fer- 
mecat de musică, personagii din vechi dinastii europene, și chiar 
pe fiii regelui frances Ludovic-Filip, pe cari-i judecă, din fugă, 
«foarte amabili». Aduce arii moldoveneşti, dăruieşte doamnelor 
papuci din Moldova, cheltuiește mulţi bani, învaţă şi mai mult şi 
se simte din ce în ce altul... «Un an petrecut în străinătate mi-a 
dat mai multă experienţă decit șeptesprezece petrecuţi în Moldova... 
Nu mai sînt copil 2.» 

În vara anului 1836, Kogălniceanu singur merse la Swinemiinde 
şi Hehringsdorf, unde fusâse îndreptat pentru boala lui de piept, 
ce se ivise din noŭ. Aici făcea lungi primblări și cu romancierul 
Willibald Alexis, care îndrăgise pe acest ager tînăr străin 8, Auzi 
vorbindu-se de pregătirea Germaniei nouă şi văzu pe moșiile comi- 
telui de Schwerin foloasele dezrobirii ţeranului din lanţurile șerbiei 4. 
Tatălui îi scria arătînd că nu-i trebuie loc la Curte, uniformă de 
militar, boierie ori funcţie, ci, pentru a-şi păstra neatirnarea și 
întreaga libertate, vrea să se facă agricultor. Doreşte, spune el în 
Mart 1837, să se retragă undeva «la ţară, singur şi slobod, fără 
a ruga saii a sluji pe cineva, căci slobozenia mi-i mai scumpă decit 
un rang mare de bogăţie». În Ardeal, în Austria vrea să meargă 
pentru a stringe cît mai multe cunoştinţe asupra felului modern 
de a lucra pămîntul. «Mătăsăria, rachieria, creșterea oilor spanio- 
leşti», ba chiar «aborul», știința puterii celei nouă, apar,—cel puţin 
pentru tată, care trebuia să se bucure foarte mult,—între îndelet- 
nicirile iubite pe care tînărul şi le păstrează cu dor, pentru un viitor 
apropiat. Dar, în același timp, el asculta și mai departe cursuri 
teoretice la Universitate, între altele pe acelea de istorie ale lui 


1 Scrisoarea din 3/15 Ianuar 1838. 

2 Scrisoarea din 3/15 Novembre 1835. 
3 Discursul, p. 8. 

4 Ibidem. 

Ranke şi de drept ale vestitului Savigny 1, şi nu uita să ceară şi un 
desemn colorat al uniformei nouă pentru a-l transmite croitorului °. 

Şederea în străinătate nu-i plăcuse niciodată. Îi pria numai 
libertatea ce se răsufla pretutindeni. Iar, încolo, îi era jale de ser- 
bătorile între străini şi-i era, dor de oamenii, de datinele, de locurilo 
de-acasă. Despre Franţa zicea la 1834 acest copilandru: «E o ţară 
frumoasă, bogată, civilisată, puternică, dar, nefiind Frances, îmi 
place mai bine ţara mea; n'aș schimba săraca Moldovă pentru 
cel d'intăii tron din lume». ÎI interesează zvonurile despre o apro- 
piată declarare din partea Puterilor a neatîrnării romăneşti, şi 
strigă: «Vom fi şi noi un norod slobod, ocîrmuiţi de Domnii 
noştri, neavînd a ne pleca supt jugul Turcului» 8. Gîndu-i merge 
la ai luă, cărora li scrie des și călduros, fără niciun fel de pre- 
tenţie sau mîndrie pentru că se află în locuri de o înnaltă civi- 
lisaţie şi învaţă ştiinţă superioare. Întreabă de unchiul Iancu, de 
guvernanta Wimmer, de Cuenim, mai ales de fetele cu care a jucat 
prin soarelele şi balurile Iașilor, Pulheria Ghica, Garet, Cavacu 
și Alecsandri, — Catinca, sora lui Vasile, — şi-i pare foarte răă că 
sai măritat cele două din urmă, cu Procopie Florescu şi cu Voi- 
nescu. Cere să i se trimeată Albina lui Asachi, la care mergea 
odată, cu copilărească sfială, dus de mînă de tată-săă, tablourile 
istorice ale aceluiași, scrieri de-ale lui Negruţ şi Stamati, poesia 
vestită a lui Cirlova, căruia nu-i ştie numele, versurile lui Hri- 
soverghi, mort în aceşti ani, Biblioteca Romănească de la Buda, 
cîntece de-ale Polonului Rojischi, căruia, înnainte de oricine, îi 
plăcuse ariile poporului romănesc din Moldova, ba chiar Arghir, 
Alexandria minciunilor celor mari, o gramatică din cele pentru şcoli 
şi un Ceaslov pentru rugăciuni'e sale. Orice se petrecea în acel 
Iaşi depărtat pe care nu-l poate despreţui, are pentru dinsul un 
preţ deosebit: nunțile, morile, petrecerile, împrejurările politice, 
întru cît se pot discuta prin scris, teatrul, cu privire la care el 
sfătuieşte pe surori să nu ţie mai mult la cel frances decit la al 
Moldovenilor, care se alcătuieşte cu grea jertfă 4. Mai avînd atitea 


1 Scrisorile din 1/13 April, 13/25 Iunie, 21 Iulie, 2 August şi 14/26 Au- 
gust, 1837. 

2 Despre această societate de Romint vorbeşte şi Longfellow, marele poet 
american, în Hyperion; v. Conv. lit, XXXVIII, p. 866 şi urm. 

3 Scrisorile din 6/18 April şi 1/13 Iulie 1834. 

4 Scrisoarea din 21 Maiii (2 Iunie) 1837. 

şi atitea năcazuri cu pedagogul care-l ţinea din scurt ca şi pe 
beizadele, cu noua sa gazdă, pastorul Jonas, ginerele comitelui de 
Schwerin, cu pastorul, care-l umilia şi voiă să-l silească a-și 
cere furmal iertare — ceia ce cu niciun chip n'a voit, — oprit de 
la orice distracţie într'un oraș care ştia să bucure, cu toată seve- 
ritatea lui aparentă, el nu cerea decit să plece odată spre ţară. 
«Nici nu vreaă mai mult să trăiesc fără a cîştiga ceva 1.» Piri cu 
privire la visitele ce face unei artiste dramatice şi brutalele în- 
fruntări făcute din porunca Domnului îl amăriaă şi mai mult. 
Astfel a fost pentru dînsul o zi fericită aceia cînd pastorul şi 
Hufeland naŭ mai vrut să aibă de lucru cu acești tineri focoşi, 
aşa de grei de stăpinit, şi Mihai-Vodă a trebuit să se hotărască 
la întoarcerea lor în ţară fără mai multă zăbavă (1838). 


III. CELE D'INTĂIY LUCRĂRI ALE LUI KOGĂLNICEANU. 


Mihai Kogălniceanu avea abia douăzeci de ani cînd putu să 
vadă iarăşi doritul oraș al nașterii şi copilăriei sale. Era însă un 
om pe deplin format, o inteligenţă matură, un talent desfășurat, 
un caracter şi o voinţă. Dar acel care aducea din străinătate aseme- 
nea daruri scumpe, era, în acelaşi timp, şi un scriitor care se 
făcuse cunoscut prin trei lucrări care, la noi și oriunde, îl pu- 
teaŭ decreta cercetător istoric. 

Chiar de pe cînd ajunsese la Lunéville, acest tînăr, căruia nică 
acasă, nică la gimnasiul frances nu i se vorbise de trecutul ţerii 
sale, cerea o Istorie a Rominilor, vechea carte a lui Petru Ma- 
ior, —— «Dicio Sîn-Mărtin», zice el după titlul de nobilitate al pro- 
topopului din Reghin, — pe care, ca mulţi alţi boieri din amîndouă 
Principatele, o avea și Vornicul Ilie. Scopul pentru care-i trebuie 
cartea nu-l ascunde acest; școlar de şeptesprezece ani: «Îmi pro- 
pun să scriă, cînd voii avea vreme, istoria Moldovei» 2. Apoi pla- 
nul se lărgeşte: vrea să trateze despre faptele și aşezămintele, 
cultura, datinele Romînilor de oriunde; se gîndeşte și la o colec- 
ţie a cîntecelor moldoveneşti, din care citează unele — improvi- 
saţii proaste de lăutari: 

Aideţă, fraţi, să trăim bine. 


1 Scrisoare din 10 Februar 1838. 
3 Ms. citat, p. 54. 


CELE D'INTĂIU LUCTĂRI ALB LUI MIHAIL KOGĂLNICEANU 17 





pe de rosti. După dorinţa prinţului de Cumberland, el cere, la 
21 April, şi lămuriră cu privire la graiul Țiganilor de pe la noi. 
Vrea balada despre uciderea lui Grigore-Vodă Ghica de la 1777 și 
cea pentru predarea Hotinului, Istoria lui Dimitrie Cantemir, Pravi- 
lee, Cronica lui Ureche, de la cunoscutul săi «părintele Ştefan», 
proclamaţii de la 1821, «ponturi» de legiferare, amintiri de la 
Cuenim şi de la «moşul Iancu», statistice 2. 

La începutul anului 1837 el avea gata trei lucrări, două în nem- 
ţeşte şi o a treia, cea mai întinsă, în franţuzeşte. Măcar două din 
ele ar fi datorite, spune Kogălniceanu la bătrîneţe, îndemnurilor 
lui Alexandru Humboldt însuşi, care doria să aibă cunoștințe 
despre noi 8. Le luăm după însemnătatea lor. 


Vestitul filolog Eichhoff scrisese, ia 1836, în «Paralela limbilor 
Europei și Indiei», că limba noastră e incultă şi «de puţin inte- 
res». Aceasta face pe Kogălniceanu, care iscăleşte numai «Un 
Moldovean», să-i răspundă în «Magazin für die Literatur des 
Auslandes» al lui Lehmann +. 

E o călduroasă apărare a culturii romăneşti unice, a căreia în- 
tindere din Tisa pînă în Nistru şi, în jos, pînă «în Macedonia, 
în Tracia», îi crește însemnătatea. Se aminteşte de vechea vitejie 
a lui Ştefan şi Mihai Viteazul, de eroismul femeilor din acele 
vremi, de măsurile de liberalism social ale lui Constantin Mavro- 
cordat. Se proclamă latinitatea limbii, abia atinsă de infiltraţii 
străine. Se înşiră toate gramaticile şi dicționarele alcătuite de la 
începerea mișcării filologice ardelene. Autorul trece la vechimea, 
exagerată, a documentelor şi la dezvoltarea cărţilor bisericești, pe 
care el a schiţat-o cel d'intăiiă, şi urmează cu Pravilele şi Nomo- 
canoanele tălmăcite la noi, înnaintînd apoi pănă la Regulamentul 
Organic și la culegerea din 1833-4 a lui Costachi Sturza. Şi 
urmarea cronicarilor, încă de la Ureche, pe care-l socvate a fi Nes- 
tor, e bine dată; îşi aduce chiar aminte de Şincai, încă netipărit, 
al cărui nume nu-l poate spune, arătînd însă că Gheorghe Vida — 
acum monahul Gherman — tipăreşte la Iaşi cartea unuia care a 


1 Scrisoarea din 8 April şi cea din l-iii Septembre 1835. 

2 V.-şi scrisoarea către Asachi, pe care-l întreabă asupra felului cum 
a fost alcătuit Regulamentul Organic în «Revista Ateneului», 1894, n-l 2. 

3 Discursul, pp. 8-9. ` 

+ Anul 1837, No. 8. 

lucrat la ea treizeci de ani, făcînd-o astfel «o capodoperă de is- 
toriografie» ; merge pînă la Pleșoianu şi la Bojinca, cu «Antichi- 
tăţile Romanilor», face loc unei notițe despre fabuloasa Alexan- 
drie şi alte cărţi populare, pe care le ştie bine, înţelegîndu-li şi 
rostul ; dacă-i scapă din minte titlul cărticelei «Leonat și Doro- 
fata», o notează aşa încît se recunoaşte îndată. 

În poesie — drept al cărei începător e dat Mitropolitul Dosof- 
teii —, Asachi e recunoscut a fi «cel mai mare din poeţii în viaţă 
ai Romiînilor», şi se traduce frumos Oda la Italia, aleasă pe dreptul 
între toate celelalte scrieri ale iniţiatorului moldovean. Numai 
după dînsul vine Eliad, despre care Kogălniceanu spune că pregă- 
teşte «o mare epopeie naţională» închinată lui Mihai Viteazul. 
Numai peste Stamati şi Hrisoverghi se ajunge la Iancu Văcărescu, 
« Anacreontele Romiînilor», care a tradus şi din Gerusalemme libe- 
rata; de altfel el e făcut să se închine înnaintea lui Beldiman, 
din ale căruia lucrări Kogălniceanu a avut în mînă și traducerea 
lui Homer şi Jalnica Tragodie. Vin la rînd teatrul şi ziaristica, 
împreună cu calendarele, apoi cărţile de şcoală și de instrucţia 
militară chiar, broşurile populare, baladele. Se împrumută de la 
un călător german din 1832, Schneidewind, caracterisarea lăudă- 
toare a poesiei poporului 1. Ştiri despre şcoli, societăţi ştiinţifice 
şi tipografii încheie mica lucrare ?. 

Oricine va rccunoaşte că a da la aşa de mare depărtare, cu 
aşa de puţine mijloace la îndămînă, la o vristă atît de fragedă 
şi fără nicio pregătire sistematică un conspect aşa de cuprinzător, 
așa de bine împărţit și de un tact atit de perfect, în judecată 
ca şi în stil, e una din acele minuni care vestesc răsiirirea unei 
minți geniale. 


Scrierea despre 'Ţigani nu era plănuită ca o lucrare indepen- 
dentă ; ea trebuia să facă parte din capitolele despre poporaţia Prin- 
cipatelor, cu felul de a fi şi datinele deosebitelor neamuri adause 
pe vremuri pe lingă Romîni. 

Kogălniceanu cetise cartea, publicată la Erfurt, în 1835, a lui 
Graffunder, care încercase o gramatică a limbii ţigăneşti. El în- 
suşi ştie o sumă de cuvinte din dialectul moldovenesc al Ţiga- 


1 Taschenbibliothek der Reisen von J. H. Jöck, vol. 85; Nürnberg. 
3 Traducere în «Archiva», V, nle 9—10. Retipărire, cu traducere, de V.M. 
Kogălniceanu. 


CELE D'INTĂIU LUCRĂRI ALB LUI MIHAIL KOGĂLNICEANU 19 

PNI ENE spe e Pad Saca ea atu ac eu RO 
nilor, căci la ţară la Vornicul Ilie, în satul Rîpi, din Ţinutul 
Fălciiului, fuseseră aşezate «vre-o șepte-opt familii de Ţigani», 
care se deprinseseră cu plugăria și trăiaŭ aceiaşi viaţă ca și şă- 
tenii ceilalţi. Cunoștea foarte bine rostul rudarilor. de care auzise 
numai, al ursarilor, la teatrul popular al cărora se va fi uitat 
ca interes de atitea ori, al lingurarilor, ce se vor fi oprit ade- 
sea şi la curţile din Rîpï, — ca şi lăieşii, încă mai lesne de stu- 
diat, — ale vătraşilor, în sfîrşit, meşteșugari de toate felurile, slugă 
şi lăutari, de cari erai pline toate casele boierești de atunci. 
În sfîrșit, el doria să ridice, ca un iubitor de libertate ce era, ca 
un sprijinitor al demnităţii omeneşti, un glas de protestare împo- 
triva robiei în care mai eraŭ ţinute atitea mii de oameni în amîn- 
două Principatele. «Iată cum sînt Europenii! Alcătuiesc societăţi 
filantropice pentru înlăturarea robiei în America, pe cînd, în mijlocul 
continentului lor, chiar în Europa, sînt 400.000 de Ţigani robi şi 
200.000 alţii acoperiţi de întunerecul neştiinţei şi barbariei» 1. 

«Schița» asupra Țiganilor 2 are ceva mai puţin de 50 de pagini. 
O: parte d'intiii, istorică, nu cuprinde decît o răpede prelucrare 
după cîteva cărţi anterioare. Cea din urmă, gramatica, încercarea 
de dicţionarii, e luată în cea mai mare parte după Graffunder. 
Dar descrierea întinsă a categoriilor ţigăneşti, lucrată cu price- 
pere şi într'o formă foarte atrăgătoare, face din cărticica de la 
1837, nu numai o cetire plăcută, dar şi un folositor izvor de in- 
formaţie pentru orice vreme. 


Istoria Rominilor era plănuită aşa cum pănă atunci nu îndrăz- 
nise nimeni dintre ai noştri. Trebuia să deie laolaltă istoria Prin- 
cipatului muntean şi a Principatului Moldovei, ocupîndu-se, în 
acelaşi timp, şi de vicisitudinile Macedonenilor, ale «Romiînilor de 
peste Dunăre», — aşa cum dorise, încă de la sfîrşitul veacului al 
XVII-lea, Stolnicul Constantin Cantacuzino. Avea cărți trimese de 
acasă : «Albina», «Biblioteca romănească» 3, Petru Maior, Radu Gre- 





1 Of. şi scrisoarea din 113 Ianuar 1837: «adevărata civilisuţie stă în iu- 
birea patriei şi aproapelui, în respectul legilor, în abolirea sclăviei, în cga- 
litatea persoanelor». 

3 Esquisse sur Phistoire, les moeurs et la langue des Cigains, connus en 
France sous le nom de Bohémiens, suivie d'un recueil de sept cents mots 
cigains; Berlin, 1837. ” 

3 Cu viaţa lui Mihai Viteazul, de Bojiaca. 

ceanu chiar, căpătat, într'un manuscript, neîntreg, cine ştie pe ce cale, 
Miron şi Nicolae Costin, Grigore Pleşoianu. Apoi lucrări în limbi stră- 
ine, pe care le putuse afla la Berlin: Cantemir, Carra, Engel, Filstich, 
Gebhardi, Fotino, eronici şi culegeri de documente pentru ţerile ve- 
cine : loan şi Wolffgang Bethlen, cronicile Ungariei din culegerile lui 
Schwandtner, extrasele din Bizantini de ła Stritter, Bonfiniu, is- 
toricul lui Mateiaş Craiul, şi Dlugosz, marele povestitor al vea- 
curilor al XIV-lea şi al XV-lea în Polonia, Codicele diplomatic al 
lui Dogiel, Istoria turcească a lui Hammer și Istoria regatului un- 
guresc de Fessler; descrieri de-ale călătorilor, Bauer, pe care-l 
laudă pentru nepărtenirea faţă de noi, Hauterive, care în această 
privinţă e pus alături cu Bauer, vechiul Del Chiaro din vremea 
lui Brîncoveanu, Peyssonel, consulul frances din Crimeia veacului 
al XVIII-lea, Raicevich, vu descrierea lui clasică din aceiaşi vreme, 
«criticul» Sulzer, Zallony, dușmanul Fanarioţilor, precum şi o sumă 
de opuscule rare. Astfel îşi înjghebase el, cu o răpeziciune de 
mirare, cea mai mare parte din opera de avînt și îndrăzneală, prin 
care voiă șă ne apere de toate învinuirile ce le aduc, cu despreţ, 
străinii. Făcea o parte largă — pentru întiiaşi dată — «instituţiilor, 
moravurilor, vieţii vechilor Moldoromîni». O împărţire metodică 
fixă pentru fiecare Principat o epocă de libertate, alta a supunerii 
supt Turcă, dar cu Domni de ţară, o a treia, a Fanarioţilor, şi o a patra 
pănă la tratatul din Adrianopol, dela 1829, smuls Turcilor de «Îngerul 
Ocrotitor», care e Ţarul Nicolae. Istoria principatelor trebuia să 
fie expusă în deosebi pănă la 1792, iar de acolo înnainte la un 
loc, «pentru că, în acest timp, ele sînt strîns legate între ele». 
Partea culturală era să formeze singură o a cincea împărţire, 
poate în proporţiile unui volum întreg ?. 

Încă din 1836 Kogălniceanu vestește acasă că şi-a aflat un editor, 
dar el mai lucra la volumul dintîi. La sfîrșitul anului, e sigur că în 
trei luni acesta va apărea, și asigură pe tată, care căzuse pe gîn- 
duri că fiul umblă să-l compromită faţă de Cîrmiire, cum că n'a scris 
«o scîrnăvie şi o carte rea». Alexandru de Stourdza cetise însuşi ma- 
nuscriptul şi se arătase mulţămit de dînsul. Nu e, spune scriitorul în 
Februar 1837, nimic împotriva 'Tureilor, nici a Ruşilor, şi doar Fotind, 


1 În 'Țara-Romănească, pănă la omorul lut Mihai Viteazul, în Moldova 


pănă la apusul lut Ştefan-cel-Mare. 
3 Prefaţa, 

care era un rasă, a putut; scrie în voie «Istoria Daciei», pe tare 
aŭ cetit-a atîţia şi n'a oprit-o nimeni. E gata, de alminterea, a su- 
pune în manuscript lui Vodă toată partea mai nouă, de ia 1800 
încoace. «Chestiile diplomatice» le-a înlăturat şi are conștiința că 
n'a scris un «libelle diffamatoire», un pamflet de defăimare. 

La începutul lui Mart! erai tipărite zece coli, dar autorul nu 
era încă sigur că Mihai Sturza-i va da voie să iasă la iveală cu 
această lucrare bănuită. În zădar se jura el că pentru epoca mo- 
demnă «va scrie numai lucruri care să placă Măriei Sale lui Vodă» 2. 
El putu, în adevăr, să dea publicului volumul întăiă, de introdu- 
cere daco-romană şi de istorie munteană pînă la 1792 ; în Iunie 
cartea apăruse, și tînărul istoric linişteşte pe tatăl săi, înştiinţin- 
du-l că s'a cerut exemplare şi din Rusia 8. Vornicul Ilie trebui 
să-şi iea partea de cheltuieli. Şi din acest motiv, Kogălniceanu, 
care lucra și mai departe, putînd anunţa, în Februar 1838, că 
«Istoria Moldovei îi aproape de a sfîrși de a scrie», nu mai putu 
să urmeze cu tipărirea cărţii, în care întrupase, într'o formă ne- 
aşteptat de strălucitoare 4, ambiția nobilă de a folosi ţerii sale. 


Volumul întăiă 5, pe care singur îl avem înnainte, arată fără ìn- 
doială că e opera unui om de tot tînăr, crescut într'o ţară unde 
învățămîntul nu era nici complet, nică sistematic. Autorul ştie 
numai foarte puţin istoria universală şi-i lipsesc acele cunoştinţi 
care i-ar fi îngăduit să dea o perspectivă istoriei poporului săă 
şi să cîştige din partea străinilor oarecare interes pentru dînsa. 
Enunţă păreri în care se vede neîncercarea ştiinţifică a unui în- 
cepător care n'a fost destul de bine pregătit şi căruia însușiri su- 
perioare ale minţii nu-i pot da ceia ce școala nu i-a pus la îndămînă. 
Vede în oraşul Roman Capitala Moldovei romane, admite că Iaşul ur- 
mează viaţa depărtată a unui Municipium Iassiorum; crede că Ar- 
dealul medieval a avut drept centre romănești cetăţile Făgăraş 
şi Maramurăş (* Maramos») ; că Passarowitz, pe care-l scrie «Bassa- 


1 Scrisoarea din 10/22 ale lunii. 

2 Scrisoarea, din 1/13 April. 

3 Scrisoarea din 21 Maiii (2 Iunie). 

+ Un Frances, Prévost, profesor privat în Berlin, corectase. pentru 60 de 
taleri, stilul; scrisoarea din 25 Novembre (7 Decembre). 

5 Histoire de la Valachie, de la Moldavie e! des Valaques iransdanu- 
biens ; Berlin, 1837. 

rowitza», are a face cu Basarabii; în negustorul moldovean Dara, 
din vremurile nouă, descopere un urmaş de Cesar roman omo- 
nim; în aventurierul bulgăresc Brdocba simte un Moldovean, şi 
toţi 'Ţarii bulgărești, pănă la sfîrșit, sînt pentru el buni şi ade- 
văraţi Romiîni ; în povestirea lui, la sfinţirea mănăstirii din Argeş 
e de faţă și un «patriarh ecumenic din Ianina». Dar trebuie să 
se spuie că multele citaţii sînt și exacte şi potrivite, că datele 
sînt luate cu îngrijire şi că prelucrarea după Fotind, dar mai ales 
după Engel, se face, nu numai cu pricepere, dar, în ceia ce pri- 
veşte forma, chiar cu libertate, cu vioiciune. E de mirare cum 
acest şcolar, abia înscris la cîteva cursuri de Universitate, ştie să 
întrebuinţeze materialul săi, să-l supuie unei critice personale, 
să-l stăpînească. Stîngăciile sînt de tot rare, iar lucruri ridicule 
mai nu se află. 

Kogălniceanu e lipsit de orice sentimentalitate, de orice idea- 
lism romantic. De atunci încă se arată om de fapte, de lucruri, 
de judecăţi sigure; cumpănit în scrisul săă, care nu cuprinde nică 
lucruri exagerate, nică lucruri zădarnice. Atinge chestiiile mari ale 
istoriei Romînilor, dar se fereşte a le discuta prea mult, simţin- 
du-şi incompetenţa ; nu-şi opreşte însă judecata, care nu se des- 
parte niciodată de bunul simţ. Nu crede în stîrpirea totală a Da- 
cilor de către Romani, nici în părăsirea locurilor din stînga Du- 
nării, de către coloni, nici în despărţirea prin acest rii a două 
societăţi deosebite ! ; înţelege că poporaţia de limbă romanică lä- 
sată fără ocrotire în părţile noastre n'a putut fi urmărită cu duş- 
mănie şi prigonită sistematic de barbari. 

Nu dă Romînilor săi, pe cari-i numeşte astfel: <Româns», un 
loc în viaţa omenirii pe care ei nu laŭ avut. Se mulţumeşte a 
face să se vadă că ei sînt un popor curat în ceia ce priveşte obîrşia 
ţeranilor, un popor care păstrează vechi datine latine,—în sfîrşit, 
ca să întrebuinţăm cuvintele lui chiar, «o nație aparte, păstrind 
moravurile şi obiceiurile strămoșilor, nepierzînd nimic din vitejia 
şi curajul cetăţenilor romani». Ceia ce e destul, căci noi astăzi 
n'am cuteza să afirmăm toate aceste încheieri frumoase, care însă 
puteaii părea neîndestulătoare bătrînilor din şcoala lui Petru Maior. 

E o carte scrisă cu multă pază pentru ca prin ea să nu se 
sfarme cariera tînărului scriitor. Dacă osîndeşte dușmănia invi- 


1 El admite sosirea necontenită, în timpuri paşnice, a unor elemente de 
poporaţie venite de peste Dunăre. 

dioasă dintre cele două Principate, rare oră va mai lăsa astfel inima 
să, vorbească. De sigur că Turcii nu sînt cruţaţi, dar nici nu prea 
era multă nevoie de aceasta pe atunci. Planul unirii ţerilor car- 
patice şi balcanice supt egida Austriei îl răspinge hotărît: «Anti- 
patia care există între popoarele de la Dunăre şi Austria face acest 
plan cu neputinţă de îndeplinit, şi, chiar dacă protectoratul sar 
întemeia, el n'ar fi pentru fericirea noastră» 1. 

Urmăreşte cu ochii visul, făcut de alte generaţii, al unei singure 
Dacii neatîrnate — «regatul Daciei ar fi fost de o mare greu- 
tate în cumpăna Europei» —, şi nu uită să amintească intenţiile 
Ministeriului frances Martignaa de a invia acest vechii proiect 
diplomatic 2. Dar se grăbeşte să adauge că, odată ce este Rusia, 
Romiînii pot să nu mai poarte grija viitorului lor, căci «inten- 
tiile curate şi prielnice ale Împăratului rusesc sînt o chizăşie si- 
gură a fericirii și neatîrnării Principatelor» 8. 

Odată, el se plinge că află în toate izvoarele sale numai date, 
nume şi locuri de lupte şi că nu poate afla şi «o carte care să 
zugrăvească viaţa şi datinele poporului». Culegînd însă ici și colo 
şi, mai ales, amintindu-și de ce a văzut însuşi sai i-aŭ spus alţii, 
mai în vristă decît dinsul, el schiţează de mai multe ori, chiar 
în paragrafe speciale, așezămintele, dregătoriile, formele de or- 
ganisaţie, obiceiurile trecutului. De sigur că era înrîurit de 
Fotino şi de unele cetiri germane, de lucrări din școala lui Waitz, 
Pertz, Valhmann, Ranke, dar și instinctul lui sigur, de om care 
înţelege cari sînt factorii reali și temeiurile adevărate ale unei 
istorii naţionale, şi acela-l călăuzeşte şi-l face a căuta şi altceva 
decît cronologia şi analele militare ale Romiînilor 5. 


IV. «AncHIvA ROMĂNEASCĂ.» TIPÄRIREA CRONICELOR. 


Întors cu această experienţă de lume, cu aceste cunoştinţi, cu 
asemenea lucrări şi cu principii ca acelea pe care le cunoaştem 
acum, Kogălniceanu, înaintat îndată căpitan şi ajuns aghiotant al 
Măriei Sale, începu să publice, prin «Albina», amintiri, ca articolul 


1 P. 180. 

2 P. 185. 

3 P. 185, nota 2. 

+ V. pp. 74 şi urm, 110 şi urm., 223 şi urm., 329-30, 438 şi urm. 

5 Cartea a fost pusă în vînzare din noŭ, cu un titlu în care e schimbat 
numat anul, în timpul războiului Crimei. 

despre «soarăâle», în care ştie să arunce răpezi raze de ironie ca- 
pricioasă asupra unor obiceiuri a căror expunere în prosa obişnuită 
ar fi fost sarbădă, utilă, şi obositoare. De sigur că acest stil avea 
în el mai mult spirit, mai multă viaţă şi energie tinerească, de 
sigur că el era mai plin de vibraţie, că înviora, pe de o parte, 
şi punea pe gînduri, pe de alta, mai mult ca stilul lui Negruţ, 
decît care pînă atunci nimeni nu scrisese mai bine prosa aleasă, 
şi nobilă. 'Traducerile din Schiller și Goethe, iscălite, de altfel, 
numai <Klmn», trecură nebăgate de seamă; versul era răă cons- 
truit, deși mai tîrziă, la întîmplare, tot Kogălniceanu ştie să arunce 
lesne o glumă poetică, precum o face în aceste versuri către o 
călugăriţă: 

Cind, la sfîntul paraclis, 

Cu glasu-ţi cel îngeresc, 

Împăratului ceresc 

Te rogi pentru paradis,— 

Pe un tînăr pomeneşte, 

Care, dacă-i păcătos, 

Este pentru că rivneşte 

Miresele lui Hristos 1... 

În prosă însă, în solemna prosă de istoric, în zglobia prosă de 
cronicar, în cumintea prosă de propoveduitor al adevăratei culturi 
a Apusului, despre care avea o înnaltă concepţie, în aceasta-ă stă- 
tea viitorul literar. 


Cumpărîndu-şi materialul trebuincios pentru o tipografie, Ko- 
gălniceanu era în măsură, încă din 1840, să-şi cheltuiască talentul, 
sprijinit pe o largă cultură, pentru folosul știinţii şi literaturii, 
deci al conștiinței și educaţiei morale a poporului săi. Rolul lui 
Eliad îl luă asupră-și, dar cu altă orientare, cu alt suflet și cu 
alt ideal. Un tînăr cu totul apusean, avînd strălucite legături în 
tară și în străinătate, un scriitor neobosit, al cărui condeiă glumeţ 
părea că merge de la sine, atingînd fără a răni, un autor cu re- 
putaţia cîştigată acolo unde cărţile nu se judecă după legături 
personale, un om harnic cu iniţiativa fericită lua locul de orga- 
nisator cultural pe care-l avuseră Eliad, acum dezgustat, şi Asachi, 
care niciodată nu se putuse avînta. 

Ca, istoric, el voiă, — dacă era oprit să ducă mai departe opera 
de povestire a celei d'intăii tinereţe, — să dea la lumină acele iz- 





1 Floarea Darurilor, I, p. 20. 

voare pe care numai atît de greii și de nedesăvirșit le putuse 
căpăta el la Berlin; ca scriitor beletristic, el voiă să întemeieze o 
nouă revistă literară, ca editor, să înceapă un șir întreg de publi- 
caţii, îngrijite, frumoase și ieftene, care să creeze un public pentru 
literatura nouă. 

Şi, în această întreită activitate a sa, el era călăuzit, pe lingă 
iubirea petru cultură, singura mîntuitoare, de conștiința, mani- 
festată şi în tot ce scrisese la Berlin, că acesta, e un neam, unul 
singur, fireşte unic în toate manifestările sale mai înnalte şi mai 
trainice. Ca Romiîn, nu ca Moldovean, privind, nu numai Moldova, 
ci Dacia întreagă, se puse el la lucru. 


Archiva Românească, al cărei volum întăiii, cu data de 1840 
apare în 18411, e o publicaţie istorică, de povestiri, însă mai 
ales de izvoare, cronici şi documente. 

Încălzit; încă de străbaterea faptelor unui întreg trecut de lupte, 
de silinţi către neatîrnare și lumină —mlădiţă de stejari ce caută o 
rază de soare pentru a se înzdrăveni şi înnălţa —, tînărul ofiţer 
vorbeşte întrun chip cu totul neobişnuit către contemporani, de- 
prinși a li se aduce laude, ca întemeietorilor unei vremi nouă şi 
fericite, prin pace şi rînduială. Îi vede, nu cum se cred eï, ci cum 
sînt : «mici în starea de astăzi», nesigură de ziua de mini, care poate 
va păstra neamul, poate-l va sfărma—frica de cucerirea prin Ruşi—, 
«slabi în viitor», căci nu îndrăznesc a-şi avea speranţele lor şi 
«despreţuind trecutul». Din partea lui, el nu deznădăjduieşte : 
cercetiînd vremile, a găsit virtuţi care maŭ perit cu totul şi, chiar 
în acest timp şubred de astăzi, el simte la orice atingere mișcîn- 
du-şi un sînge vioi, care «e tînăr pentru că este înnoit în ne- 
norociri». Romînii pot trăi, dar trebuie pentru aceasta ca eï să-și 
dea seamă că orice neam menit la viaţă are, mai întăi, să-şi re- 
cunoască solia. Şi pentru aceasta se cade a străbate un trecut, 
care cuprinde 'n sine totdeauna taina viitorului, căci el arată ce 
e trainic şi ce e şubred, ce poate întări şi ce poate aduce, fiindcă 
a mai adus-o, slăbiciunea. «Suvenirurile strămoşești nu pot să ni 
strice... Dacă ne-am lepăda și de slava ce riurează din ele și pănă 
astăzi asupra noastră, cu ce ne-am înfăţişa înnaintea marelui ju- 
decător ?.. Să ne ţinem de cele trecute: ele pot să ne scape de 
peire. Să ne ţinem de obiceiurile strămoșeşti, atit cît nu sînt îm- 





2 V. p. 279. 

potriva dreptei cugetări. Să ne ţinem de limba, de istoria noas- 
tră, cum se ţine un om în primejdie de a se înneca de prăjina 
ce i se aruncă spre scăpare. Istoria romănească mai ales să ni 
fie cartea de căpetenie, să ni fie paladiul naţionalităţii noastre 1.» 
Era un întreg program de activitate literară, culturală şi, pentru 
un viitor apropiat, politică. Faţă de înjosirea unor vremuri de epi- 
tropie a străinilor, de dezbinare, de scădere a energiei, contem- 
porânii, luminaţi în sfîrşit asupra scăderilor lor, sînt îndreptaţi 
către acele timpuri cînd singuri Romînii îşi făuriai soarta saă cînd 
măcar eï se mai încerca a dobîndi iarăși puterea de a hotărî sin- 
gură asupra, intereselor lor. În margenea pustiului moral al epocei 
Regulamentului Organic se descoperise un depărtat izvor de viaţă 
vie, şi spre dînsul îndrepta acela care căpătase puteri neaşteptate 
din el, pe toţi aceia cari se pierdeaă pănă atuncea în lipsa lui. 


Kogălniceanu declară că s'a hotărit a tipări, cu orice osteneli, 
acele cronici ale Moldovei pe care numai de curînd, după întoar- 
cerea, sa din Berlin, cu multă greutate ajunsese a le strînge; ba 
încă va uni cu ele, — consecvent cu sistemul săi de a nu des- 
părți niciodată viaţa culturală a Romiînilor, pregătind astfel unirea 
lor politică, — şi «cronicile Valahiei». Cînd va veni ceasul, fie si- 
gur publicul că această lucrare, așa de mare şi grea, va fi înde- 
plinită. Deocamdată însă, el va da în fiecare an volume de cite 
24 de coale format mic, care vor împărtăşi celor cari vrea să 
ştie de unde venim şi deci încotro se cuvine a ne îndrepta, alte 
izvoare istorice, «hrisoave şi urice», care sînt împrăștiate pe la 
unii şi alţii, adesea cu totul neînţelegători ai rostului lor. Şi-i 
pare răă, de sigur, că nu poate face cunoscute şi atitea urme ale 
istoriei neamului, a căror însemnătate nu scapă de ochiul ager al 
acestui om în adevăr modern: «tradiţiile poporului, movilele ne- 
numărate ce împestriţează întinsele noastre cîmpii, mănăstirile ce 
cuvioșii și vitejii noştri Domni aŭ zidit în aducerea aminte a bi- 
ruinţilor cîştigate». În aceste cuvinte, cu atîta înţelegere, simţire şi 
superioară poesie, nu vorbise încă nimeni despre vremurile Voe- 
vozilor luptători. 

«Archiva» dă, în adevăr, diplome traduse din latineasca secre- 
tarilor regali ungureşti sai din greceasca logofeţilor Patriarchiei 


1 P. v. 

constantinopolitane, ori, în sfîrşit, din vechea slavonă a celor d'in- 
tii Domni stăpiînitori ai Moldovei 1. Mai comunică extrase din 
Pravilă, corespondențe diplomatice, strălucita cuvîntare a călugă- 
rului Vartolomeiii Măzăreanu întru pomenirea lui Ştefan-cel-Mare 
ca întemeietor al Putnei, alte vechi discursuri, documente romă- 
neştă într'ales, actul prin cure Constantin-Vodă Mavrocordat des- 
ființează şerbia în Moldova, călătoria Măzăreanului în Rusia, ana- 
lise de condici mănăstireşti. În al doilea volum — ieșit numai 
în 1845 — urmează apoi cronica expediției Turcilor în Morèa, 
la începutul veacului al XVIII-lea, părţi din călătoria patriar- 
hului Macarie de Alep, care a văzut Moldova lui Vasile Lupu şi 
Ţara-Romănească a lui Matei Basarab, una din operele mărunte 
ale lui Dimitrie Cantemir, un tarif vamal din a doua jumătate a 
veacului al XVIII-lea şi hirtii rătăcite din Moldova şi ajunse la 
Museul din Odessa, ba chiar răvaşe rare, ca ale Mitropolitului 
Leon, şi cele d'intiii inscripţii, de la Putna, date în slavoneşte şi 
în traducere romănească. În afară de aceasta, Kogălniceanu dădea 
un capitol, tradus în romăneşte, din manuscriptul frances al Isto- 
riei Moldovei, acela care priveşte lupta de la Războieni. Scoţind 
cîteva, acte din bogatul material pe care-l cuprindea Hronicul lui 
Şincai — aşa de mult dorit şi cerut pe cînd era la Berlin, și aflat 
în sfirşit la călugărul Vida —, redactorul «Archivei» dădea citeva 
note despre viaţa tragică a marelui săi înnaintaș, anunţa publi- 
caţiile saii planurile de publicaţii istorice şi filologice ale lui Al. 
Popovici, lui Laurian, «arhitect din Viena, Romîn de nație» și cores- 
pondent al lui Kogălniceanu, ba chiar ale lui Eliad, oprindu-se şi 
asupra unui recent plagiat săvirşit, în dauna sa, de Francesul Gal- 
lice, tovarășul lui Asachi la tipărirea unei nouă foi, romîno-francesă 
aceasta, menită a duce în străinătate vestea lucrurilor romăneşti, 
Spicuitoriul, «Le Glaneur moldo-valaque». 


Pentru alcătuirea «Arhivei romăneşti», Kogălniceanu nu putea să 
găsească mulţi ajutători. Cel mai harnic i-a fost Constantin Hurmu- 
zaki, pe care-l cunoscuse încă de la Viena. Nu numai că fiul pa- 
triarhalului şi primitorului boier din Cernanca, ruda prin mamă al 
Sturzeştilor 2, i-a trimis însuşi materiale preţioase — ca documentele 


1 Aici apare hrisovul bătrînului Iuga, fratele lui Alexandru-cel-Bun. 
2 V. Prefaţa la vol. I de Fragmente zur Geschichte der Rumänen de Eudo- 
xiu de Hurmuzaki. 

din Odesa — dar a îndemnat la aceasta şi pe alţi Bucovineni, 
precum e Sev. Gheorghiescul, eclisiarhul de la Putna, care copie 
şi traduse inscripţiile mai sus pomenite. Se mai aşteptaii contri- 
buţii de la inginerul Popovici 2, pe care Kogălniceanu îl şi decre- 
tase «cel mai invăţat dintre toţi Romînii în ştiinţa istoriei naţio- 
nale», și de la August Laurian, care declarase, întro scrisoare, 
din 25 Iunie 1841, către editorul «Archivei», că se uneşte în pă- 
reri cu diînsul, înţelegînd că fiece limbă are o viaţă proprie, pe 
care n'o poţi sili în «legile» ei, «cum aŭ făcut toţi bieţii noştri de 
gramatici, ce fieştecare aŭ început ca legislator după a sa fantasie 
a prescrie cum mişeaua sclavă să joace»2. . 

Nici unul, nici altul maŭ sprijinit însă publicaţia ieşeană. Ea 
avea, de alminterea, un tiraj de o sută de foi numai, şi, încă, «mai 
mult de jumătate se împărţiai gratuit» 8. Nu e de mirare deci că 
în aceste condiţii publicaţia a fost îndelung:zăbovită și apoi încheiată. 


În legătură cu această revistă istorică e, cum s'a și spus, planul 
lui Kogălniceanu de a strînge laolaltă, într'o culegere critică. ră- 
zimată pe cercetarea mai multor manuscrise, atît cronicele Mol- 
dovei, cît şi ale Ţerii-Romănești, — operă de răbdare, de ştiinţă, 
de înţelegere a limbii vechi, dar, mai presus de orice, operă de 
bun simţ şi de măsură. La 1845, lucrarea era aproape pe sfîrşit, 
şi Kogălniceanu arăta că, după zece ani de muncă, întreruptă însă 
adese ori de «grijile şi furtunile tinereţelor», are nevoi numai de 
cîteva luni de liniște pentru a face să apară corpul săi de «Le- 
topisiţe». 


Aceste declaraţii se află în prefața unei culegeri de extrase, 
privitoare la istorie universală, din aceleași cronice. Kogălniceauu 
dădu, în două volume foarte elegante, pe care le tipări tot in Iaşi, 
şi în aceiaşi tipografie a sa, o elegantă traducere francesă din 
Neculce, N. Costin, Radu Greceanu şi alte izvoare ale istorici 
veacului al XVIII-lea, intitulind această ediţie parţială pentru Apu- 
seni: Fragments des chroniques moldaves et valaques pour servir 
à Phistoire de Pierre-le-Grand, Charles XII, Stanislas Leszezynski, 
Demâtre Cantemir et Constantin Brancovano». 


1 V. vol. I, p. 272. 
2 Archiva, I, p. 226. 
3 Ibid. p. vm. 

Textele sînt întovărăşite de note scurte, şi din ele se vede, nu 
numai deplina stăpînire a materialului dat de cronici, dar și cu- 
noașterea unor scrieri rare, ca «Genealogia Cantacuzinilory, după 
exemplarul aflător în Rusia, la Rudolf Cantacuzino !, saă a unor 
acte, precum e corespondenţa Ruşilor din vremea lui Petru-cel- 
Mare cu familia munteană a Cantacuzinilor, care se afla în archi- 
vele de Stat, abia organisate, din București, unde fusese ca în- 
tîiă director traducătorul Iordachi Rasti?. Prefaţa, destul de întinsă, 
are, iarăşi, scopul de a ne recomanda şi înnălţa în ochii străinilor, 
ca popor osebit, unitar, vrednic și împodobit cu o veche cultură. 
Kogălniceanu vorbeşte de vechile noastre oştiră «orînduite» — alţii 
aŭ zis mai tîrziŭ: «permanente» —, de scăparea bunurilor Europei 
prin destoinicia noastră războinică faţă de barbarii Răsăritului, de 
aşezămintele noastre politice cu un caracter particular, de servi- 
ciile ce sai adus de -către Romîni chiar ştiinţei şi artei. Aici se 
atrage pentru întiiaşi dată luarea-aminte asupra frumuseţei lu- 
crului de mînă al trecutului romănesc şi a caligrafiei diecilor de 
de mult, arătîndu-se că -adevărate capodopere se păstrează la Trei- 
sfetitele din Iaşi, la mănăstirea din munte a Slatinei, la Putna bu- 
covineană, lăcașul de odihnă al lui Ştefan-cel-Mare, și la ininunata 
Suceviţă a Movileştilor,—ceiace arată că tînărul scriitor, care stă- 
tuse, de curînd, în Bucureşti, străbătuse, ca drumeţ pios, şi mar- 
genea de către Moldova a Bucovinei pierdute. 


Cît priveşte textul romănesc al Letopistţelor, un volum al II-lea, 
cuprinzind partea originală a lui Nicolae Costin și toată cronica 
lui Neculcea, o strălucită auto-biografie de om cuminte şi expe- 
rient şi de moşneag bucuros de vorbă, apărea chiar în 1845. O 
mare publicaţie serioasă, cu paginile in 8-o mare, cu slovele des- 
luşite pe hîrtia aspră, cam întunecată, dar foarte trainică și po- 
trivită pentru o lungă întrebuințare. În anul următor se împărţi 
volumul al III-lea, în care se cuprindea povestitorii, mai modeşti 
şi mai slab înzestrați, ai veacului al XVIII-lea. Volumul întăiă, 
care trebuia să deie pe Miron Costin şi pe Ureche, împreună cu 
lămuririle biografice asupra tuturor cronicarilor, mai zăbovi cîţiva 
ani. Costul întregii culegeri trebuia să fie de șese galbeni, şi puţini 


1 V. p. 193. 
3 Onciul, în Prinos Sturdza, p. 330 şi urm. 

se găsiră să-i plătească. De alminterea, întirzierea era produsă 
şi de neplăcerile politice, care întrerupseră, cum se va vedea, 
pentru un timp, cariera de scriitor a lui Kogălniceanu și-i sfări- 
mară avîntul cu care el începuse. 


Dar această activitate de istorie a lui Kogălniceanu avuse un 
răsunet în 'Ţara-Romănească: despre revista de istorie şi publi- 
căţiile de cronică din Bucureşti, se cuvine a se vorbi însă ceva 
mai tirziii, odată cu cea d'intăiii manifestare a scriitorilor tineri 
de acolo. 


V. «DACIA LITERARĂ.» PLANUL ȘI COLABORATORII Ei. 


Încă din primăvara anului 1840 însă, apăruse revista de bele- 
tristică a lui Kogălniceanu, Dacia literară. 

Această publicaţie o legitimează el prin faptul că este acum o 
literatură, romănească, ce «se numără cu mîndrie între literaturile 
Europei», că ea nu poate să aibă decît un caracter naţional unitar 
şi cu totul general. Dar, pentru aceasta, lipseşte o foaie care să 
adune silinţele Rominilor de pretutindeni. «Albina este prea mol- 
dovenească, Curierul, cu dreptate poate, nu prea ne bagă în seamă. 
Foaia pentru minte, din pricina unor greutăţi deosebite, nu este în 
putinţă de a avea împărtăşire de înnaintirile intelectuale ce se fac 
în ambele Principaturi.» Apoi toate aii prea multe ştiri, prea multă 
«politică». Trebuie deci o alta, «carea, făcînd abnegaţie de loc, ar 
fi numai o foaie romănească şi, prin urmare, sar îndeletnici cu 
producţiile romăneştă, fie din orice parte a Daciei, numai să fie bune». 

Nu era o armă de luptă «Dacia literară», dar ea înţelegea să re- 
presinte o direcţie nouă, pornită de la o nouă generaţie şi de la 
concepţiile moderne superioare ale lui Kogălniceanu însuşi. Acest 
«repertoriu general al literaturii romăneşti», care va strînge în 
jurul aceluiași altar de ideal pe «Moldoveni, Munteni, Ardeleni, 
Bănăţeni, Bucovineni», nu va opri pe nicio ramură a Romiînilor 
de a-și păstra «ideile, limba, chipul». Kogălniceanu, noul Apollon 
Musagetul, nu vrea să fie dătător de decaloage lingvistice, uni- 
ficator cu sila al graiurilor, strivitor al personalităţilor in legătură 
cu deosebite 'Ţinuturi ce-şi aŭ viaţa răspicată şi, tocmai de aceia, 
prețioasă. Atita numai că morala va fi «tablă de legi» şi se va 
opri «scandalul» ce vine din critica personală, cum o făceaii, de 

ani de zile, supt pretextul limbii literare unitare, aproape toți. 
«Literatura are nevoie de unire, iar nu de dezbinare.» 

Îndreptarea nonă e în altceva, cu totul deosebit de vechile tendinţă 
personaliste, tiranice şi violente. Kogălniceanu înţelege că fiecare po- 
por are sufletul săi, format în sute și mii de ani, din firea pă- 
mîntulni, din freamătul codrilor, din floarea albă a primăverii, din 
raza soarelui, din ceața toamnelor şi gerul iernilor, din toate fră- 
mîntările, suferinţile, silinţa, gloria, din nesfîrşit de multele amin- 
tiri îngrămădite pe urma morţilor cari astfel naŭ murit întregi, 
ci din adîncul zăcerii lor sprijină -răstăţarea la Inmină a urmași- 
lor ce aŭ venit din ei și trăiesc după dînşii. Acest suflet e pre- 
tul, mare sau mic, al fiecărui popor. El se vădeşte însă şi, în 
acelaşi timp, se alege, se înnalţă, se împodobeşte prin literatură. 
Aceasta nn mai e prin nrmare o distracţie corectă de societate, 
un joc copilăresc de artă uşoară ori un mijloc de predică, precum 
Însese pentru veacnrile al XVII-lea şi al XVIII-lea, ori un capriciu 
personal, eroic, sentimental, tragic, violent, cum înţelegea roman- 
ticii, cari nu-i recunoşteaii nicio înrîurire asupra societăţii, pri- 
vind-o ca o emanaţie dumnezeiască, săvirşită prin artistul divi- 
nisat şi lipsit de orice răspundere. Nu, ci literatnra, cu rădăcini 
naţionale, are o înnaltă misiune socială şi morală, ajutînd la vă- 
direa însuşirilor superioare ale omenirii şi, în acelaşi timp, lucrînd 
pentru fericirea ei. 

Deci, la o parte traducerile care maŭ înnainte modele clasice. 
La o parte chiar imitaţia, — osîndă care atingea și pe Cirlova, 
pe Alexandrescu, dar nu pe Negruţ, singurul al cărui scris mavea 
caracterul general, potrivit cn orice viaţă omenească şi orice so- 
cietate a oamenilor; Negruţ din «Aprodul Purice», din schiţele 
sociale moldoveneşti, din descrieri, din tablourile de trecut. «Tra- 
ducţiile nu fac o literatură.» Nu, şi nică imitaţiile. Cele diintiuii 
trăiesc numai şi pregătesc, trezesc ambiţii înnalte. Îmitaţiile însă, 
acelea sînt în adevăr «mania ucigătoare a gustulni original, — în- 
suşirea cea mai prețioasă a unei literaturi». 

Din istoria plină de «fapte eroice», din frumuseţa ţerii, din 
obiceiurile «pitoreştă și poetice», din acestea trebuie cnlcasă inspi- 
raţia, «fără să avem pentru aceasta trebuinţă să ne împrumutăm 
de la alte naţii». De aici vin «compunerile originale» pe care le 
va da revista cea nouă, care va mai cuprinde reproduceri din 
«celelalte jurnaluri romăneşti», critică, veşti literare şi culturale. 

«În sfîrşit», încheie prefața din 30 Ianuar 1840, «tot ce poate fi 
vrednic de însemnat pentru publicul romîn.» 
Acesta era programul: noii, măreț şi binefăcător. 


Din «Dacia literară» ieşiră două numere, pe Mart și April, avînd 
mai multe coli decît se anunţaseră, apoi un al treilea, ceva mai 
tărziii. După acesta revista fu întreruptă, din motive pe care nu le 
cunoaştem bine, dar le putem gîci. În adevăr, unul din colaboratori 
dădea trecutului domnesc o tălmăcire democratică, duşmănoasă 
boierilor, găsind o îndreptăţire şi pentru neomeniile săvîrşite de 
un Alexandru Lăpuşneanu împotriva lor şi insistînd asupra însu- 
şirii lor de jăfuitori ai sărăcimii. Altul făcea ca fabula să vorbească 
de dregătorii cari fură, de puternicii cari hrăpesc, de parveniţii 
cu decoraţii şi ranguri, cari nu şi-a ridicat, în acelaşi timp cu 
situaţia socială, și valoarea lor personală şi idealul lor de viaţă, de 
puternicii cari daŭ afară adevărul cînd se înfăţişează fără veşmin- 
tele ficţiunii care ascunde şi împacă întru cîtva. Căpitanul Kogăl- 
niceanu era prețuit şi privit bine la Curte, dar Vodă înţelegea 
ca vioiciunea lui, ca libertatea ni de acţiune, deprinsă în Apus, 
să aibă hotare. I se va fi dat sfatul de a nu merge mai departe 
cu încercarea sa, care, de alminterea, se lovia şi de greutăţi bă- 
neşti, neputînd să se întreacă numărul fatal de o sută de cetitori. 

Numerele apărute formează însă un frumos volum, care avu 
mai tărziă, mult mai tărziii, la 1859, cînd puterea ea acuma cu 
totul în mînile prigoniţilor politică de la 1840 —2, o nouă ediţie. 


VI. SCRIERI NOUĂ ALE LUI KOGĂLNICEANU ÎN LEGĂTURĂ CU ALCĂTUIREA 
«DACIEI LITERARE». IDEILE LUI DESPRE FRANCOMANIE. POTRIVIREA 
CU IDEILE LUI ELIAD. LEGĂTURILE ÎNTRE ACEȘTI DOi SCRIITORI. 


Să urmărim manifestarea literară a lui Kogălniceanu, dezvoltarea 
scriitorilor cunoscuţi pănă acum şi ivirea de talente nouă, ce se 
adaugă la numărul celor cari prin cultură înţeleg să atingă şi o 
schimbare democratică şi naţională în ordinea politică şi în viaţa 
societăţii înseși. 


Kogălniceanu dă un foarte frumos articol despre datinele po- 
porului nostru, despre castele şezători de iubire în muntele Mol- 

doveï—articol de o mare frumuseţă poetică, prin care pentru întăiaşi 
dată se afirmă însuşirile morale deosebite, fineţa aristocratică a 
neamuluï nostru. El avea, apoï, la îndămînă partea netipărită din 
Istoria Romînilor, şi ştiu să o întrebuințeze la întîmplare, ca 
atuncea cînd, vorbind de un tabloŭ, desemnat de Germanul Hofınann 
şi tipărit de Asachi, tabloii care înfățişa pe Alexandru-cel-Bun, el 
schiţează în linii puternice, cu un deosebit avînt patriotic, chipul 
bătrinului orinduitor al Moldovei. În domeniul istoric, el mai dă 
note despre Şincai, care aŭ fost cuprinse şi în «Arhiva romănească». 
Face observaţii şi cu privire la Daci, cînd Asachi tipăreşte balada, 
sa a Dochiei. Dă, în traducere foarte bună, călătoria Rusului De- 
midov prin ţerile noastre, îi Adauge o introducere în care înseamnă 
ce ştia atunci despre străinii cari s'aă ocupat de noi, poporul 
despreţuit fără dreptate, — crede şi spune încă odată acest tînăr 
inimos, care simţia mai multă durere pentru jignirile aduse nea- 
mului săă —; strecoară note de rectificare, arătînd că Bucureştii aŭ 
clădiri de care se poate mindri orice Capitală, şi, exprimîndu-și 
ideile cunoscute: «Cînd nu vom mai fi arlechini ?», strigă el odată, 
inaugurînd lupta împotriva imitaţiilor nesăbuite ale străinătăţii. «Şi 
cînd străinii nu ne vor mai numi: nație împestriţată ?» Altă dată, 
cînd călătorul străin se sperie de micimea pămîntului supus Dom- 
nilor: «Cite regaturi aŭ o îatidere mai mică decit Valahia și Mol- 
davia !». Protestă împotriva calificării de provincii turceşti, dată 
acestora. Răspinge sorocul lung pe care-l dă străinul pentru civi- 
lisarea, Principatelor şi strigă, către oameni cari, din nenorocire. 
îl înţelegeaii numai prea puţin: «Să lucrăm cît avem vreme. Şi, 
apoi, să ne împrumutăm de la străini? Da, dar, pe lingă galop, 
cadrile şi costume, să ne împrumutăm și cu ceva mai serios. 
Ceva patriotism mai serios, adecă în fapte, aşa-i că w'ar strica ?». 

Critica se împleticeşte, de alminterea, cu tot ce spune el. O 
aflăm şi mai pronunţată, într'o şi mai frumoasă mișcare indignată, 
atunci cînd dă o Prefaţă îndreptătoare călătoriei aceluiaşi Demidov 
prin Moldova. Iarăşi se pune pe tapet chestia tradiţiei culturale 
proprii şi a împrumuturilor din străinătate, care nu trebuie să 
înlocuiască un capital serios, risipit cu neprevedere saă uitat în 
vre-un colţ despreţuit. El înşiră pe toţi scriitorii fără noroc, stînși 
tineri saŭ fără a-şi fi dat pe deplin măsura, aï literaturii romăneştă 
moderne: Ionică Tăutu, mort la 25 de ani, fără să fi înţeles ci- 
neva cum trebuie talentul ce scînteiă din el; Cirlova, apărut ca 

să dispară îndată; Hrisoverghi, silit a se face «curtisan de mu- 
ieri» şi, astfel, distrus răpede, ba chiar Scavinschi, care se otră- 
veşte 1. Acești scriitori vin după un întreg şir de îunaintaşi, vred- 
nici dea fi pomeniţi în toate timpurile. Dar cine-i ţine ?'n seamă, 
pe unii ca şi pe ceilalţi, se întreabă acest om cu sufletul de o 
mîndrie apuseană, care suferia pentru întreaga literatură naţio- 
nală, a cărei valoare nu era înţeleasă şi al cărei folos nu fusese 
în de ajuns recunoscut. «Xenomania literară» bîntuie : în biblioteci 
de mii de volume abia de-şi află locul o carte romănească. Pu- 
blicul nare mai mult decît o sută de cetitori. Cărţile se tipăresc 
prin chemarea de prenumeranţi, care i se pare lui «un fel de 
pomană». Fiecare-şi caută de cele trobuincioase trupului săii, ser- 
vit în toate viciile și păcatele lui. «Un autor franţes, numai să 
aibă puţin merit şi multă şarlatanie, e cetit de la un pol la altul, 
tradus în toate limbile.» Romînii nu sînt măcar îmbrăţişaţi de ai 
lor, cari aŭ sărit de-odată din cuşca grâcismului în a franţuzis- 
mului, nesimţindu-se bine în aierul libertăţii culturale. Orice 
«vînturatec străin» are, mulţămită acestui «scîrnav obiceiii» de 
rob, care trebuie să-şi afle totdeauna un stăpîn pentru a-i scăr- 
pina tălpile, lumea toată la picioare. Călătorii văd aceasta şi 
cer tot mai mult, batjocurindu-ne, la urmă, cu siguranţă. A fi 
Romiîn, e între Romîni o scădere. «De vrea dar cineva să-şi facă 
cariera, de vrea să se îmbogăţească, — să-și lepede neamul, să-şi uite 
limba, să se facă Armean, Sîrb, Jidan, şi, mai ales, Franţuz.» 


Şi de aiurea răsună atunci aceiaşi dureroasă plîngere, de mîndrie 
rănită, care se sprijină pe o înţelegere cuminte a rosturilor unui 
popor, plingere care se ridică înnaintea unei societăţi nesimţitoare şi 
astăzi, mergînd, data aceasta, pănă la răscoala împotriva celor ce nu 
voiesc să înţeleagă cu binele şi primejduiesc prin aceasta rosturile 
unui neam, care nu li-a fost da: doară de nimeni, cu drept de 
moştenire, ca o turmă exploatată şi batjocurită. Eliad se ameste- 
case în discuţia, provocată de Mihail Ghica, întemeietorul şcolilor 
lancasteriene pentru sate, ale noului învăţămînt muntean, menit să 
înlocuiască sistemul lui Ştirbei. Pe lîngă multe amănunte inte- 
resante despre viaţa sa literară, pe lîngă propuneri curioase care 


1. Kogălniceanu, care-l preţuia, dădu o elegantă ediţie a truducerii sale 
«Democrit», tocmai pe acest timp. 

nu se puteaii realisa şi nu trebuiaii să se realiseze, el porneşte 
împotriva întronării limbii francese, grea în ortografie, «săracă în 
vorbe, bogată în frase», avînd «caracterul unui om ce puţin se 
gîndeşte şi vorbeşte mult», limbă, care, pe lingă aceasta, n'a dat 
mijlocul de exprimare unui scriitor ca Homer, Vergiliu, Dante, 
Milton şi Goethe, la rangul de a doua limbă, de limbă aristo- 
cratică şi științifică a terii. Şi el spune un cuvînt de protestare 
împotriva, «acestei limbi ce a ajuns o manie în toate casele şi în 
toate cercnrile». 

În articolul săă despre Paralelism apoi, ieșit tot în 1840, re- 
gentul literar din București semnalează cu mînie «boala Franţei 
în toate articolele saŭ închieturile limbii», insistînd asupra fap- 
tului că în franţuzeşte, limbă «cochetă», fără însuşiri de «matronă», 
limbă care nu aduce cu sine și solidele moravuri ale burghesiei 
francese, se scriă «atitea cărţi destrinătoare și aprinzătoare de 
duhul şi inima omului», ca «Aventurile lui Faublas», pe care le-a 
cetit el fiind copilandru, în acelaşi timp însă cînd nașul săi 
C. Maurudi îi povestia, ţiindu-l pe genunchi, «scenele războinice din 
Henriada» 1. Exagerînd, el vede în limba francesă răspînditoarea 
unei libertăţi pe care tinerii din ţară o înţeleg ca «destriă şi ne- 
supunere la legi», ca pregătitoare a unei revoluţii: «să ferească 
Dumnezei şi pe biata ţara noastră de a se înmulţi într'însa Ro- 
miînii franţoziţi». Dar el are toată dreptatea cînd înfierează astfel 
pe «momiţele naţionale»: «Şi ce poate aştepta cineva de la un 
norod care îşi despreţuieşte limba, obiceiurile şi tot ce este pă- 
mîntenesc, ca să înveţe pe jumătate alte obiceiuri și altă limbă, 
prin care vede cele mai lesne, adecă cele mai rele?». 


Kogălniceanu, care, în cronica sa, «Telegraful Daciei», are numai 
cuvinte de laudă pentru «Curierul», «moderat în făgăduinţele sale 
şi atit de folositor totuşi», reproduce această scrisoare «despre în- 
văţătura publică». El văzuse pe Eliad la Bucureşti, se înţelesese 
cu el; primise de la prietenul şi colaboratorul săi Negru respectul 
pentru gramaticul și editorul din Bucureşti, pentru opera mare 
săvîrşită de acesta. Nici intr'un chip nu trebuie să se creadă însă 
că noua mişcare din laşi era numai un răsunet al aceleia pe care 
o trezise şi o condusese Eliad. Aceasta se vede foarte desluşit şi 


1, Curierul de ambe-seze, periodul III, pp. 44 şi urm., 218. 

din această scriere pe care Kogălniceanu o tipăreşte, ce e dreptul, 
fără observaţii, dar de sigur nu împărtășeşte toate vederile cu- 
prinse în ea. Căci patronul literar bucureştean are acuma cu totul 
alt gînd decît al neamului, osebit de altele, avînd datini ale sale, 
în graiă și scris, menit unui viitor pe care să nu-l împartă cu 
alţii şi sprijinit întru aceasta pe o adevărată cultură naţională. În- 
naintea tînărului naţionalist de școală germană, cu spiritul critic, 
supus unei discipline aspre, el apare ca «filosoful» din al XVIII-lea 
veac, umanitar înnainte de toate, capricios ca un poet romantic 
de la Paris şi încrezut ca un autodidactic. «Patriotismul», scrie 
dînsul potrivit cu judecata vremii cînd își făcuse învăţătura şi-şi 
primise ideile conducătoare, «nu este alta decît un egoism, un fel 
de fanatism, pentru că, cîtă deosebire este de la egoist pînă la 
patriot, aceiaşi deosebire este și de la patriot pînă la cosmopolit 
sai creştin în adevărata însemnare a vorbei». I se pare că graiul 
nostru nu e decît un dialect superior al limbii italiene, care, din 
parte-i, e privită de acest extraordinar «filolog» ca o formă su- 
perioară, potrivită «unei minţi matore», a «dialectului nostru». 
«Limba italienească numai în relaţie către celelalte limbi este o 
limbă, către a noastră însă este dialectul romănesc cel cultivat.» 

Eliad mergea şi mai departe şi încerca să coboare în practică, 
ideile sale. O parte din materiile şcolii superioare trebuiaii predate, 
după părerea lui, cel puţin ciudată, în limbă străină; astfel s'ar fi 
întrebuințat francesa pentru algebră şi trigonometrie, pentru drep- 
tul criminal, pentru literatura modernă și filosofia generală; cursul 
de drept roman sar fi făcut latineşte,; cel de drept comercial şi 
de mitologie în limba italiană, iar cel de literatură veche... gre- 
ceşte. Cît priveşte istoria, limba de predare ar fi atîrnat; de «pro- 
fesorii ce vom avea şi limba pe care o vor cunoaşte mai bine». 
În același timp, limba germană era pusă alătură cu cea slavonă, 
cu turceasca, şi... ebraica, printre cele «slobode sai neîndatorate». 

Totodată, în «Parallelismul între limba rumînă, şi italiană», lungă 
expunere, cu tabele de vorbe corespunzătoare—nu mai puţin de 
1303, socoate el cu mîndrie! —, de cuvinte romăneşti posibile, 
formate prin derivații savante !, Eliad luptă din răsputeri pentru 
italieuisarea limbii, care i se pare de o potrivă cu dezvoltarea ei 


1 Studiul ocupă may multe nre de la începutul periodului al III-lea din 
Curierul de ambe-seze. 

literară. Pe Greci îi socoate vrednici de laudă pentru că şi-aă creat 
o limbă învățată, artificială. Ei «aŭ fost mai cu minte şi acum ca şi 
în totdeauna decît noi, că aŭ ştiut să vază ce este al lor și al 
moşilor lor, şi ce nu este, şi în toată vremea cei cu învăţătură aŭ 
avut de normă limba elenică cea veche, și astfel aŭ adus în ziua 
de astăzi limba lor vorbitoare, încît cu aceiaşi gramatică să înveţe 
pe amîndouă». Era acolo şi înnaltă filologie, ca aceia care punea 
în legătură interjecţia ti? cu goticul vechii învi și cu forma ro- 
mănească dialectală îi (pentru 17%) saŭ pe veac al nostru cu vécu 
al Francesilor şi cu weak din englezește. Iar, la urmă, pentru a 
se dovedi și mai bine paralelismul, cutare poesie italiană era astfel 
redactată în limba ca și în ortografia lui romănească : 


Quînd va resbumba ultima trumbă, 

Quare quele mai închise morminte înveste şi deferre, 
Si fie-quare sbura-va, si corbu, si columba, 

In valea quea mare la vecinica pace au durere... 


Cine judeca, cine ajunsese, din nenorocire, a judeca astfel, nu 
putea să mai fie tovarășul de activitate şi de luptă al unei tinerimi 
care se ridicase acum, inulţămită lui Kogălniceanu, la concepţia 
de realitate şi de folos cultural a naţionalismului în datini, aşe- 
zăminte şi forme de cultură. Cel puţin Eliad nu arăta dușmănie 
acestor Moldoveni dintr'o nouă generaţie, el care declarase, de 
curînd, că numai prin Moldoveni se ţine revista sa şi chiar ziarul 1. 
Cu totul altfel era însă cu Asachi. 


Acesta era deprins să fie privit ca începătorul, ocrotitorul şi 
Judecătorul suprem al tuturor manifestărilor literare. Lipsit de 
sentimente mărinimoase și de un ideal mai înnalt, el înţelegea ca 
niinie să nu se facă în afară de dînsul şi ca nimic din cele făcute 
de el să nu fie supus criticei. Însă Kogălniceanu concepea în chip 
apusean menirea criticei. Hotărît a nu da în vileag prin revista, 
sa «vrăjbi urîte» şi a nu arunca, «atacuri personale», el avea de gînd 
însă a nu se supune decît «legilor adevărului». «Nu mă tem de 
nimeni», scria el, «pentru că cugetul îmi este curat şi că singura 


1 «Curierul de ambe-sexe, dacă este şi pe al doilea an, este dator rivnel! şi 
patriotismului Moldovenilor. Aproape de două sute de abonaţi aŭ fost gata, 
a sprijini această foaie şi a o primi cu bucurie. Pentru care periodul acesta 
al doilea după tot dreptul se închină Moldaviei»; an. 1838. 

mea voinţă este de a face bine.» Odată admite și el că trebuia, 
îndemnat să scrie oricine și că trebuia lăudat, pentru bunele 
intenţii ale scriitorului, orice. Acuma însă sa schimbat situaţia; 
doar năvălesc la o glorie ușoară şi «ţincii de pe laviţele şco- 
lilor»! Chemaţii trebuie aleşi de acei cari maŭ nicio chemare. 
Şi chiar celor d'intăiă trebuie să li se dea necontenit sfatul de a 
munci serios, săpînd pînă la izvorul dătător de viaţă în sufletul 
lor propriu şi în viaţa poporului lor, în loc să dea «fleacuri» pripite 
şi o contrafacere care înfățișează tînăra literatură a Romînilor ca 
«spuma altor literaturi». 

De la început chiar, Asachi se supărâ.Se reproduceai doar mai 
multe din «Curier» decît din «Albina» lui. Se critică valoarea 
artistică a unui tabloi editat; şi conceput chiar de dînsul. În cronică, 
Eliad lua locul de frunte. El avu cuvinte recă pentru apariţia foii 
de concurenţă. În zădar făcu Kogălniceanu, fostul colaborator al 
lui Asachi, spre care în cea diintăiă tinereţă a lui se uitase cu 
atita admiraţie, declaraţii care ar fi mulţămit şi pe cel mai pre- 
tenţios dintre oameni. În zădar, lăudînd peste măsură balada Do- 
chiei, — califica el pe autor ca «un bărbat care în vremi grele s'a 
strădănuit pentru luminarea neamului săi», ca «acela carele pentru 
literatura Moldaviei a făcut singur mai mult decît toți Moldovenii 
împreună», în zădar asigura că nu voieşte a se luptă cu acest înna- 
intaş meritos: «nu voii ridica condeiul asupra d-sale». Asachi, 
neiertător şi neînduplecat, tipăria scrisori jignitoare pentru Kogăl- 
niceanu, de la pictorul Hofmann, de la directorul teatrului, înlo- 
cuit, cum știm, prin treimea tînără a colaboratorilor de căpetenie 
ai «Daciei Literare». 

Această revistă se opri atunci cînd un războiii literar părea gata 
să izbucnească. Kogălniceanu fusese silit a scrie că «Albina», 
care a cules miere—deşi nu prea — timp de unsprezece ani, în- 
cepe a se preface într'un supărător şi netrebnic trîntor, care va fi 
tratat în consecinţă, şi se începuse scoaterea la lumină a rătăci- 
rilor lui Asachi, prin critica foarte neîndestulătorului «Lexicon 
de conversaţie», în care se prindea gteşeli de traducere din 
nemţeşte şi căruia i se obiecta că e neadmisibil ca despre Basa- 
rabia să se vorbească în «41 jumătăţi de rînduri». 

VII. C. Neerup și «Dacıa LITERARĂ». 


Cel d'intăiii ajutător al lui Kogălniceanu la publicarea «Daciei 
Literare» trebuia să fie Negruţ. El dă, în adevăr, chiar de la în- 
ceput, un articol despre cîntecele poporale şi nuvela «Alexandru 
Lăpuşneanu». 

Inspirîndu-se din cetirea cronicilor, pe care le străbătuse încă 
de mult, cînd îşi pătia «Stefaniada», şi nu numai din sfaturile 
prietenului săă mai tînăr sai, poate, și din cunoaşterea Istoriei 
Moldovei, rămasă inedită, a acestuia, — cel mai limpede şi mai 
mlădios din povestitorii romîni, începătorul nuvelei şi schiţei de 
imaginaţie, dădea acum, nu un uşor desemn, ca acela din «Sobieschi 
şi Romînii», oră din «Riga Poloniei şi prinţul Moldaviei», schiţă pe 
care o reproduce aici, ci o mare narațiune istorică dramatisată, 
un mare tabloi al istoriei romăneşti în veacul al XVI-lea, zugrăvit 
însă cu un condeiii fin de miniaturist, în margenile unui cadru 
restrins. Viaţa de zbucium, de patimă singeroasă, de tragedie vio- 
lentă și sălbatecă a celui mai expresiv dintre urmaşii lui Petru 
Rareş e împărţită în scene, adevărate scene de teatru cu dialogul 
firesc, avînd în el înţelepciune romănească îndătinată şi mireazmă 
de trecut, cu mişcări sigure, ca pentru scenă, cu psihologii lumi- 
noase, izbucnind la cele d'intiii cuvinte şi gesturi, cu o neobişnuită 
şi unică putere de a face ilusie, prin toată viaţa ce se poartă în- 
naintea noastră şi prin presintără ca acestea: «Împotriva obiceiului 
său, Lăpuşneanu, în ziua aceia, era îmbrăcat cu toată pompa dom- 
nească. Purta coroana Paleologilor, iar peste dulama polonesă de 
catifea stacojie avea cabaniţa turcească. Nicio armă nu avea alta 
decît un mic junghiii cn plăselele de aur; iar printre bumbii du- 
lămii se zăria o zea de sîrmă». 

Întîiă vedem pe boieri ieşind înnaintea Domnului care s'a întors 
împotriva voinţii lor: atunci se statornicesc legăturile, se recunosc 
duşmanii, cari vor fugi peste hotare saŭ vor peri, şi intră în slujbă lin- 
gușitoriă, cari vor fi întrebuinţaţi în taină şi apoi jertfiți la cel d'intăiă 
prilej (şi ce chip viă e Moţoc, care întrupează în ele toată mișelia 
slugarnică!). Un act al doilea aduce înaintea noastră pe Doamnă, fata 
lui Rareş, văduva unui «oarecare numit Joldea», soţia și victima Lă- 
puşneanului, «gingaşa Ruxandă», care, în acele timpuri cumplite, 
«ajunsese a fi soţia biruitorului»; chip alb şi blind,—cum n'a prea 

fost, dar aici se procedează, ca în tot teatrul romantic, prin contraste 
tari— lîngă cruntul bărbat, căruia-i ride din ochi, la îndemnurile ei de 
«a fi bun şi îndurător», planul celui mai sîngeroase răzbunări. Această 
răzbunare, măcelul după ospăţul din urmă, al boierimii strînse 
laolaltă, ca pentru o petrecere de împăciuire, e o măreață prive- 
lişte, care zguduie: niciodată n'a înviat astfel tragediile trecu- 
tului romănesc, — aşa de puternic, prin mijloace aşa de simple, 
de o delicată mînă sigură. Este aici sufletul unui bolnav, ce-şi 
află alinarea unei suferinţe tainice numai în vederea şi auzul su- 
ferinţei altora; este vălmăşagul dinnuntru al celor ce se luptă în- 
nainte de a muri, este vuietul surd al mulţimii de afară, care dă 
glas din el pentru a cere pe Moţoc, este comica silinţă a ticălo- 
sului, părăsit de stăpîn cu un zîmbet crud de despreţ, pentru a-și 
mîntui trupul săŭ plin de păcate. Şi este, în sfîrşit, un al patrulea, 
act, al răsplătirii, întocmai ca într'o dramă desfăşurată pe scîndurile 
teatrului : Lăpuşneanu bolnav, zăcînd de boala blestemurilor strînse 
asupra capului săi, Lăpuşneanu călugărit de groaza ludului; al 
doilea contrast: Lăpuşneanu trezindu-se ca Domnul sălbatec de pe 
vremuri; al treilea: Doamna întinzîndu-i cu mîna ei de mîngîiere 
păharul otrăvii, şi, al patrulea, boierii pribegi cari se întorc, scor- 
monesc în durerea de fiară a sufletului ce moare, ugăţiniu-se de 
viaţă, şi pronunţă osînda faptei sale. E de mirare că nu sa găsit 
pînă astăzi nime pentru a strămuta această strălucită piesă de 
teatru—așa de bine culeasă în istoria adevărată—în mediul ei fi- 
resc, înnaintea spectatorilor. 


Nuvela «O alergare de cai», are şi ea proporţii mari. Ea dă întîi 
scene din viaţa de capitală, europenisată în parte, a Chişinăului, 
ajuns acum internaţional. Pentru întăia oară un Romin din Prin- 
cipate vorbeşte despre Basarabia, aşa de iute prefăcută, în atitea 
privinţi, după anexarea ci. Fondul e însă o istorie sentimentală: 
un bărbat frumos şi distins care cucereşte şi înşeală o femeie ro- 
mantică ; aceasta se otrăveşte cînd el se însoară şi, curînd, ca 
o groaznică pedeapsă, ceața orbirii acopere ochii trădătorului. Au- 
torul vorbeşte personal, amestecînd cu această tragedie o intrigă 
amoroasă a sa cu una din frumuseţile Chişinăului, — capricioasă 
şi ironică, nestatornică şi batjocoritoare, aşa cum le iubiaŭ roman- 
ticii. Prin această nuvelă tonul de societate, în dialog şi expunere. 
convorbirea spirituală se introducea şi în literatura noastră. 

Articolul despre cîntecul poporului din Moldova e o scînteietoare 
improvisaţie, cu citaţii care puteaŭ fi maï bine alese; în el se recu- 
noaşte stilul de spirituală vioiciune a lui Negruţ şi ideile de respect 
pentru poporul muncitor şi creator, pe care le adusese Kogălniceanu 
din Germania şi le răspîndia prin vorba ca şi prin scrisul săă. 


Nu e fară interes să se pomenească aici şi apariţia, încă 
din 1830, în revista rusească « Veastniciă Evropi», a celor d'in- 
tăi poesii populare romăneşti cu subiect istoric, publicate de Ba- 
sarabeanul Alexandru sai Alecu Hăjdăi (n. 1811; fiul ofiţe- 
rului rus Tadeiă, cunoscut scriitor polon f 1835, și al Evreicei 
botezate Valeria 1), prietenul bun al poetului C. Stamati. Deci, 
după strîngerea cîntecelor pe care Obradovici le dădu lui Asachi, 
pe care acesta nu le publicâ şi care se pierdură în focul din 1827, 
vine la rînd, îndată, acest început de folkloristică, — fără alte sco- 
puri, fireşte, decit ale frumuseţii şi patriotismului —, care se face 
de un Romîn rusificat într'o mare foaie din Rusia. În 1833 se 
adauge un studiu despre «cîntecele populare al Moldovei în pri- 
virea istorică». Şi Hasdei, care ajunsese cunoscut Romînilor prin 
cuvintarea sa şcolară din 1837, reprodusă, în traducerea lui Mă- 
linescu, de Bariț, e, în acelaşi timp, şi începătorul, tot în rusește, 
al nuvelei istorice cu subiecte luate din viaţa vechii Moldove?. 
A maï ştiut să scoată din viaţa colorată şi distinctă a Romiînilor 
basarabeni o schiţă ca «Judecata la Serdăria de Orheiŭ» 8. Şi a- 
cest om cu însuşiri superioare—, coboritor din Alexandra, sora lui 
Vodă Petriceicu,—foarte bun patriot moldovean, deşi uitase limba 
Moldovei saă nu scria într'însa, pe cînd recomanda Ruşilor 
s'o înveţe pentru ca să afle știri nouă privitoare la istoria lor 
--se ocupa şi de agricultură 4, de botanică 5, de lexicografie (dicţio- 
nariă romîno-rusesc, care nu s'a tipărit) 6. Corespundase cu ves- 
titul mistic Görres, scriindu-i despre viaţa unui «înţelept poporal» 
slav, Sloworoda, și a tratat, într'o scriere, rămasă 'n manuscript, 
despre «problema vremii sale». 

1 Julie Hasdeu, Oeuvres posthummes, II, Apendice. Cf. Speranța, în Re- 
vista Nouă, II, p. 241 şi urm.; Arbure, Basarabia, p. 148 şi urm. 

2 Duca-Vodă, Petriceicu, Elena, fiica luy Ştefan-cel-Mare. 

3 Cf. Ist. lit. rom. în secolul al XVIII-lea; II, p. 442, nota 5. 

4 Scrisoare către A. de Stourdza. 

5 Ms. despre botanica Moldovei, cu numele plantelor şi în romăneşte. 


6 Învăţase la Harcov, unde luciase şi încercări de Drept şi ştiinţi naturale 
care fură încoronate de profesori! să! (Arbure şi Speranţă, 2. c.). 

În curînd, la 24 Iunie 1840, Hăjdăii ţinea, tot la Hotin, unde 
era efor al şcolii, ca nobil din acel 'Ţinut, avînd moşia Cristineştii, 
pe care o recăpătase după 1812 tatăl săii, o nouă cuvîntare, de 
un avînt şi o frumuseţă deosebită. El declară că nu-i trebuie pen- 
tru Moldovenii și Moldova lui, înţeleşăi fără despărţirea nouă a 
graniţei Prutului, nici gloria politică, nică cea militară. Trecutul 
li-a dat în de-ajuns, aşezînd acest neam «între popoarele cele mai 
vestite prin amintirile lor istorice». Astăzi e vremea popoarelor 
mari, dar cele mai mici chiar dintre neamuri, dacă aŭ deşteptă- 
ciune firească și tradiţii bune, pot fi ce a fost odinioară Grecia, 
un centru de lumină, un izvor de cultură. 


VIII. Auqi COLABORATORI: STPAMATI, ALECU DonIci. 


Basarabenii se mișcaii deci în dezvoltarea firească a civilisaţiei 
romăneştă : Hăjdăă nu era singur. Scrisese doar însuşi un studiu 
întreg despre «Literatorii Basarabiei» în 1834 (în revista rusească 
Telescopii). Era C. Stamati, cu traducerile şi încercările lui ori- 
ginale, toate pe fond «moldovenesc», local, adevărat. 

Era tînărul Alecu Donici], fiul lui Dimitrie şi nepotul lui An- 
dronachi şi poate al «Stolnicului de Colegiu» Gheorghe de la 
1812—17. Alecu avea trei fraţi, Iordachi, Andronachi, numit 
după vestitul «pravilist>, unchiul săă, și Petrachi 2; rămas fără 
părinţi, el se făcuse ofiţer rus, rămăsese un timp la Petersburg, unde 
încă de la 12 ani își făcuse învăţătura, întrun pension, şi apoi 
în şcoala de cadeți, dar nu-şi putuse uita, pe acele ţermuri ne- 
puroase, cu limba aspră ca şi climatul, nu-şi putuse uita de ţara 
sa, unde era Făt-Frumos şi Ileana-Cosînzeana»?. El stătuse întiiii 
la Iaşi, întrun concediu îndelungat, şi apoi îşi lăsase răpede, în 
1834, slujba ostăşească, aşa de puţin potrivită pentru dinsul, şi, 
întors acasă, la Stînca, «pe malurile verzi şi înflorite ale Bicului şi 
Răutului», se apucase de scris, într'o limbă aşa de frumoasă, încît 
pare că niciodată n'ar fi învăţat în școlile, nar fi petrecut în cîr- 
ciumele și nu sar fi distrat în saloanele străinilor. În Chișinăii el 
era prietenul lui Puşchin, un fost coleg de oaste împărătească și 


Născut la 1806. 
2 Sion, în «Analele Academiei Romine», seria veche. 
3 Scrisoare către © Negruţ, în Operele acestuia. 

un viitor coleg de poesie romantică. Astfel trăi pînă la 1835, cînd, 
căsătorindu-se cu Maria, fiica lui Costachi Roset-Bălănescu, se 
strămutâ la Iași, unde, după moartea soţiei, care-i lăsă două fete, el 
intrâ în magistratura de modă rusească a Regulamentului Organic!. 


Era atunci o vreme cînd o mulţime de străini ni descoperiaii 
farmecul poetic al ţerii, al neamului, al cîntecului nostru. «Un 
autor de merit neam», scrie Kogălniceanu, «supt literele F. W. 
L., a dat la lumină prin jurnalul Didascalia, un roman întreg 
asupra lui Mihai Viteazul... Mihail Czaykowki, unul din cei mai 
însemnați autori aï literaturii polone, s'a împrumutat cu multe din 
întîmplăzile şi legendele noastre pentru compunerea frumoaselor 
sale romane; unul din ele reproduce viaţa romantică a lui Cirjaliu... 
În Almanachul Odesei pe anul 1840 un autor umoristic, cîte odată 
şi prea satiric, şi-a împrumutat însuşi numele de la noi: Radu 
Curălescu, spre a scrie pe «Tundza sai Tunsul2». Lewitschnig 
cîntase, întrun Almanach din Pesta, frumuseţa firească a fetei 
de Romiîn, în versuri pe care Negruţ le traduce în «Dacia Lite- 
rară» astfel : 


Romîncă copiliţă, nu-ţi e destul podoaba 
Ce-ţi dărui natura atît de'mbielşugat? 
La ce-ţi slujeşte salba şi scumpele mărgele ? 


Raftet, marele desemnator frances, cuprins și el în suita bogatului 
Demidov, prindea carăle de cărbunari din Basarabia, bisericile din 
București, scene din oraşele noastre, bîlciul din Giurgiu, şi dădea 
un întreg album, în care noi aveam, cu locurile, tipurile și por- 
turile noastre, o parte însemnată. În sfîrşit, Polonul Ruşinschi 
dădea forma musicii cultivate cîntecului poporului nostru, ames- 
tecîndu-i în cadrile şi alte compuneri elementele de entusiasm 
şi de duioşie?. 


Trăind câtva timp în Basarabia, Puşchin prinsese dragoste pentru 
oamenii de acolo, de un caracter romantic aşa de ispititor. A 
cîntat măcar pe Grecoaicele şi 'TŢigancele dintre Prut și Nistru, 


O. c -M 


1 Sion, discursul citat, p. 57. La 1841 se căsători a doua oară; ibid., p. 65. 

3 Kogălniceanu, Prefaţa la traducerea lui Demidov. 

3 Kogălniceanu reproduce însuşi, în suplimentul revistei sale, un astfel de 
cadril pentru piano, închinat lut Mihai Sturza. 

şi, dacă nu cetăţile Hotinului, Sorocei, Tighinei, Chiliei, Alkermanului, 
măcar interesanta «căruţă de poştă». Negruţ, care avea în Basa- 
rabia rude și mergea dese ori acolo, tradusese «Şalul Negru», 
Venind din oastea rusească, unde ofiţerii tineri erati nebuni după 
Puşchin, Donici traduse şi el întîi «Căruţa de poștă», care «cu- 
rînd se făcu populară», zice Negruţ, fără a se tipări. Şi apoi, într'o 
broșură neiscălită, care ieşi la București, în 1837, cu o închinare 
din partea «plecatului tălmăcitor» către cneazul A. N. Cantacu- 
zino, aşezat în Rusia, Țiganii, povestea unei iubiri între tîrgo- 
veţul cult Alecu, un Moldovean deci, şi o Ţigancă, pe care elo ucide 
împreună cu iubitul ei cel noŭ, alt Ţigan, cînd sîngele rasei o 
face să-şi schimbe dragostea. Versul romănesc seţine de aproape 
de cel rusesc, şi, în descrierea drumurilor și sălaşurilor ţigăneşti, 
poate da frumuseți ca acestea : 


Cu şătrile din loc în loc 

Tiganii prin Bugeac se poartă, ” 
Neprihănind al lor noroc 

Sati nestatornica lor soartă. 

Ey astăzi iată au rămas 

La mal de apă pentru mas: 

Cu ţoluri rupte, afumate, 
Căruţele le învălesc... 


Era mai mult decît o încercare 
În limba naţională, — 


o adevărată redare artistică a unei opere coborite adinc în sufle- 
tul traducătorului. 


Kogălniceanu înnodase legături în Bucovina cu Costachi Hurmu- 
zachi, care şi el avea legăturile sale basarabene. De la Hurmuzachi 
se căpătaseră, cum s'a văzut, o sumă de materiale pentru «Archiva 
romănească». Pănă la «Dacia literară», Stamati singur, din cei de 
peste Prut, dăduse «Străjeriul» săă, scris în cinstea oştirii moldo- 
veneşti celei nouă, în foaia lui Asachi. Kogălniceanu, în urmărirea, 
scopurilor sale culturale pur romăneşti, ştiu răpede a-şi cîştiga pe 
Basarabeni, pe cari-i făcu să lase sfiala la o parte şi să colaboreze 
la opera comună a întemeierii şi îmbogăţirii literaturii «romăneşti» 
una pentru toţi Romînii din «Dacia» întreagă. 

Constantin Stamati nu stătea în legătură directă cu Kogălniceanu. 
Dar C. Hurmuzachi, care avea cunoştinţă veche cu micul proprie- 
tar şi funcţionar basarabean şi care ştia de toate lucrările lui ne- 
tipărite : «ode, cîntece, elegii, sonete, multe fabule şi satire în 
versuri și în prosă, cîteva balade şi romanțe (romansuri)», pe lingă 
care se adaug traducerile din franţuzeşte şi ruseşte şi poema 
Ciubăr- Vodă, de care va îi vorba îndată,—trimese «Daciei literare» 
jalnica plîngere a «Gafiţei blestemate de părinţi». Mica poemă e 
interesantă pentru că-şi are subiectul luat din viaţa poporului ro- 
mănese din Basarabia ; altfel, cu lungile eï versuri prosaice, cu gre- 
şelile de limbă, cu banalitatea fabulei — fata de ţară înşelată, 
care se întoarce nenorocită acasă pentru a muri: 


Şi prin suspin îşi dă duhul uşoara de minte fată—, 


ea nare maï nicio valoare şi stă cu mult în urma celor mai bune 
produse ale scriitorilor tineri de pe acea vreme. În 1843 Kogălniceanu 
mai tipăria, din scrierile, multe şi felurite, ale aceluiași : Povestea 
poveştilor. 

E o încercare de a ţese povestiri de imaginaţie în jurul numelor 
singure, şi nu și a vieţii, puţin cunoscute, a vechilor Romîni mol- 
doveni; pentru aceasta, scriitorul basarabean se inspira din «leto- 
piseţul vechii» ce avea la îndămînă, saii din spusele «bătrînului 
chelar» de la moşia sa. Versul alb, neegal, lînced, n'are nicio so- 
coteală ; e prosă care se zbate ca o rîmă tăiată, înviîrtindu-se fără 
a înnainta. Dar este aici, în povestea lui 


Ciubăr-Vodă, Domn vestit, 
Lui Papură strănepot, 


şi a fiului săi unic, Bogdan, 

Frumos ca luna lui Maiu, 

Gigît ca un tînăr brad, 

Vîrtos ca un vechii stejar, 
care merge să-și caute logodnica sa, ziua, şi e împiedecat de ao 
iubi prin atitea farmece rele, o sumă de cuvinte poporale pline 
de sevă, de naivităţi plăcute, de glume care merg în plin, de ele- 
mente împrumutate — pentru întiia oară— basmului: vîrtejuri de 
vînt, roate ale «norocului», ursite, Ileana Cosînzeana ieșind ca un 
«puișor» din mărul minunat, Pricolici şi 'Ţigănci care ucid zîne, 
ce învie apoi în peşti şi în arbori, de amintiri ale datinelor po- 

porului şi ale vieţii de de mult (la nunta lui Bogdan, d. ex.), care-i 
daŭ o adevărată şi trainică valoare. Şi sînt chiar comparații, ca- 
racterisări, descrieri frumoase: 


Pohodnicul şi-a întors, 
Spre Apus l-a îndreptat, 
Cu pintenul l-a împuns 
Şi, ca săgeata din arc, 
Slobozită de voinic, 
Din fugă l-a răpezit. 
Sai : 
Dacă vulturii spăriaţi, 
Zburînd roată în văzduh, 
Se urcă mereii în sus, 
Păn’ cînd s'aii văzut pe cer, 
Întiiă ca nişte porumbi, 
Apoi ca nişte lăstun, 
Apoi ca nişte ţînţari, 
Şi, apol, încet, încet, 
Sau mistuit în văzduh. 
Oră: 
Al lunii corn se ivi 
Ca de argint oţelit 
Printre copacii stufoşi... 


În acelaşi timp, revista panromănească din Iaşi dădea fabule 
alese din culegerea pe care Donici o tipărise la tipografia lui Ko- 
gălniceanu, la «cantora» Daciei. Se asigură că întăia ediţie a ieşit 
încă din 1839—40, uitîndu-se că înnainte de 1840 teascurile cele 
nouă nu lucraii încă; oricum, n'am înnainte decit cărticica ce 
poartă anul 1842. 

Donici va fi avut supt ochi pe Țichindeal, de curînd tipărit din noŭ 
la Bucureştă, supt îngrijirea şi cu îndreptările lui Eliad. Cetitor al 
foilor de atunci, el a trebuit să cunoască fabulele lui Eliad însuşi 
și ale lui Asachi, care, acesta, le strînsese în volum la 1836; al 
doilea apare numai în 18441. Se va fi uitat și prin cartea, aşa de 
originală încît n'a putut afla imitator, a lui Săulescu, publicată în 
1835. Ca tot tineretul din acest timp, el a trebuit să aibă în mînă 
şi poesiile, între care aşa de frumoase, de adînci şi de îndrăzneţe 
fabule, ale lui Alexandrescu. Dar el nu purcede de la niciunul 
din aceştă înnaintași și, mai puţin decît de la oricare din eï, de la 


1 Vezi vol. precedent, p. 178 şi urm. 

Alexandrescu, căruia, în adevăr, îi dedică una din bucăţile sale, 
dar părînd că mustră în ea lipsa de activitate literară mai spornică 
a scriitorului muntean: 


Aşa talentele, cînd lenea le cuprinde, 
Slăbind din zi în zi, se pierd făr'a se 'ntindel. 


Donici cetise şi recetise, ca toată lumea cultă din Rusia, Fabulele, 
la modă pe atunci, ale lui Nicolae Crilov. Autorul lor era bine 
văzut şi bine primit pretutindeni; spirit foarte elastic şi vioiă, dar 
şi foarte prevăzător, se inspirase neapărat de la Francesul La Fon- 
taine, dar găsia o sumă de subiecte nouă şi introdusese în dez- 
voltarea fabulelor sale un haz special, făcut cu faţa foarte serioasă, 
o isteaţă picileală slavă, o morală, arzătoare, ce e dreptul, dar 
foarte ferită şi înveşmîntată cu îngrijire, aşa încît să nu poată da 
cuvînt nimănui să se ridice pentru a prigoni şi pedepsi. 

Fabulele acestea par netraductibile, atîta sînt de pline de alusii 
şi ascunsuri. Un Frances care a încercat să le puie în versuri, 
Charles Parfait2, n'a izbutit să dea altceva decît o lucrare difusă, 
apoasă, plină de umpluturi şi cu totul lipsită de farmecul rîsului 
ascuns care se simte în original. Traducătorul de la Paris nu-şi 
putea crea o stare de spirit asămănătoare ca a Rusului de rasă, 
trăind în Rusia sa, cu un caracter aşa de particular și de distinct. 
Altfel trebuie să fie însă cu un Romiîn de la 1840, trăit pînă la 
o vristă oarecare în Rusia, în cercul de idei şi în atmosfera de 
sentimente care produseseră opera lui Crilov, cu unul care se 
strămutase apoi în Moldova Regulamentului Organic, ce dăduse 
vieţii publice în multe privinţe o pecete rusească şi făcuse să se 
nască tipuri şi păcate asemenea cu cele de peste Prut. Afară de 
aceasta, Donici știa rusește mai bine decît moldoveneasca sa, pe 
care în scurt; timp o învățase totuşi aşa de deplin, fiind acum în 
stare să exprime cu toate nuanțele gîndul poetic cel mai fin şi 
simţirea cea mai delicată; şi însuși era un spirit vioiŭ şi mucalit, 
cum era spiritul lui Crilov. 

Donici traduse, dar cu o libertate, o noutate, o vioiciune cu 
totul deosebite, traduse, dînd în foarte multe privinţe o operă nouă 





1 Pentru răspunsul lui Alexandrescu, v. mai departe. 
2 Fables de Krilov, traduites en vers français par Charles Parfait 
Paris, 1867. 

alte ori imitâ, prelucră, transpuse după obiceiurile și rosturile noastre. 
Adăugi elemente de morală care sînt numai ale lui; scrise chiar 
bucăţi neatîrnate. I se păru deci că poate tipări fabulele ca ale 
sale proprii, fără vre-o dedicație şi lămurire. Aşa-a făcut cu multe 
din traducerile sale, mai tîrziŭ, și Stamati. În aceste părţi de pro- 
vincie rusească domniaii, se vede, noţiuni patriarcale despre pro- 
prietatea literară, noţiuni care nu jigniaii chiar, în Moldova, pe 
un Costache Negruţ, de şi ştia bine ce model avuse înnaintea o- 
chilor prietenul săă. 

Donici e însă adese ori superior lui Crilov, printr'o concisie 
sigură, cum nu se mai află exemple în alte literatură, printr'o ad- 
mirabilă uşurinţă întrun mediu poetic care nu e al lui Crilov, 
ci al scriitorului nostru, printr'o mlădiere ce n'a mai fost atinsă 
în scrisul nostru, mlădiere care face ca o întreagă fabulă să pară 
că este o singură proposiţie, începută cu cel d'intiiă rînd al po- 
vestirii şi mîntuită cu ultima linie din morală, cumpătată în formă, 
dar foarte pătrunzătoare în fond. Împrumuturile pe care le-a făcut 
de la scriitorul rus n'ajung pentru a tăgădui, cum sa făcut cu 
atita neînțelegere, marea valoare a fabulelor lui Donici!. 

Căci nu obiîrşia rusească, ci însăși viaţa noastră de atunci se 
oglindeşte în povestea trufaşului Măgar, care 


De decoraţii pe semne auzise, 

Căci prea se fudulise: 

Rangul noi ai fost lui'de osîndă mare 
(Urmează şi la noi această întîmplare) ; 


în păţania lui Arvinte cel cu anteriul necontenit supus cîrpelei, 
dar totuşi neîncăpător: 


Boieri de neam fac tot aşa; 


în paguba Morarului, care nu drege la vreme spărtura cea mică. 
de pe coperișul morii sale, cu aplicarea contemporană : 


Degrabă la mezat se strigă vre-o moşie: 
în ghidușia cu care se încheie «Ursul la prisăci»: 


Nici nu mat zic nimică: 
De urşi mi-i tare frică... 


1 V Contemporanul, V 1 (1885). 


ALŢE COLABORATORI : STAMATI, ALECU DONICE 49 


Cu privire la ţara lui însuși, la frumuseţile ce cuprinde, se 
găseşte chiar cîte un vers, ca în Vulturul şi paingul: 
Prin nouri Vulturul spre muntele Ceahlăti 
Întinse zborul săi, 
Şi ape: Bistriţa, Moldova şi Siret, 
Pe şesuri vesele se văd curgind încet, 


sau, în «Pietrenii şi Bistriţa», unde Donici ştie să localiseze aşa 
de bine, în Moldova sa, fabula rusească în care, altfel, nu e vorba 
decit de situaţii generale. 

Pe alocurea, ceia ce nu se prea întîmpină la Crilov, fabulistul 
nu mai glumeşte, şi, făcîndu-şi tot de lucru cu dobitoacele sale, 
îndrăznește a se avînta către poesia înnaltă, a descrierilor frumoase, 
a icoanelor ideale, a scenelor tragice. Ascultaţi cum cîntă la el 
privighetoarea, — o privighetoare în adevăr lirică : 

Tar buna păsărică, pornită spre cîntare, 
Cînd liniştit abia 
În sine ciripia, 
Cînd tare şuiera, 
Cînd glasu-l tremura, 
Apoi, prin dulcea eï strigare, 
Întru a dragoste! cel gingaşe plecare, 
Pe amoraşul săii chema, 
Şi rădiul desfătat cîntarea-i răsuna, 
Tar lumea, ascultînd, 
Tăcea şi se mira. 


Saii vedeţi această apariţie a painjenului 
„„.Cu atitea săbii, coase înnarmat; 


această scenă a «Lupului la peire»: 
Lupul, cinchit întrun colţ 
Cu ochi crunţi, cu păr pe dos, clanţăia din dinţi la toţi. 
Ori priveliştea de iarnă ce urmează : 


Pe uliţi scîrţie omătul făinos, 
De prin ogeaguri fum ca iarna gîlgfieşte. 


IX. Arpi pori: VASILE ALECSANDRI. 


Pe lîngă Negruţ, pe lingă cei doi Basarabeni, scrie la Dacia și 
Alexandrescu, care, neîndrăznind a-şi iscăli numele întreg, trimete 
strigătul de indignare al «Anului 1840», în care sentimentul nu se 

precisează, totuşi, și nu se coboară, nu vrea să se coboare în lumea con- 
cretului, pe care o cunoaştem mai bine şi care ne ispiteşte mai tare: 
Să stăpînim durerea care pe om supune, 
Să aşteptăm în pace al soartei ajutor, 
Căci cine ştie oare şi cine îm! va spune 
Ce-a să aducă ziua şi anul viitor? 
Dar Kogălniceanu găsi, pentru revista saii pentru editura sa, 
puteri literare nouă între tinerii, cari, în acelaşi timp cu dînsnl, 
învăţaseră în străinătate. 


Pe unul îl cunoştea bine încă de pe cînd era în Iaşi; sora 
acestuia fusese una din discretele lui iubiri de tinereţă, şi el însuşi, 
student în Paris, e pomenit de cîteva oră în scrisorile lui Kogăl- 
niceanu din anii de învăţătură în Apus. E tînărul Vasile Alecsandri. 

În apropierea anuiui 1821 se afla printre rîndurile boierinaşilor 
moldoveni ai unei vremi nouă, care cobora unele familii şi ridica 
pe altele, Vasile Alecsandri, frumos om, cu ochii bulbucaţi, cu 
sprîncenele groase, cu barba mare răstirată. Era fiul unui Mihail 
Alecsandri, zis poate Botezatu, pentru trecerea de la altă confesie 
creştină la ortodoxie; neamul era din părţile Bacăului, unde, în 
cursul vremilor, sai botezat destui Unguri. Pe acolo avea moșii 
multe şi mari Iorgu Ghica, boier de frunte, rudă de Domn, cu 
multă trecere. El ajutâ lui Vasile, om harnic, priceput, mai ales 
la făcutul socotelilor, să se ridice în ranguri. Ocrotitul lui Ghica 
de la Bacăŭ avu întăiă un post de sameş la Bender; era la 1822 
Păharnic, pe un timp cînd mai trăiai Medelnicerul Nicolae Alec- 
sandri şi Şătrarul Iordachi, care fusese arendaș al veniturilor tîr-, 
gului Moineşti şi avea pămînturi în Basarabia. Ştia bine greceşte, avea 
scrisoare frumoasă şi cetia bucuros literatura romănească a timpnlui. 

Pe atunci s'a căsătorit el cu o fată din neamul Cozoni, alţi 
casnici ai lui Iorgu Ghica,— boierinaşi din aceleaşi părţi ale Ba- 
căului, de unde vin, prin aceşti ani 1820-30, Ioan Comisul și Pă- 
harnicul Costachi, fiul lui Dimitrie şi cumnatul lui Alecsandri. 
Nunta se făcu la Tirgu-Ocna, unde Alecsandri însuşi ca şi Cozo- 
neştii avea rosturi în arenda ocnelor de sare. Însemnătatea celui d'in- 
tăi Alecsandri crescu foarte mult, cînd, după sechestrarea veniturilor 
mănăstirilor grecești, Domnul cel noŭ, Ioan Sandu Sturza, îi dădu 
controlul, sămeşia asupra acestui izvor al Vistieriei. De la 1832 
încă, e deputat în Adunare, din partea Iaşului chiar; la 1834 avea 

caftanul de Spătar-Mare: pe atunci îngrijia de altă sămeşie, maï 
mare, a Vistieriei, pe care o păstră multă vreme, fiind, de fapt, 
conducătorul finanţelor Moldovei 1. 

Din căsătoria lui Vasile Alecsandri cu Elena Cozoni se născu 
un fii, Vasile, care sămăna la chip cu tatăl, iar la suflet, impre- 
sionabil, schimbător, poetic, vioiă,—cu mama. Data naşterii se cu- 
noaşte acuma cu siguranţă, după declaraţia făcută de tînărul 
Vasile secretariatului Sorbonnei din Paris: e 14 Iunie 1819; locul, 
Bacăul,unde familia, obişnuia. se vede, a se întoarce. Crescu în casa 
părintească de lîngă vechea biserică a Ghenghei, Sf. Ilie din Iași, 
zidire trainică cu multe odăi, în care încăpea mulţimea robilor 
unui om bogat; casa se ţine şi pănă astăzi, reparată de deosebiţii 
proprietari 2. Cu Vasile copilăriă un frate mai mic, Iancu, şi o 
soră, Profira, care a fost doamna Voinescu; 'Ţigănaşul Vasile Po- 
rojan, pe care nu l-a lăsat fără pomenire literară poetul, tovarăşul 
lui de jocuri, făcea distracţia copiilor, spre deznădejdea părinţilor. 
Alte amintiri de copilărie sînt dascălul de la Sf. Ilie, care făcea 
zmeie cu inscripții cirilice de blestem pentru cine le-ar fura, şi 
toată 'Ţigănimea babacăi: vizitiul Stoica şi Țiganca lui, Ana, bu- 
cătarul Costachi, Postolachi cobzarul, Didică scripearul, care ştia 
şi «cîntece poporale», «mama Gahiţa», un fel de guvernantă, cele 
«trei fete frumoase», aduse de la moşia Mirceștilor: Casandra, 
Maria şi Zamfira, cu ochii negri plecaţi asupra gherghefului, — 
Casandra, «albă ca o fată de boier» şi care ajunse, din nedreptatea 
sorții, bucătăreasă, de și se dădea în vînt pentru cobza lui Pos- 
tolachi. Pentru învăţătură fu aşezat în casă părintele Gherman 
Vida, cunoscătorul de franţuzeşte, autorul de gramatică franco- 
romînă, Maramurăşanul cu iubire de neam, admiratorul lui Şincai, 
ale cărui manuscrise le păstra şi voiă să le publice, omul cult 
care-și făcuse studiile la Pesta. După obiceiul de atunci, călugărul 
avea, voie să-şi aducă ascultători din afară ; printre ei se afla Mihai 
Kogălniceanu, ceva mai în vristă ; Alecsandri n'a uitat «antereul 
de cutnie şi işlicul rotund de piele de miel sură» ale prietenului 


1 V., pentru izvoare şi altă bibliografie, notițele mele în Sămănătorul, pp. 
+439:40, 938. 

2 Între cari a fost profesorul Gh. Miîrzescu; D. Ollinescu, V. Alecsandri, 
discurs de intrare la Academie, Bucureşti, 1894, p. 12; Teresa Stratilescu 
Externatul de fete din Iaşi, Iaşi, 1907. Cf. Viaţa nouă, «Din Archivele 
Sorbonew de P. Eliade. 

săă!, dar nici Kogălniceanu n'a uitat ochii negri aï Profirei Alec- 
sandri. Kogălniceanu a folosit mult la Vida, pe cînd Alecsandri-şi 
aducea aminte mai tîrziă numai de somnul greă de după masă al 
călugărului şi de cruda ștrengărie pe care o făcu, împreună cu auxi- 
harul săă ţigan, zugrăvindu-i părul, mustăţile şi barba cu cerneală 
roşie. Cu același tovarăş se găsi viitorul poet alături pe băncile puţine 
ale «pansionului» Cuénim. În sfîrşit, puţin înnainte de plecarea, bei- 
zadelelor cu Kogălniceanu la Lunéville, dascălul grec Furnarachi, 
viitorul secretarii al lui Corai, care, acesta, făcu limbii neo-greceşti 
aceleaşi mari servicii ca şi Eliad limbii noastre, ducea la Paris, la 
Parisul liberalismului şi vieţii moderne, pe Vasile Alecsandri, 
numit Comis, şi cu dînsul pe Alexandru Cuza, viitorul Domn, pe 
Nicolae Docan, care a murit abia dăunăzi, şi pe pictorul Negulici, 
frate, probabil, cu D. Negulici, care a făcut prin anii 1850 tradu- 
ceri după romane francese. 

Alecsandri n'avea firea reflexivă şi cumpătată, curiositatea de 
ştiinţă, voinţă de fier, maturitatea precoce a lui Kogălniceanu. 
Pornise și el de-acasă, știind doar «un pic de franţuzească, un pic 
de nemţească, un pic de grecească și ceva istorie și geografie pe 
de-asupra»?. Se îmbătase de vederea dealurilor Iaşului, pe care 
le admira de pe capra unei trăsuri părăsite în şura lui Cuenim, şi 
visase de rătăcirile lui Robinson, pe care i le destăinuise nişte to- 
varăși de școală. A învăţat încă puţin de la profesorul Cotte, în 
casa căruia fusese dat, dar şi-a trecut bacalaureatul—la 27 Octombre 
1835, — fiindcă-i slujise norocul în lipsa ştiinţei, şi cînd povestia maï 
tîrziii despre această clipă grea din viaţa sa de tînăr, Alecsandri so- 
cotia că răspunsul săă mîntuitor: «paix de Westphalie», satisfăcea o 
întrebare din istoria... «evului mediu». A învăţat, după dorinţa ta- 
tălui săi, medicina şi s'a dezgustat, apoi Dreptul, cu tot așa de puţin 
folos. Dar începu să se încerce în versuri francese, înnălţind pe 
Lamartine, schiţind cutare chip de Cazac sai cutare zglobie Zu- 
narilla spaniolă. 

Tatăl săi trebuie să-l cheme înnapoi, dar, în loc să vie de-a dreptul, 
supt pază bună, cum făcu tot pe atunci Kogălniceanu, Alecsandri fu 
îngăduit să iea, cu prietenul său C. Negri, crescut în casa poetului 


1 Scrisoare către loan Ghica. 
3 Scrisoare către Ioan Ghica. 

Conachi, — mamă-sa, frumoasa Zulnia, fusese soţia, îndelung iubită şi 
innainte de căsătorie, a celui mai venerat dintre scriitorii Moldovei,— 
drumul de flori al Italiei (1839). Era prea puţin cult pentru a 
înţelege tot ce această minunată şi unică ţară întinde acelor cari 
calcă pămîntul ei. Trecutul nu-i spunea nimic, despre anticitate 
şi liniştita ei măreție n'avea ideie, limba n'o ştia abia, gustul ar- 
tistic nu i se formase nicăiri. Italia învăţătoare, rămasă în toate 
fasele vieţii ei o magistra gentium, aceia nu se putea face în- 
ţeleasă de dînsul. Dar era cealaltă Italie, care poate vorbi de-a 
dreptul oricărui suflet de tînăr, pregătit numai de natură, Italia 
cu cerul albastru, cu mănunchile de daruri fireşti în mînă, Italia 
mirezmelor, a cîntecelor şi iubirilor. Pe aceia o înţelese. 

Cînd fu înnapoi acasă—unde ar fi dorit să poată strămuta mi- 
nunile de artă ce-i trecuseră supt ochi și pe care se simţia dator 
să le laude—, tînărul de modă parisiană, care se chema că în- 
deplineşte o mică funcţiune de copist la Casa pensiilor, se gîndi 
a turna în forma unei nuvele amintirile sale din Florenţa, unde 
— şi în Veneţia —pare a fi petrecut mai mult. Povestirea de 
imaginaţie se chiamă Buchetiera, de la Florenţa, cu subtitlul «Su- 
venire din Italia». Recunoşti pe cetitorul literaturii romantice 
francese, pe atunci sentimentală şi plină de efusii, de avînturi 
spre o lume de iubire veşnică, de tinereţă ce nu se veștejeşte, 
de frumuseţă fără pată. E vorba de un prieten, pictor de geniu, 
care-şi spune suferinţele de iubire, de o prea frumoasă fată bine 
păzită, care se preface în buchetieră pentru a-şi întilni iubitul, 
de un signore bătrîn şi gelos, de un asasin năimit, care ştie să 
înlăture pe tinerii cari înalţă imnuri pe chitară. Cadrul e biserica 
Santa Maria del Fiore, ori cutare cafenea cercetată, ori piaţa de la 
Cascine, «locul de întîlnire a; tuturor intrigilor de amor», ba chiar 
o trattorie, zisă pe germano-ruso-moldoveneşte: tractir. Se daŭ și 
versuri de-ale autorului, dar versuri francese, de un lamartinia- 
mein tînguitor şi șters: 

Le doux fremissement de la feuille des bois, 
Le bruit voluptueux des baisers de délire. 


O fabricaţie gentilă, într'o limbă deosebită de fluidă, tinerește de 
zelobie şi franţuzeşte de abstractă; un atestat de lectură şi de 
cultură. Real, simţit, cugetat adînc, reprodus exact nu era nimic 
în această schiţă naivă, inspirată de «frumoasele buchetiere care 

ni daŭ în toată sara cite un mic buchet de flori, pe cînd luam 
îngheţate d'innaintea cafenelei Donné, împreună cu prietenul nostru 
D.», Francesul prefăcut apoi în eroul unei mică drame de iubire, E 
o «slabă încercare», spune poetul însuşi cu acest prilej, în 1855, 
Adevărat. Însă una care în noua literatură îşi avea însemnătatea. 

Căci, dacă țesătura sentimentelor e aceiaşi ca în «Alergarea de 
cai» a lui Negruţ, de şi fără ironia de om matur, fără filosofia 
zîmbitoare de romantic încercat şi isprăvit, care se întilneşte în 
schiţa, acestuialalt, Alecsandri e noŭ prin aceia că el cel întîi aduce 
în literatura noastră o icoană, cît de ştearsă, a Italiei divine. 


«Buchetiera din Florenţa» a fost publicată în Dacia literară. 
Nu s'a făcut loc în această revistă niciuneia din paginile unei 
broşuri pe care Kogălniceanu o anunţa tot acolo, lucrind-o în 
tipografia sa. E vorba de Scrierile lui D. R., ceia ce înseamnă : 
Dimitrie Ralet, altul dintre tineri. 

Ralet, coboritor al unei însemnate familii greceşti, de mult age- 
zată în ţerile noastre, avea cetirea lui Alecsandri fără anii de străi- 
nătate, fără lecţiile de stil şi, mai ales, fără talentul acestuia. 
Născut la 1817, el își petrecuse tinereţa numai în Moldova sa. 
Cele citeva pagini ale cărților sale de începător ni-l arată, cum îl 
ştim şi din alte izvoare, ca un independent, un revoltat împotriva 
convențiilor sociale şi, în acelaşi timp, un adevărat om de spirit. 
Păcat numai că-i lipseşte aşa de mult meşteşugul de scris! Medi- 
taţiile lui se desfăşură greii într'o prosă încîleită şi stîngace, pe 
care n'o poţi urmări, în grămădirea fără rost a cuvintelor abstracte. 
Ai de ales doar, pe lîngă cuvinte originale, schiţarea caricaturală 
a cutărui chip de bătrînă cochetă, care se îmbracă și se poartă 
după modă, ca eroinele din romanele francese, cu colorit aristo- 
cratic, pe care le-a sorbit: «Zburdatecă, gigătă şi năzarnică, are 
zvicnire de inimă, încreţuire şi fiori la cea mai mică scîrţiire de 
tabatiere.. Mînîncă fragii cu boldul, joacă popuri (2), răscoleşte 
viorele, sensitiva o mîngiie, panselele-i împart o melancolie... Pe 
văpseaua în solzi albeşte părul ci ca nişte sălcii smade pe un mal 
crăpat de arşiţă; cîţiva dinţi mai joacă, ca tușele clavirului... 
Nasul atîrnă asupra scorburii gurii ei ca un clonţ moale.» 

X. PonsILE NOUĂ ALE LUI (GRIGORE ALEXANDRESCU. 


În sfirşit un foarte frumos volum mărunţel dădea poesiile cu- 
noscute pănă atunci ale lui Alexandrescu şi unele nouă, avînd în 
frunte o prefaţă, pe jumătate comică, pe jumătate tristă, îu care 
poetul declară că a ţinut să ajute şi el cu ceva la opera gene- 
raţiei sale, că n'a lucrat mai mult fiindcă viaţa i-a fost nepriel- 
nică şi că-și așteaptă criticii, pe cari-i doreşte mai buni decît cei 
ce l-aă jicnit pănă atunci, adecă nişte cercetători cinstiţi, fie și 
mai puţin îinpodobiţi de talente, care pentru această sarcină nică 
n'ar fi prea mult de nevoie. 

Poesiile nouă sînt în parte repetiţii saă schiţări răpezi de sen- 
timente ușoare. Emiliei — urmaşa Elisei din ediţia precedentă—el 
îi spune vechea povaţă a lui Horaţiu: carpe diem, adecă, pe ro- 
măneşte : 

Bucură-te de natură, 
adăugind că doreşte, pănă să fie, la bătrineţă, un bun prieten, 
a se împărtăși cu dînsa de bucuria de astăzi. 

Filosofia lui e în această clipă una de iubire. El înţelege pe 
Antoniu robit Cleopatrei şi recunoaşte că toate ce se pot afla și 
stăpini în lume, 

Femei! le jertfeşti. 
Lupta-i, pe care o descrie în vehemente cuvinte romantice: 


Eü lanţurile mele le zguduiă cu miînie, 
Ca robul ce se luptă c'un jug neomenos, 
Ca leul ce izbeşte a temniţei tărie 
Şi geme furios, — 
nu-i foloseşte la nimic. 

«Te mai văzuiă odată», «De ce suspini», «Miîngiierea unei femei» 
îşi spun cuprinsul prin titlul lor chiar: ele se ţin de același ciclu 
al iubirii, o iubire aspră, gînditoare, totdeauna tristă, care se 
cearcă a-şi face jucărie din cuvinte, fără să poată dovedi, pe lîngă 
adîncime și avînt, dibăcie și uşurinţă și fără a nemeri lumile is- 
pititoare ale tainei. Sec sună această plingere : 


Omul este o taină care-o ştie mormîntul, 
Femeia e un înger, viaţa-i un suspin! 


Mai desăvirşit decît modelele sale francese e Alexandrescu a- 

tuncea cînd proclamă scîrbit zădărnicia luptei împotriva răutăţii 
şi prostiei, cînd destăinueşte clevetirile ce i-ai umblat în urmă, 
deşi, spune el, cu toată smerenia: 

Fabulele mele, de tot nevinovate, 

Nu se ating de nimeni, n'aii personalitate: 

De vă găsiţi în ele, îmi pare foarte bine, 

Însă de vă e teamă ca nu cumva prin mine 

Să se 'ndrepteze lumea, greşala vă e proastă: 

Puteţi să luaţi pildă chiar dela d-voastră. 


Aflăm de aică că i s'a făcut o vină şi pentru că nu i-a plăcut 
bietul Paris Mumuleanu : 
Paris răposatul, 
Care, bărbat de cinste, om plin de bunătăţi, 


Făcea versuri de-acele ca din topor lucrate, 
Cum faceţi dumneavoastră... 


De același sentiment de revoltă ascunsă într'o glumă scînteietoare 
e însutleţită şi epistola de răspuns, îndreptăţire şi explicaţie către 
Donici, pe care-l fericeşte că e în Moldova oamenilor mai «do- 
moli», cari nu vreaii numai decît ca poetul să fie pus pe cruce 
pentru satira lui. 


În alt gen, nobilă, poetică de cea mai înnaltă poesie, e mus- 
trarea către Voltaire pentru că, nevăzînd lucrurile aflătoare peste 
margenile celor ce sînt pentru ochii tuturora, el nu le-a înţeles, nu 
le-a folosit în scrisul săă şi le-a acoperit de o batjocură care-l 
atinge numai pe diînsul: 

O, dacă talentul tăii, mai bine întrebuințat, 
Cu soarta-i a se luptă pe om l-ar fi înnarmat; 


Dacă, pe drepţi întărind, pe răi ai fi îngrozit, 
ngerii numele tăii cu drag l-ar fi pomenit! 


Încă nu se ridicase poesia romănească la aceste înnălţimi morale. 
Şi ce frumoasă e tînguirea lui pentru greutăţile ce stai în calea 
cui, în această ţară de cultură nouă, care e a lui, cearcă să afle 
expresia ce de la sine se înfăţişa scriitorului frances: 


„.. Veacul te-a ajutat : în vremea cînd te-ai născut, 
Stilul era curăţit şi drumul era făcut. 
Un noŭ ton se aude însă în «Mulţămirea», închinată unei fetiţe 
de un an, pe lîngă care-şi cere un loc de vechii prieten al casei 
cînd ea va fi mare, 

.. frumoasă, de fluturi ocolită, 
Zburdalnicei lor trupe cu graţie zîmbind. 

Epistola către Grigore Cantacuzino, mare boier foarte bogat şi 
trăind o viaţă modestă totuși, stă mai pre jos. decît acelea către 
Văcărescu şi Voinescu, şi prin nepotrivirea scurtului vers zglobii 
pentru subiectul prosaic, pe care nu-l înviorează gluma. E doar 
interesantă zugrăvirea acestei bune gospodării de ţară, în care 
visătorul cîntăreţ a fost aşa de bine primit,—casa de la Floreşti, 
în Prahova, cu vederea Carpaţilor, cărora : 

Vara li-e lu picioare 
Şi iarna pe fruntea lor. 

Dar, spre sfîrşit, Alexandrescu dă pentru întîiaşi dată un tabloi 
din natură prins numai pentru dînsa și zugrăvit îndelung, în- 
duioşat, cu iubire: 

Şi, cînd luvtargintuită, 
Albind iarba de pe vale, 
Ieşia lină, ocolită 

De stelele curţii sale, — 
Pîn aluniş sufla vîntul, 
Frunza uşor clatina, 
Nucii bătrini ca pămîntul 
De-a lungul se desemna. 

Copilăria-i se deşteaptă la aceste privelişti, şi, cu sufletul de 
atunci, poetul cere numai un bun adăpost sigur la ţară, unde: 

Liniştită şi `n tăcere 
Ziua mea aş împlini. 

Lui Voinescu i se adresează într'o epistolă minunată, în care 
gluma se răsfaţă larg în versul bine desfăşurat. E vorba de viaţa 
liniștită pe care o dorese amîndoi prietenii, dar și de neajunsurile 
sărăciei, de cruzimea creditorilor, cari nu vor să primească filo- 
sofia că orice avere e zădarnică, nici darul răscumpărător al ele- 
giilor şi versului : 

Şi versuri din grămadă i-am dat ca să-şi aleagă, 
Dar toata mea silinţă a fost peste putinţă 
Puterea armonie! să-l fac s'o înţeleagă. 

Şi, cu acest prilej, el ataca pe toţi stricătorii şi născocitorii de 

limbă, mulţămit fiind cu acel 
dialect bun, uşor şi mlădios, 


în care făcuse a vorbi toate Musele. 

Şi acum el introduce satira cea mare, cu tablourile ei sociale, 
comice, cu amintirile ei curate — pentru el, descoperirea Alexan- 
driei, ceţirea prin 

Viaţa ciudată a unut craiii cumiute 
Care lasă pe dracu’ fără 'ncălţăminte. 
prin Meropa şi Atalia clasicilor francesi—, cu infierarea, petrece- 
rilor stupide, la vist, la danţ, la «jocuri nevinovate», cu femei care 
în sfîrşit stăpînesc civilisaţia, cu înfăţişarea junelui de modă, 
Căruia, vorbă, spirit îi sta în pălărie... 
Lorneta, atîrnată, 
Este şi maï străină, de-o formă minunata... 

Şi în literatura noastră apare astfel antagonismul, simţit dureros, 
între o societate nșoară care nu stimează decît pe acela care iea 
parte la petrecerile ei și o curteneşte, şi mărimea singuratecă a 
omului de geniu, care ştie cît preţuieşte, care sufere adînc pentru 
despreţul ce i se aruncă şi care ride, de un rîs ce va răsuna veşnic, 
atunci cînd îi vine, cu o singură lovitură de pumn, să sfarme 
toată comedia. 


Fabule nouă nu lipsesc. Cu un început hazlii de poveste, care 
spune pe ce cale îndelungată s'a transmis povestirea, «Toporul 
și pădurea» e dramatisarea bogată, cu scene puternice, a vechiului 
proverb al «cozii de topor». Luindu-se la întrecere cu Donici, Ale- 
xandrescu dă, apoi, în «Elefantul», satira hrăpirii ministeriale şi a 
graţiei celui mai mare, a cărui ocrotire e confirmarea faptei rele 
săvirșite de subalternul săit. Nouă în fabulă, strălucitoare în morală: 

Cînd al duhului soare 

Lumineaz' adevărul şi-i vine spre-ajutor, 

În zădar neştiinţa îl e 'mpotrivitoare: 

Soarele o pâtrunde, şi-l vezi triumfător, 
e bucata Oglinzile. «Voiă egalitate, dar nu pentru căţei», părerea 
dulăului Samson, care nu vrea frăţie cu coteiul Samurache, e în 
legătură cu felul de a se înţelege în părţile noastre egalitatea Apu- 
sului, de chiar aceia cari se mîndriaă că aŭ adus-o, glorioşii de 
străbuni. Alţii sînt atinși prin apologul, tot aşa de original, «Pisica 
sălbatecă şi tigrul». O măreaţă luptă de dobitoace — 


Fieşcare tulpină era plină de sînge — 


se desfăşură în «Dreptatea leului», în care e prefăcut cu totul 
vechiul sîmbure al fabulei jertfirii celui mai mic, osindit de cei 

mari pentru binele tuturora. «De unde aţi cumpărat postavul de 
mantă», întrebarea pusă de vulpoiul «în slujbe lăudat» către lupul 
ce predică, purtînd 

. o mantă de oaie jupuită, — 
se va auzi la noi încă multă vreme. Vulpea liberală, care doreşte 
numai 

Al găinilor... întins departament, 
e un tip al vremii, într'o creaţie cu totul nouă. Prin «Mierla şi 
bufnița» se îndeamnă neamul înnapoiat a «scoate puţin capul din 
noaptea 'ntunecată» şi a-și deprinde ochii cu lumina. 


Paserile sînt bete şi lume-a nebunit, 


crede Cucul, care n'a aflat preţuire în călătoria sa de vanitos. În 
<Uliul şi găina» se fixează tipul celui ce se ridică prin făgă- 
duieli făcute tocmai acelora cari vor suferi mai mult din înnăl- 
tarea lui: 

Ulei! sînt cinstiţi 

Cind sînt nenorociţi. 


Şi pînă astăzi a rămas popular finalul altei fabule : 


„„Slugă la măgar 
E mai umilitor, şi încă mat amar. 

E toată galeria contemporană, şi eroii abia poartă o mască, ce 
li lunecă de pe faţă. 

În sfîrşit, «Dervişul și fata», ca și «Nebunia și amorul» — de-o 
parte despreţul pentru cel ce-şi lasă principiile cele mai sfinte, 
de alta, închipuirea amorului orb, pe care nebunia-l duce de mînă, 
nu maï sînt fabule, ci înnalte alegorii morale. 

Volumul cuprinde încă o traducere din Béranger, poetul pentru 
popor al libertăţii în ritm înnaripat, traducere vie ca un original, 
şi versuri răzlețe de polemică. 

Tipărind această carte, care poate n'ar fi putut apărea la Bucu- 
reşti, Kogălniceanu afirma şi mai mult rolul conducător pe care 
Moldova-l avea acum în noua mişcare literară din toate părţile lo- 
cuite de Romîni. 


Kogălniceanu avea un plan mare de editură, aşemenea cu acel 
format de Eliad cu zece ani în urmă. După făgăduială, el dădu, în- 
tro foarte frumoasă ediţie mărunţică. Democrite al lui R&gnard, 
tradus de Scavinschi, şi Poesiile lui, Hrisoverghi. La el se publi- 

cară şi poesiile lui Cuciureanu, despre care sa mai vorbit în 
această carte. Kogălniceanu însuşi arată în «Ilusii pierdute», care 
aŭ fost analisate la expunerea biografiei sale, ce bun glumeţ, ce 
fin convorbitor despre rosturile intime putea fi acest om învăţat şi 
documentat istoric. El introducea, în adevăr, un gen noŭ prin aceste 
mărturisiri despre sine însuşi, care întreceaii aşa de mult îngăi- 
mările, fără valoare literară, ale lui Ralet. 

Pe lîngă Democrite se mai publică, de acest duşman al tradu- 
cerilor, Robii, prelucrare de un I. Ganea, Aristomen şi Gorgo, de 
cunoscutul V. Drăghici!; Gonzab de Cordova al lui Florian, pre- 
făcut în romănește de Al. Vasiliu, Malvina, tradusă de I. I. Gheor- 
ghiadi, Achille al lui Metastasio, tradus de I. Sion, Malvina, tra- 
ducere datorită unui T. Vartic. Nu știii însă ce putea să fie acea 
«nuvelă romantică» Mihail Viteazul și boierul Brâncoveanu, care a 
fost numai anunţată în cronica «Daciei». Se mai dădu Ivan Vizighin, 
de scriitorul rus Bulgarin, tradusă de Pitarul Gheorghe Aroneanu. 

Kogălniceanu avea şi planul de a tipări cărţile de matematici ale 
profesorului Gh. Stamati. Nu lipsiaii din editura lui nici cărți străine : 
pe lîngă calendariul catolic pe anii 1841 şi 1842 — se edita şi un 
calendariii de părete.—«Die Alpenschăterin» de Kirnbach şi «Le 
Philodace» al lui E. Kohly de Griggsberg. Publicaţia eronicelor 
romăneşti din amândouă principatele: Ureche, Costinii, Oantemir, 
Neculce, Ilie Carp (?) şi Beldiman — Jalnica Trùgodie —* pentru 
Moldova, Radu Greceanu și Radu Popescu pentru Ţara-Romă- 
nească, fu pregătită numai, şi nu începută chiar pe această yreme. 
În sfîrşit C. Hurmuzaki plănui un Tetragloson elementar, 


1 V. vol. I, pp. 123—4. 


CAPITOLUL II. 
«Propăşirea.» 
I. KOGĂLNICEANU ŞI ASACHI DUPĂ ÎNCETAREA «DACIEI LITERARE». 


Încetînd «Dacia literară», rămînea tot «Albina» ca să represinte 
literatura romănească în Moldova. Asachi, aţiţat de concurenţa, 
tinerilor şi jignit de dînşii în sentimentul săi de amor-propriu, 
făcuse în 1840 făgăduieli foarte mană, care întăriai pe acelea ce 
apucase arda mai dennainte chiar !. Era vorba de foaia «Osiris», 
de «lexicografia» lui Săulescu, ba chiar de o foaie literară, care va 
ieși «în caiete dela una pînă la două coale pe lună şi care va repro- 
duce cărţile bisericeşti cele mai rare şi mai vechi», precum Psal- 
tirea lui Coresi şi acea a lui Dosofteii (gicim iarăşi ca iniţiator pe 
Săulescu şi amintim că şi Pop din Brașov publicase de curînd o 
bibliografie romănească veche, care e foarte bună și slujeşte şi 
pănă astăzi). Şi darurile lui Asachi nu se opriaă aici: el anunţa 
un Atlas al tuturor continentelor — cel d'intăiti în ţerile noastre — 
şi începea să lucreze planșele pentru Asia și America. Totodată, 
mulţumită lui Hofmann, care lucrase chipul lui Vasile Lupu, al 
lui Alexandru-cel-Bun, vederea grădinii domneşti dela Socola și 
Dochia lui Asachi, se punea în perspectivă un șir întreg de ase- 
menea litografii, înfăţişînd luptele dela Tannenberg, Baia, Dum- 
brava-Roşie, Valea-Albă, precum şi pe Ţarul Nicolae, pe Regina 
Victoria. Pentru sate se pregătia, spre a concura pe Kogălniceanu, 
care adăusese la Foaia Sătească, de anunciuri judecătoreşti ofi- 


1 V, vol. I, pp. 280-1. 

ciale, încredinţată lui, o traducere după «Maison rustique du XIX-e 
sitcle», un Dascăl al săteanului. 

Multe din aceste planuri rămaseră fără urmare. Doar dacă Asachi 
dădu tinerilor, timp de un an de zile, foaia Icoana lumii, 
despre care a mai fost vorba. Neputînd să scoată la iveală «filologia» 
lui Săulescu, care cu grei ar fi găsit cetitori, el se înţelese cu un 
Frances pripășit la noi, pe atit de pretenţios, pe cît de necinstit— 
a batjocurit Istoria lui Kogălniceanu în acelaşi articol în care o 
imita pănă la plagiare —, Gallice, şi începu să publice, în 1841, 
o ciudată foaie romîno-francesă, le Glaneur moldo-valaque saŭ, pe 
moldovenește ori moldo-romăneşte: «Spicuitorul, foaie științifică, 
literară și industrială, redactată de o societate de literați» (zicea 
titlul frances). Era o publicaţie elegantă, cu hîrtie bună şi frumoasă, 
ca litere mărunte. Se dădeau articole, publicate şi răspublicate, 
de-ale lui Asachi însuşi, care tipăreşte şi nuvela istorică, foarte 
slabă: « Roxanda Doamna», apoi fantasii din condeiul lui Gallice şi 
umflate saă linguşitoare dări de samă de la teatrul frances, unde 
Gallice găsia conaţionale de curtenit. Se anunţase formal că se 
plătesc 50 de lei pe coală colaboratorilor, dar eï nu veniaă. Asachi 
şi Gallice trebuiră să reproducă paginile despre Basarabia ale in- 
ginerului Hommaire de Hell, să publice poesiile soţiei acestuia 
cu o versiune de Săulescu, apoi știri despre Caput Bovis, desco- 
perirea arheologică, acum învechită, a lui Săulescu, trebuiră să dea 
şi în franţuzeşte «Ciînele soldatului» de Alexandrescu; se mai întîl- 
nesc reproduceri din Franklin şi Byron, probe de limbă romănească 
scrisă cu litere latine—şi anume după sistemul lui Eliad, rivalul; 
se ceteşte cunoscuta odă a lui Lamartine «către o Moldoveancă 
tinără», pe lîngă frumosul «răspuns al unui Moldovean», care nu 
era altul decât Vasile Alecsandri : 

Je suis que lă-haut il est un tribunal 

Où la vertu rayonne, où l'on punit le mal, 
Je sais que l'Eternel au vice, à l'innocence 
Réserve après la mort leur juste récompense. 

Cu tot ajutorul ce căpătase de la unul şi altul — Lupu Balş 
trimese de la Bozieni suma de 30 de galbeni, ca abonament pe 
trei ani —, Spicuitorul se opri cu al doilea volum, pe April-lunie 
1841, şi foaia, menită să fie «expresia şi interpreta civilisaţiei în 
ţerile moldo-romîne», începuse apariţia ei numai la 10 Mart pre- 
cedent. 

II. KOGĂLNICEANU, NEGRUȚ ȘI ALECSANDRI ÎN OPERA DE REGENERARE 
A TEATRULUI. 


Activitatea lui Kogălniceanu nu se opria însă numai în mar- 
genile revistelor și editurilor sale. Ea trebuia să îmbrăţişeze toată 
cultura timpului. Deci, pe lîngă alte ramuri ale ei, şi teatrul. 

S'a spus că, printr'un contract încheiat la 18 Mart 1840, direcţia 
amînduror teatrelor, franțuzesc — cel de căpetenie — şi romă- 
nesc, — care se afla numai în fasa de încercare, —se încredinţă 
de o potrivă celor trei conducători ai generaţiei tinere de scrii- 
tori, Negruţ, Kogălniceanu şi Alecsandri. De fapt, greutatea căzu 
maï ales asupra celui de-al doilea, care trebui să poarte zilnic 
grija represintaţiilor în amîndouă limbile. 

Fără îndoială că el ar fi voit să dea un noi aviînt, puteri nouă 
şi alt repertoriu, teatrului romănesc. În «Dacia literară», Kogăl- 
niceanu își arătase cu asprime reaua părere pe care o avea despre 
represintaţiile de pănă atunci, în care, cu «plan mare» şi «ispravă 
mică», se putuseră vedea, jucate de o tovărăşie de actori, între 
carı se afla insă şi C. Caragiale (se mai aleg, de critic, ca autori 
de merit, Pandeli și Jan), «piese comice, melodrame şi însuși tra- 
gedii», toate traduse şi făcînd parte din repertoriul de teatru mun- 
tean pe care-l adusese cu el Caragiale. Fără milă el înfierase sco- 
purile de simplă speculație ale asociaţilor, lipsa de alegere a pie- 
selor, necunoştinţa în materie de decor, stîngăciile și anacronismele 
de tot felul, care, altfel, sar fi putut ierta unor așa de săracă 
tovărăși. Declara totul «o păpuşerie» și cerea să se înceapă altfel, 
cu scopuri care să nu mai fie cele negustorești. 

Făcîndu-şi o aşa de înnaltă ideie, cu totul apuseană, despre che- 
marea şi datoriile unui teatru «naţional», direcţia cea nouă nu 
putea să se încumete a lucra deocamdată numai cu puterile și 
mijloacele disponibile. Găsi cu cale, deci, ca, pînă la o mai bună 
pregătire, teatrul frances să lucreze singur; director de scenă fu 
numit pentru aceasta Joseph Foureaux, şi i se ceru să aducă opt 
actori din Franţa, cari să se adauge la ceilalţi. De şi se constată, 
în Oetombre, că «jumătate din loji şi mai toate scaunele sînt nea- 
bonate», represintaţiile francese începură în această lună, dîndu-se 
şi operă comică, din repertoriul unui Boyeldieu sait Auber. 

Postelnicia, de care atîrna Teatrul, nu se învoi însă la jertfirea 

represintaţiilor romănești saii la o prea îndelungată zăbovire a lor; 
ea, ceru direcţiei să dea neapărat, şi în iarna 1840-1, măcar în două- 
sprezece seri spectacole în limba ţerii. Se lăsă grija acestora fos- 
tului conducător al trupei improvisate, lui Caragiale. Din partea 
lor, directorii scoaseră la iveală prelucrări anterioare ale lor sai 
chiar lucrări nouă, scrise, fireşte, în pripă și fără ambiţie de a le 
păstra pentru literatura naţională. Astfel, chiar de la început pu- 
blicul are Elevul Conservatorului de C. N., deci Negruţ, și Far- 
masonul din Hârlău, de V. A., cea dintîi lucrare teatrală a lui 
Vasile Alecsandri, pe lîngă Orbul Fericit, prelucrare sai tradu- 
cere de M. C., Kogălniceanu însuşi, şi Leonil saă Ce produce des- 
prețul, de Caragiale. 

O prelucrare e şi «Modista şi cinovnicul» a lui Alecsandri, o 
intrigă de dragoste, în care sînt două modiste, doi cinovniti şi 
bătriiorul curtesan Cîrceiă ; afară de cîte o scăpare din vedere — 
găsim odată cuvîntul frances «depit» —, limba e vioaie în fami- 
liaritatea eï; știrile despre viaţa: de atunci — Alecsandri nu uită. 
otelul, «tractirul» lui Regensburg, unde poate era şi el printre 
datornici — sînt mai rare. Afli și versuri glumeţe ca acestea: 

Curmă prin o vorbă dulce a mea crudă nerăbdare, 
Caci în piept inima-mi fierbe ca un rac într'o căldare! 

«Farmazonul de la Hirlăi» cuprinde păcălirea, prin mijloace 
copilărești, a unui biet provincial căzut ca din cer în laşi pentru 
a se însura, şi care-şi pierde ceasul nunţii de dorul cunoaşterii 
tainelor «farmazoniei», pe care i le deslușeşte, prin închideri 
în pivnițe, sai coboriîri prăpăstioase, şi minciuni foarte mari, un 
tînăr rival, care face con amore portretul eroinei, o Aglăiţă, fiica, 
unui Sluger, care și el are obiceiul de-a adormi cu Estela lui 
Florian în mînă. 


Patru volumaşe de «Repertoriu al Teatrului Naţional din 
1840—1», tipărite de Kogălniceanu, cuprind Farmazonul, apoi 
cealaltă bucată de Alecsandri, iarăşi, lăsată de el în uitare mai 
tîrziă, Modista şi cinovnicul, precum şi Orbul fericit şi o a doua 
prelucrare a Kogălniceanului, Două femei în contra unui bărbat. 

«Două femei împotriva unui bărbat», pe care Kogălniceanu o 
iscălește cu inițialele falşe «L. N.»!, pe care le-a mai întrebuințat 


1 Sa ieaŭ literile imediat următoare după ŒK. M. 

la începutul rostnlui săii de scriitor, cînd colabora la foaia lui 
Asachi, e prelucrarea unei foarte hazlii farse, francese de bună 
seamă ; se adangă însă de Kogălniceanu o snmă de alusii la felnl 
de traiă al contemporanilor săi: se vorbește astfel de «telalbaşa», 
de «răzvodnl» — adecă revista militară — «de la Copoŭ», de «no- 
vitalele din mahală», de «loja la teatrul romănese», de «duiel mol- 
dovenese» cu părnială, de Golia, de Agie, de rîpa Sprăvale-Babă; 
se face haz pe socoteala literatnrii morale pentru popor, care se 
părea monotonă acestui vioiii Apusean: ««Estela», «Papagalul», «Co- 
lumbul» şi alte aseineni istorii soporifice». 

«Orbul fericit» are o însemnătate mult mai mică. Această co- 
medie, fără sare şi fără viaţă, lipsită de orice distincţie în 
formă, enprinde pe o temă de melodramă ghidnşii destul de 
grosolane, în legătnră cu moda cea nouă franţuzească; din ea 
avem să culegem astăzi doar cîteva cuvinte batjocuritoare saii cîte 
o notă de viaţa contimporană, precum e această schiţă a portului 
bonjnristulni: «snrtne, pantaloni negri, jiletcă albă, păr mare, cu 
tigara necontenit aprinsă». 


Cn toate că represintaţiile francese erai destnl de cercetare — 
actorii merseră și la Bncurești și se adanse o orchestră nonă,—Ciîr- 
muirea găsi că e mai bine să se încredinţeze condncerea teatrului 
unei specialiste, cum era d-na Frisch, venită la Iaşi cn o trnpă de 
operă germană. Era datoare şi ea ca, în cnrsnl celor doi ani de 
durată a contractnlni (1842—4), să represinte, de şeisprezece oră 
pe an, piese romăneşti. La 1843, directoarea, «Madama», neţi- 
nîndn-se de condiţii, i se dă un controlor cu titln directorial, în 
persoana boiernlni A. Stnrza. 

Altfel, şi dnpă ce plunnl de a întrebuința teatrul pentro scopuri 
snperioare de cultnră însese părăsit şi cei trei condncători din 1840 
se retrăseseră, actorii romîni găsesc ascnltători, şi, pentan represin- 
taţiile lor, se traduc, se prelucrează, saň se scriii din noii lucrări, 
care îmbogăţesc repertoriul teatral pe care-l alcătniseră Eliad şi 
Asachi înainte de această epocă. Pnblicnl ieșean vede în 1843 
«Bădărannl boierit» şi «Zgircitul», din traducerile Societăţii din 
Bucnreşti, în 1844 se dă «Treizeci de ani saň viaţa unui jncător», 
a lui Negruţ!; mai tărziii şi Saul al lui Aristia. Iorgn Copcea, 





1 V. vol. I, p. 239 şi urm. 


N. Tonga. — Ist. Lit. rom. — Vol. II. 

despre care navem alte ştiri decît destăinuirile șcandaloase ale lui 
C. Sion cu privire la purtarea-i faţă de tatăl săi !, traduce «Gabrina 
sai odaia leagănului» şi compune greoaia piesă fără spirit «Plete 
lungi și minte scurtă (1845). Tot el preface în romănește, după Lafont, 
«Capodopera nenorocită sau Michel Anj» (Michelangelo). De la necu- 
noscuţi vin aceste traduce, mai mult localisări: «Spătarul Irimia saŭ 
bătrînul însurat», «Însurăţelul», «Trifan, camerierul la doi stăpîni», 
prefăcut din Goldoni, «Crucerii» lui Kotzebue. Un Barageni, adecă 
Baragină—să nu fie Carol, adecă Scarlat, Basarabean, care ajunge Pă- 
harnic și revisor la epitropia Sf. Spiridon ?? — «trage din cronicari 
«Armura saii soldatul inoldovean», tot în 1844. I. Sion — Iordachi *— 
dă «Hagi lene de la Galaţi». De la Em. Filipescu avem piesa, probabil 
originală, «Zece ani din viaţa unei femei saii sfaturile rele», şi un 
D. Filipescu traduce «Husarul de Felşaim». «leșanca la ţară», o 
farsă, e datorită lui D. Miclescu, un boier, 'pe care-l vom întilai 
şi mai tîrziii lucrînd, și nu fără pricepere şi spirit, pentru teatru. 
Ni era cunoscut Alecu Vasiliu, Comis al Regulamentului Organic, 
traducătorul lui Gonzalv de Cordova al lui Floriant; acelaşi traduce 
o piesă, obscură, de Francesul Lamartilier, supt titlul «Robert şeful 
bandiţilor, saii hoţii», și-şi tipări această lucrare la 1847. Actorul 
Caragiale serie, pentru el şi ai lui, în 1844, «O repetiţie moldove- 
nească». Asachi, apoi, prelucrează vodevilul «Desertorul», iar Vasile 
Alecsandri se încearcă a doua oară "n teatra cu «Iorgu de la Sa- 
dagura», care € scrisă prin 1843. 


III. SCRIERILE LUI C. CARAGIALE. 


Scenele lui Caragiale şi comedia-farsă a lui Alecsandri aÑ fost 
tipărite. Ele represintă un gen superior de piese originale, cu su- 
biectele luate din realitatea bogată a unei vieţi pline de contraste. 
Aŭ spirit şi o limbă foarte bună. Ca asupra unor adevărate şi 
trainice opere literare e chemată deci luarea-aminte asupra lor. 

Costacli Caragiale — Grec născut în Bucureşti — era fiul unui 


1 Arhontologia, pp. 151 8. 
2 Ibid., p. 40. 

3 Ibid., p. 259. 

4 Vol. I, p. 274. 

Ştefan şi avea doi fraţi, Iorgu şi Luca!, actori buni ca şi dînsul şi înzes- 
traţi chiar cu unele însuşiri literare, — n avea nici originalitate, nici 
cunoștințe adînci a graiului $i, mai ales, n'avea cultura care trebuie 
unui adevărat scriitor. Ambiţia literară nu lipsia însă acestui om foarte 
îndrăzneţ şi inventiv. Astfel, el se încumetâ a-și tipări, la 1840, 
în tipografia lui Kogălniceanu, «Cantora Foii Săteşti», Operele 
complete, «Scrierile», care nu erai însă, mult mai întinse ori mai 
îngrijite decît cele cuprinse în broşurica, iscălită cu iniţiale, a lui 
Ralet. «Prietenul Costachi Harnav» plătise tiparul și primia, în 
schimb, dedicaţia. Titlul bucăţilor: «Dafnis», «Robul», «Doă mi- 
nunte sai viața mea, of!», «O secuntă», «Meditaţii», arată destul 
de bine ce romantism incoherent se poate găsi în ele. Cit priveşte 
poesiile, amestecate cu prosa fără legătură și socoteală, poate a- 
junge această dovadă: 

Am fost fiică, 

Am fost muma, 

Sint nimică, 

Sint ţapînă ! 

Dar Kogălniceanu avea toată dreptatea să preţuiască piesa-i din 
1844, apărută în 1845; întovărăşind-o și cu o prefaţă, în care 
vorbia de nevoia de a se rumi o direcţie deosebită pentru teatrul 
romănesc şi de a se întemeia un adevărat «conservatorii pentru 
pregătirea unor actori vrednici de acest nume». «O repetiţie mol- 
dovenească, saii Noi şi iar Noi» are întăii însemnătatea unei ac- 
ţiuni foarte vioaie, unui amestec foarte original de figuri luate 
din teatrul în care lucra scriitorul însuși şi cu neajunsurile mari 
ale căruia el se luptă, al unui scînteietor schimb de glunre şi al 
unui neîntrecut zbor de hazlii cuvinte romăneştă stileite de tira- 
micul director de scenă Macé, care ajunge un adevărat tip, trăind 
o viaţă nervoasă și plină de zgomot. Glasul lui Mace răsună 
de la un capăt al veselei comedii la altul: «Mergi al dracă», «eŭ 
vrei ; tacă bree». Saă, mai întins: «Caragă, mă rog, vorbeşte drept; 
cine ce că are Greceanu cu la mine? O! mă rog, taci da guri... 
El sunt directris. Sunt, mă rog, pentru tute... O! un pies frumu- 
şică... E sunt venit la public, e tut la boiar; eŭ facem se vede 
un afiş avec la letre com să de mari». Sai, în sfirşit, la mînie: 
«Eŭ mergem la Aga, spue la dănsă, mă rog: Caragt non vree 
ce eŭ vree». 

1 După o comunicare a d-lui 1. L. Caragiale, Luca s'a născut la 1817, iar 
Costache pe la 1813. 

Dar acest act spiritual mai are valoare şi din alt punct de ve- 
dere. Caragiale vorbește cu îndrăzneală şi o mare energie indignată 
de starea sărăcăcioasă, anarhică şi umilită a teatrului romănesc, 
căruia el, de şi străin, îi închinase viaţa sa întreagă. Ce e trupa 
lui, mica lui bandă de Bohemi culeşi de pretutindeni ? «Noi, o 
adunătură de nişte copii goniţi din toate părţile, făcînd re- 
petiţii prin bufet, prin garderoabe, pe acasă, şi, în ziua represin- 
taţiei, mai totdeauna fără decoraţii, pentru că ar fi o crimă să pre- 
tindem... „Jucăm adese piese naţionale în palate neapolitane», ca în 
Fata Cojocarului, altă scriere anonimă, cu subiectul luat din viaţa 
poporului: «l-am trîntit», deci, pe eroi, «în nişte palatură poleite, 
şi l-am pus să dubească piei lîngă coloanele gotice venețiene»; 
slugile pun «mănuşi glasă și rochie cu corsaj», adaugă el, întă- 
rind criticele pe care le făcea, cu cîţiva ani înainte, Kogălniceanu 
însuşi, în «Dacia literară». Scriitorul se zugrăveşte pe sine, cu amără- 
ciuue, de sigur, dar nu fară mîndrie, ca «un om sărac, care mi-am 
însemnat această artă drept carieră în lume... De cinci ani de cînd 
mă tăvălesc pe aice, am înfăţoșat publicului în veci un om cinstit, 
iar nu un şarlatan, şi publicul aŭ fost pentru mine totdeauna aşa 
de generos, încît mi-aii plătit peste merit». 

Are o singură dorinţă mare: să vadă teatrul săii dezrobit și de 
Macé, şi de «madamele» nemţeşti și de toţi străinii pretenţioşi şi 
despreţuitori, a căror vreme a trecut, socoate dinsul. Căci Mol- 
dova din 1844 nu mai e aceia din 1830, cu «15 ani înnapoi», Mol- 
dova lui Foureaux și a ilusioniştilor, a gimnasticilor de bilciură 
şi a eroilor de panorame, «pe cînd năpădia ca lăcustele nişte acro- 
baţi, nişte alhimişti, niște artifeţieri, cari, după ce îşi înpleaă 
pungile, mergeaŭ în patria lor şi criticai un norod pentru ospi- 
talitatea şi îmbrăţoşarea ce li-ai dat».1 Un «comic» nu mai e 
acum un «măscăriciii», şi un actor e un «nobil literat». Nu mai 
trebuie că «teatrul limbii naţional să fie tributar teatrurilor străine». 

Era cea d'întiiii protestare împotriva cotropirii vodevilului şi 
farsei francese, precum și. une ori, a operetei germane, în dauna 
unei literaturi dramatice care începea să se formeze şi voiă să 
poată lucra şi ea, în condiţiile ei speciale, pentru înnaintarea şi 
desăviîrşirea civilisaţiei naţionale. 


Peste puţin, Caragiale răsărise iarăşi în Bucureștiul pe care-l 


1 P. 22. 

părăsise atita vreme. Acolo, dela căderea lui Vodă Alexandru Ghica 
şi dela alegerea unui stăpinitor noŭ în persoana inimosului boier, 
încă tînăr, Gheorghe Bibescu, fire romantică, avind însuși aple- 
cără poetice, om cult, doritor de a răspîndi asupra ţerii încredin- 
tate lui darurile culturii, se făceaii planuri mari de clădire a unui 
Teatru Naţional şi de înfiinţare a unui Conservatorii cu cursul de 
trei ani, a cărui clădire o schiţă Eliad, însemnind profesori de 
italieneşte, de musică și de scrimă şi recomandînd primirea unor 
şcolari cari să fi făcut neapărat trei clase de umanioare și a unor 
fete între 14 și 16 ani, în stare să profite de lecţiile ce li se vor 
da 1. Pînă să înceapă, numai în 1846, clădirea Teatrului Naţional, 
pe care, dela 1830, îl doriaii două generaţii, diletanţii își aşezaii 
represintaţiile lor, cu voia Cîrmuirii, între ale Opbrei Italiene, care 
în aceastălaltă Capitală îşi avea stăpînirea tiranică. Încă din 1845, 
Caragiale se află în Bucureşti şi joacă pe scena dela Momulo co- 
medii vesele, care-i cîştigară aplausele entusiaste ale unei lumi 
doritoare de a mai auzi îu sfîrşit şi graiul romănesc pe scîndu- 
rile Teatrului. 


Cea d'intăiii piesă, primită cu o deosebită căldură şi mult lău- 
dată în Curierul romănesc?, a fost o prelucrare a lui Caragiale 
însuşi, cu subiectul luat din Don Quichotte, «Furiosul». Caragiale 
aducea cu sine şi cîteva lucrări ale lui Alecsandri, precum şi «Trei- 
zeci de ani» al lui Negruţ. Dar, supt înrîurirea celor isprăvite în 
Moldova, şi aici oameni de virste şi condițiuni deosebite se în- 
trecură iarăși a da material noi acestui teatru îngăduit pe lingă 
Opera străinilor. Dintre vechii scriitori cari mai lucraseră pentru 
scenă, e drept că nu se mai înfăţişă decît loan Roset, în tradu- 
cerea «Jarvis», o dramă 8, 

Eliad, din partea lui, laudă, dar nu mai ajută. Nici Boliac nu 
se înfăţişează cu vre-o traducere oră prelucrare, deşi judecă sis- 
tematic, în «Curierul», jocul lui Caragiali şi al tovarăşilor săi. Ac- 
torii eï îuşii trebuie să se prefacă în scriitori. Astfel dădu Cos- 
tachi Halepliu farsa «Nunta dela Fefeleii» 4, care nu se tipări. 
Iar Caragiale, care se impunea acum şi atenţiei Curţii și pri- 


1 Olănescu, în An. Ac. Rom., XX, p. 110 şi urm. 
2 N- 24, din 23 Mart 1845. 

3 Olănescu, p. 119. 

+ Ibid., p. 116. 

mise un dar de 5.000 lei, pe care un puternic prieten, I. Otetelişanu, 
îl prefăcu în subvenție statornică !, dădu «O soarea la mahala». 
I. Vernescu presintă traducerea Recrutul răscumpărat. Un tînăr, 
P. Teulescu, criticul teatral dela «Curierul», traducătorul «Indianei» 
d-nei George Sand, se îndreaptă către repertoriul melodramatic 
al lui Bouchardy, de unde iea «Clopotarul dela Sf. Paul», al cărui 
titlu sună în stil italianisant, cum îi plăcea acuma lui Eliad, 
«Campanatorul dela Sf. Paul» ?. 

A. H. Zotu, un bun cunoscător de greceşte, ceia ce datonă şi 
originii sale, preface Polixenia lui I. Rizo, unul din poeţii Eladei 
nouă, în corecte versuri romăneşti lungi și, mîndru de această 
operă a sa, o şi publică. 

Zotu era un om foarte cult și cu idei sănătoase privitoare la 
rostul literaturii. În prefața sa el scrie: «că între literatură şi 
virtute există o secretă alianţă» și «că singurul merit și singura 
fericire a unei naţii stă în dezvoltarea culturii intelectuale». Urmează 
pe Eliad în normele de formare a limbii literare, dar se inspiră de 
la conaţionalul săii Aristia în turnarea versurilor, care, dese oră 
necorecte gramatical, aii mai totdeauna un puternic răsunet: 

Şi cine e acela, ce prinţ sai care rege 

Din singele lui Hercul, ce poate să cuteze 
Să-mi iea pe Polixena, s'aspire l'a ef mînu 

Şi cine e în stare rival să mi se facă, 

Cu mine să se puie? Cind inima fricoasă 

Şi viaţa sfemeiată Amorul o preface 

În inimă bărbată şi viaţă marţială, 

Atunci ce nu voiii face, amant al Polixener? 


Sai despre Casandra, ştiuta soră a Polixeniei : 


Casandra, — du, Casandra şi ea frumoasă este, 
O ştiu, plăcută este; princesă e şi dinsa, 

Dar nicio simpatie de ea nu simt în mine. 
Şi-ţi spuiu, cu al ei nume, să nu ma! vii pe-acilea; 
O ştii, cu toate astea, şi-i preţuiesc ştiinţa 

Şi mintea-i ce prevede şi-o'nnalţă între sibile: 
Ei nu voii însă mage ce caută la stele 

Şi-şi face meserie rărunchi! să întrebe, 

Cu zeif să vorbească şi să-mi impuie lege. 
Dea mîna ea lui Calha,—de este cu putinţa, 
Doi preoţi împreună vre-odată să traiască. 


1 Cf. Olăneseu, p. 6 şi urm. şi Tetru Naţionale în Țera-Rumanescă de 
C. Carageali. Bucureşti, 1858 (tipărit îbid., 1867). 
2 «Curierul» pe 1846, p. 108. 

Nu se prea făcuse multe versuri ca acestea la noi, pănă atuneea, 
şi unele se-pot asămăna cu cele mai bune care s’aŭ scris pe 
urmă. Această lucrare, isprăvită în 1837, e dintre cele mai alese 
traduceri ale literaturii noastre. 


Piesa lui Caragiale «O soarè la mahalâ>» e o adevărată şi 
bună bucată dramatică, prin care se înfăţişează încă odată tipul 
boierului de modă veche, uşa cum îl zugrăvise, cu aceiaşi 
cruzime şi mînie, Grigore Pleşoianu, la începutul erei înriurite 
de ideile şi sentimentele Apusului; e omul deprins a se crede 
dintr'o rasă deosebită şi superioară, a porunci și a primi închi- 
năciuni, a impune prin «ighemoniconul» săŭ şi prin cîteva cu- 
vinte grecești aruncate de la înnălţimea rangului săi. Aceasta 
chiar atunci cînd e nuinai un biet treti Logofăt, ca Eftimie, eroul 
lui Costachi Caragiale, şi cînd reşedinţa sa e o simplă casă, ceva 
maï răsărită, de la mahală, unde obiceiul cel noŭ al seratelor, al 
soarelelor, care ispitia şi cîştiga pe femei mai ales, îi poate 
aduce multe supărări şi poate răni adînc cinstea lui de om cu 
vază. Piesa e o scriere de luptă, prin care se atacă ce mai ră- 
miăsese, în moravuri, dacă nu în putere şi influenţă, din vechea 
Doierie de naştere, înlocuită acum cu funcţionarismul boieresc al 
Regulamentului Organic. «Boierul trebuie să fie», se spune odată 
în rîsetele adunării, alcătuite din oameni tineri, cu alte norme de 
judecată, — «om trupeş, să-l prinză ighemonicon, să fie eschiuzar 
la vorbă și'ncolo să ştie atita, cît la vreme de slujbă să-şi facă 
raporturile singur». Şi boierul adaugă: «Astea sint din naştere, 
frate: astea sînt daruri dumnezeești». Plăcerea cea mare, datorită 
unor merite ca acestea, îi e să stea «răsturnat în pat cu ghitara» 
şi să cînte stihuri, «oftînd din adîncul inimii». Energia nu i se, 
trezeşte decit înnaintea tăgăduirii revoluţionare a drepturilor sale 
din partea acelor înnoitori ticăloși cari «aŭ stricat toată sistima 
de arhontologhion» și umblă printre oameni tulburindu-i cu aser- 
ţiuni ca acestea: «Asţăzi omul cinstit de orice treaptă, de orice 
meserie, îşi are drepturile sale, nu este despreţuit de nimeni; 
primit în toate casele, îşi face roată. întocmai ca și boierul». Unor 
turburători ca dinşii știe să li spuie cu indignarea cuvânită: «nu 
mă las să mă calce în picioare un om ce pare decît un nume de 
botez... Am slujit pe Chehaia-bei, pe Gavanozoglu, Divan-Efendi, 
trei Domni şi cîte altele, şi apoi să zică că sînt nerod !» 

IV. Ponșri muntesi ©. Faca șI C. BărăcEscv. 


Dintre boierii tineri, un Scarlat Fălcoianu traducea Gil Blas, 
prefăcut în piesă în chiar locul săi de obîrşie!. Gh. Lehliu 
presinta Capul-de-operă necunoscut al lui Lafont, traducere care 
a fost și tipărită, la Bucureşti, în 1845. Dar cea mai însemnată 
lucrare provocată de activitatea scenică a lui C. Caragiale e O 
bună educaţie a lui C. Bălăcescu, care e și unul din colabora- 
torii la foile literare anterioare anului 1840. 

Scrisul lui Bălăcescu e în legătură, pe de o parte, cu al lui 
Caragiale, căruia i-a servit de model, fiind cel d'intăii care a creat 
tipul boierului ieșit din funcţie socială şi trecut la vechituri şi, 
pe de altă parte, cu al unui scriitor mai bătrîn decît dînsul, acel 
Costachi Facă, înrudit cu Ghiculeştii prin femei?, care se stîngea, 
de peripneumnonie, la Mart din același an 1845, cînd apărea, supt 
îngrijirea lui Eliad, operele lui Bălăcescu. 

Eliad, care văzuse la un prieten al lui Facă, Diamandescu, 
scrierile acestui tînăr boier, mici poesiă lirice, într'un ton bătrinesc, 
împrumutate de la Văcărescu în bucăţile lui cele de modă mai 
veche, păstra şi comedia, scurta comedie de moravuri «Franţozitele». 
El îi statorniceşte, tipărind-o de tot tărziă, la 1860, cînd abia putea 
să mai fie gustată — totuşi actorii o aveai de mult în manuscript 
şi o jucaŭ une ori —, data de 1833. De sigur însă că e mai nouă. 
În doi-trei ani de zile nu se răspîndise aşa de mult mania cuvin- 
telor franţuzeștă, întrebuințate fără rost, din trufia şi dorinţa de 
a face impresie, pănă şi în cercurile boierimii mai mărunte și, 
iarăşi, în 1833 ofiţerimea Regulamentului Organic nu juca încă 
acel rol social, mavea acel amestec în saloane care se oglindește 
în scrierea lui Facă; abia se decretase întemeiarea unei miliții 
naţionale şi se iviseră cei d'intăiii purtători de epolete după 
moda rusească. 

Avem a face în acest opuscul, pe care probabil că scriitorul nu 
visa niciodată să-l vadă înfăţişindu-se viă pe scîndurile teatrului 


1 Olănescu. p. 119. 
2 V. Hurmuzaki, X, p. 388, nota 1; Inscripţii din bisericile României, I, 
p. 340, No 3. CE. şi vol. I din această tarte, p. 41. 

muntean, cu 'suferinţele bunului boier Ienachi, care a trăit atîția 
ani de zile în datinele strămoșilor, lăcătuit, după tradiţiile răsări- 
tene, în iatacul săŭ şi neavînd cu lumea din afară alte legătură 
decît; ale interesului săi. De părerile sale că fiecare familie trăieşte 
pentru sine, neturburată de ceia ce se petrece în afară, şi că ulucile 
fiecărei curţi sînt ca un zid de cetate şi un hotar sfint, e şi su- 
pusa-i cocoană, Smaranda. Şi slujnica Mariuţa și feciorul Stan ar 
fi bucuroşi ca obiceiul vechiă să fi rămas în putere, căci elli 
îngăduia să-şi caute de odihna zilei şi de somnul neturburat al 
nopţii. Vecinul coconului lenachi, Pavel, şi el un «cocon», își iea 
locul printre apărătorii datinei; judecător vechiă, din cei de pe la 
departamente, el e încurcat răă de formele şi numele .franco- 
ruseşti ale tribunalelor Regulamentului Organic şi mai ales simte 
dureros că, în zilele acestea nouă, 


Treaba şi duraua bate mul mult către president! 


Dar căsnicia boierului Ienachi cuprinde şi doi «draci curaţă» 
de fete, două «coconiţe» pe care «pansionul» le-a prefăcut în 
«demoazele» cu ştiinţă de franţuzește şi cu aspirații de a fi la 
„modă, de a nu se lăsa întrecute cînd e vorba de a-și cumpăra 
iute «pălării cu blonduri și an velur» şi «boaoa de samur», «baia- 
derul» și «voalele verzi», o păreche de «ba de soă» saii de «botine 
ca'n jurnalul franţozese», fără a mai pomeni mantela cu «faţa amur 
san fen» şi «lornetax care ajută a recunoaşte mai bine pe cutare 
tînăr ce trece «a piè», pe cînd boierimea se zguduie pe pod în 
caleaşca zurnăitoare. Aŭ nevoie de «dascăl de joc» şi zdrăngănesc 
din ghitară. Merg la «cluburi», şi chiar la «maschè», une ori şi la 
«nobil-bal». Ele ispitesc decă şi în casa părintească, aţipită pănă 
la această dezvoltare apuseană a lor, pe atîţia «monsiu», cari vin 
așa de curînd, încît «parcă ar dormi pe poduri» şi stai aşa de 
tărziŭ, încît- cei din casă nu-şi mai pot face somnul de întremare. 
Între ei se deosebesc ofiţerii ceï noi, cari vin în paradă, «cu chi- 
văra şi eşarful» şi sînt foarte «presarisiţi» şi poftiţi la «ceaiuri 
de sară», cum naŭ mai pomenit pănă atunci, nică pe vremea ocu- 
paţiilor ruseştă, ce prind în vîrtejul lor numai casele cele mari, 
boierii bătrîni. Acuma se cere, pentru a lua o fată, nu înţelegerea 
între părinţi, ci declaraţii de «amur şi fidelite» ale «cavalerului», 
«care mai trebuie să se dovedească și «parolist». Şi aceste evoluţii 
„de salon cu scopură amoroase rămîn, vai! să se petreacă şi în casa 

cuminte și aşezată a boierului Ienachi, ajunsă, spre marea lui 
indignare, un «tîrg slobod» pentru cine n'are de lucru și, numai 
pentru că e tînăr, vine să-i ţie de vorbă fetele, care sînt încă în 
«neglije». 

Scena a doua din actul al doilea ne face să vedem pregătirea 
ceaiului pentru «cayaleri», cu lumînări de spermanţetă, «tapi», «fo- 
teliii», «pesmeţi» şi «pişcoturi». Fetele se exercitează la «pasuri», 
pe care le-ai învăţat de la marele maiestru al danţului bucureş- 
tean, Duport: 


Anavandă şi cu solo din cadrilul franţozesc... 


Se face «serclu» și, pentru petrecere, slujeşte cîte un «peti jè 
inosan» (petit jeu innocent, «joc de societate»). Pănă aici nu e 
nimic răă. Moda, care aduce cheltuieli mari boierului lenachi, nu 
pune încă în primejdie cinstea saŭ fericirea casei ; ea apare poate 
mai ridiculă decit «ighemonicul» bătiînilor, care nică acela nu & 
felul cel mai bun de viaţă. Dar scriitorul na știut sai n'a avut 
vreme să ne facă s'o urîm. Deci ni e milă de petrecerea pierdută 
a tinerilor şi de umilinţa ofiţerilor în frumoase uniforme cînd. 
năvăleşte stăpînul casei, care împrăștie societatea cu acest brutal 
quosque tandem. : 


Mă rog, spuneți dumneavoastră, o chirie îmi plătiţi? 

Ce treabă aveţi aicea? Casa ce mi-o socotiți? 

Şi zici că-mi sînteţi prieteni,— eŭ nicl nu v'am maï văzut 
Atita obrăznicie ză că e de necrezut: 

Cine sînteţi dumneavoastră? 


Facă a mai încercat un mic tabloii de viaţă contemporană cînd 
a pus, în discuţia dintre cocoana Elenca, francomana, și cocoana 
Smaranda, nemţomana,—alţă cocoană Smaranda,—de-o parte, şi cu- 
mintea cocoană Catinca, singura de părerea ei, de alta, problema 
teatrului romănesc. Una credea că el e numai pentru «băcani şi 
cizmari», cealaltă iea în apărare chiar pe aceşti spectatori cari 
«sînt meșteri romănești» : 

Şi de ce mai mult vă place unde merg şusteri nemţeşti? 


Parcă noi nu sîntem oameni, parcă datorii avem 
Să simţim în limbi străine şi nemţeşte sa ridem? 


Elenca e însă tot de cealaltă părere, şi argumentul săi e acesta: 


La Paris se daŭ vre-odată piese dulea romăneşti? 

Orice bilè dă, știa tînăra cucoană de modă din experienţa ei 
chiar, se scrie doar în franţuzește, — să zicem în grecește, chiar în 
nemţeşte, şi ele impresionează, oricum, chiar cînd primitoarea lor 


Ştie din limba nemţească, cît ştie pantoful mieti. 


Prin aceste scene, care oglindesc moravuri contemporane, cu 
intenții bune de a ajuta şi a îndrepta, dar fără a se impune o 
soluţie și, pe de altă parte, fără a se putea înjgheba o intrigă dra- 
matică saă a se încerca fixarea unui tip, care să existe omenește 
în afară de limba pe care o vorbeşte saii de năravul general care 
se întrupează în el,—prin ele va trăi Facă. Se cunosc şi alte mică 
lucrări ale lui, încercări de fabulă politică, asemenea cu ale lui 
Alexandrescu, pe care vădit îl are înaintea ochilor, data aceasta, 
scriitorul, dar mult inferioare fabulelor acestuial; cîte o mică sa- 
tiră saii tînguire a unui suflet mohorit, dezgustat de oameni și de 
viaţă 2, lucrări mai tîrzii, nu ajută mult pentru a-i asigura un loc 
de cinste în literatura noastră modernă 3. 


Înnainte de toate, Alexandrescu e un spirit muşcător, un duşman 
al pretențiilor și nedreptăţilor, unul care ironisează și biciuiește, Şi 
Eliad va rămînea prin toate polemicile sale, în care nu obişnuiește 
a-şi cruța adversarul. Şi unul şi cellalt din acești fruntaşi ai lite- 
raturii muntene samănă prin dibăcia cu care spun răutatea, cu 
care lovesc lucrurile protivnice saă oamenii duşmani, prin felul 
lor popular, în adevăr romănesc şi ţerănesc, de a lua la vale ceia 
ce li stă împotrivă. Mai vioi, mai iuți, de un spirit maï arzător 
şi mai potrivit pentru răsplată şi răzbunare, scriitorii din princi- 
patul muntean se deosebesc de Moldoveni, a căror glumă se joacă 
în loc să atace și zîmbeşte tuturora, în loc să-şi facă rîs de cineva 
anume saii de un lucru bine hotărît. Unii sînt mai mult oameni 
de acţiune şi de războiă, ceilalţi visători blinzi, cugctători cu un 
cere larg deschis înnaintea lor, convorbitori cari caută să placă, fără 


1 «Ministrul», în chestia censurii, «Vulpea», liberalul care, la cel d'intăiu 
prilej de vacanţă a tronului, vrea să fie Domn. 

2 «Presimţire» şi «Blestemul Lumii». 

3 Pină acum s'au dat tre! ediţii din Facă: una de Eliad, în «Biblioteca» 
sa, la 1860; a doua de Iuliu I. Roşca, în «Biblioteca pentru toţi», 1906; a 
treia, după manuscripte, de V. Vîrcol, în acelaşi an. 

ca această plăcere să fie plătită prin suferinţile cuiva. O notă 
foarte limpede, care corespunde unor deosebiri mai adinci, ce aŭ 
obîrşiï depărtate și se pot urmări în cursul vremilor. 

Prin satiră, în forma comediei ca şi într'a fabulei, sa manifestat; 
şi impus Facă. Tot ca represintant al satirei se iveşte acum şi un 
al patrulea scriitor muntean, Costachi Bălăcescu. 


Născut la 1-iŭ Februar 1819 !, el era un copil la introducerea Re- 
gulamentului Organic. Boierii bătrîni se arătaă pe deplin mulţămiţi 
de această Constituţie gospodărească, de și puţin liberală, la care 
lucraseră, potrivit cu sentimentele și interesele clasei lor, unii dintre 
dînșii. Scriitorii cari voia să fie bine văzuţi de Guvern saii se 
temeaii de urgia acestuia şi-aii gătit lira de imnuri pentru Legea 
cea nouă, hărăzită de Puterea Protectoare. Profesorimea i-a adus 
toate laudele. Ofițerii puteai să vadă în ea începutul oştirii celei 
nouă. Căftăniţii cei proaspeţi binecuvîntai în Regulament obirşia 
nobleţei și privilegiilor lor; eraŭ bucuroşi de funcţiile ce li se în- 
credinţaseră, de consideraţia şi cîştigul ce resultaă pentru dînşii 
din ele. 

Dar nu trecu multă vreme, și părţile rele ale regimului celui 
noŭ ieşiră la iveală pentru orice privire ageră şi, ceva mai tărzii, 
şi pentru mulţime, care începe a înţelege îndată ce simte suferinţa. 
Oamenii, crescuţi în aceleași datine, păstraseră aceleași năravuri 
şi săvirşiaă aceleaşi păcate: hrăpirea, mita, obrăznicia fuseseră 
moştenite de la regimul cel vechii. Cel noŭ sratorniciă forme îm- 
povărătoare, el aşeza o ierarhie complicată, şi cei şireţ şi lacomi 
de averea altuia ştiaii cum trebuie să lucreze pentru ca asemenea 
forme, neînţelese pentru cei mulţi, şi o ierarhie ca aceasta, care 
poate face controlul mai grei, să li fie mai folositoare decît chiar 
lipsa de jenă a vremilor patriarhale. 

Alexandrescu ţintise astfel de abusuri în fabulele sale, dar el, 
care doria să publice, să îndeplinească în această societate func- 
ţiune de scriitor,.se opri aici; în loc să se arunce în satiră, poetul 


) Caci la 1834 lua un premiii la Sf. Sava tînărul Costachi Bălăcescu, în 
vristă de 15 ani (Viaţa şi Domnia lui Barbu Dimitrie Ştirbei, al doilea 
memoriu, în «An. Acad. Rom.», p. 143). 


~I 
~l 

se găsi bine în forma blajină şi ferită a Epistolei, unde ironia țin- 
teşte cusururi generale, neajunsuri care nu sînt dintro anume 
ţară şi dintr'un timp anume. Bălăcescu, de care nu se ocupa lumea 
„ca de un mare poet, el care n'avea nicio ambiţie, redactă însă în 
liniştea, căsuţei sale de mic funcţionar un act de acusare împotriva 
guvernanţilor Regulamentului, scriind acel «Fă-mă tată să-ţi samăn 
saii Căftănitul de ţară», care nu se putu tipări decit după ce îm- 
prejurările se schimbară cu totul, la 1860. 

Un mazil, fiinţă sfioasă în aparenţă, dar minte pătrunzătoare 
şi gură rea pusă în serviciul acestui spirit de critică, vine la Bu- 
cureşti, cu fiu-săii, ca să facă «educaţia politică» a acestuia. În- 
văţindu-l a se pleca înnaintea tuturor măririlor 


Tea-ţi căciula, fatul mieu, 


zice refrenul —, el îi spune, într'o formă poporală, lipsită de dis- 
tincţie, de avînt şi de orice poesie, cîte se săvîrşesc împotriva rîn- 
duieli și a dreptăţii în acest Scaun de Domnie. Trec pe rînd în- 
naintea noastră, în această satiră ţerănească, care înnaintează în 
trapul mărunt al unui vers neobosit, judecătorii cei noi, atacați 
în treacăt şi de Facă: grefier, president, cilen, cari alunecă une 
oră cu hotărîrea : 

Plăteşti cînd ţi-o veni bine, 

Mal ales de-al fi d'ei lor. 


cari nu prea obosesc cu lucrul: 


Aşa e facut boierul, 
Nu poate lucra mereiă. 


Advocaţii urmează, «gogoșarii» pricinilor înmulţite de forma- 
lismul adus din Rusia: 


Acum e o meserie 

Prigoniri să nuscoceşti. 
Odinioară : 

Scăput lesne de zapciù 

C'o zeciuială "'ndoită 

Şi c'un plocon durduliu ; 

Dar acum sînt alte alea: 

Te 'ntind mulţi din multe părți, 

Şi, de n'eï şti bine calea, 

AY perit prin judecați. 

Urmează apoi instanţele superioare, unde, iarăşi 
A maY mică hîrtioară 
Îşi are şi preţul et. 

Răzăşul călătoreşte și pe la uşile Ministeriilor 


Miniştrii vezi cum sadună. 
Ce maï oameni mari şi nalţy: 
Ăştia ţin într'o mină 

Toată soarta celorlalţi, — 


oameni ce se jertfesc pentru ţară cu toţii, căci 


Ghiozdanul la supţioară 
Ca să-l duci, e lucru greu. 
Toată seria funcţionarilor administrativi e judecată în acelaşi 
timp şi în acelaşi chip: 
-Toți sînt 
D'ăi cu maţele pestriţe, 
Cari nu tămiie sfint, 


şi aŭ principiul renovator: 
Una ţie, două mie. 
Nici oastea nu scapă de acest „poet al cîrtirii, îndreptăţite și 
neîndreptăţite, care nu poate descoperi ce amintiri trezeşte steagul 
ei cel noi și ce speranţe face să se nască. În versuri care urmează 


pe ale ciocoilor nemulţămiți din vechile odăi de slugi se fac să 
defileze : 

Ofițerii, vinaralii, 
cu soldaţii de rînd cari se îmbracă şi păşesc «ca Muscalii». 

Domnul singur, care vine de la «Împăratul» și e «păzit» de Re- 

glement, scapă din această împărţire a osîndelor, scapă numai 
pentru că «e dai noştri» şi înlocuieşte pe străinii de'nnainte 
vreme — 

— Fi-li-ar neamu-afurisit ! 


Poliţia şi slujbaşii Curţii nu se învrednicesc de multă simpatie. 
Deputaţii cari «se ceartă pentru-a ţerii îndreptare», nu-l cîştigă 
maï mult pe acest ueînduplecat, dar confus și vulgar critic al în- 
tregii societăţi în care trăieşte. Teatrul își are partea: în cuprinsul lui 


.. Vorbesc în limbi străine, 
Care nu'nţelegi de loc. 

Ţi se pare că auzi pe C. Caragiale sai pe Facà atunci cînd 
cestălalt duşman al represintațiHor străine -spune batjocuritor : 


Ba mă tem că e şi lege 
Să nu pricepi eï ce spun, 
Ca să nu poată culege 
D'aici Rominul vre-un bun. 
Tipografii, ziare. museŭ, şcoală naţională, la care nu se arată 
decît cheltuieli 


Ce ies tot din săracime, 


slujesc la îndeplinirea acestui tabloii caricatural, schiţat simplu şi 
grosolan, în trăsătură satirice care nu pleacă din cunoştinţa unui 
bine mai desăvirşit, nici din stăpînirea mijloacelor prin care el 
s'ar putea atinge. 

Resultatul învăţăturii e fără îndoială acela că tînărul, căciuliu- 
du-se în dreapta şi în stînga, ajunge om mare. 


Bălăcescu a urmat mai departe în această critică desfrinatiă, 
care nu cruţă nimic şi nu urmăreşte nimic. Ca de obicei în această 
direcţie, el căzu în banalităţi, nedrepte și lipsite de orice spirit: 

Astăzi patricil sînt contraccil, 
Şi vezi miniştri pe toptangii ; 
Omul ştiinţei e bojogar, 

Şi medic mare un potcovur. 

Mai urmează o pagină întreagă de astfel de apropieri, și, după 
această pagină, altele... 

Cite o schiţă, cum e «Enigma», care prinde în aspre trăsătură 
caricaturale o cochetă : 

Uneşte împreună la cap de porumbiţi 

O limbă de viperă, doi ochi de basilisc, 

Miădierea de pisică, adresa, de momiţă, etc., 
se deosebesc printr'un înţeles precis şi o notă de realitate adevă- 
rată din celelalte, de o potrivă de șterse ca idei, limbă și vers. 
Anecdote rimate, fabule care nu daŭ ilusia vieţii, nici zîmbetul 
satirei nemerite, nici folosul unei morale prielnice, fabule luate 
după La Fontaine saŭ chiar cu totul nouă, foarte corecte, însă pănă 
la nestîrşit prelungite, mai compun această operă a unui spirit ori- 
ginal, a unei minţi foarte isteţe, care naŭ cunoscut însă măsura şi nu 
şi-ai găsit îndreptariul. O bună potrivire a formei pe un fond 

care nu e împrumutat de nicăiii, se află doar în «Ţeranul şi Pes- 
carul», unde bietul cumpărător păţit miroase și la coadă peştele 
împuţit la cap, ca doar o găsi vre-o bucată care să se poată mînca. 
şi în «Turculeţul și mumă-sa», cu «havadişul» pe care, prin fiul 
cel mare, văduva îl trimete soțului mort de mult: 

Cioc saleam, spune-i,—din parte-mt, iar, de spre politiceşti, 

Chiel-Hasan Vizir acuma Ca ajuns numai sa-l zici, 

Că'nţelege el atuncea cum merg trebile p'aici. 

Epigramele lui Bălăcescu sînt foarte puţin vrednice de acest 
nume, afară de una care a fost de atîtea ori întrebuințată, vestita 
bucată: 

Din modestie, se vede, 
Tot zici că nu ştii nimic: 
Tu o zici, făra o crede, 
Eu o cred făra so zic. 

Ţinîndu-se după Alexandrescu, nu se putea ca acest tînăr de 
talent, pe care Eliad parcă voia să-l opue rebelului, să nu se în- 
cerce în elegie. E şi el un Byronian, despreţuind viaţa înnainte 
de a o fi gustat, batjocurind soarta fără să fi încercat a o crea, în- 
lăturînd cu dezgust pe oameni, pe toţi oamenii, fără să se fi co- 
boriît cu iubire în mijlocul lor. N'are măcar, ca Alexandrescu, 
icoanele nouă care smăltează abstracţiile palide ale tînguirilor 
obişnuite, n'are avînturile mari de patimă, căci este, cum recu- 
noaște singur, un spirit discret şi o fire sfioasă; n'are egalitatea 
în stilul nobil, a modelului săă. Obiceiul de a repeta anumite 
versuri: «Trebuie să treci p'aci» —după «Il faut passer par là»—orï 


Încă azi o nebunie, 
Şi-apoi mîne-om fi cuminte, 


n'ajung pentru a da interes şi vioiciune plingerilor sale. 

Se înfăţişează sărac, fără titluri şi ranguri şi funcţii și lefi, lipsit de 
glorie și de prieteni, împovărat de neplăcerile vulgare ale traiului 
pe care ai, totuşi, mijlocul să ajungi a nu le mai simţi, coneentrindu-ţi 
sufletul întrun ideal saă coboriîndu-l, întru cîtva măcar, în viaţă. 
Zimbeştiă une ori cînd îl auzi: 


Mierloiul ţipînd drăceşte, 

Mă deştept, de-aş fi de piatră, 
Cotoiul îmi miorlăieşte, 

Căţeii urlă şi latră..., 


dar te împrieteneşti numai prea puţin, şi nu te înduioşezi niciodată. 

Între el şi Alexandrescu nici în aceastălaltă parte a scrisului 
amîndurora nu poate fi decît rare ori egalitate. Astfel, atunci cînd 
Bălăcescu-şi înșiră toate nenoroacele (Fatalitatea) saă cînd resumă 
— după Florian însă — înţelesul vieţii, în «Călătoria»: 

A purcede pe'ntunerec, ziua pîn'a se ivi, 

Orbeşte, pe pipăite, şi drumul fără a-l şti; 

Din cădere în cădere a te tîri nencetat 

Şi ocolit de prupăstii a te afla necurmat; 

A face a treia parte din cale-ţi pîn la nămiezi 
Şi-apoi atunci peste capu-ţi negură de nor să vezi, 
Şi, de frică şi de spaimă, pasurile-ţi a'ndoi, 
Printr'un nisip nestatornic, şi spre scăpare-a grăbi, 
A alerga din virtute, de mii de restrişti izbit, 
Către-o ţintă fioroasă, de-unde nimeni n'a venit, 
În sfirşit apoi, pe seară, de toate dezamăgit, 

A fi silit ca să-ţi cauţi un adăpost liniştit, 

Unde, sosind rupt de trudă, a te culca şi-a dormi, — 
Asta se chiam'a te naşte, a vieţui şi-a muri, 

Aici este, în solemnitatea acestor triste versuri lungi, în scur- 
timea acestei expuneri a zădărniciei, o oarecare filosofie, de care 
Bălăcescu a fost numai rare ori în stare. 

ÎL vezi însă îndată cum îi era menit să fie, cînd începe, în me- 
trul poporal— şi altfel el culege vorbe familiare cu efect, vorbe 
hazlii cu potriveală din Vistieria, lui bine cunoscută, a poporului—, 
cîntecul cutărui parvenit de modă veche, cîntec făcut tot din 
amintirile vechilor apucături și vechilor cuvinte : 

Drăgan Ploscă, 

Sin Stan Cloşcă, 

Brat Micilă, 

Zat Mireilă. 

Vnuc Voicilot 'Piitărăi, 
Biv Ceauş za armăşei.... 


De astfel de oameni, cunoștinţi între care și-a făcut traiul, ti- 
puri pe care le-a încondeiat cu pricepere și le-a întărit în colori 
cu bucuria poetului satiric care păstrează, prin procedările sale 
speciale, tipurile fugare pentru vecie, de o lume ca aceasta, cara- 
ghioasă, deşănţată și foarte adevărată, e vorba în cea mai însemnată 
din lucrările sale, piesa O bună educație, care dădu lui Caragiale 
şi trupei sale cele mai mari succese în 1845. 

De fapt e o intrigă copilăroasă, — mai mult sai maï puţin ori- 
ginală — la care ieaă parte personagii cu liniile forţate. Negustorul 

Briganovici are o singură fată, Elisa, care vrea să semăritecu «ex-mili- 
tarul Galantescu, june elegant». Dar tată-săă a hotărît s'o dea după Mä- 
zereanu, un advocat al Regulamentului Organic, om bătrîn şi pedant, 
care vorbeşte în paragrafe şi'n formule de notariat, oră în lungi frase 
monotone de pledoarie, precum Briganovică, cu care se înţelege foarte 
bine'n idei, şi încă mai bine în interese, întrebuinţează numai vocabu- 
lariu-ï de la prăvălie. Galantescu e un copil din flori, un om fără căpă- 
tăiă şi un Jucător de cărţi, care din această distracţie păcătuasă a făcut 
meseria ce-l hrăneşte. El e încîntat de dînsa, mai ales cînd ciş- 
tigă, căci e doaro meserie «curată, fiindcă vezi, şi de o parte şi 
de alta, tot moneda împotriva monedei, cum am zice: bani pe 
bani, iar nu vezi de o parte aur şi de alta piei de iepure, nicide 
o parte argint și de alta săii de vacă sai porci graşi»; ea ajută 
apoi şi relaţii foarte bune, căci, zice Galantescu, la masa verde, 
unde oricine poate pierde şi oricine cîştiga, «îi tiîntesc luleaua 
supt nas și ţi-l fac să-i plesnească ochii de fum, fie măcar cu 
barba pănă la brii». Elisei îi place, pentru că vorbește mult, tare 
şi frumos. Ca să-i mulţămească, îi răspunde cu toate franţuzismele pe 
care le-a putut culege'n pension. E încă un prilej pentru public să rîdă 
de stilul cel noii de saloane, pe care l-ai pus la modă snobii cul- 
turii apusene, şi în hohote nesfirşite se primiai, cu toată senti- 
mentalitatea curată a scenelor de iubire şi înfățișarea simpatică a 
eroilor, tineri și plăcuţi, proposiţii și expresii ca acestea: eMii de 
supsonuri mi-ai trecut prin minte relativman la dragostea ta», 
«pardon, mil pardon, adorabilul miei Alecu», «cruelule», etc. Su- 
breta din comediile francese pe care le imită Bălăcescu, nu poate 
lipsi, şi Catinca e o fată hazlie şi plină de vioiciune, care îndepli- 
neşte după tradiţie funcțiunea ei de teatru, precum şi Iacob, serii- 
torul neplătit şi răii hrănit al lui Galantescu, joacă bine rolul săŭ 
tradiţional. 

În actul I-iŭù, Galantescu se întoarce de la joc cu galbenii zurăind 
în buzunar. Din ce vorbeşte, singur saii cu Iacob, aflăm rosturile 
lui şi întîlnirea pentru care se pregăteşte. În al II-lea, tot aşa de 
scurt, dar nu aşa de bun, sîntem de faţă la bucuria tinerilor, cari 
se află acum laolaltă, și la intervenţia mînioasă a bătrinului ne- 
gustor, care dă afară, totuși cu multă cruţare, pe Galantescu, pentru că 
și-a permis a face o visită la un ceas «cînd toate prăvăliile sînt în- 
chise», şi mai ales cînd se știe un om «fără firmă, fără fond, fără 
niciun capital, nică în naht, nică în nădejdi măcar». Al treilea act, 

cel mai întins şi cel maï naiv, cuprinde scena întoarcerii lui Mä- 
ziirescu ca mire, ducînd la braţ pe Elisa, care s'a lăsat înduple- 
cată, fiindcă are planul ei; apoi intrarea, chibzuită de'nnainte, a 
lui Galantescu, care se găteşte, vorbind îndrăzneţ şi batjocuritor 
în dreapta şin stînga, să-şi fure iubita; scena chiar a fugii, în 
clipa cînd bătrinul advocat merge cu socrul, încă mai bătrin, să 
puie la cale formalităţile băneşti. E foarte bine prinsă aceia în care 
Măzărescu şi Briganovică află ce s'a întîmplat, se ceartă, se căinează, 
se împacă şi se resignează. Iată în sfîrşit că un căpitan de poliţie 
aduce pe cei doi fugari, găsiţi la bariera oraşului. Şi acum, din intero- 
gatoriul ce se iea seducătorului, se află că el e fiul rivalului săă 
şi, uitindu-se căsătoria veche — şi de autor —, se face una nouă, 
şi chiar căpitanul, în atîta îinpăciuire și bucurie, îşi află părechea 
în subretă, cu care se dovedeşte că avuse cunoştinţă mai de mult. 
Astăzi cele două acte diintăii ar putea plăcea încă, al treilea 
ar chema zîmbetul pe buze. Atunci însă, această piesă, cea d'in- 
tăiŭ piesă originală ce se văzuse pe scîndurile teatrului din Bu- 
cureştă, trezi un adevărat entusiasm prin frumuseţa limpede a 
graiului, prin şireclicul uşor al celor trei, patru feluri de a vorbi 
— fără a pomeni graiul poporal al slugilor — care se amesteca 
necontenit și reieşiat prin contrast, şi chiar prin cîntecele, de 
modă veche şi nouă, pe care actorii ştiură să le spuie bine. 


Opera lui Bălăcescu e lucrarea naivă a unui om isteţ care a 
primit numai prea puţină cultură. Facă e, cum îl califică Eliad, 
care l-a cunoscut; bine, unul din cei din urmă ucenici ai şcoli 
greceşti. Nici unul, nică altul nu s'aă simţit scriitori, naŭ avut con- 
vingerea că îndeplinesc o datorie morală şi naţională scriind, nici- 
unul n'a avut un ideal lămurit înnaintea ochilor, nu şi-a făcut 
planul, hrănit multă vreme și necontenit adaus, de a săvirşi, pentru 
ca să ajute la realisarea acestui ideal, un şir de lucrări, în care 
să se vadă o silinţă către forma superioară, către mai deplina 


1 O Bună Educaţie, cu o parte din celelalte poesii, a fost tipărită la Eliad, 
în 1845; tot Eliad a dat, în 1860, «Căftănitul» cu alte bucăţi. D. I. Suchianu 
a reprodus (1896), în două broşuri ale «Bibliotecii pentru toţi» opera lui Bä- 
lăcescu, afară de comedia în prosă. D-sa făgăduia şi poesii inedite din caietul 
ce văzuse la «vechiul săi prieten Bălăcescu». Şi mie mi-ati fost arătate 
aceste poesit, de un student, al cărui nume nu mi-l amintesc; l-am sfătuit 
să le publice, dar n'a găsit timp pentru aceasta. 

întrupare a ideii, către mai izbutita combatere a duşmanului. Şi 
la unul şi la altul, avem a face cu literatura de întîmplare, de 
capriciu, de ceasuri libere, de răzbunări personale, care, multă 
vreme, fusese şi singura noastră literatură. Pentru a găsi o ade- 
vărată operă, conscientă şi consecventă, plecînd de la o minte cul- 
tivată în sens apusean, de la un om deprins cu viaţa Europei 
occidentale, trebuie să ne întoarcem iarăşi în Moldova, unde luptă 
pentru alt viitor, înnainte de toate prin arma literaturii care bi- 
ruieşte sufletele rele şi cucereşte conştiinţele nehotărite, o fa- 
langă întreagă de tineri cari aveai și talent, şi creştere europeană, 
Şi cunoștință de lume, și o situaţie socială de «feciori de boieri, 
inspirînd oarecare temere», care situaţie îi făcea neatacabili. 


V. CELE D'INTĂIU PIESE ORIGINALE ALE LUI 
VASILE ALECSANDRI. 


Cu toată vechea încercare a lui Facă şi cu toată isprava mai 
nouă a Bălăcescului, Vasile Alecsandri, mult mai tînăr de cît 
amâîndoi, scriitor abia răsărit şi cunoscut încă numai ca un autor 
de schiţe şi nuvele romantice, trebuie să fie privit ca adevăratul 
întemeietor al teatrului romănesc original, pus în serviciul unor 
idei înnaintate de regenerare şi, prin aceasta, ca și prin alegerea 
şi felul de tratare al subiectelor, cu adevărat naţional. 

La plecarea sa din Moldova, fiul bogatului Vornic Alecsandri 
abia-și deschisese ochii asupra lumii, în care găsise numai puţin 
lucru după plăcerile, nevinovate chiar cînd aveai cea mai mare 
vinovăţie, ale copilăriei. La întoarcerea sa, deci, înzestrat acum 
cu puterea de observaţie a unui spirit vioiă, trezit prin cetiri 
alese, cu terminul de comparaţie al unei civilisaţii făcute pentru 
fericirea celor mai mulţi, cu norma de judecată a unor principii 
superioare în viaţa politică şi socială, el trebui să facă o adevă- 
rată descoperire în tipuri, moravuri şi graiuri. 

Şi una cu totul neplăcută. O exprimă spiritual, într'un stil ce 
n'are uşurinţa lui Negruţ, ironia lui scăpărătoare, concisia lui 
minunată, dar dovedeşte mai multă adincime şi seriositate, în 
scrisorile, păstrate şi publicate de el însuşi, către cel mai bun 
prieten, rămas încă în ţerile fericite ale Apusului, C. Negri. Nimic 
nu i se pare vrednic de cruţare decît, fireşte, ceata de luptători 
entusiaşti din cari făcea parte şi pe cari cealaltă societate-i numia 

bonjurişti, fiindcă nu sărutaŭ mînile nici cu graiul, duelgii, pentru 
că nu primiaŭ jigniri fără să ceară satisfacție vitejească prin arme, 
şi maï puţin, — căci, în această privință, se cam făcuse deprin- 
derea,—pantalonari, fiindcă lăsaseră portul pe care-l îmbrăcaseră 
cu toţii înnainte de a pleca din ţară. Încolo, Alecsandri, care nu 
vede încă pănă în lumea curată, patriarcală şi bună a ţeranilor, ale 
cărei comori începuse a le descoperi și pune în lumină chiar 
Negruţ, şi mai ales Kogălniceanu, deosebeşte tipuri ca acestea. 
Vechiul boier, gospodăros ce e dreptul, lipsit de trufie, cu «obi- 
ceiură simple din vechime, credinţe strămoșeşti şi o patriarhală 
indulgență către mai micii lui», dar, pe lîngă aceste însuşiri pre- 
oase, incapabil de a se preface pentru a se pune în fruntea unei 
mişcări de înnoire, care era neapărată. Apoi boierul mai noŭ, atins, 
prelins de civilisaţie, boierul cunoscător de limbi şi mode apusene, 
dar înrăit în suflet de această înriîurire, care numai în forma eï 
pură şi deplină poate folosi; poartă titluri regulamentare şi vor- 
beşte mult de strămoşii adevăraţi și încă mai mult de aceia pe 
cari singur şi i-a dăruit; apărător îndărătnic, fiindcă e şi foarte 
interesat, al formelor politice și sociale primite după 1830; dușman 
firesc al tinerimii de modă, occidentală şi de idei radicale, demo- 
cratice şi naţionale. Funcţionari coruptibili, umili cu cei mari, 
obraznici şi hrăpitori cu cei mici, tirani orientali de mai multe 
grade. În fruntea, ierarhiei, Măria Sa, care, cu tot sprijinul ce dăduse 
culturii romăneştă, se pare acestor idealiști numai un împiegat care, 
«cu mila lui Dumnezeă, adecă cu protecţia Rusiei, cu mila Sulta- 
nului şi cu mila Vizirului, miluit cu peşcheşuri, a devenit Voevod». 
Şi apoi o leotă de străini cu graiul stricat, cari n'aii altă ţintă 
decît a se îmbogăţi iute, pe orice căi, întrebuinţind toate lipsu- 
rile și păcatele unei societăţi putrede, asupra căreia-şi întinseseră 
mrejele de painjen. 

Aceste judecăţi nu se sfiaŭ tinerii a le rosti oricînd și ori- 
unde. Se ştiaii apăraţi prin înrîurirea părinţilor şi rudelor, prin 
sfiala Domnului de a intra în conflict cu oameni cari puteaii 
scrie aşa încît să-i întunece aureola, cu dibăcie cîştigată. Cunos- 
cuţi ca niște «capete stricate», dar totuşi prea tari pentru ca poliţia 
Agăi să se poată atinge de ei și să-i trimeată la locurile de 
pocăință ale mănăstirilor, sprijiniți, apoi, şi prin simpatia publică 
de care se bucuraii, mai ales în mijlocul femeilor, ei nu-şi punea 
frîă gurii. Nu numai atît; căutaii a se osebi și a face propagandă, 

a luptă cu starea presentă şi prin portul lor, pe care mulţi îl 
judeca revoluţionar şi scandalos : «plete lungi și cravate de cavaleri, 
modă privită cu ochi răi de consulul rusesc şi, prin urmare, con- 
damnată de Vodă». Ar fi dorit, fără îndoială, să aibă, pentru a 
duce războiul lor de prefacere, «libertatea tribunei şi arma zilnică 
a presei»; dar aşa ceva sar fi putut căpăta numai printr'o revo- 
luţie norocoasă, făcută în vre-un rar ceas prielnic. Pănă atunci se 
putea ceva cu scrisul, și Kogălniceanu începuse a-l conduce şi or- 
ganisa. Unul din tovărășii ceasului d'intăiii fusese şi Alecsandri, care 
striga atunci, la 1840, cu toată încrederea şi avîntul tinereţelor: 
«Mare cîmp de lupte se întinde înnaintea noastră, dar lupta nu 
ne sperie, căci ne susţine şi ne animează speranţa izbîndei». 


Articolul, pagina de istorie, notiţa de cronică, nuvela istorică 
anti-boierească— «Lăpuşneanul» lui Negruţ —, poesia puteai spune 
multe. Dar lumea cetia foarte puţin: abia se atingea suta de ce- 
titori cu un lucru noŭ, abia se mergea pănă la 2-300 cu o veche 
alcătuire, ca alui Eliad. În schimb, lumea venia destul de bucu- 
roasă la teatru. Acolo, văzînd şi auzind, în loc să se obosească la, 
munca neobișnuită a cetitului, ea şi înţelegea mai bine. Curente 
de simpatie se creaŭ între public, actori și autor, ale cărui idei 
astfel cîștigaii izbînde răpezi şi însemnate. Nu greşia Negri cînd 
sfătuia pe Alecsandri să fixeze în formele artei tipurile care-l dez- 
gusta în societatea moldovenească de la 1840 şi, în același timp, 
să contribuie la scoaterea lor din realitate, unde nu mai era 
locul lor. 

Tînărul scriitor nu îndrăzni deocamdată. După Kogălniceanu, şi 
ca şi diînsul, ca şi Caragiale, el vedea greutatea operei ce i se 
recomanda. Dialogul literar trebuia creat în teatru, unde cel vulgar 
saii afectat, pretenţios,— venind amîndouă din traducerile rele,— 
stăpîniă pănă atunci. Publicul trebuia interesat pentru opere origi- 
nale, cu adevărat preţ literar, trebuia dezbrăcat de patima pentru 
imitații şi farse. În sfîrşit actorii, născuţi în cea mai mare parte 
prin căsuţele sărăcimii, aceia trebuiaii să mai aibă, pe lîngă talentul, 
destul de obişnuit între ei, şi anume forme de mers şi vorbire, un 
oarecare tact, o dosă de măsură, fără care teatrul era menit să 
rămîie numai o distracţie pentru oameni simpli, fără putinţă de 
apreciare și fără simţ critic. 

Totuşi, după ce se răzgîndi îndelung şi avu destule sfătuiri 

cu prietenii, tînărul scriitor se hotărî la lucrul cel mare şi greă, 
«a face din teatru un organ spre biciuirea năravurilor rele şi a 
ridiculelor societăţii noastre». 


Încă din 1844, spre marea indignare a unora, cari l-ar fi sur- 
gunit bucuros, spre bucuria celorlalţi, cari prin aplause şi strigăte 
îl îndemnaiă şi alcătuiaii în jurul lui o gardă sfintă de revolu- 
ţionari, se începea această lucrare de educaţie prin literatura bună, 
însufleţită de tendinţele adevăratei civilisaţii. Cu trupa lui Cara- 
giale se represinta la laşi cea d'intăiă comedie durabilă a lui Alec- 
sandri, Iorgu de la Sadagura. 

După cele spuse pănă aici, se va înţelege ușor pentru ce această 
dintăiii privire critică în viaţa contemporană nu înfățișează într'o 
lumină rea boierimea bătrină, cu scopurile aşa de bune, viaţa aşa 
de evlavioasă şi conştiinţa necontenit deschisă înnaintea lui Dum- 
nezeŭ. Asupra lor vremea a închis judecata; a critică ar fi ză- 
darnic; eï nu mai sînt o înrîurire, nici o piedecă, aceia cari aŭ 
văzut pe Domnii greci de la începutul veacului, cari s'aă încălzit 
de strigătele de libertate ale eteriștilor fără a se uni cu ei, cari 
saŭ cutremurat de bucurie la venirea stăpînitorului de acelaşi 
neam, S'aii înduioşat la cele d'intăiii examene ale școlilor romă- 
neşti, aŭ salutat cu înţelegere gospodărească noua constituţie a 
Regulamentului Organic şi cu dragă inimă aŭ făcut jertfe pentru 
a-şi trimete peste hotar, pe ani întregi de zile, fiii, ca să do- 
biîndească din Apus cunoştinţe şi aptitudini folositoare ţerii. 
Doar dintre eï erai şi părinţii acestor reformatori literară: 
Dinu Negruţ, poetul după datina secolului al XVIII-lea, şi, mai 
cu seamă, Vornicul Ilie Kogălniceanu, cel bănuitor şi fricos, care 
scria lungi răvașuri de sfătuire într'o slovă cirilică grăunţată, şi 
bunul socotitor din curţile de la Sf. Ilie, bătrînul Alecsandri. Şi 
în literatură, acești tineri îşi respectaii părinţii, ale căror merite 
reale, a căror vrednicie modestă o înţelegeaii și cu sufletul lor 
superior şi cu inima lor făcută şi mai bună prin cultura sănătoasă. 
Pentru a tîrî pe jos în mijlocul batjocurilor pe boierul altor vre- 
muri trebuia firea fără înnălţare a lui Facă, sai lipsa de legă- 
tură cu trecutul ţerii a lui Caragiale. 


Deci boierul Ienachi Damian, moşier trăit la ţară, e un om 
foarte cum se cade. A crescut cu dragoste pe nepotul săi Iorgu, 

i-a dat un bun învăţător în «dascălul Ieni», care prezicea copilului 
că va fi neapărat «om mare» şi, apoi, pentru a-i desăvîrşi cunoş- 
tinţele, l-a trimes, cu rupere de inimă, la « Afcademiile» din străi- 
nătate, care se localisează aici în tîrgușorul bucovinean, de Evrei, 
Sadagura. Ienachi îl așteaptă să se întoarcă și, în nerăbdarea lui, şop- 
teşte necurmat, trebăluind prin casă pentru primire şi ospăț, la care 
a poftit toată vecinătatea şi a chemat pe Barbu Lăutarul însuşi: 
«Gugulea moșului», «gugul», «dragul moşului». Cînd băiatul se 
întoarce, zăpăcit de o lume pe care n'a înţeles-o bine, și se apucă 
a-și batjocuri ţara, bătrînul, cuprins de indignare, vorbeşte fru- 
mos, înfruntîndu-l: «N’are şi Moldova tîrguri?... N'are şi ea oa- 
meni ca şi celelalte ţeri? N'are munți, nare copaci, n'are ape, n'are 
vite ? Nu-s oamenii cu frica lui Dumnezei ? Nu este griă bun ? Nu este 
vin bun? Nu-i în sfîrșit bielşug în ţară !». «Ţara Moldovei e bine cu- 
vîntată de Dumnezei, şi cine nu ştie s'o iubească şi s'o preţuiască, 
nu-i vrednic să-i mînînce pînea şi sarea.» Cînd îl prinde totuşi 
urmînd cu blestemele, il goneşte din casa gospodărească, pe care 
nesocotitul o despreţuia. Iorgu merge la Iaşi, se încurcă îu da- 
torii, se apropie de prăpastie; unchiul aleargă să-l scape. Află însă 
că europenisatul şi-a schimbat pănă şi numele, luînd altul, care i 
se părea la modă. Atunci îl lasă a fi dus la Agie, de creditorul 
evrei care a venit cu oamenii poliţiei. Îi pare răă însă, pe urmă, 
după nenorocitul tînăr, care a dispărut. Cind îl găseşte într'un sat tră- 
ind din scamatorie, în tovărășia unui Neamţ rătăcitor, nu stă pe gîn- 
duri să-l ierte, fără a se încredința măcar dacă greşitul e hotărît 
a părăsi cărările rele şi a fi de acum înnainte un soţ bun în casa 
pe care o întemeiază, şi un bun fiù al ţerii. Tot aşa ca Damian 
sînt oaspeţii de la masa peutru fiul pierdut, înnainte de toate 
acel bun surd Gîngu, care nemereşte totdeauua pe dos cu răspun- 
surile, dar ştie să spuie aşa de frumoase proverbe: «Sănătatea-i 
ca o iapă albă: cum trece dealul, nu se mai vede». Şi, cu toate 
că e uu beţiv îndărătnic, feciorul boieresc Eftimie, care pîndeşte 
sosirea «coconașului» şi nu-l vede din dosul păharului, are în vorbă 
hazul săă, pentru care ești aplecat să-i mai ierţi din cele păcate. 

Lumea boierească antipatică e represintată, fără multă cruzime 
totuşi, prin Grecul Chiulafoglu, candidat la isprăvnicie întăi, apoi 
ispravnic sosit în Ținutul săi, om cu graiul împestriţat — care se 
înţelegea cu totul pe atunci şi cășuna atîta veselie! —, băr- 
bat care nu se uită prea de aproape la ceia ce face soţia sa, o 

Ițic, a cărui profesie e să împrumute cu dobînzi mari la oameni 
risipitoră și fără căpătăiŭ, pe cari știe să-i ducă la Agie, şi poate s'o 
facă, fără prea multă frică, de are ce perciunii săi sînt «sudiţă» și 
«conţul»—consulul Austriei, Agentul—are datoria să vegheze ca ei 
să fie neatinşi. Ițic e cea d'intăiii înfăţişare a Evreului în teatrul 
romănesc, şi, în scurta lui trecere pe scenă, el dă pe deplin im- 
presia exploatatorului plăzmuit din şiretenie, umilinţă şi obrăz- 
nicie, parasit urît și primejdios al unei societăţi care, în viaţa so- 
cială şi economică, n'a găsit încă rosturile ei sigure. Şi comediantul 
neamţ care hoinăreşte o viaţă întreagă cu meşteşugurile lui gim- 
nastice şi e totdeauna flămînd, totdeauna doritor de o stacană de 
bere, e un tip viă din acele vremuri și se recunoaşte bine, deși 
într'o schiţă fugară. 

Luarea-aminte e oprită mai ales de tînărul modern şi apusean 
pe care Sadagura-l trimete, împodobit cu toate darurile, Moldovei 
înnapoiate, pe care nu ştie cum so ajute a se îndrepta, dare 
gata oricînd s'o îimproaşte cu ocări. Strigă odată: Mon oncle !, și 
ochii tuturora se îndreaptă asupra drumeţului cu haine strîmte, 
care iea lornionul în mînă şi priveşte lung pe fiecare din aceşti 
semi-barbari, pe cari nu-i recunoaşte, saii se face. Nimic nu-i place 
din ce vede şi aude în acest mediu patriarhal, de care şi-a uitat 
cu totul; pănă şi mîncarea-l dezgustă. Ce «ţară fără canaluri, fără 
comerţ, fără industrie, fără drumuri»; cum o poate îngădui Dum- 
nezeii astfel! «Unde-s chiftelele? Unde-i berea ? Unde-s cartofele, 
unde-i şniţelul !» 

Noroc că întîmplarea i-a dat, în această pustietate grozavă, o 
tovarăşă, cu care se potriveşte îndată. Văduva, cam trecută, Ga- 
hita de Rozmarinovici, e o persoană care a fost la Cernăuţi, a 
«voiajat» deci acolo, a cunoscut pe baronul de Kleine Schwabe, 
care a iubit-o mult şi a părăsit-o cu durere pentru a se întoarce 
la viaţa de scamator ce-i este dînsei necunoscută, căcă altfel nu 
i-ar păstra o amintire așa de duioasă! Cunoaşte deci Europa, în- 
ţelege «delicateţa, eleganța şi sublimitatea limbii franţeze», pe care 
o amestecă 'n romăneşte, cu tot atita eleganţă şi gust ca şi eroi- 
nele lui Facă ori fata de negustor bucureştean din comedia lui 
Bălăcescu ; în ţară o interesează numai articolele de modă de la 
«monsiu Miculi», de numele căruia răsună şi literatura timpului, 
«paveava cea nouă», «sutele de bujii» din soarăle, «oglinzile acele 


90 ISTORIA LITERATURII ROMĂNEȘTI 





mari care îţi reflectarisesc tot trupul», «canapelele acèle elastice 
care te saltă cu plăcere», «damele acele educarisite». Tinărul uşu- 
ratec și cocheta bătrînă sînt uniţi în tovărăşie amoroasă prin 
acea maimuţărie a celor străine, de care pătimesc amîndoi. 

După un excelent act întăiă, iată, deci, în al doilea, părechea 
așezată la lași, în gazdă la boierinaşul grec. Iorgu, care-şi zice: 
de Rozmarinovici, a văzut în scurtă vreme tot ce putea oferi Iașul 
din 1840 unui om modern ca dînsul: pavele, primblări, soarăle, 
baluri, operă nemţească, vodevil frances, şi chiar «bietul Teatru 
Naţional», care, «sărmanul, cînd moare, cînd învie». Gahiţa l-a 
ajutat să se îngloade în datorii, şi, în lipsă de altceva, îl hrănește 
cu anoste tirade sentimentale din «Gonzalv de Cordova» și «Mal- 
vina». El plănuieşte un atac. împotriva căsniciei lui Chiulafoglu. 
Ițic îl trimete însă la temniţă şi, scăpînd pe cale, Iorgu începe repre- 
sintaţiile de teatru sătesc care-l duc la recunoaşterea din partea 
unchiului, la iertarea de către dînsul şi la o viaţă nouă—ceia ce 
face cuprinsul unui act al III-lea, mai răi clădit, dar plin de 
mişcare şi veselie. 


Astfel arăta «bonjuristul» ce înseamnă caricatura creşterii în 
străinătate, pentru ca să se înţeleagă mai bine deosebirea dintre 
dînsa şi dintre una normală și binefăcătoare, cum era aceia de 
care însuşi poetul nostru se bucurase. Alecsandri se declara respec- 
tuos de bunele datini, «bunătăţile care ni-ai rămas de la strămoşi» ; 
el înfăţişa cu simpatie petrecerile vieţii ţerăneşti, cîntînd în versuri 
care sînt printre cele d'intiiă ale sale (după cele francese, Oda 
către Lamartine şi alto două bucăţi, tipărite tot în «Spicuitorul» 
lui Asachi 1, cu aceleași traduceri romănești de I. Poni și alţii, 
Cazacul, cu energie şi multe versuri frumoase, cîntînd dragostea că- 
lăreţului din stepă cu Romînca de peste Prut, și «La o fată»): 


Iată hora se porneşte 
Supt stejar la rădăcină, 
Tată hora se 'nvirteşte : 
Vină, puică, vină. 


1 Din greşeală s'a spus la p. 62 că «Spicuitorul» a avut numai două vo- 
lume; exemplarul Academiei Romîne are încă două, cu poesil de Asachi— 
«Ştefan la Cetatea Neamţului», traduceri din francesă şi chiar danesăi,—arti- 
cole francese (de Morangits) despre Aromînt, Testamentul lui Ştefan-cel-Mare. 
«La şalul negru», a lui Puşchin, tradusă de Negruţ, lîngă poesii de Adela 
Hommaire de Hell şi de Elena Severin Sturza, note tie arheologie şi geo- 
logie, etc. 

Aceasta e poesia poporului. Poetul ce se iveşte, pe lîngă poves- 
titorul elegant şi priceputul plăzmuitor de scene hazlii, petrecuse 
doi ani la moşie, de la moartea maicei sale, în 1842, pănă în 1844, 
cînd încep să se represinte piesele lui. Stătuse acolo în căsuţele 
de la Mircești, în lunca Siretiului, pașnic loc de idilă, cu copacii 
înnalţi şi supţirateci, și, plecînd din acest sălaș ţerănesc al săii 
către muntele curat romănesc, începuse a-şi însemna cîntecele de 
horă şi doinele singuratece ale poporului. Pănă la tipărirea fru- ` 
museţelor literare ce adunase, pănă la o prelucrare a lor în poesii 
originale, care nu vor veni decît mai tîrziă, el aruncă deocamdată 
in mijlocul ţesăturii meştere a unui dialog vioiă aceste versuri 
line şi zîmbitoare, ca o făgăduială a celor ce eraă să vie după 
dînsele. 

Şi de la dragostea pentru cîntecul şi danţul mulţimii, — căci 
comedia se mîntuie printr'o horă din care lipseşte, pentru vred- 
nicia dregătoriei sale, numai Chiulafoglu, ce-şi fumegă din ciu- 
bucul oficialităţii, — poetul trece la aceia pentru Moldova sa, pe 
care o aclamă, şi pentru neamul întreg al Romiînilor, din orice parte. 


Sînt Romin, şi tot Romîn 
Eŭ în veci voii să rămîn, 


se aude la căderea perdelei. 


Cînd, peste cîteva luni numai, Alecsandri dădu iubitului săŭ 
teatru ieşean o altă piesă, «Creditorii», el nu mai făcea critică so- 
cială, ci, ca şi Caragiale, dar în altă formă şi cw alt scop decît 
acesta, se ocupa de interesanta lume, veselă, impresionabilă şi fără. 
grijă de ziua următoare, a tinerilor actori. Doi din ei, cari se 
iubesc, care stai laolaltă, prepară rolurile împreună şi se gătesc de 
nuntă în toată forma,—aii neapăratele datoriila toţi furnisonii cu 
putinţă. Se perindează astfel încă o galerie de străini, meșteri 
şi negustori, fiecare cu graiul săi stilcit şi, mai mult, fiecare cu 
sufletul săii deosebit; şi foarte asămănător cu realitatea: un croitor 
frances, un cizmar neamţ, un tutungiii armean, un cofetar gree 
şi un birjar muscal, pe cari actriţa ştie să-i încuie pe rînd, supt 
cuvînt de aşteptare, și să-i lase singuri acasă. Plata lor o face un 
adorator din provincie, un noŭ tip: boierul bătriior, venit în «Ca- 
pitalie» pentru a petrece în felul cel mai noŭ, oricît ar costa, ră- 
miîind ca peste puţin să se întoarcă acasă la «cocoană», cu prestigiul 
săă neştirbit. 

Şi aici poetul apare, în scena de romantism sentimental pe care 
cei doi actori o joacă 'n mijlocul comediei lor de sărăcie lucie, 
dar veselă, și se aud astfel, luate în glumă, versuri aşa de fru- 
moase ca acestea: 

Dar acel nume gingaş, sfint, dulce, îngerese 
E al fiinţei blinde pe care o iubesc. 


Sai: 
Eşti înger şi ca înger tu trebui să a milă... 


Un haos de mișcare, în casă, pe străzile de iarnă, în sala de 
bal mascat: Irozi, păpuşară, domine, care ascund boieri pribegiţi 
de pe-acasă pe urma unei zglobii modiste, cocoane împovărate de 
ani, care se înnebunesc după aventuri cu militarii, sprinteni și cu- 
tezători cadeți de oaste nouă, comisari ai poliţiei regulamentare, 
slujitori, culuceii — saii sergenţi de stradă — cari strigă raita 
şi se uită cum se omoară lumea înnaintea lor ; tineri boieri cari fac 
serenade cu chitara'n mînă, lăutari năimiţi, cari cîntă supt fereştă: 
«Ah noroc, noroace»; provinciali, «cu căciula brumărie şi contăşul 
de vulpe», boieră de viţă, căzuţi ca din cer, în acest laș scuturat 
de frigurile carnavalului; fetiţe care s'a furișat de-acasă, modiste 
care-și răstore pentru oboseala de zi prin petrecerea de noapte, 
—toate aceste tipuri și măști se amestecă în virtejul unui îmbro- 
glio ţesut cu destulă dibăcie, în a treia piesă, «Iașii în carnaval». 
Toate descoperirile, comice și tragice, se fac, în sfîrşit, pentru că 
boierul Tachi Lunătescu a visat că bonjurii cei neastimpăraţi, 
îmbrăcîndu-se în Irozi şi vorbind de «opinia publică», aŭ plănuit 
uw «complot» şi, deci, el se înţelege cu Săbiuţă comisarul — care 
s'a recunoscut la teatru şi s'a supărat răŭ !—ca planul infernal să 
fie descoperit şi societatea salvată de foc și peire. 


Poesia e represintată aici prin arzătoare cuplete satirice, paro- 

diate după o fabulă a lui Donici: 

Într'a păpuşilor ţară, 

Din hotară la hotară..., 
cu alusii neplăcute la patrioţii-«patrihoţi» şi la tălharii cu mă- 
nuşi, cani: 

„. Se jură pe dreptate 

Că li-s mînile curate. 


«Rămășapul» din 1845, e un proverb, aproape fără coloare locală— 
afară de schiţarea guvernantei «Madam Franţ», o piesă poate imi- 

tată saii inspirată de o amintire, dar elegantă în formă, mlădioasă 
în desfăşurare, castă şi plină de situaţii foarte delicate, cu anumite 
pagini de psihologie adevărată şi fină (ca în cea d'intăiii intilnire 
a celor doi tineri pe cari aşa de părinteşte-i aduce împreună «ma- 
dam Franţ» și-i face să se iea la braţ, pare că ar fi la primblaren 
grădina publică și i-ar invidiă o lume toată, şi-i lasă singuri, fiind 
aşa de obosită, odată şi de mai multe ori). O femeie-şi cîştigă un 
frumos gal de la Miculi pregătind o plăcută «înșelare», după fă- 
găduială, soţului pe care-l face să se îndrăgească de dînsa la bal 
mascat și so urmeze cu ochii legaţi pănă acasă, unde această in- 
trigă, care nu e cu totul nevinovată, se găseşte împreună cu alta 
în care numai iubirea curată apropie pe sora stăpînei de casă de 
un tînăr. Astfel, de-o parte se cîştigă un şal şi, de alta, se înte- 
meiază o căsnicie. Nut e nimic exagerat saii vulgar în această des- 
făşurare liniştită şi sigură a unei situaţii de ironie sentimentală, 
la care se împleticeşte o aşa de curată idilă între tineri. 


«Piatra din casă», următoarea comedie-farsă a lui Alecsandri, 
e tocmai din 1847. Intriga cuprinde o vînătoare de ginere, cu 
închideri în dulapuri, unde se întîlnesc oamenii cari erai mai mult 
saii mai puţin bucuroşi de această împărţire a unei locuinţi așa 
de înguste, cu schimbări de haine, bojbăiri prin întunerec, care 
încurcă pe toată lumea, și cu alte mijloace de acestea, în privința 
superiorității cărora, de alminterea, nu se înşela nici Alecsandri, 
care observă, în prefața culegerii sale «Teatru romănesc, repertoriii 
dramatic», din 1852, că «mai toate piesele aice adunate aŭ fost com- 
spuse în potrivire cu puterile artiştilor începători pe scena romă- 
nească». 

Dar interesul acestei scurte piese stă, ca şi pentru celelalte, în 
uşurinţa unni dialog foarte vioiii şi adesea spiritual, precum şi 
în desemnul sigur al unor tipuri, care erai vrednice să fie fixate 
și în literatură. lată cocoana între două vîrste, care pricepe din 
timpurile nouă numai modele de «Paris» şi, părăsind vechea morală 
gospodărească, ar fi bună bucuroasă să-şi poată mărita fata, adecă 
să-și scoată «piatra din casă», fie şi pentru a lua de bărbat, ea însăşi, 
la urmă, pe credinciosul «doctor Franţ»,—nn interesant specimen 
de bătrîn medic de casă, îndatoritor, politicos şi gata oricînd să-şi 
ofere inima unei frumoase de vîrsta lui, pe care o cunoaşte din 
vremea «volintirilor», şi o și spune. Iată fiica zisei cocoane, care 

știe franţuzeşte, «drăngănește din ghitardă», învaţă la «dascălul 
de gioc», coase pe Ali-Paşa la gherghei, își atribuie meritul dul- 
ceţurilor făcute de Țiganca de casă, care cere să fie intitulată «ju- 
pîneasă» şi e foarte bucuroasă de măritișul cu oricine ar fi, numai 
să-i poată pune la îndămină un bilet de abonament la teatru și 
so ducă la balurile Curţii. Iată vărul ei, neastimpărat şi gata la 
șagă. Iată bătrînul boier Pilciu, care află totdeauna scurte răspun- 
suri la locul lor, dar ţine la averea lui şi se ceartă aspru cu vii- 
toarea soacră pentru că aceasta nu vrea să adauge două sălaşe 
de 'Ţigani la zestrea fetei ; el nu-şi trimete la Paris stîngaciul, neîn- 
văţatul şi prostul de fiă, pe care l-a făcut să fie numit Comis, 
pentru ca acest noii tip «să nu-şi piardă legea şi nu se întoarcă 
înnapoi păgîn». Şi, în vorba acestor persoane represintative, Alec- 
sandri află prilejul să strecoare ideile generaţiei sale, luînd la vale 
pe Turci, buni numai cînd sînt «de lină», pe ghergheful domni- 
şoarei, sai recomandind liberarea robilor, care e o datorie pentru 
«nişte creştini adevăraţi». 


«Nunta ţerănească», represintată la 3 Februar 1848—de şi scrisă 
neapărat, simţitor înnainte, aduce, în actul singur care o for- 
mează, pe mai mulţi ţerani prinşi într'o nuntă, zugrăvită bine— 
cu toate rosturile ei; apoi—și mai ales—pe dascălul grec Gaetanis, 
care ameninţă cu bătaie pe tînărul boier de o fire nobilă şi neatîr- 
nată și, iubind în felul lui pe mireasă, îşi răzbună asupra bătri- 
nului ei tată, mînîndu-l la temniţă pentru datorii. Desluşim foarte 
bine felul lui de a vorbi, dar şi acela de a cugeta, îu mijlocul 
păţaniilor sale, de la piperul negru şi roşu care i se pune în tabac, 
pănă la pierderea iubitei, la păgubirea banilor și la darea în scrînciob 
fără voie, după porunca tînărului şcolar, care află că va pleca la 
Paris şi știe că a scăpat de grosolăniile pedante ale preceptorului 
oriental. Odată versurile spun tînguirea lui, care dorește tre- 
cutul de creştere despotică: 


S'a dus vremea ţea frumoasă 
Chind un dasealos grecos, 
Înnarmat c'o vargă groasă, 
Paredosa faneros 1 
Aritmetichi, 

Che” gramatichi, 


1 «Preda lămurit.» 

Che istorichi, 
Ap'edo 'p echil!. 
Alte ori se aude cîntecul poporal fără nicio schimbare, în vers 
sai în musică : 
Hay, Ileană, la poiană, 
ori mireasa se roagă duios pentru liberarea părintelui ei : 
.. . Te rog ay milă 
De-un serman şi de-o copilă. 
Ori, în sfîrşit, datoria creştinească se exprimă în această fru- 
moasă povaţă: 


A săracilor iubire pe bogaţi îl incunună. 


VI. CALENDARELE LUÏ KOGĂLNICEANU. ÎNCEPUTURILE POESIEI 
LUI ALECSANDRI. 


«Dacia literară» dispăruse abia cînd Kogălniceanu începu a ti- 
pări almanahurile sale literare. Cel d'intăiă fu publicat în 1842, 
supt titlul de «Almanah de învăţătură şi petrecere». Pe atunci, 
Asachi tipăria «Calendare nouă» la Institutul Albinei, şirul Ca- 
lendarelor de Buda, cu cîte o «istoriuţă morală» şi reţete saii sfa- 
turi de gospodărie”, urmă încă; se vindeaŭ, chiar în Principate, 
şi Calendare de Sibiiă, de la Klosius, cu note de geografie, far- 
macie, etc. şi cu anecdote (ca acela din 1842). 

Kogălniceanu dădu întăiii, într'o formă tipografică foarte plă- 
cută, un Calendariii care nu se deosebia prea mult de cele făcute 
după reţetă. Al doilea, din 1843, cuprinde anticole de popularisare 
“ştiinţifică : «ideie familiară despre sistemul solar», lămuriri despre 
relele ce face rachiul, holerca, și despre folosul «societăţilor de 
temperanţie», «despre sănătatea oamenilor de cabinet şi de științe», 
«despre fînaţele sămănate». Pe atunci Italianul A. Sacchetti înte- 
meiase un Institut de Agricultură, cu ajutorul Guvernului, şi pu- 
blicase chiar, la 1842, o cărticică: «Privire asupra maşinelor de 
bătut griul>; din Franţa, unde învățase sistematic, lucrînd cîtva, 
timp şi în ferma Roville, se întorsese Ioan Ionescu, fiul unui preot 
din judeţul Roman, şi fusese numit «șef al şcolilor practice de 
agricultură», care de acum înnainte rămîneaŭ să se înfiinţeze. Deci 


i «De ici pini colo.» 
2 În cel de 1850, d. ex. 

se dă şi acel articol «despre îînaţele sămănate», precum şi ştiri despre 
alte asemenea progrese în rosturile agriculturii moderne. După ce în 
anul întăiă se dăduse biografia admirabilului model de energie ce 
a fost Franklin, acuma se arată viaţa de jertfă pentru interesul 
public a lui Washington. Nu lipsesc «cunoştinţile practice» şi cu- 
getările. Cu un condeiă glumeţ sînt scrise articolașele despre «fo- 
losurile de a face datorii», despre «nasurile lungi». 


Partea literară cuprinde o revelaţie, una din cele mai frumoase 
din toată dezvoltarea scrisului nostru în timpurile nouă. Încă odată 
Kogălniceanu mustră pe scriitorii romîni pentru că se ţin, prin 
traducere, prelucrare saă imitație, înti'un cere de idei şi într'o 
lume de sentimente generale sai străine. Trebuie însă, măcar 
acuma, a se începe cu adevărate «poesii romăneşti» Ca model, el 
dă cîteva din Doinele lui Alecsandri, care şi pănă atunci ajunsese 
a cunoaşte bine literatura poporului, de şi încă în 1844 el strîngea, 
în părţile muntelui, balade: a «Păunașului Codrilor» e, astfel, «gă- 
sită la Piatră în 1844»1. «Un tînăr poet moldovean», serie prie- 
tenul tînărului aceluia, «d. Vasilie Alecsandri, vroind a ieşi din 
cărarea obştească şi ascultînd numai gustul săi şi tradiţiile naţio- 
nale, aii alcătuit o colecţie de versuri ce în adevăr și cu drept 
cuvînt se pot numi: poesii romăneşti»». 

Cele cîteva bucăţi date ca dovadă — ele aŭ făcut parte mai 
tărziă din volumul «Doinelor» — sînt vădit influențate de cîntecul 
poporului, dar maŭ nică duioşia, nici amărăciunea, nici puterea, 
energia concisă a acestora. E poesia unui om cult, tînăr, fericit, 
bine primit pretutindeni şi mult lăudat, a stăpînului de moșie 
care nu vrea să vadă durerile, ce nu cutează nici ele să vie 
înnaintea lui; e sufletul unui om isteţ și vioiă, cu versul ușor, 
cu concepţia lesnicioasă, cu ideia licărind răpede şi scurt, cu 
sentimentul superficial, cu vedenia cuprinzătoare, dar puţin adîncă. 


Dar niciun poet de atunci n'ar fi putut să scrie astfel de cîn- 
tece. Alexandrescu, la care s'ar gîndi cineva mai ales, era prea 
abstract, prea desilusionat şi îmbătrînit în suflet, prea tocit în 
simţirile sale, prea mult deprins a arunca ironia ca un fulger 
sai a ţese în jurul ei, pentru a o ascunde şia lovi mai sigur, pe 


1 Calendarul pentru Români pe 1818, anul VII; Iaşi, 1848. 

feritele, blinda mătasă strălucitoare a fabulei. Trebuia încredere 
de sine, naivitate, cavalerism viteaz, fără gînduri multe, tinereţă 
zimbitoare pentru a cînta, în Hora, ca flăcăul de ţară, care, în 
adevărul lucrurilor, rupe mult mai din adînc rostirile sale de iu- 
bire şi le întovărăşește de o filosofie mult mai practică : 

Am cămaşă cu altiţă, 

De argint şi de mătasă. 

Să-mi trăiasc'a mea fetiţă: 

De mine nu-mi! pasă. 
Şi nici durerea săteanului nu iese mai limpede la iveală din ră- 
pedea lunecare a acestor versuri, totuşi atît de fluide, şi învederat 
de inspiraţie poporală: 

Îs sătul de biruri grele 

Ş: de plug şi de lopată, 

De ciocoi, de zapcièle, 

Şi de sapa lată! 


În acelaşi fel fără grijă şi fără întoarceri înnapoi socotitoare şi 
dureroase, sînt turnate și versurile de plingere pentru natura ce 
se pierde de furtuni și geruri (Cântec haiducesc) : 

Iarna vine, vara trece, 
Şi pădurea s'a rărit, 
Ziua-i vicol, noaptea-t rece: 
Greul vieţii a sosit, 
şi chiar acest imn militar, care sună ca un fluierat de haiduc 
tînăr pornit cu frunza fragedă de stejar în pălărie, și nu ca în- 
chinarea, ostașului ce știe că poartă răspunderea gloriei sai umi- 
linţiă, dăinuirii saŭ morţii patriei sale (Cîntecul ostașilor călăreţi) : 
Romîn verde ca stejarul, 
Rid de duşmani şi de moarte,— 
cu acest final în adevăr frumos: 
Şi ne-om bate tot mere, 
Şi-om luptă cu mari şi mici, 
Păn'ce, plini de răni şi spume, 
Vom cădea ca doi voinici, 
De s'a dnce vestea ?n lume! 

Calendarul pe 1844 dă articole ştiinţifice de Kogălniceanu : despre 
«sistemul Universului», despre albine. Pitarul I. Ionescu vorbește 
despre «contracturile moşiilor». Un C. Codrescu traduce «pronos- 
ticuri». Se daŭ, ca materie glumeaţă, «corespondenţa între doi 
amorezi, saii limba romănească la anii 1832 şi 1822», «proorocii 
curioase», alte preziceră în care se face haz și pe socoteala vechiului 
istoric Dionisachi Fotino. 


N. Iorga. — Ist. lit. rom. — Vol. II. 7 

Kogălniceanu dă încă un capitol din istoria inedită a Moldovei, 
despre «loan Albreht şi Stefan-cel-Mare». Tot el scrie şi foarte 
spirituala schiţă «Fisiologia provincialului în Iași»; din aceste pa- 
gini, în adevăr strălucitoare de humor, aflăm că zisul provincial 
e o «amfibie, îmbrăcat jumătate turceşte şi jumătate căzăcește», şi 
autorul făgăduieşte a merge pe urma lui,—ca să aibă ce povesti 
apoi,—«pe uliţă, la bal, la teatru, la Musei, pe turnurile Trei 
Sfetitelor şi a” Goliei». Recunoaștem pe tovarăşul lui Vidră de la 
Nicorești şi rivalul provincialului descris mai înnainte de Negruţ 
(Carl Nervil), pe care-l și citează, chiar la început, Kogălniceanu. 
Dar ceia ce e mai interesant în această scurtă schiţă caricaturală 
e descrierea amănunţită a Iaşului, cu teatrul şi actorii săi, cu ca- 
sino al lui Nicoletti, cu eroitorii europeni: Ortgies, Derigault, Bog- 
danovică saii cei evrei, cu peruchierii săi, cu otelul lui Regensburg 
şi hanurile lui Coroiă şi Vangheli. Nota glumeaţă e părăsită numai 
atunci cînd se ating în treacăt ţeranii: «o stare de oameni asupra 
căreia razimă toate sarcinile» și cure e vrednică, prin urmare, de 
«compătimire mare şi dreaptă» 1. 


Partea lui Alecsandri e represintată, pe lîngă o «doină», de o bucată 
în prosă, sentimentală şi foarte pură, cu subiectul luat din viaţa sate- 
lor: «Toader şi Mărinda». E o idilă, în care se zugrăvește, în- 
trun stil care n'a cîştigat, ca energie, precisie și coloare, de la «Bu- 
chetiera din Florenţa», dragostea cîmpenească a unei fete de ţară 
cu un frumos păstor care e luat la oaste. Ea nu poate să rămilie 
fără dînsul, și, într'o mişcătoare călătorie de cercetare, vine în aşi, 
care i se pare un uriaș tîrg haotic, merge întrebînd din om în 
om, pierde timpul și puterile sale, pănă ce, în sfîrşit, Dumnezeii 
i-l scoate înnainte. E între rîndurile ostaşilor, și poetul descrie «că- 
lăreţii mindri, voinici ca nişte adevăraţi Romiîni, ţiind suliţele lor 
nalte, în al cărora vîrf fîlfiie steguleţele jumătate roşii şi jumătate 
albastre». Dar biata fată nu stă să-l admire; iubitul i se pare 
pierdut pentru totdeauna și, cuprinsă de o groaznică deznădejde, 
ea nebunește ?. 





1 Articolul wa fost continuat. E reprodusă partea tipărită, de d. Em. Gîr- 
leanu, în revista Făt-Frumos din Birlad, I, p. 338 şi urm., 360 şi urm. 

2 Nuvela n'a mai fost reprodusă deosebi în deosebitele ediţii ale Operelor 
lut Alecsandri, ci cuprinsă supt titlul general «Primblare la munţi». Îmi aduc 
aminte a o fi cetit însa în copilăria mea, prin ani! 1880, într'un calendar. 

VII: ALCĂTUIREA REVISTEI « PROPĂȘIREA». ON GHICA. 


În calendarul de pe 1843 se anunţa un «Album ştiinţific şi li- 
terar, in 8° mare»; el nu sa tipărit. Cel pe care l-am analisat 
chiar acuma, tipărit înnainte de sfîrșitul lui 1843 fireşte, făgă- 
duieşte «Propășirea, foaie periodică in 4%, pe lîngă al doilea 
volum din «Archiva romănească». 


Ivirea acestei publicaţii se datoreşte presenţei la Iași, în același 
timp, a vechilor redactori ai «Daciei», Kogălniceanu, Negruţ și 
Kogălniceanu, și a unor tovarăși de păreri și aspirații ai lor, cari 
se aşezaseră mai pe urmă în Capitala Moldovei. Unul dintre 
aceștia, cel mai puţin însemnat, e din marea boierimea ţerii: Pa- 
naite Balş pare să fi făcut studii în Apus, şi el era unbun cuno- 
scător al Dreptului, în stare a scrie scrieri originale în această 
ramură, cum a și făcut în revistă, recomandînd şi pedeapsa cu 
moarte. Cellalt venise din 'Ţara-Romănească, unde era printre frun- 
tașii cei noi ai clasei conducătoare, pentru a fi, pe pămîntul, so- 
cotit de el mai liber al Moldovei, unul din profesorii cei înnalţi 
ai claselor superioare de la Academia Mihăileană. 


Ion Ghica, de care e vorba acum, fiii al Vornicului Tache, care 
ocrotise începuturile lui Grigore Alexandrescu, şi nepot al beizadelei 
Scarlat, se născuse la 2 August 1816}, cu cinci ani înnainte de 
mişcările revoluţionare. N'a apucat decă vremile lui Lazăr şi ale 
lui Eliad, ca profesor, dar crescu, se poate zice, în tradiţia acestor 
doi mari dascăli, şi, într'unul din cele d'intîiă articole ale sale?, el 
vorbeşte cu un adînc respect de înnoitorul ardelean care, deşi 
«duh positiv», a fost, totuşi, «mai mult un filosof, care arăta ră- 
tăciţilor întru întunerec drumul ce trebuie luat ca să iasă cine-va 
la lumină»; învățatul Grec Vardalah i se pare, pe lîngă acest om 
de şcoală şi de îndrumare al neamului, mai mult un sterp fă- 
cător de proiecte ; recunoştinţa lui, în sfîrşit, merge pînă la în- 
ceputul direcţiei de prefacere, pînă la vechiul Petru Maior, care 


1 Pompiliu Eliade, în Viaţa Nouă, I, p. 227. 
3 Propăşirea, p. 201 şi urm. 

prin fiinţa şi fapta sa împiedecă de a se numi «neroditor» pentru 
neamul nostru veacul în care a trăit. 

La şcoala Sf. Sava, unde se afla la 1834, ca tînăr de 17 ani, 
în clasa a Vl-a, cea mai de sus, Ghica arătă mai ales o deosebită 
tragere de inimă pentru ştiinţele exacte, urmînd întru aceasta cu- 
rentului creat de Lazăr şi dus mai departe de directorul acestui 
înnalt aşezămînt, P. Poienaru, traducătorul lui Legendre; tînărul 
fiă de boier iea premiul intîiă de trigonometrie!. El urmează, în 
1835, şi peste hotare studiile sale, după ce îşi iea la Paris, în ziua 
de 11 Ianuar 1836, bacalaureatul 2. Frecventă şi cursurile de drept 
şi de ştiinţi exacte şi naturale în vara anului 1840, dar fără a cuceri 
vre-un titlu. Prin lecţiile unui Elie de Beaumont, marele geolog, și 
ale altor fruntași aï ştiinţii francese, şi, nu mai puţin prin cetirea 
sa statornică, Ghica dobindi atîtea cunoştinţă reale, cum nu le 
aveai mulţi la noi pe acea vreme. 


În aceşti ani de străinătate însă, Ghica începu şi activitatea sa de 
scriitor, tipărind o broşură francesă despre însemnătatea firească 
a Principatelor împotriva tendinţelor de expansiune ale Rusiei. În 
acest mic studiu, destul de răii redactat, pe care-l întitulează, 
«Poids de la Moldavie dans la question d'Orient, coup d'œil sur 
la dernière occupation militaire russe», iscălind-o «M. de M. 0%, 
agent diplomatique» (1838), el nu cruță pe nimeni: Rusia a smuls 
ţerilor noastre Basarabia, ea protege pentru a despoia, asupra 
Europei apusene aduce «primejdia slavă», servindu-se de Domni- 
unelte, ca «satrapul Ghica», de «trădători şi infami», de Fanarioţi 
ca generalul Mavros, şi făcînd să fie apărată în scris de cutari 
«pigmei literali imoral» ; în ultimul război, generali ca Joltuhin aŭ 
atins ultimele margini ale cruzimii. Represintanţii Europei la Con- 
stantinopol, în loc să fie oameni pricepuţi, harnici, respectaţi, îşi 
pierd vremea în vînători şi intrigă amoroase, afară numai de 
escepții rare, ca David Urquhart. Totuşi e de cel mai mare folos 
pentru ţerile Europei ca «Moldovalahia», care şi-a avut odată 
«Cesarii» şi pe care vremuri nenorocite aŭ adus-o în starea «pa- 
şalicurilor», să se alcătuiască din noŭ întrun Regat, care ar feri 
Turcia de ciocnirea directă cu puternica şi atît de răpareţa ei 


1 Viața şi Domnia luă Barbu Ştirbei, memoriul al doilea, p. 141. 
2 Pompiliu Eliade, 7. c. 

vecină; o flotă anglo-francesă — prevestire a războiului Crimeii — 
ar ajunge pentru ca să asigure, în vreme de războiii, neutralitatea 
acestui noă Stat independent. 


Întors în ţară pe la 1840, Ghica se amestecă îndată în oposiţia 
care se făcea lui Alexandru-Vodă Ghica, privit ca un stăpînitor 
prea supus faţă de străini și prea rece faţă de idealul naţional, 
așa înşit tinerii doriaă să-l vadă înlocuit cu popularul boier şi, 
odinioară, şef de oştire, cu patronul literar ce era Cîmpineanu. Se 
ştie că aceste uneltiri, care nu merseră niciodată pînă la un 
complot avînd în vedere o acţiune definită, aduseră măsuri de ur- 
mărire și pedeapsă din partea Domnului, care, dacă nu putea fi 
energic, era aplecat să ajungă prigonitor. Cîtva timp după lovi- 
turile din 1840—1, care trimeseră întîiă pe Cimpineanu—arestaf, 
la Lugoj, cînd se întorcea din Franţa —, şi apoi pe Mitică Fili- 
pescu (20 Octombre) la mănăstire!, iar pe iuncărul N. Bălcescu 
înnaintea unui tribunal, —Ghica plecă spre Moldova, pentru a în- 
făţişa lui Mihai-Vodă Sturza scrisoarea prin care tovarăşii săi de 
păreri îl îndemnaă să-şi cerce norocul cerind pentru dînsul moşte- 
nirea lui Alexandru-Vodă Ghica, a cărui mazilire se aştepta în curînd. 

În «Scrisorile» sale?, Ion (Ghica a zugrăvit această călătorie de 
iarnă, dese ori întreruptă de neplăceri şi ameninţată de primejdii, 
care se mîntui cu sosirea în Iaşi, în ajunul concertului cîntăreţei Bis- 
hop și harpistului Bochsa, pe cari-i are ca vecini la Otelul de Peters- 
burg, aşa de adesea ori pomenit în literatura glumeaţă a timpului 
(Decembre 1841). Aici noul venit găsi, în locuri înnalte şi capabili de 
a-l sprijini puternic pe unii dintre colegii săi de la Paris : N. Docan, 
care-şi trecuse bacalaureatul acolo în 1835, Alexandru Cuza, viitorul 
Domn, pe atunci un tînăr de 23 de ani, care-şi căpătase titlul în ace- 
laşi an, și Vasile Alecsandri; el se înprieteni răpede şi cu alţi fruntaşi 
ai tinerimii moldovene, ca ofiţerii Alcaz, Leon şi M. Kogălniceanu. 
Fu bine primit și de boierii bătrîni, cari preţuiai în el mai ales 
sîngele aristocratic, de un Iorgu Ghica bătrînul, de învățatul şi, 
agerul ministru Nicolachi Suţu. Vodă însuși, aflînd, în cursul verii, 


l Vaillant, La Romanie, II, p. 402 şi urm.; III, p. 51; Ghica, Scrisori, 
p. 633 şi urm. 

2 Bd. Socec, 1887, p. 239 şi urm.: «O călătorie de la Bucureşti la Iaşi 
înnainte de 1848»; ediţia Alcalay, din 1905, nu poate fi osîndită destul de 
sever, supt toate raporturile. 

că oaspetele muntean locuiește într'o vie de la Socola, îl pofti să 
prînzească împreună cu dînsul; Mihai Sturza găsia plăcere în 
convorbirea cu acest tînăr de talent, care avea o măsură şi o mlă- 
diere rară în generaţia sa; de altfel, el răspinse de de la început 
propunerea Domniei muntene, răspunzînd argumentului cuprins 
în «Audaces fortuna invat», prin aceste cuvinte frumoase : «că acel 
care răspunde înnaintea lui Dumnezei şi a oamenilor de soarta 
unui neam, e dator să fie prudent». 

Un timp, Ghica trăi numai viaţa de societate, urmîndu-şi mai 
departe lecturile. Intrâ, fireşte, de la început, în cercul literar al 
tinerilor, cari se adunaă, împreună cu boieri de vîrsta lor, ca vii- 
torul urmaş a lui Vodă Sturza, Grigore Ghica, ca Gh. Mavrocordat 
şi Alecu Moruzi, la Alexandru Balş-Lungu. Femei cu creştere 
modernă şi înţelegere pentru operele spiritului, ca sora lui Cos- 
tachi Negri, Elena, pe care o iubia Alecsandri, ca Emilia Rey- 
mond, prietena Elenei, ca surorile Sturza, îndemna pe aceşti 
represintanţi ai unei nouă direcţii luptătoare în opera lor de pro- 
pagandă și de atac, care se manifesta în orice prilejură, pentru 
Europa liberală şi împotriva Rusiei: la alegerea Mitropolitului Me- 
letie în locul celuilalt candidat, al consulatului rusesc, stareţul de 
la Neamţ, Neonil?, ca şi cu prilejul cutărui bal mascat, întru apă- 
rarea unei doamne care lăsase a se auzi cuvinte «revoluţionare» 

Ghica, al cărui plan fusese întăi să caute o întrebuințare, pe 
lîngă un prieten frances, la minele de pucioasă din Sicilia, fusese 
fixat în Moldova şi prin acordarea, de către Nicolachi Suţu, a 
unei catedre de geologie şi matematică la Academia Mihăileană, 
unde ţinea două lecţii pe zi pentru opt galbeni pe lună. Primi 
acest post cu plăcere, fiindcă vedea în catedră înnainte de toate o 
tribună, un bastion de cetate, din care putea să atace vechi păcate 
rugenite şi groase ziduri de înconscienţă, dar numai «cinstind 
părul cel alb, lăudînd și admirînd fapta bună, oră de unde venia, 
şi venerînd pe acei cari iubiai ţara şi dreptatea». Acest luptător 
era, prin naşterea ca şi prin diplomaţia sa firească, cel mai bine 
asigurat din toţi faţă de supravegherea și supărările unei Stăpîniri 
veşnic nesigure şi îngrijorate. 

Profesorul cel noŭ de la Academie nu era un om de cifre 


1 P. 249. 
2 14 Februar 1844; cf. La Romanie, TI, p. 435. 

pentru cifre, un spirit aplecat către specialisarea strîmtă şi mîn- 
dru de aceasta ; fire vioaie, în stare a înţelege adevăruri superi- 
oare şi a-şi lega știința întrun sistem, el era pasionat pentru fi- 
losofie. Dar pentru aceiași filosofie de care se încălzise şi sufletul 
ales al lui Gheorghe Lazăr, filosofia ştiinţifică, răzimată pe toate 
cuceririle făcute de mintea omenească îndrăzneață în deosebitele 
domenii şi pornită spre armonisarea tuturor acestor resultate ul- 
time. «Filosofia fără ştiinţă» i se pare lui o monstruositate saŭ o 
zădărnicie. Se ocupă de fisică, asupra căreia şi făgădueşte articole, 
care n'a mai fost scrise şi, în orice cas, n'aii apărut niciodată. 
Dar îi plăcea în deosebi să-şi lămurească deosebite chestii de eco- 
nomie politică, ştiinţă, despre care, cum vom vedea, el a vorbi 
cel d'intăiă în ţările noastre. 


VIII. ÎNTEMEIETORII «PROPĂȘIRII». NICOLAE BĂLCESCU. 


De și strămutat în lași, unde făcu lecţii timp de vre-o trei ani 
de zile, Ghica păstrase toate legăturile sale de prietenie cu scrii- 
torii munteni mai tineri, a căror colaboraţie o asigură astfel foii 
celei nouă. Încă de la început se anunţă astfel că «Propășirea» 
va da poesii și articole ale lui Boliac, lui Voinescu, vechi cu- 
noștinţe din anii '30, şi, în sfîrşit — acuma se întilneşte un nume 
noŭ —, lui Nicolae Bălcescu. 

Acesta era fiul unui boier din cei mărunți, Pitarul Barbu Băl- 
cescu, dintr'un neam despre care nu se spune nimic în trecutul 
ţerii, şi al unei milostive cocoane, meşteră în facerea doftoriilor 
de ochi. Şi el a fost unul din şcolarii de la Sf. Sava, şi la 1834, 
cînd Ghica era premiat pentru trigonometrie, Bălcescu, care avea 
doi ani mai puţin (deci e născut în 1819, -— şi anume la 29 Iunie 
din acest an 2), era clasificat al doilea — după un Ştefan Burchi — 
în clasa «de complementar». 

Nici el n'a mers peste hotar. De mult îi plăcea, spune colegul 
şi prietenul săi Ion Ghica, să-şi însemne lucruri din trecut, pe 
care le culegea de pe foile cărţilor de istorie cetite cu nesaţ. Ghica 


1 Propăşirea, l. c. 

2 Vezi Gr. Tocilescu, N. Bălcescu, viața, timpul şi operele sale, p. 28. 
Of. cu Viaţa şi Domnia lui Ştirbei-Vodă, al doilea memoriu, p. 141. Dar şi 
Conv, literare pe 1900, p. 1127. 


104 ISTORIA LITERATURII ROMĂNEȘTI 





ne înfăţişează chiar pe acest băieţaș foarte inimos, dar şubred, în 
luptă cu un conșcolar bătăuş, care vroiă să-i rupă caietul, aşa de 
scump, cu notele. Şi după ieșirea din școală, el îşi întrebuinţă 
vremea mai ales cu cetiri istorice, și, astfel, fără altă şcoală, auto- 
didact fericit, ca şi Ghica, ajunse el să aibă, la 20 de ani, pre- 
gătirea unui om în stare a face lucrări originale mai întinse. 

Tînărul melancolic intrase în oaste, fără să fie mai potrivit pentru 
dînsa decît un Grigore Alexandrescu. Nu-i fu dat însă să poarte 
mult timp uniforma de iuncăr. Se înscrise şi el printre aderenţii 
lui Cîmpineanu, care voiă să răstoarne pe Vodă Ghica. Planul fu 
lesne descoperit şi popularul şef închis la mănăstirea Mărgineni, 
apoi la Plumbuita. 

Peste cîteva luni, crezîndu-se că Franţa se va amesteca în Orient, 
unde starea de lucruri era tot maï critică, se puse la cale o în- 
tinsă conspirație, cu basele cam şubrede însă, care avea drept 
scop ridicarea, în acelaşi timp, a Romiînilor munteni, a Sîrbilor 
şi Bulgarilor; se nădăjduia aşezarea prinţului Miloș, fugar din- 
coace de Dunăre, înnapoi în Serbia, şi poate în Bulgaria şi unirea 
principatelor romăneştă supt Mihai Sturza. Planul e destăinuit însă 
consulului rusesc, care face să se aresteze, pe lîngă bănuiţii Te- 
legescu, Marin, Sotir, şi pe marele boier Mitică Filipescu, care, 
închis la Snagov, muri îndată după liberare”. Bănăţeanul Murgu 
şi poetul Boliac% fură și eï aruncaţi în temniţă, şi numai cel 
d'intiiă scăpă de o mai lungă osîndă, trecînd, cu voia stăpînirii, 
graniţa *, dincolo de care fu judecat, la Caransebeş, și achitat 5. 

Şi Vaillant, altul dintre fruntașii acestei mişcări constituţionale 
ce se organisa în taină, era silit să părăsească ţara pentru tot- 
deauna, urmărit de reclamaţiile oficiale ; în Moldova, unde se adă- 
posti, el scrise marea sa lucrare de istorie şi statistică, La Romanie, 
în trei volume, pe care o publicâ la 18446. Bălcescu, în calitatea 
lui de sub-ofiţer, avea o situaţie mai grea ; el fu judecat milităreşte 
şi osîndit (Iunie 1841), a fi întemnițat pe viaţă. Petrecu multe 
luni de zile la Mărgineni, vechea mănăstire a Cantacuzinilor, şi 


1 Amintiri, p. 680. 

2 Vaillant, La Romanie, II, pp. 405, 430. 
3 CE. ibid., III, p 200 şi urm. 

4 Ibid., II, p. 408. 

5 Ibid., p. 430. 

6 Ibid., p. 406. 

apoi la Gorgani, pierzîndu-şi sănătatea pe paturi de scînduri, fără 
altă distracţie decît cetirea Ceaslovului. Numai venirea în Domnie 
a lui Bibescu îl scăpă, după un an, în 1842:. 

Atunci, prin Ghica și la «Propăşirea», îşi începu Bălcescu ca- 
riera lui ştiinţifică şi literară, aşa de roditoare, pe care însă moartea 
era s'o întrerupă prea curînd, 


Şi în acest timp — trebuie să se mai spuie — viaţa literară din 
cellalt principat încerca de alminterea să se organiseze în alcătuiri 
nouă. Astfel în serate, «soarâle», de obiceiii, se adunai Laurian, N. 
Bălăşescu, Nicolae Bălcescu şi fratele lui, Constantin, scriitorul politic 
Anagnosti, care publicase un articol despre Principate în Revue 
des deux mondes pe 18372, juristul Anastase Urianu şi Eugeniu 
Predescu, întorşi din Paris în 1842 şi 18408. 

Alţă scriitori munteni se adăugiră, deci, îndată la colaboratorii 
«Propăşirii», ca şi unii dintre Moldovenii cari, în generaţia cea 
nouă, aveau cunoștință şi talent. 


IX. Cei D'INTĂIY ROONOMIȘTI ROMÎNI ÎN «PROPĂȘIREA». 


Articolul-program al revistei ieşene cuprinde idei pe care le cu- 
noaştem din «Dacialiterară». Dar «Propăşirea» n'avea numai scopurile 
revistei, așa de iuţe dispărute, din 1840. Redactorii se plingeaii, fără 
a se mai teme, deci, de mînia lui Asachi, saŭ măcar a lui Eliad, de 
caracterul îngust şi puţin folositor al foilor de atunci, care «prea se 
îndeletnicesc cu cele din afară şi prea puţin cu cele din lăuntru», 
care, apoi, se ţin numai la accidentele zilei, nu daŭ lucruri ori- 
ginale, în adevăr interesante, privitoare la ţerile noastre şi la ne- 
voile lor. «Propăşirea» nu vrea să publice numai literatură, ci-și pro- 
pune mult mai mult decît atîta. Va servi «adevăratele interesuri 
materiale şi intelectuale ale Romiînilor», fără deosebire de provin- 
cii; va, căta să deştepte «un interes mai vii pentru ştiinţă şi na- 
ţie». Va fi loc în ea pentru economia politică, pentru jurispru- 


1 La Romanie, p. 430. 

2 «La Moldavie et la Valachie.» Apoi el dă şi un studiu deosebit: Les 
idées de la Revolution et les affaires d'Orient, ou double tendance de la 
civilisation europeenne. 

3 P. Eliade, 2. c. Pentru Urianu, v. «Curierul romănesc» pe 1843, pp. 262-3 

denţă, pentru studii privitoare la «obiceiuri, prejudeţe, ceremonii, 
instituţii» ; se va trata despre învăţămînt, dar și despre grădini, 
despre agricultură în genere, despre igienă. Toate acestea pe lîngă 
poesie, pe lîngă povestiri. Recunoaştem în aceste rînduri mai cu- 
rînd pe Ion Ghica, filosoful iubitor de ştiinţă. 

Toate aceste scrieri, literare saii ştiinţifice, trebuia să fie în- 
sufleţite însă — ceia ce nu spune această înştiinţare — de spiritul 
cel mai liberal. De-a dreptul, în proposiţii abstracte, indirect, prin 
amintiră istorice sai supt învelişul unor glume zglobii ori strălu- 
citoare, sai, în sfîrşit, în veşmîntul scump al versului, era să se 
facă această propagandă. 

E adevărat că, fără zăbavă, Cîrmuirea prinse de veste scopul 
de căpetenie şi censorul Florescu își începu opera de suprave- 
ghere. Numărul d'intăiă fu oprit şi mutilat, prescurtîndu-se arti- 
colul analisat mai sus și înlăturîndu-se cu totul un studiu al lui 
Ghica, prin care se recomanda unirea vamală dintre cele două 
Principate. Din cînd în cînd se mai întîlnesc punctele oficiale în 
locul unor pasagii suprimate, Dar această şicană din partea cen- 
surei nu putea opri pe tineri de a-şi exprima, fie şi în forme mai 
dibaciă socotite, ideile de progres, de «propășire», în care credeai 
şi cărora eraii gata a-și închina viaţa 1. 


Un caracter luptător, foarte vioii și îndrăzneţ, îl aŭ articolele 
lui Ion Ghica. Cel cu vămile fusese nimicit de censor. Îndată însă, 
profesorul de la Academie, boier mare şi Muntean, începe să ti- 
părească păreri foarte libere, cu privire la învățămîntul în sate. 
Pănă la viitoarele «articole de filosofie socială asupra educaţiei 
publice», pe care le făgăduieşte, Ghica propune, în acest studiu, 
a se alcătui «cărţi elementare de agricultură» pentru ţeran, a i se 
da o foaie practică, scrisă anume pentru dînsul. Şcoala de sat, 
pentru băieţi, ca şi pentru fete, trebuie să fie obligatorie, prevă- 
zîndu-se şi o amendă care să pedepsească pe recalcitranţi; în cursul 
lunilor de vară, şcolarii se vor întoarce însă, de la cîmp, la învă- 
ţător, în zilele de Duminecă şi sărbătoare; şcoli de agricultură 
anume pentru săteni ar fi întemeiate, în acelaşi timp. Datoria 
proprietarului e să contribuie la întreţinerea şcolii de pe moşia 


1 Cf. şi Cartojan, în Conv. lit. pe 1907. Pentru censură, în genere, Vail- 
lant, La Roumanie, III, p. 90 şi urm. 

sa. Şi scriitorul amintește că puterea Prusiei se sprijină pe oaste, 
e drept, dar şi pe şcoală 1. 

Acest studiu fu îutrerupt, dar în numerele următoare din «Foaie», 
Ghica dă lecţia de deschidere, ţinută la 23 Novembre 1843, a 
cursului săii de economie politică de la Academia Mihăileană ?. 
Tînărul profesor își arată, în cuvinte frumoase, adevărat poetice, 
care pătrund, fără să caute a uimi, entusiasmul pentru cuceririle 
industriei moderne, «mişcătorul neamurilor» : «supt uriaşele sale 
aripi industria poartă fericirea neamului omenesc și, cu dînsa, 
vrednicia omului şi libertatea»; ea «îşi împlintează steagul ei mai 
sus decit acela al războiului și al barbariei». El laudă binefacerile 
creditului, care asigură acum «viitorul unui neam», şi avîntul 
unui negoţ măreț, care apropie părţile lumii şi înfrăţeşte popoa- 
rele. Între viaţa materială şi cea morală a omenirii, el constată o 
strînsă şi firească legătură şi vorbeşte cu căldură de foloasele ei. 
Pe o basă economică trăiesc şi Principatele romăneşti: «Dacă astăzi 
mai avem o existenţă politică, sîntem datori cu totul industriei, 
industriei agricole, cîmpiilor celor mară şi roditoare, care asigu- 
rează hrana, nu numai a noastră, dar a multor milioane de lu- 
crători din Englitera şi Germania». Prin munca împreună aŭ ajuns 
Statele Germaniei a fi «unite așa cum trebuie să fie un neam 
de oameni cari vorbesc aceiaşi limbă şi aŭ aceiași origină», 
un îndemn, meşter strecurat, către unirea Principatelor. Dar in- 
teresul moral primează oricînd: «Interesurile materiale întru atita, 
sporesc fericiren neamurilor, întru cît nu se lovesc cu cele morale». 

În lumi de teorie superioară se ridică scriitorul cînd face apoi, 
ştiinţei, în toată lărgimea şi felurimea ei, o laudă poetică, vrednică 
de orice cugetător avîntat al Apusului. Această «ochire asupra 
ştiinţelor» 3 e o strălucită prefaţă la învățămîntul ştiinţific, şi s'ar 
cuveni s'o întîlnim în toate cărţile de cetire pentru şeolarii clase- 
lor mai înnalte. Un om cu mintea matură, cu inima caldă pentru 
studiile sale, cu privirile aţintite asupra omenirii, a cărei fericire 
hotărăște în toate, îmbrățișează întrun cuprinzător avînt al cu- 
getului săi toată întinderea progreselor ştiinţifice smulse de si- 
linţele omenirii şi cîntă în cuvinte ce vibrează acest triumf al 


1 N-l 2. 
? P. 57 şi urm. 
3 P. 201 şi urm. 

înţelegerii sale. Şi firește că nici aici nu poate lipsi pomenirea 
libertăţii dorite: «Omul» scrie Ghica, «nu este desăvirșit, nu este 
tot ce poate fi decît prin slobozenie»l. 

În acelaşi gen scrii însă la «Propășirea» și alţi doi scriitori, 
cari întăresc mai mult caracterul practic al publicaţiei. 


Unul era un fecior de preot din Roman, născut la 24 Iunie 1818, 
Joan Ionescu, care învățase întăi, plecînd din umbra bisericiă 
Sf. Nicolae, la şcoala elementară de la Episcopie, unde era dascăl 
Melidon, trecînd apoi şi la școala domnească din orașul săii de 
naştere şi deprinzîndu-se, în acelaşi timp, cu Psaltichia în biserica, 
Precistei. Şcolarul romaşean veni în sfîrşit la Iași, urmâ la Treï 
Ierarhi şi ajunse chiar la Academie. El jucă şi rolul de căpetenie 
în «Lapeirus» al lui Asachi. Cînd directorul acestui înnalt aşeză- 
mînt, Maisonnabe, se întoarse în ţara sa, la 1838, el luă cu 
dînsul pe Ionescu, care se formâ atunci ca agricultor modern, 
cu cunoştinţi ştiinţifice și technice, la Roville, supt marele pro- 
fesor, «marele preot», aşa zice el, al agriculturii raţionale, supt Ma- 
thieu de Dombasle. Merse la Auxerre ca să înveţe meșteșugul 
vieriei ca în Apus; aiurea studiè creşterea viermilor de mătase. 
Peste cîtva timp era la Paris, unde urmâ cursuri superioare la 
Sorbona şi visită aşezămintele ce-l puteaă interesa. De la Pe- 
trachi Poienaru nu se mai văzuse în centrul ştiinţific şi social 
al lumii un «Valah» mai harnic și mai doritor de a-şi însuşi 
cunoştinţe. Stătea la Maisonnabe chiar, și avea ca tovarăşi de 
gazdă pe un Plagind muntean şi pe un fii al lui Nicolachi Suţu. 
Astfel petrecu el patru ani în Apus2. Se întoarse în ţară cu o 
deosebită sete de activitate, cu planuri mari, a căror realisare ar 
fi fost cea mai desăvîrşită şi mai curată bucurie a sa şi care tre- 
buiaii să se lovească însă, chiar de la început, de piedeci ce nu 
putură fi înlăturate. Se mulţămi deci a fi la început «văcarul» 
lui Vodă, cu titlul boieresc de Pitar, la Odaia Cioara şi a duce 
vitele îngrășate aici la tîrgurile din Pesta și Viena, pentru ca să 
ajungă apoi director al moşiilor domnești şi oaspete al camerelor 
de serviciu de la Curte. 


1 De Ghica maï e în TEropigress o notiţă despre «măsuri şi greutăți» (pp. 
183—81, apor 208). 
2 V. Viaţa mea de mine însumi, 1S89. 

Ionescu publică întîi ceva despre creşterea «vitelor albe în 
Englitera» : această broșură din 1842, dedicată Marelui-Logotăt 
Teodor Sturza, e o traducere din englezeşte, dar poartă în frunte 
o lungă şi însemnată prefaţă, plină de un mare entusiasm, de gos- 
podar şi de tînăr, în care se arată meritele pentru civilisaţie ale 
celor doi oameni, cari, în veacul al XVIII-lea, aŭ creat rasa de 
vite englesă și pămîntul agricol bogat al Angliei; «rutina chioară 
și nemilostivă» e atacată la orice prilej, înnălţîndu-se meritele 
inovatorilor în economie practică, merite pe care Englesii le pun 
mai presus decit «gloriile turburătoare şi stricătoare ale poeţilor 
şi războitorilor». 

El avea în manuscript încă de atunci un jurnal în zece vo- 
lume—din nenorocire pierdut—al anilor săi de studiu la Roville, 
în Belgia şi în Flandra, precum și la Paris. Păstrase şi cincă tra- 
duceri pe care le făcuse înnainte de a părăsi Moldova. Şi, în sfîrşit 
el alcătuise un «Calendariii al bunului lucrătoriă de pămînt». 

Peste cîtva timp, Kogălniceanu, care deschisese modestului agri- 
cultor și paginile Calendariului săi, începu a tipări, în suplement 
la «Foaia Sătească din 1843—4, această lucrare a lui Ionescu, dă- 
ruindu-i și hîrtia trebuitoare pentru a scoate, la 1845, o ediţie se- 
parată, supt titlul de «Calendar pentru bunul gospodar». Se daŭ 
învățături practice, așezate pe luni — «trebile unei moșii, pe fiește- 
care lună» —, întrebuinţindu-se, cu un deosebit meşteşug şi cu o 
cunoştinţă adîncă de graiul poporului, «cuvinte cunoscute de săteni». 
Cartea, destul de întinsă, nu e lipsită însă de o teorie generală, 
care e aceasta: «Romiînii trebuie să aibă o sistemă de gospodărie, 
și în adevăr o şi aŭ, încît niciun om priceput nu poate să în- 
drăznească de a o neînsemna şi de a se strădui să o înlocuiască 
cu sisteme englese sai francese sait germane de gospodărie». 
Aceasta şi era calea cea bună, şi, încă odată, mai pe scurt, el o 
arată cind dă ca obiect al silinţilor sale: «a pune în armonie obi- 
ceiurile cele vechi de producere cu trebuinţele cele nouă». În «Pro- 
păşirea», Ionescu dă un singur studiu întins, temeinic şi arătînd 
o adîncă iubire pentru munca bună a pămîntului şi un patriotism 
răzimat, ca şi al lui Ghica, pe înţelegerea rolului unei vieţi eco- 
nomice înțelepte şi sănătoase în dezvoltarea unui popor modern. 
Profesorul de agricultură de la Academie are aceleaşi păreri esen- 
ţiale ca şi acela de economie politică. El se arată îngrijat de îm- 
prejurările cu totul neprielnice ale timpului, de «munca silită, duş- 

mană şi leneşă a ţeranului clăcaş» de «gospodăria nesigură și fără 
cunoștință», de neizbutirea unor întreprinderi de modernisare, ca 
fabrica din Iaşi a lui Sacchetti, de lipsa de interes pentru cursul 
săii de ştiinţă agricolă practică, la care, după doi ani, veniaă doar 
doi şcolari !. 

Se plinge de înstăpinirea Evreilor «sudiţi» asupra bogăției ro- 
mănești : de conruperea, îmbolnăvirea şi îndobitocirea ţeranului 
prin «omoritorul venin» din «beșicele cu rachiă întinse pe tărăbile 
unor şoproane» din tîrgurile cele mici, favorisate totuşi de Domn?. 

Cărţi ca «Dascălul agronomiei, cu adausuri pentru Principate» 
o proastă prelucrare din oficina lui Asachi, i se par a fi menite 
maï mult a rătăci de cît a indrepta, pe cînd aprobă cu desăvir- 
şire tipărirea «foii de cunoştinţi folositoare» pe care o răspîndia 
în sate Kogălniceanuf. Mîntuirea o găseşte, neapărat, în cele două 
sisteme de fermă model, cu sai fără sprijinul Statului, pe care 
le văzuse lucrind in Franţa. 


Mai puţin cunoscut decît I. Ionescu e C. Vincler, străin împă- 
mîntenit în Moldova, unde se găsia de pe la 18395. Acestălalt 
critic şi sfătuitor economic nu e inferior însă profesorului de agri- 
cultură. El tratează întîi despre cămătăria practicată de Evrei, 
împotriva activităţii de parasiţi antipatiti a cărora începeaă să 
se ridice tot mai multe nemulţămiri, ce se oglindiaă firește şi în 
scrisul timpului. Vincler explică pe larg ivirea şi exagerarea ca- 
metei prin viaţa de lux a claselor stăpînitoare, care mînîncă mai 
mult decât veniturile lor, și prin neputinţa economică a claselor 
inferioare. «O stare de mijloc», serie dînsul, «de tîrgoveţi, mai 
ales în Moldova, lipseşte cu totul. 'Țeranul nu este în stare a simţi 
nici măcar nevoia de a-şi îmbunătăţi ticăloasa lui viaţă»6. Prin 
cumpărăturile fără rost ale leneșilor de sus, cari visează numai 
a se întrece în strălucirea ţoalelor de pe dînşii, «ţara se umple 
de peticării, mademuri, bronzuri și alte articole de lux, care maŭ 
nicio valoare în sine şi pentru care iese sume de bani din ţară, 


l P. 27. 

2 Pp. 82—84. 

3 P. 116. 

4 P. 105, nota. 

5 V. p. 307: «Sint abia 15 ani de cînd mă aflu în Moldova». 
P. 41 şi urm. 

sume ce ar putea fi întrebuințate pentru ridicarea industriei na- 
tionale, adecă a celeia ce se potriveşte cu trebuințele pămîntului 
nostru». Se face astfel loc pentru cei mai proşti, cruzi şi neru- 
şinaţi aventurieri din neamurile celorlalte, şi mai ales din Evreimea 
de curînd imigrată. Moldova e plină de felari (telali) evrei, «fără 
niciun meşteșug, fără un căpătăiii, fără alt chip de a-şi agonisi 
hranu vieţii». Camăta îi ridică iute în fruntea capitaliştilor Prin- 
cipatului. «Cui nu i s'a întîmplat să vadă pe vr'unul din acești 
"neomenoşi meseriași cari numai ce păşesc dincoace de peste hotar 
şi din nişte stremţoși fără cămeşă ajung a fi socotiți în rîndul 
celor întîiii neguţători ?». Pentru restatornicirea împrejurărilor nor- 
male, Vincler propune crearea de bănci saă — zice el — bancuri 
naţionale, comerciale «orăşeneşti», întemeiarea astfel a unui «credit 
obştesc», asigurarea unei bune justiţii în afaceri de datorii și 
chiar crearea unui Munte de pietate, pentru «zălogirea de lucruri 
mişcătoare». 

Întrun studiu mai mæe, intitulat «Privire asupra agriculturii, 
industriei și comerţului Moldovei», Vincler supune împrejurările 
economice contimporane unei critice pătrunzătoare, de om cult și 
isteţ. El constată curagios sărăcirea Moldovei, care se săvirşeşte 
pe încetul, dar sigur. Pămîntul, totuşi atît de bogat, se lucrează 
cu un vechiii plug barbar, şi în brazdă se aruncă o sămînţă care 
nu se alege niciodată; o grapă de spini o acopere abia. Pădu- 
rile sînt în mare parte stîrpite ; altele nu se sădesc pe locurile 
rămase despoiate. Vitele aŭ decăzut cu totul, ca număr şi rasă. 
Caii, ce se luaii odată pentru remonta Prusiei, nu maï sînt de 
nicio ispravă. Ceara se aduce din străinătate. Vînatul e urmărit 
cu sălbătăcie, şi peștele se împuţinează. Arendarea moşilor le pră- 
pădeşte : ea «este de nesuferit vătămătoare, căci posesorul, ca să-și 
scoată folosul, nu cruţă nici pămîntul, nici locuitorii; el este 
duşmanul amînduror: şi ce interes l-ar îndemna să fie altfel ?». 
Puținele fabrici ce s'a întemeiat : cea de postav a lui Freywald, 
cea de sticlă dela Comăneşti, cea de farfurii din Scobilţeni, cea 
de unelte agricole a lui Sacchetti, din Păcurari, aŭ trebuit să se 
închidă. Numai începerea unei nouă activităţi în toate ramurile 
muncii naţionale mai poate scăpa Moldova de peirea prin sărăcie 
Profetice cuvinte, pe care nici generaţia aceia, nici două, trei din 
acelea care aŭ venit după dînsa, nŭ le-aă ţinut în seamă! 

Astfel se începea prin «Propăşirea» o ramură nouă în scrisul 
romănesc : studiile de economie şi de finanţe. Dintre cei trei serii- 
toră cari-l încep, unul, Vincler, n'a mai publicat, după închide- 
rea revistei din laşi, nimic. Ion Ghica, întors în Bucureşti încă 
în cursul anului 1844, cînd întemeiază, cu Bălcescu și căpitanul 
Tell, societatea secretă, pentru propagandă revoluţionară, organi- 
sată ca a carbonarilor apuseni, «Frăția», găsi îndată alte ocupaţii 
pentru spiritul săă bogat şi vioiii. În materie de economie politică, 
el mai tipăreşte pănă la 1848, anul marii lupte politice revoluţio- 
nare, numai un întins repertoriu comparativ de «măsuri şi greu- 
tăţi», la care adăuga o cercetare, larg concepută și dezvoltată, cu 
privire la căile de comunicaţie (1848), cercetare care apăru întîi 
în «Albumul științific şi literar» din Bucureştă, efemeră foaie care 
încercă să continue opera «Propăşirii»2. Aici pentru întăiaşăi dată, se 
recomandă introducerea căilor ferate, care, încă de pe vremea cînd 
învăţa Petru Poienaru, îşi făcuseră dovezile în Apus, şi se pro- 
pune chiar un trase, care nu se deosebeşte de acela ce a fost 
primit şi executat pe urmă. 


Afară de calendariul săii pentru săteni, şi de o sumă de notițe 
în «Albina» și prin calendare, Ionescu, din partea lui, dă la 
lumină numai proiectul săă de fermă-model, şi anume în 1847, 
cînd el izbutise a căpăta sprijinul moral şi, mai ales, ajutorul 
bănesc al lui Scarlat V. Vîrnav, tînăr boier care-şi făcuse stu- 
diile în Paris?: Un C. Vîrnav, care e probabil același, publică 
16 numere dintr'un «Povăţuitor al sănătăţii şi al economiei», ieşind 
de două oră pe lună. Revoluţia de la 1848 dădu însă harnicului 
gospodar alte ocupaţii şi griji, întăiă în Ţara-Romănească şi apoi 
tocmai în Tesalia depărtată. 


1 Scrisori, pp. 688, 697. 

2 Au ieşit două n-re de cite opt feţe. Inspirator e Ghica, iar cronica, 
o scrie Rosetti. 

3 «Ferma-model şi Institutul de agricultură în Moldavia», Iaşi, 1847. Un 
Jenacachi Dragoş traduce la 1847 Manualul de economie politică al lui Say 
(«âlbina» pe 1847, p. 92). 


CAPITOLUL III. 


«Propăşireu». Dezvoltarea studiilor istorice. 





I. KOGĂLNICEANU ȘI « PROPĂȘIREA». 


În programul «Propăşirii» se păstrase un loc însemnat pentru 
istorie, adecă, după împrejurările timpului, istoria națională singură. 

Dintre Moldoveni putea îndeplini sarcina de istoric numai unul, 
acela, care și începuse mișcarea cea nouă, trecînd-o îndată, mulţă- 
mită minţii lui elastice și bogate, şi asupra altor terenuri: Kogăl- 
niceanu. 

Colaboraţia lui la revistă consistă şi într'o sumă de notițe mărunte. 
Astfel, chiar în cel d'intiii număr se dă o schiţă puternică a per- 
sonalităţii lui Petru-Vodă Rareş, cîteva pagini scînteietoare, ase- 
menea, cu acelea pe care, în «Dacia literară», el le consacrase ar- 
moniosului şi seninului Alexandru-cel-Bun. Altă dată Kogălniceanu 
vorbeşte, tot aşa, într'o notiţă scurtă, despre meşteşugul zidirii 
în vremea lui Ştefan-cel-Mare, oprindu-se mai ales asupra celei 
maï mari din mănăstirile Domnului bogat în prinoase, Putna t. 
Cu un alt prilej, el face lauda Mitropolitului Veniamin, care se 
afla încă în viaţă, arătînd în cîteva linii rolul acestui om sfînt și 
vrednic cărturar bisericesc în mișcarea culturală a timpului ?. O 
sumă de însemnări, care formează «cronica» revistei, sînt de el. Din 
cutare notiţă a lui Andreas Wolf, medicul sas care a petrecut 
cîţiva ani în Moldova la începutul veacului al XIX-lea, se scoate 


1 Pp. 262 — 264. 
2 P. 80. 

încă o schiţă pe care oricine o poate ceti cu o-deosebită plăcere: 
«Dottorii lui Molière în Moldova 1». 


Un șir de tablouri istorice adevărate, cu totul nouă, fixate cu 
o deplină siguranţă, în amănuntele politice ca şi în cele culturale, 
şi, în acelaşi timp, îmbogăţite prin acea imaginaţie care crează din 
noŭ şi înlocuieşte o realitate dispărută prin scene verosimile ce 
fac aproape aceiaşi impresie, se cuprind în povestirea întreită pe 
care Kogălniceanu o numeşte simplu «Trei zile din istoria Mol- 
dovei» și pe care, din nenorocire, n'avu prilejul de a o tipări în- 
treagă, pierzîndu-se şi sfîrşitul mânuscriptului. Cel d'intăiă tabloii 
e al uciderii lui Grigore-Vodă Ghica, pe care Kogălniceanu îl 
putea privi încă, după cunoştinţele de atunci, ca pe un mucenic 
căzut pentru apărarea drepturilor încălcate ale Moldovei; atît vi- 
cleanul trimes al Sultanului, cît şi Domnul însuşi, înfățișat ca un 
om încrezător în dreptatea sa şi cu deosebire mărinimos, sînt foarte 
bine zugrăviți, şi numai un om cu un superior talent literar putea 
să învie cu atita adevăr tragic fapta de omor săvirşită la Beilicul 
din Iaşi. 

A doua tragedie e uciderea boierilor Bogdan și Cuza, de către 
urmaşul ]ui Ghica. Vodă, Constantin Moruzi. Kogălniceanu socoate 
că Ghica a fost răpus pe urma unei înţelegeri dintre Turci, Mo- 
ruzi, care-şi aştepta Domnia, şi unii dintre fruntaşii Moldovei. 
Am avea astfel, după un act care începe fatalitatea tragică, un al 
doilea care cuprinde în sine pedeapsa răsplătitoare. Actul acesta 
na fost mîntuit însă, și nu ştim ce era să cuprindă cel de al 
treilea, pe care scriitorul înţelegea să-l consacre, de sigur, altei 
fapte de sînge. 

Şi în aceste descrieri curat literare așțernute pe un fond de a- 
devăr istoric, Kogălniceanu aflase prilej să apere discret idealul 
săi de libertate şi constituţionalism parlamentar. El pomeneşte de 
Adunarea Obştească, definind-o astfel, potrivit cu direcţia sa poli- 
tică: «Acea care în zilele Domnilor pămînteni era singura putere dă- 
tătoare de legi şi de 'nnaintea căreia însuşi Domni? se supuneaii». 
Şi, cînd vorbeşte cu despreţ de «seizi juraţi ai Domnului», el ştie 
foarte bine în cine ţinteşte. Prilejul de a înrîuri însă asupra ge- 
neraţiei celei mai nouă, trăgînd inaintea eï din trecut învăţătură 


1 P. 256. 

cure să poată servi la întemeierea unui viitor european, crezu 
Kogălniceanu că l-a căpătat atunci cînd i se îngădui să ţie la 
Academie un curs înnalt, liber, în care să vorbească despre istoria 
Romiînilor priviţi ca un singur popor. 


Cursul a început la 24 Novembre 1843 şi, foarte cercetat, a fost 
urmat mai multe luni. El ar fi putut merge şi mai departe dacă 
ochiul consulului rusesc n'ar fi veghiat. Astfel însă profesorului 
extraordinar nu-i rămase decît să publice în «Propăşirea», stră- 
lucita lecţie de deschidere, în care, dacă censura, acum obosită, 
nu maï găsi nicio ideie, nicio expresie jignitoare pentru înţelep- 
ciunea politică a regimului, consulul văzu repede o îndreptăţire 
pentru a cere și suprimarea acestei reviste. 

O îndrăzneață notă preliminară vorbește despre oprirea învăţă- 
mîntului istoriei naţionale la cea mai înnaltă şcoală romănească 
astfel: «Deosebite împrejurări maŭ silit să-l întrerup. Domnul 
ştie cînd ele nu vor mai fi, pentru ca să poată urmă o materie 
atît de importantă, mai ales în vremile de faţă» 1. Era, de sigur, 
o provocare, la care se şi răspunse, destul de răpede. Lecţia în- 
săşi e, totuși, foarte cumpătată şi cuprinde o mulţime de locuri 
care păreaii menite să îndepărteze dela vorbitor lovitura de trăsnet a 
Cîrmuirii. Astfel, dacă se blestemă Fanarioţii şi «jugul Osmanliilor», 
e vorba, în ce priveşte pe Ruşi, de «figura cea mai măreaţă din toate, 
a lui Petru-cel-Mare»? — cu alt prilej, revista arsese, tot prin 
mînile lui Kogălniceanu, puţină tămîie moldovenească înnaiutea, 
icoanei ruseşti a lui Chiselev. De și laudă pe cei trei mari Ar- 
deleni ai veacului precedent, numind activitatea lor curat eroică 
«o lungă luptă şi o întreagă jertfă», el răspinge orice exagerare 
a contemporanilor și, fără a cruța pe nimeni, declară că nu va 
zburda, ca alţii, pentru ideale romane, care, acum, împiedecă în 
unele privinţă, fără să fie măcar de un adevărat ajutor în altele. 
«În mine», spune el, «veţi găsi un Romiîn, însă niciodată pănă 
acolo ca să contribuesc la sporirea romanomaniei, adecă maniti 
de a ne numi Romani, o patimă care domneşte astăzi mai ales 
în Transilvania și la unii scriitori din Valahia» (școala lui Eliad, 
represintată în chipul cel mai comic de «Romanul» Aristia). Fapte, 


1 P. 293. 

nu laudele goale, trebuie să îndreptăţească glorioasa coborire din 
cel mai virtuos neam al anticităţii. Îi e scîrbă astfel de anume 
«Romani noi cari, făr' a-şi sprijini zisele cu faptele, socot că trag 
respectul lumii asupră-lişi cînd strigă că se trag din, Romani, că 
sînt Romani şi prin urmare cel d'intăiă popor din lume». Orice 
obiîrşie ajunge nobilă pentru un neam care, în deplină înţelegere, 
cu o ţintă statornică, de civilisaţie şi morală superioară, înnaintea 
sa, luptă, cu înţelegere şi simţ al împrejurărilor, în fiecare clipă 
pentru a o atinge. «Dacă», scrie el, dînd cea mai bună învăţătură, 
vrednică de un om care văzuse încordata muncă, deplin conscientă 
și armonică, a Apusului, «dacă, izgonind demoralisaţia şi neunirea, 
obştească care ne darmă spre peire, ne vom sili cu un pas mai 
sigur a ne îndrepta pe calea frăţiei, a patriotismului, a unei civi- 
lisaţii sănătease, și nu superficiale, cum o avem, atunci vom fi 
respectaţi de Europa, chiar dacă ne-am trage din hordele lui 
Gengis-Han». El nu se arată nici cu acest prilej ca un radical 
fără cruţare, care nu înţelege a păstra nimic din trecut, ci a crea 
din noii după raţiunea pură sai după aplicaţiile, făcute aiurea, 
ale aceleiaşi raţiuni: «Acel trecut», afirmă el, din potrivă, «nu era 
aşa de răŭ, aşa de barbar precum se plac unii şi alţii a ni-l în- 
făţișa». Şi, în acelaşi timp, el făgăduieşte făţiş a nu urmări nici- 
un «ţel ascuns» şi a nu face critică pe seama contemporanilor, 
cari se temeai așa de mult de aceasta, — a nu fi, deci, «censorul 
convieţuitorilor săi». 

Lecţia e, de fapt, o minunată cuvîntare, menită să însufleţească, 
din această revistă și din fruntea Letopistfelor, unde a fost aşe- 
zată la apariţia volumului l-iă, rămas întărziat, după 1848, mai 
multe generaţii romăneşti moderne. Ea cuprinde, de sigur, şi în- 
văţătură și dă atîtea îndreptări folositoare, întrun sens pe care-l 
cunoaştem şi după lucrări anterioare ale scriitorului. Kogălniceanu 
deplînge neîndestularea izvoarelor şi îndreaptă, pentru îmbogă- 
ţirea lor — întăiași dată se face acest lucru — la archivele, încă 
necercetate, din Ardeal, Ungaria, Viena, din Polonia, din Rusia, 
şi chiar la archivele suedese. Făgăduieşte a se ţinea de largul 
plan pe care-l proclamase şi altă dată, introducînd în el, după 
modelul marilor istorici germani, și istoria culturală întreagă, 
cu «starea socială şi morală» a trecutului, cu «obiceiurile, preju- 
deţele, cultura, negoţul şi literatura vechilor Romîni» !. Dar ceia 

ce este mai însemnat, consistă în simţirea caldă, în avîntul ora- 
toric ce mişcă icoane vii şi comparații strălucitoare. Cine nu cu- 
noaşte comparaţia, rămasă clasică, între luptele mari ale omenirii, 
cîntate de poeţii tuturor neamurilor, și între biruinţele modeste, 
răzimate pe cea mai înnaltă jertiă însă, pe care le-a cîştigat şi 
neamul puţin, atît de fără noroc, al Romînilor. Din acest trecut 
romănesc vrea, să încerce şi el o «Iliadă» în prosă, şi, la cercetarea 
veacurilor dispărute, i se desface întăi «chipul măreț, ca al lui 
Ahil, al lui Mihai Viteazul, singurul Voevod ce ajunge a uni păr- 
tile Daciei vechi şi a se putea intitula: Mihail, cu mila lui Dum- 
nezei Domn Valahiei, Moldaviei şi Transilvaniei». 

Unirea tuturor Romiînilor, chiar și în aceiaşi formă politică, i se 
pare şi lui un lucru firesc. Dar el n'o mai aştepta dela arme, 
dîndu-şi samă de slăbiciunea desăvirşită în care ajunsese neamul 
săii, ci dela cultura liberatoare, dela conştiinţa ce împrăștie prin 
lumina ei stăpîniri care, de fapt, nu sînt decit umbre rele, izvo- 
rîte din întunerecul barbariei dezbinate și neputincioase. El nu se 
simte Moldovean, ci Romiîn, numai Romîn, încă de pe atunci. Ce 
e pentru dînsul, — de unde priveşte — deosebirea dintre Moldovean, 
Muntean, Ardelean, Bănăţean, — căci de Basarabean și Bucovinean 
nu pomeneşte nimic, aceştia neputînd fi priviţi decît ca niște 
adevăraţi Moldoveni, pe cari o smulgere trecătoare-i împiedecă de 
a fi împreună cu ceilalţi. Toţi Romînii fac «o singură şi aceiaşi 
nație», spune, prin cel mai chemat represintant al ei, generaţia cea 
nouă. Şi, mai departe, despre Țara Romănească, despre patria reală 
a neamului acestuia: «Privesc ca patria mea toată acea întindere 
de loc, unde se vorbeşte romăneşte şi ca istorie naţională istoria 
Moldaviei întregi înnainte de sfişierea ei, a Valahiei şi a fraţilor 
din Transilvania». Zice : «fraţi» pentru că toţi Romînii îi par fraţi, 
în adevăr, — «de cruce şi de sînge, de limbă și de legi», spune el 
în cuvinte care sună ca un vers energic. Pentru întărirea acestor 
legături fireşti printr'un «duh de unire mai de aproape între toate 
ramurile neamului romănesc»— cuvîntul este—, înţelege a-şi cheltui 
şi dînsul silinţele în cursul noŭ pe care-l deschide. 


Nu numai acest curs era să fie întrerupt însă, şi nu numai, 
peste puţin, revista care răspîndise asemenea idei mîntuitoare, dar 
întreaga carieră de istorie și scriitor a lui Kogălniceanu avea să fie 
sfirmată. Luptătorul cu armele scrisului pentru îndeplinirea celui 

mai înnalt și neapărat ideal, era să cadă, în clipa chiar cînd înfă- 
ţişarea lui războinică fusese mai frumoasă. Cînd se ridică de la 
pămînt, ele merse din noŭ spre aceiași ţintă, dar pe alt drum, 
și drumul dintîi rămase, de acum înnainte, părăsit pentru dînsul. 


În corespondenţa lui Kogălniceanu sînt două scrisori care, de 
sigur, nu erai menite să fie publicate vre:odată. Într'una, care 
poartă data de Viena, 1/1 Maiŭ 1844, fostul aghiotant domnesc și 
profesor la Academia Mihăileană apare ca un fugar, care, ne mai 
putînd sta în Moldova poliţienească a unui Domn ce fusese, 
oricum, ocrotitorul săi, a căutat, printr'o plecare pripită şi ascunsă, 
să găsească aierul curat și vii, orizonturile largă ale Europei unde 
i se formase spiritul. Data aceasta, voiă să răzbată pănă la Paris, 
şi, pentru ca să aibă bani de drum — și soră-sa, bolnavă, îl în- 
tovărăşia pentru a-şi face operaţie la Viena —, el destăcuse averea 
sa personală, afară de tipografie, şi-şi dăduse demisia din oaste. 
Avea un singur gînd: «să am atît ce are cel de pe urmă Mol- 
dovan : să fiă slobod». «Am privit», bănuieşte el, «această călă- 
torie ca neapărată pentru orice tînăr ce doreşte a-şi înmulţi ideile 
şi cunoștinţile, a-şi desăvîrși educaţia prin privirea tutulor desco- 
peririlor şi propășirilor ce a făcut duhul omenesc în acea ţară 
fericită şi, în sfîrşit, a nu rămînea în urma veacului săi». 

Se găsiră însă «miîrșavi clevetitori» cari înfăţişară acest drum 
ca o uneltire politică împotriva lui Vodă, şi acesta făcu să se iea 
paşaportul supusului săii, de către poliţie, la Viena. De şi se te- 
mea că va fi «<înfundat într'o mănăstire pentru toată viaţa», con- 
ducătorul vieţii culturale a Moldovei trebui să facă, deznădăjduit, 
drumul cel grei înapoi. 

De fapt, Kogălniceanu fu ridicat din casa tatălui săi, «fără ju- 
decată, fără vină, în contra tutulor pravililor», pe la începutul lui 
Novembre 1844, şi gustâ plăcerile închiderii în mănăstire. Stătu acolo 
mai multe săptămîni de zile, cu toată făgăduiala Domnului de a-i 
da drumul la întoarcerea lui de la Focşani. O a doua scrisoare 
către tatăl săă, din 22 ale lunii, e scrisă într'un ton cu totul dez- 
nădăjduit. «Sînt bolnav, sufăr de picioare, de piept... Toată averea, 
mi se risipeşte la tipografie, dacă n'oiii fi lîngă dinsa»; îndato- 
rinle ce le are în altă privinţă cu Cîrmuirea nu se pot executa 

fără presenţa lui. Făgăduia că, dacă i se va da drumul, se va 
«desţera» pentru totdeauna şi nu va mai încurca pe nimenil. 

Nu ştim precis la ce dată Mihai-Vodă Sturza, pe care Kogăl- 
niceanu-l numește, în scrisoarea citată, «un bărbat care judecă şi 
eare înţelege» — el sfărîmase și înainte o hotărire a censurii, care, ` 
pentru un proverb prins în adnotaţia lui Kogălniceanu la călă- 
toria lui Demidov, închisese «Dacia literară» 2 —, îngăduia întoar- 
cerea la Iaşi a prisonierului politic. Precum am spus însă, cu 
aceste împrejurări nenorocite, rostul lui Kogflniceanu era încheiat 
şi. prin aceasta, mişcarea însăși a tinerilor, cari, în avîntul lor 
încrezător şi naiv, dăduseră, jucîndu-se aproape, capodopere, era 
lovită de moarte. 

Totuși mai întîlnim, de Kogălniceanu, în «Calendarul pentru 
poporul romănese pe anul 1845», minunat tipărit şi ilustrat eu 
chipurile, fin litografiate, ale lui Ştefan-cel-Mare, lui Bogdan, fiul 
săi, cu vederile ruinelor de la Baia şi de la Cetatea Neamţului, 
cu privelişti de monumonte și cu tipuri din viaţa Iaşului 8, cîteva 
însemnate articole. El publică aici încă un capitol din Iştoria Mol- 
dovei, cu o caracterisare clasică a lui Ştefan-cel-Mare, așa cum 
trăieşte el, ca zeii atotputernic al vitejiei şi bunătăţii binefăcătoare, 
în mintea poporului. Cele cîteva pagini despre civilisaţie cuprind 
vederi neobișnuit de largi, în frase de o splendidă desfăşurare ora- 
torică: «Cînd, dînd undelor un slab vas, omul a orinduit vîntu- 
rilor să-i umfle vălurile şi să-l împingă spre ţerinuri depărtate, 
nu, sa pus el prin aceasta mai sus de depărtare şi nu a nimicit 
spaţiul ?». Prin scris fusese biruit timpul; de curînd născocirea, 
aburului a desăvîrşit biruinţa asupra spaţiului. Civilisaţia e deci 
o culegere de biruinţe asupra naturii. Dar ea cuprinde o parte în 
care e întipărită altă biruinţă, înpotriva altor puteri brutale, altor 
inerţii masive, biruinţa asupra nedreptăţii prin libertate. Astfel nu 
se poate civilisaţie deplină fără «izbîndirea driturilor omului ca 
cetăţean» ; cercul ei creşte cu «numărul cetăţenilor chemaţi la îm- 
părţeala comună a driturilor toate». Una din cele mai înnalte idei 
de civilisaţie e aceia «care chiamă pre toţii oamenii să vie să ieie 
loc în marea obştime socială, —în alte cuvinte ideia că toţi trebuie 


1 Cf. şi Cartojan, în Conv. literare pe 1907. 
2 Cartojan, în Conv. literare pe 1901, pp. 1215—6. 
3 S'aii reprodus unele din ele în «Sămănătorul», V. 

să fie de o potrivă». Era, încă odată, propovăduirea de o minte 
superioară, avînd la disposiţie graiul frumos şi energi= care con- 
vinge, a ideilor Revoluţiei francese. 

În domeniul istoric, Kogălniceanu mai dă o traducere a nuvelei 
«Tunsul», de «Radul Curălescu de la Cişmeaua Văruită», din « Alma- 
nahul» de Odesa pe 1840 — de Al, Donici —, schiţa «Iaşilor în 
1844» de Alecsandri !, notițe despre «Palatul Ocîrmuirii din Iași» 
în care nu se mai află, din trecut, «nicio statuie, niciun tabloi, 
niciun fresc, nicio inscripţie»—rămas filo-rus, Kogălniceanu cere 
să se atîrne de păreţi şi un chip al generalului Chiselev; un frag- 
ment de călătorie prin munţii Moldovei, tradus de un D.C. Bo- 
tezatu, cîteva rîndună ale lui Negruţ pentru a esplica portretul 
lui Bogdan-Vodă sau Trei Ierarhii lui Vasile Lupu, ceva despre 
portul naţional şi despre pauperism de Kogălniceanu însuşi. Şi s'ar 
putea număra între bucăţile de cuprins istoric şi acel «Hai la 
vorbă» al lui Coradini, în care se citează fabule ale «prea-iubitului 
Donici» 3, se ieaŭ în zeflemea povestirile, ajunse poporale la noi, în 
traduceri vechi sai nouă, «Ahil», «Canarul», «Bianca Capello», 
«Spaimele vrăjitoreşti», ba chiar Henriada lui Voltaire, şi în care 
—întărindu-se ideile lui Kogălniceanu despre adevărata civilisaţie— 
se arată că ea nu stă «în fracuri, în droșci, în bonete, în tujur 
şi monşer», nici în «oare-care echipagii ce se văd la Copoi, cu 
Arnăuţi în coadă, cu hamuri ruseşti, cu vezetei în livrea franţu- 
zească şi numai cu cai și cu stăpîni din ţară» 3. 


III. OPERA ISTORICĂ A LUI Nicorag BĂLCESCU. «MAGASINUL 
ÎSTORIC PENTRU DACIA». 


Cînd Ghica veni din Bucureşti, el avea cu dînsul un articol 
istoric al lui N. Bălcescu, cel d'intăiă pe care acesta l-a scos din 
saltarele sale. Harnic cetitor de cărţi istorice, spirit în stare să 
reconstituie, prin însușirile sale poetice, trecutul, fost sub-ofiţer 
cu iubire pentru oaste, pe care n'o părăsise cu voia sa, patriot 
doritor de a vedea întorcîndu-se vremile cînd neamul putea să 
lupte pentru păstrarea, şi chiar pentru gloria sa, Bălcescu strînsese 





1 V. mai departe. 

2 P. 147. 

8 Coradini, fii al unui! Itelian şi al une! Romiînce şi revoluţionar aventuros, 
a tipărit şi un volum de frumoase versuri romantice francese, «Chants du 
Danube» Paris, 1841. Cf Alecsandri, Prosă, pp.510—1.— Profesorul dr. T. Stamati 
are, în Calendar, ceva despre «Bani». — Se anunţă şi un Calendar pe 1846 
care n'a apărut însă. 

din toate părțile — din izvoare străine, bune ori suspecte, din 
cronicile de ţară, în care Aaron nu umblase mai de loc cînd şi-a 
fost; scris întinsa compilaţie istorică, din unele acte chiar, ce se păs- 
traă în archivele din noi întemeiate, — o informaţie bogată, de și 
de o valoare inegală, cu privire la trecutul militar al amînduror 
Principatelor. 

«Puterea armată şi arta militară la Romiîni», caree cel d'intăii 
prinos al lui Bălcescu, a slujit multă vreme, chiar pănă mai dăunăzi, 
ca, repertoriul cel mai sigur pentru cunoaşterea organisaţiei oşti- 
rilor muntene şi moldoveneşti. De fapt, lui Bălcescu îi lipsiaă, de 
alminterea potrivit; cu direcţia domnitoare în istoriografia apuseană, 
mai ales francesă, pe vremea sa,—două însuşiri: înţelegerea unei 
dezvoltări care scoate la lumină şi înghite, pe rînd, anumite ele- 
mente, şi critica prin care se înlătură închipuirea sai refacerile, 
adausurile cuprinse în izvoare, care foarte adese ori se înfăţi- 
şează tulburi. De la început deci, oastea Rominilor se arată la el 
întreagă, cu toate corpurile care, în adevărul lucrurilor. nu apar 
decit tîrziă şi pe încetul; niciun amănunt, găsit oriunde, nu se 
bănuieşte şi nu se înlătură. Afară de aceasta, ca un liberal con- 
vins ce era, scriitorul caută îu acest presupus trecut militar sprijin , 
pentru ideile sale. Armata noastră cea mai veche e pentru dînsul 
numai o «avangardă a norodului», o «reservă naţională», şi această 
ideie se înfăţişează apoi, în cea mai pompoasă formă, printr'o 
proposiţie solemnă, de un romantism cam pretenţios: «Fiice ale 
lui Radu Negru şi Mircea-cel-Bătrîn, legioanele romăneşti patru 
veacuri fură campionul Creştinătăţii și bulevardul Europei!». Fana- 
Tioţii, năvălind cu gînd răi asupra acestei paveze a vieţii noastre 
naţionale, şi-ar fi dat oarecare osteneală să distrugă o instituţie 
care, în realitate, numai avea aproape nicio fiinţă. 

E interesantă partea consacrată noului regim ostăşesc. Lui Băl- 
cescu nu-i place organisarea rusească, din vremea Regulamentului 
Organic, şi pentru starea decăzută a oștirii muntene el face răs- 
punzătoare Cîrmuirea lui Ghica- Vodă, care se putea batjocuri slobod 
în Moldova, iar, în momentul cînd s'a tipărit articolul, şi la Bu- 
cureştă chiar. «Este în soarta tuturor cîrmuirilor vicioase», zice el, 
«a făgădui multe și a face puţine.» Aŭ ajuns lucrurile aşa, cu 
acest amestec neefectiv de armată şi jandarmerie rurală, încît «un 


1 P. 146. 

judeţ întreg în picioare nu poate face nimic la 5—6 tîlhari bine 
innarmaţi» 1, şi Bălcescu se teme, în starea de nelinişte a Răsă- 
+olui 2, care se putea constata atunci, după 1840, de vre-o nouă nă- 
vălire de Turci dunăreni, asemenea cu Pazvangiii, înnaintea cărora, 
lumea ar fugi cu aceiaşi nespus de rușinoasă grabă ca mai înnainte, 
la începutul veacului 8. 

O îndreptare nmo aşteaptă însă acest aderent al democraţiei na- 
tionale, acest rivnitor de republică întemeiată prin revoluţie, de 
la oastea permanentă ce sar putea înfiinţa. Gîndindu-se la re- 
forma din Prusia, cu Landwehr şi Landsturm, el vrea «organi- 
sarea reservelor naţionale», cu serviciu de la 20 la 60 de ani 
pentru orice locuitor al ţerii; cei mai tineri ar formă garda na- 
ţională pentru paza graniţei, pe cînd cei mai maturi ar servi nu- 
mai în margenile judeţului lor, iar veteranii dintre 45 şi 60 de 
de ani ar îndeplini rosturile unor trupe de poliţie. 

Bălcescu e aşa de radical, încît nu-i pasă de uniformă — «uni- 
forma mwar fi neapărată» — şi chiar de exerciţii, care n'ar ţinea 
pentru aceste «legioane» şi «cohorte» de cetăţeni decît o săptă- 
mînă, primăvara, şi, toamna, două săptămîni. În sfîrşit, într’o ast- 
fel de oştire el vede şi un puternic mijloc de a îndrepta morali- 
tatea generală, «plăcerea armelor» trebuind să învingă de la sine 
puterea «luxului și desfrînărilor» 4. 

Asemenea idei, sentimentale și poetice, a încercat să le reali- 
seze Revoluţia de la 1848, a tinerilor, pe care aŭ rămas s'o apere, 
menţinîndu-i cinstea, doar pompierii. 


După ieșirea din închisoare, Bălcescu scrie un al doilea articol, 
pe care-l trimete tot «Propăşirii», acela despre lupta lui Hunyady 
cu Turcii în cîmpul Cosovo la 14485. Acest studiu e în legătură 
cu «Puterea militară» prin aceia că se încearcă a se arăta felul 
de luptă al Romînilor din veacul al XV-lea, de şi, în această mare 
ciocnire dintre creştini şi Turci, partea Romiînilor a fost puţin 
însemnată şi, de fapt, a luptat sistemul militar propriu al lui Hu- 


1 P. 242. 

2 «Starea OrientuluY se face din ce în ce maf nesigură şi ma! neodihnitoare.» 

3 Vre-o cîteva sute de Pazvanţi să se facă iarăşi a apuca drumul pribe- 
gieï» ; p. 242. 

4 P. 242. 

5 P. 273 şi urm. 

nyady cu tactica -snperioară, cu neputinţă de întrecut, a Turcilor. 
Un colţ politic are și acest articol, şi inţelegem ce vrea să spuie 
istoricul cînd serie că «Europa, de-ar fi reeunoscătoare, ar plăti cu 
oarecare faceri de bine jertfele» ostașilor de la Cosovo*. 


Închiderea «Propăşirii» nu opri însă cariera lui Bălcescu. Acest 
tînăr n'avea, de sigur, soliditatea de cultură, privirea critică, ma- 
rele avînt creator, multilateralitatea şi larga bogăţie de minte a 
lui Kogălniceanu; dar, pe cînd sufletul acestuia era tot maï mult 
năvălit de scepticismul celor cari ştiă şi pot prea multe, fără să 
aibă marea voinţă ce trebuie pentru a le stăpini şi coordona, Băl- 
cescu, fire aplecată spre visare şi prin boala de piept de care în- 
cepu curînd a suferi, era un entusiast şi un fanatic, adevărat 
temperament de carbonaro militar şi poetic, cu gîndul la săbiile 
scînteietoare prin care Spania, Italia își căpătaseră o clipă Liber- 
tatea cea cu neasămănate roade. 

Gîndindu-se la o mare Istorie a lui Mihai-Viteazul, care să arăte 
ce poate geniul romănesc sprijinit pe forţele naţiei şi luptînd 
pentru liberarea ei pretutindenea, Bălcescu se apucă întîiă să dea 
o mare culegere de izvoare care să puie la indămîna cercetătorului 
trecutului muntean mijloace ca acelea pe care, prin «Archiva ro- 
mănească» şi prin publicaţia «Letopisiţilor», Kogălniceanu le dă- 
ruise celor zeloşi pentru cunoștința istoriei Moldovei. 


«Magazinul istoric pentru Dacia» — e interesant şi cadrul dat 
prin ultimul cuvînt — începu să apară la 1844, în caieţele mici şi 
elegante. Articolul de îndrumare al publicaţiei aminteşte vădit 
lecţia de deschidere, din 1843, a lui Kogălniceanu. Ca și în aceia, 
se înţelege istoria neamului în felul cel mai larg şi mai modern, 
şi formularea misiunii ei se face chiar mai deplin şi mai precis 
decit de către istoricul moldovean, cînd se spune că ea nu tre- 
buie să fie numai «un şir de oarecare întîmplări politice saŭ mi- 
litare, uscate, fără nicio coloare, fără niciun adevăr local; nu 
trebuie să se ocupe de oarecare persoane privilegiate, dar să ni 
arăte poporul romîn. cu instituţiile, ideile, sentimentele şi obice- 
iurile lui în deosebite veacuri». Cum se vede, pe de o parte Băl- 
cescu afirmă nevoia de a se observa, de a încerca să se redeie 


1 P. 278. Articolul începe la p. 213. 

coloarea istorică, iar, pe de alta, se exprimă, pentru întăia oară în 
limba noastră, datoria ce are istoricul de a privi un neam ca o 
singură fiinţă vie, dezvoltîndu-se de-a lungul veacurilor în toate 
ramurile vieţii -sale sufleteşti, de care se împărtășesc, de şi în mă- 
sură deosebită, toţi membrii generaţiilor ce se urmează. Şi, ca și 
Kogălniceanu, tovarășul săă de activitate mai tînăr afirmă va- 
loarea morală şi naţională a istoriei, arătînd că ea este şi mijlocul 
cel mai potrivit pentru a sfărîma, de o potrivă, la fricoşi şi la 
grandomanii paţionali, temerile de nimic şi nădejdile deşarte». 
Preocupat de strîngerea unui material potrivit cu un scop aşa 
de înnalt și de vast, Bălcescu înţelege a da în acest «Magazin» 
cu titlul apusean, nu numai cronică, pe care mai de mult încă le 
avea gata de tipar, dar şi documente, primite de pe la particulari 
saii culese în Archivele Statului pe care le conducea pe atunci 
Eliad 1, legi — ca aşezămintele de dezrobire a ţeranilor, date de 
Constantin- Vodă Mavrocordat —, ca inscripţiile, memoriile despre 
«obiceiuri private», în sfîrşit ca poesiile poporale chiar, pe care 
«Magazinul» le cerea de la «cei ce, locuind pe la ţară, pot mai 
cu lesnire a le culege şi a ni le împărtăşi». Pentru a se căpăta 
şi informaţia aflătoare — cum spusese și Kogălniceanu — în ţeri 
străine, Bălcescu e de părere că ar fi bine a se începe lucrul în- 
delungat în această direcţie de «o societate istorică, care să aibă 
fondurile trebuincioase ca să poată trimete oameni în deosebite 
părţi după asemenea descoperiri». Se făgăduia şi planul pentru o 
asemenea “societate, care, fireşte, ar fi ajutată de orice Guvern. 


În «Magazin» se tipări cronica de familie a Cantacuzinilor, 
scrisă de credinciosul lor logofăt Stoica Ludescu, cronica de opo- 
siţie crîncenă a lui Constantin Căpitanul, Memoriile de isteţ boier 
răutăcios ale lui Radu Popescu, cronica aceluiaşi şi cronica ante- 
rioară a lui Radu Greceanu, analistul Domniei Brîncoveanului. 
Se dădu şi o variantă a cronicii moldovenești atribuită lui Mustea. 
Bălcescu ar mai fi vrut să publice cronica — azi pierdută — a 
lui Constantin Cantacuzino Stolnicul, Genealogia Cantacuzinilor. 
cunoscută şi lui Kogălniceanu, Lauda lui Nicolae Mavrocordat de 
Ruset, şi a lui Constantin Mavrocordat, de Depasta, precum 
şi informele însemnări ale naivului Dumitrachi Varlaam. Şi alte 


1 Cf. Prinosul Sturdza, pp. 29 şi urm., 336. 

izvoare, pe care nu le mai avem astăzi, eraii pomenite în prefața 
revistei. 

Şi în adnotări întîmplătoare la cronicile ce edita, Bălcescu găsia 
prilejul să-şi arate sentimentele de iubitor al libertăţii omeneşti şi 
ds partisan al Unirii Principatelor. Cînd vechiul povestitor muntean 
de războaie înnaintează lucruri jignitoare cu privire la obîrgia Mol- 
dovenilor, nota rectifică astfel: «Astăzi Muntenii şi Moldovenii 
simt că ei sînt fraţi şi meniţă a fi uniţi de aproape unii cu alţi». 
Dar el scrise pentru «Magazin» şi un număr de articole, în același 
stil de o simplicitate clasică în care se înfăţişează şi «Puterea, 
Armată» și descrierea luptei de la Cosovo, — articole eare, pe 
lîngă partea lor de povestire, servesc tînărului scriitor pentru a-şi 
arăta, părerile în deosebitele domenii ale vieţii contemporane. 

Fără să aibă gîndul de a jigni pe Grecii din Grecia liberă, şi 
mai ales pe aceia cari luptaseră, pe pămîntul lor saŭ pe al nostru, 
pentru întemeiarea eï, Bălcescu zugrăvește, în «Romînii și Fana- 
rioţii», păcatele ce le-ai săvirșit aceia din neamul lor, cari s'aă 
aşezat, în cursul vremilor, cu scopuri de exploatare, în Principatele 
noastre: articolul e, de alminterea, mai mult o introducere pentru 
actele, ce urmează, privitoare la izgonirea, în deosebite timpuri. 
a Grecilor din ţerile noastre. Scrieri independente sînt însă scur- 
tele biografii ale fruntaşilor moldoveni — înnadins scriitorul mun- 
tean caută icoane simpatice în istoria celuilalt Principat romănesc— 
Ioan Tăutul și Miron Costin. Şi astăzi ele se pot ceti cu plăcere, 
şi locul lor ar fi în orice carte de cetire, pentru tineri sai pentru 
popor: felul de expunere al lui Bălcescu, strîns legat de subiect, 
care e înţeles mai uşor, nu cere, ca al lui Kogălniceanu, pentru 
a fi priceput şi gustat, pregătirea printr'o cultură largă ori o deo- 
sebită adîncime a inimii. Elementul dramatic lipseşte de o potrivă 
cu acel pitoresc sai cu elementul ironic, prin care toate scrisul lui 
Kogălniceanu capătă o favoare deosebită şi se păstrează noŭ, vii, 
în stare a mişca cu sufletele, şi pănă astăzi. Mult mai folositoare, 
mai bine documentată şi mai întinsă e viaţa Spătarului Ioan Can- 
tacuzino, în privinţa căruia Bălcescu află ştiri bogate și sigure în 
chiar memoriile acestui vlăstar strămutat în Rusia, după o în- 
semnată carieră de boier, al unei familii vestite. Pagini din acest 
studiu schiţează, după spusele bătrînilor, Domnia furtunoasă a lui 


1 I, p. 93, nota. 


126 ISTORIA LITERATURII ROMĂNEȘTI 


Vodă Mavrogheni sai descrii rosturile Principatului muntean în 
timpul stăpînirii austriace de la sfîrşitul veacului al XVIII-lea şi 
negocierile păcii de la Siştov. E păcat că nici această scriere n'a 
fost cuprinsă în vre una din ediţiile operelor lui Bălcescu. În 
sfîrșit, biografia Postelnicului Constantin Cantacuzino, bogatul şi 
puternicul boier care peri de urgie domnească la Snagov în veacul 
al XVII-lea, e scrisă cu o deosebită evlavie, în tonul lin și trist 
al unuï cronicar contemporan !. 


Bălcescu urmăria, în acelaşi timp, studiile sale de istorie mili- 
tară. După trei ani de la publicarea în «Propăşirea» a paginilor 
consacrate vechilor oştiri ale Ţerii-Romănești, el dădu, în volumul 
al Il-lea din «Magazin», o cercetare corespunzătoare a «puterii 
armate şi artei militare la Moldoveni»2. Izvorul de căpetenie pentru 
organisarea trupelor e, fireşte, Cantemir, şi întregirile pe care scri- 
itorul le află în alte izvoare, sînt relativ puţine; şirul de lupte 
glorioase al lui Ştefan-cel-Mare ar fi fost vrednic de o tratare mai 
bogată și mai îngrijită ; pentru Moldova, în sfîrşit, nu se daŭ acele 
observaţii cu privire la noua alcătuire, hotărită de Regulamentul 
Organic, care, împreună cu proiectul unei nouă forme militare, 
mîntuie cel dintii studiu al lui Bălcescu. 


Fiind încă în ţară, Bălcescu se gîndise a da un studiu mai 
întins cu privire la instituţiile ei cele vechi, precum şi asupra dati- 
nelor de care ea s'a fost călăuzit în trecut 8. Din acest întins cîmp 
de lucru, el alese deocamdată numai o parte, dar una esenţială, 
acea privitoare la viaţa de pe vremuri a ţerănimii pe care voiă 
să o cerceteze pentru a pune dreptatea, bielșugul şi mulţămirea, 
de odinioară în faţa tiraniei şi nerăbdării din zilele sale. Articolul, 
foarte însemnat și plin de vederi neașteptat de drepte, cînd se 
ţine în seamă micul număr de izvoare de care dispunea autorul 
şi neîndestulătoarea lui pregătire critică, apăru în volumul II din 
«Magazin», supt titlul «Despre starea soţială a muncitorilor plugari 
în Principatele romăneşti în deosebitele timpuri» *. Fireşte că el 
pleacă de lu Romani, ca un bun tovarăşal lui Laurian, că vor- 


1 I, p. 380 şi urm. 
2 P, 36 şi urm. 

3 Ibid., p. 210. 

4 P. 229 şi urm. 


OPERA ISTORICĂ A LUI NICOLAE BĂLCESCU 127 





beşte de dinastiile, de «familiile suverane» ale întemeietorilor celor 
două Principate, că vede în Mihai Viteazul, «un prinţ ce a lucrat 
atita pentru libertate», dar judecăţile bune covîrşesc cu mult pe 
celelalte. 


Toate aceste scrieri ale lui Bălcescu aŭ încă o însemnătate deo- 
sebită din punctul de vedere al ideilor nouă și îndrăzneţe care se 
răspîndiră, mulţămită îngăduitoarei censuri a lui Vodă Bibescu, prin 
ele. Înnainte de toate este naţia, mare sai mică, dar puternică ori 
de cîte ori are conștiința menirii sale: «Ce poate face un popor, 
cît de mic, cînd îşi apără ale sale şi cînd e aprins de o sfîntă şi 
nobilă ideie» 1! «Tirania» caută să-i îngusteze drepturile, dar po- 
porul trebuie să răspingă o astfel de cotropire și umilinţă, prin 
orice mijloace află la îndemînă; jertfa sîngelui întăreşte ideia: «Sîn- 
gele vărsat, în loc de a omori o opinie, mai mult o întărită şi o 
face adesea a triumfa 2». Ajutorul străin să nu fie întrebuințat nică- 
odată. «Niciodată o nație nu se poate mîntui decit prin sine 
însăși.» Orice clasă care se isolează, orăce partid care reclamă pentru 
sine puteri care sînt a se cheltui numai pentru patrie, merită în- 
fierarea. Deci, la noi, boierimea poartă păcatul, ea care, prin «ego- 
ismul, mîrşava ambiţie şi laşitatea, ei», a făcut să cadă atitea su- 
ferință asupra terii’. E totdeauna o «monstruositate socială, ca o 
ţară întreagă să robească la vr'o cîţiva particulari», și resultatul 
acestui abus nu poate fi decît peirea Statului care se face vinovat 
de dînsul, cum s'a întîmplat cu Polonia: «Vai de acele naţiă 
unde un mic număr de cetăţeni îşi întemeiază puterea şi fericirea, 
lor pe robirea gloatelor 4». Se cuvine deci a se începe şi în Prin- 
cipate -opera de «reformă complectă şi radicală», care va da să- 
teanului, în condiţii de rescumpărare, sai, măcar, de embatic anual, 
pămînt slobod şi-l va preface în cetăţean capabil să lupte biruitor 
«pentru naţionalitate şi libertate» 5. 


Bălcescu mai făgăduise pe atunci, în 1845, un «tratat creno- 
logic asupra Domnilor» ê, şi el se gîndia să redacteze Istoria lui 


1 Ibid., p. 205. 

3 Ibid., p. 116. 

3 Ibid., pp. 385, 393. 

+ II, p. 206. 

5 Cf. ibid., pp. 51 şi 245. 
8 Ibid., p. 232, nota. 


128 ISTORIA LITERATURII RONĂNEȘTI 


— 








Mihai Viteazul, al cărei material începuse a-l strînge de la înce- 
putul studiilor sale şi a căreia concepţie, naționalistă, democrată 
și militară, o avea de mult în minte. 

I se oferi însă prilejul de a merge în Apus, nu pentru studii 
în sensul de școală al cuvîntului — căci el nu se înscrise nicăiri 
şi nu cuceri nicio diplomă —, ci pentru a putea afla ştirile dorite 
cu privire la isprăvile eroului săă. El văzu Viena, poate Veneţia; 
se opri un timp la Roma, unde făcu oarecare cercetări prin 
biblioteci a căror bogăţie nici n'o putea bănui un tînăr sosit de-a 
dreptul de. la Bucureşti 1, şi, în primăvara anului 1846, el se afla, 
în sfirşit, la Paris, în marele Paris strălucitor al petrecerilor și în 
sumbrul Paris tragic al revoluțiilor, spre care mai mult decît spre 
orice alt centru al vieţii moderne, culturale şi sociale, se simţiaii 
ispitiţă tinerii noștri. 


Aici se afla A. G. Golescu, bun prieten al Bălcescului?, dar 
și, încă din Februar, cu voia, greii căpătată, a lui Mihai-Vodă 
Sturza, Kogălniceanu însuși, care gusta setos «liniştea duhului», se 
bucura însă de uriaşa mişcare a capitalei francese 8, şi visa apoi dru- 
muri prin Spania, Anglia şi o şedere de doi ani, în Italia, după care, 
în 1847, se va întoarce acasă. Era să vie şi Alecu, fratele mai 
mic al lui Mihai, tînăr de inimă, care nu se putu împăca între 
străini şi privia cei trei ani sorociţi pentru învăţătura sa la Paris 
ca «un surgun» «din ţara mea, din pămîntul blagoslovit de Dum- 
nezeii», pe care nu l-ar da «nică măcar pentru Împărăţia acestor 
ticăloas6 ţeră» 4. Acest tînăr student se afla însă în Mart 1846 la 
Iaşi și, scriind fratelui săă că Alexandru Russo a fost surgunit 
pentru poesia sa Provincialul Vadră —nu s'a tipărit— șică Ioan 
Alecsandri sufere închisoare pentru că a pălmuit pe însuşi... curierul 
Basarabiei, el adauge: «Acum cîteva zile, am făcut cunoştinţă cu 
un Muntean, sosit din Bucureşti, anume Bălcescu, care mi-a cerut 


1 Ibid., IV, p. 213. 

2 Ibid. 

3 «Ma! ales sara, Parisul este o minune. Toate dughenile se luminează cu 
gaz, încit în uliţe este ca a doua zi. Noroade întreg! se plimbă pănă tărziti 
noaptea, şi atunci se poate zice că tot Parisul este în mişcare»; vol. II din 
corespondenţa lui, la Academie. 

4 Scrisoare din 16-28 Septembre 1847; ibid. 

veşti despre d-ta!.» Avem astfel şi calea pe care a urmărit-o al 
doilea istoric de frunte al timpului pentru a ajunge în Apus. 


În vol. III, pe 1846, «Magazinul» nu dă nimic de Bălcescu. E 
un an de lucru stăruitor în noul mediu de biblioteci bogate al 
Parisului. Dar volumul următor începe cu un capitol din Istoria lui 
Mihai- Viteazul: luptele din 1595, capitol datat: 23 Ianuar 1847. 

Lucrarea n'a fost isprăvită niciodată; boala pe care Bălcescu 
o avea în el, ascunsă, zăbovi mai mulţi ani opera înnainte de a 
ucide pe autor. După paginile din 1846 însă, se poate înţelege şi 
judeca întreaga lucrare plănuită. 

Concepţia o cunoaştem : cartea era să fie o predică, o lucrare 
de propagandă, o armă de luptă, un argument pentru putinţa unor 
nouă lupte naţionale, la care să iea parte poporul întreg, însufleţit 
pentru libertate. Ideile, expuse şi mai sus, ale lui Bălcescu, se în- 
tilnese şi'aice, la tot pasul: «Cit de puternică este naţia cea mai 
mică, cînd se luptă pentru libertatea sa»?, scrie el odată, iar, maï 
departe, el proclamă Unirea ca «ţinta» politică a Romiînilor de 
astăzi», și i se pare, în sfîrşit, că are rostul săii un neam, păstrat, 
ca prin minune, «în curs de optsprezece veacuri, fără îndoială 
pentru un scop oarecare». 

Deşi Bălcescu se scusează pentru forma scrierii sale, care 
ar fi poate puţin corectă, ea are, lăsînd la o parte unele neolo- 
gisme francese, aceleaşi însuşiri de uşurinţă limpede, pe alături 
de frumos avînt sentimental, care deosebesc și alte lucrări ale lui. 
Izvoarele sînt întrebuințate, de sigur, fără critică, şi atitea pagini 
sînt redactate după continuatorul frances al lui Chalkokondylas, 
d'Ambry, de hatirul căruia se răspinge pănă şi mărturia, cronicii 
de ţară, prefăcută în latinește de Silesianul Walter; prea adese 
ori se vede, prin încurcături şi exagerări, că scriitorul nu cunoaşte 
mediul contemporan şi rosturile adînci ale popoarelor de care se 
ocupă 8. Dar această Istorie a lui Mihai Viteazul, care începea să 
iasă la lumină, era, pe lîngă o însemnată lucrare literară, și cea 


1 Ibid. 

2 P. 5. 

3 Astfel găsim la el un «beglerbeg al Şarlaculuï» şi unul al Caramaniei, 
pe cind, de fapt, era numai un beglerbeg pentru Europa şi altul pentru Asia. 
E vorba de «focul artificial» inventat de Secui şi de «vestita ceată a Achin- 
giilor», în realitate simplă «oaste de dobîndă», ete. 


N. Iorga. — Ist. lit. rom. — Pol. II. y 

dintăiii monografie închinată unei părţi mai întinse din trecutul 
nostru. 


În legătură cu acest articol e şi notiţa, din August 1847, despre 
portretele Domnilor noștri, aflate la Paris, —cel d'intăiă studiu 
privitor la iconografia naţională. Bălcescu pornise la lucru, în- 
demnat şi de darul unui portret al lui Mihai făcut de d-rul Mayer 
Museului din Bucureşti, portret în care el nu văzuse însă înti- 
păzită firea eroului, al cărui caracter moral şi politic îl studia 
de atita timp. El avea de gînd să dea în «Magazin» şi repro- 
ducerea acestor portrete, pe care numai foarte tîrziii Romiînii, de- 
prinşi cu litografiile de închipuire ale lui Asachi, le avură în 
sfîrşit înnaintea lor. 

Ceva mai tîrzii sosește pentru revistă o traducere — pierdută, 
apoi — a paginelor contemporane ale lui Tarducci privitoare la 
lupta de la Mirislăii!. Dar colaboraţia lui Bălcescu, ocupat tot 
mai mult cu opera lui cea mare, se oprește aici. În curînd scrii- 
torul era să se întoarcă, de alminterea, pentru a-şi lua locul, de 
frunte şi de primejdie, în aventura republicană din 1848. 


IV. ARTICOLELE DE ISTORIE ALE LUI LAURIAN. ALȚI 
COLABORATORI Ai «MAGAZINULUI». 


Înnaintea numelui lui Bălcescu figurează pe coperta «Magazi- 
nului», cu titlul de «profesor de filosofie în (sic) Colegiul Na- 
tional», al lui A. Treb. Laurianu, cellalt editor. Vine rîndul să 
privim acum şi activitatea acestuilait istoric, pe care-l dăduse 
Ardealul. 

Laurian începuse cu tesa sa de doctorat, care, călduros reco- 
mandată prin cele cîteva publicaţii periodice romănești ale tim- 
pului, nu întîmpinâ, totuşi, multă luare aminte, de și cuprindea 
cel d'intăiă studii mai întins al limbii noastre ca fonetică, eti- 
mologie şi sintaxă. Atunci tînărul filolog, care, pentru cunoștin- 
tele sale de latineşte, de archeologie şi «filosofie», în sensul mai 
larg al cuvîntului, îşi găsise răpede locul la Bucureşti, alese re- 
vista din laşi, a tinerilor din amîndouă Principatele, pentru a-şi 
face cunoscute ideile sale. Pe cînd, în paginile aceleiaşi publi- 





1 Ibid., p. 299. nota. 

caţii, Vasile Alecsandri făcea mare haz pe socoteala poemei lin- 
guşitoare şi apocaliptice, pline de.cuvinte create şi neizbutite si de 
greșeli de gust a lui Aristia, «Prinţul romîn»!, pe cînd Costachi 
Negruţ, în articolaşele lui «despre limba romănească»2, urmă 
cu lauda lui Eliad, acel care «ne-a scăpat de atîtea litere prisosel- 
nice, ce, încetul cu încetul, începuseră a se împămiînteni în limba 
noastră» şi gonia anumite litere care jigniaii simţul estetic, dar, 
tot odată, începînd a rătăci, recomanda forme latinisate, ca vend, 
cautare, rid, locuitor, monastire, sunt, — profesorul ardelean 
pornia la drum metodic, greoi şi foarte încurcat, în «Cercetări 
despre limbă» 8. 

El pleca de la concepţii filosofice, pe care le desluşește multă 
vreme, purtînd pe cetitor prin «diagnostică», «diafrastică» şi 
«dialectică», «sensaţiune» şi «representaţiuni», pentru ca să ajungă, 
în sfîrșit, la modesta gramatică. Pe cît de plăcut știa Eliad, a- 
mestecînd glumă, atacuri izbutite, excursuri poetice şi aforisme 
de bun simţ, să presinre polemicele şi expunerile lui filologice, 
pe atît de rebarbativ se înfățișează Laurian, cu arsenalul săi de 
ţepoase cuvinte nouă abstracte, ca «fericitate», «cugetativ», «in- 
venţiaţi», «provăzut», «mezii», «propensiune nativă», «inanimat», 
«numine», «prepusăţiuni», «terminăciune», etc. După ce ieşim din 
aceste spinoase şi întunecate propilee de mărăcini, aflăm că Eliad 
şi francomanii se înşeală căutînd a crea noua limbă literară a Ro- 
mînilor după italiană sai «frîncească», pe cînd numai «spăneasca» 
dă îndreptările cele bune, ea fiind—precum se arată într'un ca- 
pitol de fonetică —cea mai apropiată în spirit şi formă de limba 
noastră. 


Ca istoric apare Laurian chiar dela începerea «Magazinului». 


1 P. 156 şi urm. Versurile lu! Aristia erau ca acestea: 


Să bată 'n ronda gură d'aramă sunătoare, 
O limbă ce ?n jos cată, şi zvon e vestitor 

Sail: 

Lungă, lung revarsă semnalul domnitor. 

Alecsandri face acolo şi o scurtă ctitică lăudătoare, bine redactată, a Sa- 
tirelor lui Antioh Cantemir, traduse de Negru şi Donici; p. 181 şi urm. 
O notiţă a lut despre băile din Lăpuşna, în Bucovina, p. 184. V. şi notița 
despre «Iorgu de la Sadagura», p. 176. 

2 Pp. 100—1, ete. 

3 P. 109 şi urm. 

După prefața lui Bălcescu el adauge un «discurs introductiv» + 
în care se schiţează timid liniile” generale ale dezvoltării neamului 
nostru. Şi Laurian vorbeşte de «tirani» şi de «jugul grei» al a- 
cestora, şi, pomenind de reformele ultimelor decenii, cutează să 
afirme că aŭ fost date, potrivit cu «dreptul comun al genului 
omenesc» şi cu nevoia de a «protecta libertatea universală», «nu 
atita din umanitate, cit din debilitate». Deşi crescut în şcolile din 
Ungaria şi Viena, Laurian represintă, ca şi sentimentalul, poeticul 
Bălcescu, dar, neapărat, fără graţia de scriitor a acestuia, acelaşi 
crez al liberalismului, pentru izbînda căruia erai să se dea, în 
curînd, şi la noi, lupte revoluţionare. 


Cît priveşte colaborarea lui Laurian la «Magazin», ea e foarte 
bogată, mai ales dela plecarea lui Bălcescu, cînd toată grija re- 
dacţiei rămine asupra lui. Dacă Săulescu e cel d'intăii care a 
tipărit o lucrare de archeologie, archeologia serioasă, pe care o 
făcea, prin colecţiile lor, generalul Mavros şi Banul M. Ghica, e 
represintată, pentru întăiași dată în literatură prin lungul articol 
«Istriana» al lui Laurian,—dare de seamă a unei călătorii făcute, 
în 1844, după urme ale trecutului roman, pe un term al Dunării 
şi pe cellalt, pînă la ostrovul Adacală?. Povestirea e interesantă 
şi prin multele date de viaţă contemporană ce cuprinde şi prin 
schiţarea persoanelor cu care călătorul, pe care-l întovărăşiaii doi 
prieteni, le-a întîlnit în drumul săă: astfel e vorba, cu prilejul 
visitei la mănăstirea Motrului, de bătrinul stareţ Eufrosin Poteca, 
fostul profesor dela Sf. Sava, care, zice Laurian, «unește cu cul- 
tura științifică sentimentele patriotice» 8. Scriitorul se încălzește 
prin cetirea vechilor inscripţii latine, şi el vede în Rominii dela 
1840, impuindu-li prin aceasta, și datorii, «strănepoţii acelor oameni 
mari, cari aŭ moştenit și ţara şi limba şi numele dela dînșii». 

Un al doilea articol al lui Laurian cuprinde, supt titlul de «Do: 
cumente istorice despre starea politică şi religioasă a Romiînilor 
din Transilvania» 4, un întreg studiu al vieţii Romînilor ardeleni, 
mai ales supt raportul religios. Actele sînt culese din multe părţi, 


1 P. 15 şi urm. 

2 I, p. 65 şi urm. Şi Boliac, care iea parte la excursie, o descrie, în «Cu- 
rierul romănesc» pe 1815, p. 224 şi urm. 

3 P. 106. 

4 JII, p. 95 şi urm. 

şi scriitorul dovedeşte o cunoştinţă adîncă a subiectului. Pînă şi 
inedite sînt pe alocurea întrebuințate. De şi Laurian vede în 
istoria romănească a Ardealului o «tragedie rapsodică», expunerea 
e concisă şi seacă şi elementul sentimental lipseşte cu totul, ca, 
de altfel, din toate lucrările acestui erudit fără aplecări poetice 
saii personalitate superioară. El întrebuinţează acest prilej pentra 
a da îndrumări practice acelora din mijlocul cărora pleacă; asigură 
că neamurile conlocuitoare «nu li voiesc binele, nu l-ai voit vreo- 
dată», şi îi sfătuieşte ca, puindu-şi nădejdea doar în Împăratul 
binevoitor pentru eï, «să pu se ieie după cîntecele amăgitoare 
ale Ungurilor şi Saşilor» 1. Sai, iarăși, la urmă: «Romîni, tot 
binele vă vine dela Împărăţie, tot răul vă vine dela conlocuitorii 
voştri cei despotică; Împăratul Iosif se fălia înnaintea voastră că e 
Imperator Romanorum ; aduceţi-vă aminte de acest om mare» 2. 

Laurian dădu apoi, în «Temișana»?, o expunere, foarte bogată 
şi amănunţită, a celor petrecute pe vremurile cînd barbarii se 
încleştaii cu Bizantinii, în părţile bănăţene ale Dunării. Data, 
aceasta, povestirea nu servește numai pentru a face legătura între 
traducerile documentelor pe care notele le cuprind în original; 
e istorie narativă, care urmează pănă în cele mai nouă timpuri, 
într'o limbă, care, de şi latinisată pe alocuri, în cuvinte («strică- 
ţitoare», «miz-loc») şi în forme,—anul al V-lea din revistă are şi 
caractere latine—, e totuşi destul de bună. 

Același harnic scriitor dăduse, în anul al IV-lea 4, o scurtă «crono- 
logie a Daciei», în care făcea paralèle ca acestea: Mircea-cel-Bătrîn 
şi Romulus, Radu-cel-Mare şi Numa, Mihai Viteazul şi Tullus Hosti- 
lius, Nicolae Mavrocordat, Fanariotul urgisit, fiind Tarquinius Super- 
bus (Laurian avea și o plăcere deosebită în datarea dela Zidirea, 
Romei). În 1846, el dădu chiar, în limbile latină, francesă şi germană, 
o istorie completă a Romînilor, foarte pe scurt infăţișată, ca în tesa sa 
citată 5. Altă dată el publică un studiu de numismatică, despre unele 
medalii ale Domnilor noştri. Făgăduise a traduce din Herodot, 


1 P. 329. 

2 Ibid. 

3 V, p. 182 şi urm. 

4 P. 22 şi urm. | 

5 Schneller Ueberblick der Geschichte der Romaenen, von A. Treb 
Laurian. 

6 I, p 187 şi urm. 

Strabon, Ptolemeii, Tabula Peutingeriană, Procopiu !, şi dădu măcar 
acte culese din tratatele lui Dogiel. Adăugind cite o rară notă la, 
cronicile muntene, a căror tipărire o supraveghea el acuma, Laurian 
află prilej să înnădească, în original şi traducere, acte copiate de 
el în Viena, ba chiar descrierea Ţerii-Romănești de călugărul din 
1680—90, descriere luată din Engel. Notiţele despre patriarhul 
Nifon, sfătuitorul lui Radu-cel-Mare, despre unele publicaţii de 
izvoare, de curînd apărute în Ardeal, sînt datorite tot lui. El fä- 
găduia chiar un studiu despre boierimea, «arhontologia» romănească, 
dela originile ei bizantine pănă la Regulamentul Organic 2. 


Alte articole fură trimese «Magazinului» de Eug. Predescu, care 
dădu analisa poemului lui Stavrinos despre Mihai Viteazul şi tra- 
duse una din scrisorile principelui de Ligne, apoi de scriitorul 
sas Kurz, care comunică o notiţă despre soţia ardeleană a lui Petru- 
Vodă Şchiopul. Din Moldova vine un document dela marele boier 
Al. Sturdza Miclăușeanul, iar Costachi Negruţ traduce unele pa- 
gini din marele istoric rus Caramzin 8. 


1 Ibid., p. 128. 
? V, p. “L. 
8 II, pp. 299, 309 şi urm. 


CAPITOLUL IV. 


Poesia romănească în Moldova dela apariţia «Propăgşirii» 
pănă la 1848. 





I. Ponsra nui V. ALECSANDRI. 


În ceia ce priveşte literatura, «Propășirea» înfăţişează înnainte 
de toate, în poesie ca şi în prosă, dezvoltarea marelui talent vioiŭ, 
fluid, uşor al lui V. Alecsandri. ÎI vom urmări, nu numai în 
paginile revistei ieșene, care continuă manifestarea marelui poet 
noŭ începută în «Dacia literară» și în calendarele lui Kogălniceanu, 
dar și pe urmă, în toată acea dezvoltare a talentului săii care se 
săvirşeşte înnainte de 1848, anul prefacerilor. 


«Doina», scrie acesta însuși, în paginele chiar ale revistei celei 
nouă, e «cîntecul cel mai frumos, cel mai jalnic, cel mai cu suflet 
ce am auzit eŭ pe lume. Eŭ, de cîte ori aud doina, îmi pare că 
aud Moldova plingînd după slava sa cea veche i». Poetul avea 
strînse destule doine, culese din rostul chiar al cîntăreţilor popu- 
lari, şi el se gătia să le publice, cerînd, în același timp, întregiri 
de la oricare ar fi avînd și el astfel de cîntece 2. Călăuzit de 
poporul creator al doinei, urmînd în simţirea simplă, în ideia clară, 
în ritmul răpede şi în rimă, cînd lesnicioasă, cînd neaşteptată, pe 
acest învăţător, la şcoala, căruia îşi formase sufletul de poet, Alec- 
sandri dă, în legătură cu «doinele» publicate pănă atunci prin ca- 


1P 62. 
3 «D. V. Alecsandri, dorind a îndeplini colecţia, ce a făcut, de cîntece po- 
pulare a Romiînilor», ete.; pp. 128-30. 

lendarele lui Kogălniceanu!, alte bucăţi în acelaşi spirit și aceiaşi 
formă. De şi se zic «doine», ele aŭ un cuprins foate variat: une 
ori sînt schiţe, ca aceia a Babei Cloanţei vrăjitoarea : 

Şede baba pe călcăie 

În tufarul cel uscat 

Şi tot cată nencetat, 


Cînd la luna cea bălaie, 
Cînd la focul cel din sat, — 


urîtă dihanie, care, 

Din măsele clănţănind 

Şi din degete plesnind, 
chiamă din adincurile negre ale altei lumi, din «hăul fără deTu- 
mini», pe stăpînul ei, «al cerului duşman», stîngătorul candelelor 
de pe morminte, cel numit cu numele săi deplin: 


Duhul Răului, Satan. 


Altă dată e o scenă de iubire, undeva prin mănăstirile de la 
munte, pe care Alecsandri le visitase într'o călătorie, împreună 
cu alt tînăr poet, Alecu Russo, apoi cu M. Cuciureanu și un 
judecător 3, călătorie descrisă de dînsul, cu multă vervă, pe alocuri 
cu spirit, în aceiași revistă ieşeană 3. În «Sora şi hoţul», care vră- 
jeşte înnaintea noastră o scurtă dragoste cu păcat, începutul mai 
ales e în cel mai nemerit ton de povestire poporală : 

Sus în deal la mănăstire 
Plinge sora 'ntr'o grădină, 
Plinge hoaptea şi suspină 
Dup'a lumi! fericire... 

Şi versurile se repetă, cu o nuanţă de adîncă melancolie, la 
sfîrşit, cînd păcatul a fost ispăşit: 


Nici nu plinge, nici suspină 
Nime "n deal la mănăstire. 


Iată acum, străbătînd codrul care întrunzeşte primăvara şi pentru 
a-l ajuta şi ascunde frăţeşte, iată voinicul, fără stăpîn şi fără le- 


1 V. mai sus, pp. 96—7. 

2 V, şi mărturisirea lut Cuciureanu, ibid., p. 101: «Era o frumoasă zi de 
toamnă, cînd, îndemnat de doi prieteni al miei, V. A. şi A. R.. am pornit să 
visităm romantica vale». 

3 Călugărul şi pistolul, ş. a. În legătură cu aceste însemnări de drumeţ 
vesel e traducerea, de Kogălniceanu, a unui frumos foileton din «Augsburger 
Zeitung», în care se descrie o altă călătorie asemenea, făcută de un străin. 

gătură, care aţine calea celor împovăraţi de prea multă bogăţie 
nedreaptă. Doina zice, sunînd din frunza preludiilor sale : 


Frunză verde de alună, 
Trece voinicul pe lună 
Şi codrul voios răsună 1. 


«Mîndruliţa de la munte» ascultă, fără a se sfii prea mult, calda 

rugăminte a drumeţului, care, îmbiind-o în cântecul săi, ştie că 
Ici în lunca înverzită 
Este-o iarbă înflorită. 
Unde soare n'a pătruns. 

Şi ca o poveste de tinerească dragoste alintată se desfăşură 
acel Cinel-Cinel, în care fata nu poate gîci taina ce-i aduce în- 
nainte tînărul care rîvnește la dînsa, și atunci: 

Nu gîci 'ndată 
Gingaşa fată, 
Şi pe guriţă fu sarutată. 

Tot de iubire spune, deşi mai şters şi într'o formă maï împes- 
triţată cu greșeli de limbă, Crasi- No 2. 

Nota haiduciei, maï pronunţată şi îndrăzneață, răsună apoi din 
«Strunga», în pădurea căreia se ivesc 

Opt voinici cu spete late 

Şi cu miînec! suflecate, 
cari nu mai sînt voinici tineri, ieşiţi de o potrivă pentru pradă 
şi pentru dragoste, ci meșteri vechi ai tălhăriei de codru, prin 
care singură se mai dovedia o veche vitejie. 


Astfel în «Propăşirea» apăru partea cea mai spontanee, mai 
nouă şi mai fecundă din opera poetică întreagă a lui Alecsandri. 
N'avea încă siguranţa geniului săŭ, nică dorinţa de a întrece pe 
marii poeți străini, nici ambiția de a trata sentimente fine sai 
probleme filosofice înnalte. Trăia tot încă în spiritul fermecat al 
cîntecului poporal, care-l şi făcuse poet. O singură dată el lăsă 
versul săltăreț al doinei, gluma înflorită, şaga bună a ţeranului 
din munţii Moldovei pentru a închina unui eveniment istoric, în 
sensul ideilor tineretului, dezrobirii Țiganilor Cirmuirii, o odă cu 
versul lung și avîntul puternic 8: 

Te slăvesc o zi ferice, sfîntă zi de libertate... 

1 P. 63. 


2 Şi în «Albina» pe 1843, pp. 149—50. 
3 Suplementul la 6 Februar. 

În ceia ce priveşte poesia poeţilor moldoveni, «Propăşirea» se 
ţine mai mult cu aceste versuri ale lui Alecsandri. De la Donici, 
pe care-l vom regăsi în «Albina» lui Asachi, se capătă puţin : numai 
fabula Musca şi bucata lirică Gândul, cu aceste frumoase versuri, 
în alt metru decît acela pe care-l obişnuia fabulistul : 


Privese mîndrul vultur cum se 'nnaripează, 
Cum filfiie 'n aier, zburind peste nori... 


Din aceleaşi «Doine», «Calendarul pentru poporul romănese pe 
1844» dă bucata «Grozea», de care va fi vorba îndată, iar cel pe 1845 
cîntecul voinicesc al Tatarului care cearcă vadul pentru jaf înnaintea 
ostaşului moldovean care-l chiamă la luptă ; «Trei Arcaşi» în care, 
cam stîngacii încă, se încearcă a se înfăţişa legenda clădirii mă- 
năştirii Putna; «<Ursiţii», cu înfăţişarea de datine romăneştă : 

Cum bătu vîntul de seară 
Prin ogorul de secară 

De trei ori at descîntat, 
La îîntînă aŭ cătat. 

Astfel de scene poporale saŭ războinice plăceaŭ tot mai mult ; 
data aceasta, unul din ele e întovărășit de musica lui Flechten- 
macher!, și vedem cum, în «Tinăra copilă» de Negruţ, tipărită 
tot aici, se cuprind elemente dezmierdate, ca «fetișoară», «flăcăuaș», 
«fetiţă», «cosiţe», care nu erai din mijloacele obişnuite ale acestuia- 
lalt poet, sentimental une ori, şăgalnic alte ori, niciodată însă real 
şi simplu, ca poporul pe care-l lăudase, fără să-l imite însă. 

Apoi, pănă la 1848, cetitorii nu mai avură prilejul de a cunoaşte 
lucrările nouă ale lui Alecsandri, care nu are prilejul de a tipări 
nicăiri — afară de o singură bucată «Zburătorul», în «Albumul» 
din Bucureşti şi de plîngerea pentru maiorul Bran, în «Albina» 2. 


Pe cînd, cum se va vedea, fiecare dintre poeţii munteni mai tineri 
căuta să se impuie luării-aminte a micului public de atunci prin 
strîngerea la un loc a unor bucăţi literare răzlețe, acela care era, 
nu cel mai mare—căci Donici nu putea să dea altceva decit fa- 
bule şi Negruţ cîntăreţul amuţise —, ci singurul represintant în 
Moldova al poesiei celei nouă, ce se inspiră, pe deoparte, de la 
romantismul frances, iar, pe de alta, de la ideile de libertate, de 
lupte naţionale, de unitate romănească, Vasile Alecsandri n'avea 


1 Acesta tradusese «Descrierea vieţii contelui Ştefan Seceni». 
2 An. 1842, la sfîrşit. 

aceiaşi grabă de a presinta lumii un volum în care să fi adunat 
scrierile sale. Numai cîțïva ani maï tărziii, la 1853, veni din Paris, 
und trăia pe atunci poetul, ca un dezgustat al politicii mai mult 
decit ca un proscris saii un fugar al eï, cartea, frumoasa carte de 
«Doine şi lăcrimioare», în care se cuprind de fapt mai mult poesii 
anterioare anului 1848. Acolo vom merge deci să le căutăm pentru 
ca prin ele să se poată statornici pe deplin cea d'intăiii fasă a 
poesiei lui Alecsandri, aceia în care el are o spontaneitate, o ne- 
vinovăţie, o simplicitate, o sfială faţă de sine însuşi, de subiect, 
de artă și de public, pe care a pierdut-o mai tărziii cu totul, şi, 
neapărat, nu în folosul săi. 


Afară de «Doinele» cunoscute, care apărură în calendarele lui 
Kogălniceanu şi în «Propăşirea», întîlnim în volum și altele, din 
acelaşi timp, probabil. 

Astfel Ursiţiă, într'o formă destul de slabă, care porneşte de 
la cântecul haiducului Bujor, cu cele «trei fete care spală lînă», 
Strunga, cîntec de haiducie, «la potica fără soare», unde cei «opt 
voinici» aşteaptă pe «ciocoiul bogat» ; balada Ceasul răă, cu po- 
vestea, unei peiri de ostaş tînăr şi iubit, în lupta cu Tatarii a 
«oştii de Romîni» din vremea lui Ştefan-cel-Mare : toate pot fi 
puse în 1843 încă. Alecsandri publică, apoi, la un loc cu bucăţile 
alcătuite la munte în acel an 1843, «Păsărica», una din rarele lui 
fabule, şi încă una cu un subiect politic bine mascat, căcă înţelegem 
cine e păsărica, de jalea căreia se înduioşează poetul: 

Albă păsărică, 
Ce stai singurică 
Lîngă cuibul tăi, 
şi ştim cu cîtă viclenie rusească lucrează acel șerpe care roade 
la cuibul păsărelei romăneşti: 
Că de mult îl roade 
Un şerpe cumplit. 

Nu e genul lui Donici, care-i mult mai prosaic și lipsit, pe 
de o parte, de orice notă sentitientală, iar, pe de alta, de orice 
alusii contemporane precise, ci alt gen, mult superior, cuprinzind 
şi acea notă lirică și poporală, pe care n'o întîlnim în fabula po- 
litică a lui Grigore Alexandrescu. 


Pe lîngă «Doinele» publicate pănă atunci, se adaoge balada 

«Maghiara», menită să lămurească practic numele unei ape din 
munţii Sucevei. Ea poartă data de: «mănăstirea Slatina, 1843», 
dar e vădit prefăcută; dintr'însa se desface, în adevăr, o înrturire a 
lui Bolintineanu, cu împrumuturi de nenereli căutate, precum: «sin 
falnic», «Maghiara, scumpă floare», «sin, dulce crin», «amar sus- 
pin», «ochi plinşi», jale-amară», «mîndră fată», etc. Din fondul 
primitiv, neschimbat, doar să vie versuri ca acestea: 

Unde-s paloşele crunte 

Unde cresc stejari de munte, 

Unde nasc voinici de frunte ! 

Dacă aici inspiraţia vine de la cîntăreţul în ton minor al^iu- 
birilor uşoare, prin cetirea lui Boliac se lămureşte spiritul de 
compătimire pentru cel sărac, de admiraţie pentru dărnicia hai- 
ducului şi pentru recunoştinţa bătrînului sătean ajutat la nevoie 
de diînsul, care se desface din povestea hoţului mort Grozea (1844) ; 
după el, aruncat pe «scîndura veche», «nu plînge nimeni», nică chiar 
«poporul» ce se înfioară la vederea lui, de frică şi de respectul fa- 
talităţiă; și, iată, vine mogul cu «doi bani neteză în vechea sa pungă», 
care, puindu-i lîngă cel adormit, spune povestea focului în timp 
de iarnă, care-l lăsase afară cu toţi ai lui, pănă la venirea ca aju- 
tător a «creştinului», care s'a dus acum la altă judecată pentru 
a-şi da samă, de faptele sale, de sigur, dar şi de cugetul de unde 
aŭ pornit. 

Din 1844 maï este numai imnul de slăvire a libertăţii, scris cu 
prilejul dezrobirii Țiganilor 1 şi răvaşul de şagă către Bahluiă. 

«Zburătorul», din 1845, ware în el nimic fantastic sai tragic; 
poveste de toate zilele a unor fete «gingaşe» şi a unor «voinici 
cu negre plete», ea se învirte în jurul temerii de un singur 
zburător din altă lume, pe care-l înlocuiesc cu succes faţă de cele 
două fete doi flăcăi de pe pămîntul nostru. 


De şi nedatate, se aşează în aceiaşi ani de tinereţă limpede şi 
de aproape naivă originalitate, ferită de o influenţă prea puternică 
a marii literaturi francese, şi alte poesii în gen popular şi cu su- 
biectele luate din experienţa ce culesese poetul în satele muntelui. 

N'ar fi ochii nimărui 
Dulci ca ochişorii lui, 


1 V. mai sus, p. 136. 
2 Tipărit, cum s'a mal spus, întăiă în «Albumul» din Bucureşti (1847). 

spune cîntecul de leagăn, ritmat prin «nani, nani puişor», al tu- 
turor căsuțelor şi bordeielor. 


Pe cînd stanțele în amintirea maiorului Iancu Bran, «plecat ca 
să-şi iea răsplata de la dreptul Ziditor» (încă din 1842), sînt cu 
totul în gama bătrînuluï şi bătrînciosului Conachi, «Visul», ceva 
maï tîrziă, tipărit intăiă în «Propăşirea», amestecînd cu o realitate 
adînc simțită o alegorie, destul de veche—a celor trei ispite, aici 


.. Fecioare mîndre, nalte şi frumoase, 


care sînt Bogăția, Gloria şi lubirea—, şi un fond romantic de taină 
întunecată, 


— De-odată fugaru-mi, sforăind, s'opri — 
şi de idealism luminos 


— Le văzuiti ca vulturi, ca tre! rîndunele, 
Şi ca trei steluțe se pierdură ?n stele —, 


e o nouă și foarte însemnată operă, în care se oglindeşte schim- 
barea petrecută în sufletul scriitorului, după ce îşi făcuse ale- 
gerea între cele zine, hotărîndu-se, ca toţi poeţii din toate tim- 
purile, pentru cea din urmă, deși cea mai sfioasă și cea mai săracă. 


Acuma, în adevăr, iubirea pusese stăpînirea pe inima poetului, 
una din cele maï curate şi mai religioase, mai tainice și mai nenoro- 
cite la sfîrşit dintre iubirile cîntăreţilor romîni. În 1845 el stătu 
maï mult timp, primăvara, în casa de ţară, veselă şi primitoare, 
evlavios de ospitalieră în vechiul înţeles al cuvîntului, de la Minjina, 
în părţile "Tecuciului, unde stătea familia prietenului săii Negri. 
Cu acesta împreună scrise el Sirigoiul, unde nu mai e un subiect 
din popor, tratat după cugetarea şi simţirea poporului, ci o temă 
din credinţele lui, transpusă pe registrul superior al romantis- 
mului apusean : 


Călător nenorocite, 

Fugi de-acele căi pocite, 

De ţi-e calul de bun soiii, — 
Că 'n mormîntul fără pace 
Şi supt cruce-acolo zace, 
Zace singur un strigoiii, 


cu această scurtă scenă tragică: 

Cine-aleargă pe cîmpie 
Ca un duh de vijelie? 


„„. De pe stîncă 
În prăpastie adincă 
Aŭ picat stăpin şi cal! 


Pe sora lui Negri, pe Elena o iubia Alecsandri în acele zile 
cînd inspiraţia celor doi tineri poeţi, prieteni pînă la frăţie, dădea 
literaturii noastre această minunată baladă fantastică. 

Poate că Elenei Negri i se îndreptaă chemările din «Dorul», 
«cîntec de lume», în care nota populară se amestecă la un loc 
cu altele în felul lui Conachi, al cărui spirit, ce e dreptul, şi 
stăpîniă la Mînjina!: 

Scump odor, dulce iubită, 
Unde-i faţa ta slăvită ? 


Şi acelea, mai călduroase şi însemnate prin delicata îmbinare 

a motivelor poporale cu simţirea adevărată şi personală a poetului, 
căruia steaua-i dă sfaturi ca acestea, pe care el le şi împărtă- 
șeşte iubitei : 

Să mă laşi a săruta 

Două flori pe faţa ta: 

Una ’n cîmpul raiului, 

Alta ?n cuibul graiului. 

De murit, eŭ noii muri, 

Ci cu tine woiu iubi, 

Cît or creşte flori în lume 

Şi s'or duce ’n ceia lume! 


Alecsandri a scris însă, întrun şir de poesii, care alcătuiră, 
întăiă, pentru dînsul ca un cîntec de nebună fericire în dra- 
gostea împărţită și se pretfăcură numai pe urmă, după grozava 
catastrofă care-l lăsă singur înnaintea mormîntului logodnicei lui 
iubite, în «lăcrămioare» de primăvară jertfită şi tristă, istoria iu- 
birii sale. Ele sînt în literatura noastră, fără nicio excepţie, cel 
mai deplin, mai cast și mai adevărat monument închinat uneia, 


1 Alecsandri iea ca motto versuri ale lui. — Conachi tipărise tocmai o tra- 
ducere din tinereţă, Matilda, din d-na Cottin, continuată de «tînărul Iacov 
Fătu, căruia a şi dăruit tot benefisul». Arătînd că «încă din tinereţe a cinstit 
şi iubit clătirile şi faptele virtuoase», bătrînul iscăleşte: «al vostru patriot: 
Alexandru din botez, iar din gura oamenilor Costachi Conachi, Logofăt şi 
cavaler». 

din acele pasiuni nobile care înnalţă sufletul unui scriitor la culmi 
pe care niciodată cugetarea singură, pe aripile inspiraţiei obişnuite, 
nu le-ar fi atins. O sinceritate desăvîrșită, ca la spovedania unui 
credincios deprins a privi în sufletul săă, o simplicitate ce nu se 
întîlnește decît în acele momente cînd fiinţa interioară a cuiva e 
sanctificată de un sentiment cu totul superior, care se exprimă 
spontane și nemijlocit, fără a trece prin vre-o pregătire mește- 
şugită, adaugă la valoarea acestor nemuritoare pagini. 
Poetul a însemnat cu îngrijire data de 8 Mart 1845 în fruntea 
celui d'intăiii mîndru strigăt de pasiune conscientă şi învingătoare : 
Întinde cu mîndrie aripile-ţi uşoare, 
O sufletul miei vesel, o suflet fericit: 


Tubesc şi sînt iubit! 

Se arată in starea omului care, simțind o putere ca a zeilor de 
mare, capabilă a însufleţi şi stăpîni lumea, 

În ceruri cu mindrie aţintă ochiul său: 
Fiinţa lui se "'nnalţă ca vulturul de munte, 
Al lumii Împărat. 

Şi, iată, că, în alt ritm, line versuri de şoaptă, ca pentru ei 
doi singură, mărtutisirea ceasului mare se face, prin cuvinte evla- 
vioase şi cumpătate : 

Era ceasul tainic al blindelor goapte, 
Cînd nu mai e ziuă şi nu-i încă noapte 


Şi glasul cellalt se aude: 

E ceasul uimiril cînd tainica fire 
Poeţilor tineri li dă 'nsufleţire: 
Ce poesiă cîntă înima-ţă încet? 

«O noapte la ţară», tot din Mînjina, dă alte cuvinte schimbate 
în aceleaşi seri reci de primăvară abia îmbobocită, cu acest eco 
al sufletelor amîndurora;: 

Am o fiinţă ?n lume ce ştii că mă iubeşte. 

Şi acum vin asigurările lui, — din Blinzi, alt lăcaş de frumoasă 

«ţară» moldovenească : 


De crezi în poesie, 
Crede 'n amorul miet, 


saii «vezi tu vulturul», a doua scrisoare de iubire de acolo, din 

Blînzi, în care zborul vulturului, razele luceafărului, glasul tainic 
ce cîntă 'n miez de noapte 


Şi prin văzduh pluteşte a cu-al florilor miros, 


daŭ graiii unei simţiri care nu se poate vădi altfel. 


Urmează o lungă întrerupere: călătoria lui Alecsandri la Bu- 
cureşti, cele d'intăiă semne de boală ale Elenei Negri, hotărîrea 
de a o duce aiurea supt ceruri mai blinde, care îngăduie mai 
bucuros sănătatea și fericirea oamenilor (Maiă 1846). El însuşi, 
urmărind de departe pe acea care pleacă, nu va merge la Veneţia, 
ci, pentru a-şi îngîna urîtul — nu încă durerea, căci tot nădăj- 
duieşte — va face călătoria sa în Răsărit: 

Te duci, iubită scumpă, în ţermuri depărtate, 
Veneţia te-aşteaptă zimbind la visul 7ăă. 

Ce a văzut prin aceste locuri, pe care le zărise prin poesia lui 
Hugo, n'a avut vreme, nică aplecare să scrie; din Brusa asiatică a 
munţilor înnalţă, a limpezilor izvoare săltăreţe, a vechilor ziduri 
bizantine şi moscheilor din al XIV-lea şi al XV-lea veac, în care 
dorm cei d'intiiii Sultani, el scrie «Niniţei», trimeţindu-i prin solie 
de înger bun, 

Dulce înger de blindeţiă, 


versurile lui de salutare (Iulie). 
În Constantinopol, peste cîteva săptămîni, poetul vede caice şi vîs- 
laşi, elcovani plutind peste albastra Marmarà, fete din popor cîntînd 


Pe mal la Candili 
şi, visind de cai «ca vîntul de uşori», de 


Whe stofe cu fir 
Şi cu mărgăritar, 


de «caftane de Vizir», de «săbii de Taban» şi de covoare persane, 
Ce saltă supt picior, 
el scrie dorinţa modestului Abdulah caicgiul, 
. cel mai voinic 
Visluş de pe Bosfor, — 
într'o «Orientală» frumoasă și simplă, cum era atunci și starea lui 
de spirit. 
Dar, în acelaşi timp, alt răvaş de dragoste pleacă, ducînd, fără 

nicio mărturisire de temeri sai prevestiri sinistre, cuvinte bune, 
iubitoare «dragei Niniţe». 

În Septembre, cînd se apropie acum toamna nemiloasă pentru 
cei cu tinereţele osîndite, el e la Triest şi, în forma dureroasă ce 
are dorinţa lui de a-și vedea mai răpede iubita, se simt acum 
veştile rele: 

Pe malul mării de spum’ albită 
Se 'nnalţă gemăt îngrozitor: 

«Ca pe un înger te-aştept, iubită, 
Cuprins de jale, muncit de dor. 
Destule zile de despărţire, 
Destule lacrimi, destul amar !» 


La 11 ale lunii e în Veneţia, lîngă Elena, în palatul Benzono, şi 


sido la ceasul ce sadună 
A' dogilor vechi umbre, pe maluri şovăind, 


i se pare că aude un glas de aiurea, care, spuind înţelepciunea 
de dincolo de moarte, îndeamnă la gustarea ceasurilor, scurtelor 
ceasuri ce rămîn din acea îngăduire.a zeilor care se chiamă viaţă 
omenească: 

«Iubiţi, iubiţi», ni zice Veneţia cernită, 

«Iubiţi, amorul nostru puternic e şi sfint.» 

Şi scurt! 

Deci iată că, închizînd ochii asupra viitorului greă de nori, el 
chiamă înnaintea «negrului palat crăiesec» pe iubita sa în gondola 
ce-aşteaptă 

Pe marea lină 
Care suspină. 


Şi, ca să-i ţie de urit, îi cîntă povestea Biondinettei din popor 
pe care a iubit-o aşa de mult, de şi neam de doge şi biruitor, 
«Mocenigo cel frumos», saă, mai tărziă, aiurea, «canţoneta na- 
poletană» despre 


Paserea 'n zbor 
Cu fruntea 'n lumină 


pe cînd deocamdată, iubirea lor, asigurată, pare că, din noŭ, e 
ocrotită de 
Veneţia cernită, Veneţia măreaţă. 
Aici simţirea cîntă zglobie 
Cu Niniţa n gondoletă, 
N. Iorga. — Ist. lit. rom. — Vol. II. 10 

dincolo vorbele vechi de serioasă și adîncă mărturisire răsar din noŭ 
Tu eşti lumina, viaţa şi Dumnezeul mei. 


Trist vorbesc însă de «visuri», de «inimi vestejite» rîndurile 
scrise la Palermo, în Februar al anului următor (o bucată prece- 
dentă, «canţoneta» citată, e din anuar, Neapole), şi cugetarea se 
oprește asupra straşnicei siguranţe : 

Azi e viaţă, mini e moarte. 


Elena va merge şi mai departe, şi într'o zi de primăvară se va 
stînge la Constantinopol: 


Ca un cîntec, ca o floare, 
Ca un fulger luminos. 


Într'un lung hohot de plins se destăşură cîntecul de «Adio» 
din Mai, luna florilor şi a valurilor albastre, line și bune, aurite 
pe creştet de soarele tuturor binecuvîntărilor şi făgăduinţelor: 

Cea mai blîind'a mea gîndire, 
Cea maï gingaşă simţire, 

Cel mai falnic dor al miei, 
Tie numai, numai ţie 

Le închin pentru vecie, 

Ca, la însuşi Dumnezeti. 


Toate, scrie cel rămas singur, 


Sati dus cu tine 
În lăcaşul de lumină. 


O moartă-i aduce aminte pe cealaltă, pe mama lui, a cărei pier- 
dere îl trimesese altă dată în alt surgun al durerii, şi el o plinge 
(August 1840). 


Singur pe-o stîncă dărimată. 


«Ca un orb nenorocit», poetul va călători încă multe luni de 
zile prin acest Răsărit, care cuprindea acum mormîntul iubitei 
sale. Încă în Mai 1847, la un an după pierderea Elenei, el strigă 
valurilor mării: 

O valuri mari de spume, 
Purtaţi-mă prin lume 
Ca frunza fără nume. 

Va merge și mai departe; pe cînd ţara lui se zbuciumă de fur 
tunile revoluţiei, de suferinţele ocupaţiei străine, el e la Malta în 
1849, și de aici gîndul îi fuge la ceasurile bune cînd îşi aflâ ursita 

în acel «castel departe», la acelea, dulci în durerea lor, cînd îm- 
buna suferinţa iubitei 


În tîrgul ce se pare 
Din valuri răsărit, 


pănă în clipa sfărîmării tuturor speranţelor, cînd 


Într’o noapte lină, 
O palidă lumină se stinse în eter 


şi astfel 


Muri ursita mea. 


Veneţia, în pacea solemnă şi grandioasă a căreia ar intra bucuros 
acuma, aducînd la durerea ei veche noua lui durere, îi pare, de 
departe, «duioasă» ca o prietenă și martură de nenorocire, şi el 
scrie, deci, către cetatea nemingtiată : 

Te iubesc în a ta jale, 
În veşmiîntul tăi cernit, 
Te iubesc cu dor fierbinte 
În frumosul tăi trecut 

Şi ’n aducerea aminte 
Ale dragostilor sfinte 

Şi-a fiinţei ce-am pierdut. 

Şi, cînd, peste alţi ani strecuraţi, el strînse la un loc, ca un 
mănunchiă de flori veştede, cîntecele în care trăise sufletul săi 
Alecsandri găsi o notă de durere şi mai adincă pentru a închina, 
acest; mănunchiii de «lăcrămioare», 

Fragede şi albe 
Ca iubita vieţii sale, 


Elenei, celei 


Pierdute în neagra veşnicie, 


Steluţei zîmbitoare 
Dincolo de mormiînt. 

Poesia de iubire, personală, stîngace, sfioasă, veselă, şăgalnică, 
entusiastă, temătoare şi frămintată de cele mai grozave dureri se 
născuse astfel în aceşti ani 1845—7 prin fericirea şi suferinţa 
acestui mare poet tînăr. 


148 ISTORIA LITERATURII ROMÂNEȘTI 





II. SCRIERI ÎN PROSĂ ALE LUI ALECSANDRI ÎN «PROPĂȘIREA». 


Prosa lui Alecsandri e înfăţişată în <Propăşirea» de peripeţiile 
«călătoriei în munţi», făcută în vara anului 18431. La aceste 
pagini care păstrează încă, deşi limba întrebuințată de poet n'avea, 
nici mlădierea, nici varietatea pe care am aștepta-o, un parfum 
de tinereţă încrezătoare și războinică, se adauge şirul de povestiri, 
legate numai ușurel între dînsele, care poartă titlul general de 
«Galbenul și paraua». În punga poetului se ieaŭ la vorbă, adecă, 
în pacea prielnică a odăii, cele două monede mult timp vînturate 
şi trecute prin miînile și buzunarele atitor oameni deosebiți între 
dînșii, cari, la un loc, formează ca o galerie a societăţii noastre 
din acei ani. Sînt boieri bătrîni, cari nu văd şi n'aud bine, sînt 
boieră tineri, «cam prostuţi din fire şi cam obraznici din creştere», 
cari-şi învaţă franţuzeşte — «astăzi în Moldova îi cam ruşine să 
vorbească cineva moldoveneşte» 2 — verișoarele, întrebuinţind o 
metodă eminamente practică, sînt coconiţe răsfăţate care sînt gata 
a plăti oricît de scump asemenea servicii nepreţuite. Şi vei mai 
găsi cămătari şi hoţi, vei găsi căpitani greci deprinși a înfrunta 
mîniile mării şi, mai ales, vei găsi o întreagă familie de Ţigani: 
tatăl măreț în barbaria lui, fata sprintenă şi drăcoasă, flăcăul 
setos de dragoste, — familie care îngăduie scriitorului să rupă o 
suliță împotriva robiei. Căci, de la un capăt la altul, acest poem 
în prosă, cu subiectul în multe feţe, cuprinde satiră şi îndem- 
nuri şi serveşte luptei pe care, oricînd și prin orice mijloace, o 
ducea tineretul. «Eŭ mă mir», strigă odată una din monede, «cum 
de sufăr Romiînii atitea mii de tilhari!» Nu lipsesc nici atacuri 
personale, ca atunci cînd se iea în zeflemea cutare «Tetragloson 
care era să iasă» 8, saii cînd se atinge însăşi persoana lui Eliad, 
care, ca unul ce cîntase de curînd pe un scamator și șarlatau 
(Rodolto)*, e înţeles supt numele de ammiratore dela prestidi- 
gitazione şi de care e vorba iarăşi, cu o răutate ce nu se as- 
cunde, cînd, cu probe ca epitetele «poetice»: «braţalba», «lun- 


1 V. p. 64 şi urm. 

2 P. 130. 

8 P. 111. 

4 V. mať departe, cap. Eliad. 

gumbra», «impercaicoifaţi», etc., se loveşte în «o noua limbă ro- 
mănească ce se descopere acum la Bucureşti». Censura ceru chiar 
să se şteargă anumite glume de care s'ar fi putut supăra Austria 
ori Rusia. 


Din schiţele glumeţe pe care Alecsandri le tipăreşte apoi în ca- 
lendare — două în al lui Kogălniceanu, iar cea de-a treia în Ca- 
lendarul lui Asachi tipărit în 1847 pentru acel an 1848, despre 
menirea revoluţionară a căruia, nu visa încă nimeni, una, — Borsec, 
oglindeşte viaţa societăţii de toate neamurile ce se strîngea în 
această localitate de băi ardeleane, din părţile secuiești legate 
de hotarul Moldovei. Mai însemnate sunt celelalte două, pentru 
că în ele se păstrează tablouri largi din viaţa contemporană. 


În descrierea, neisprăvită, a «Iaşului în 1844», se deosebeşte 
cu pătrundere şi se zugrăveşte cu noroc contrastul între vremu- 
rile vechi, modeste şi unitare, adevărat romăneştă și cele nouă în 
care Capitala de odinioară a Moldovei sa îmbogăţit cu lux, cu 
străini de tot felul, şi mai ales cu Evrei. De o parte, mănăstirile, 
pe care scriitorul arată a le cunoaşte bine, mai ales Cetăţuia, că- 
reia i se consacră rînduri preţioase, curţile boierești, calificate 
aspru de «hardughii vechi, nalte, strîmte, mucede, cu păreţii afu- 
maţi şi crăpaţi, cu ferestrele mici şi chioare, cu streşinile putrede 
şi ascuţite, cu scările întunecate, cu odăile ofticoase, cu ogrăzile 
mari şi pustii, cu grădinile pline de buruieni sălbatece și cu zi- 
duri groase prin prejur»; apoi albele căsuțe de mahala, cu stilpii 
de lemn bine frecaţ, cu prispa îngustă şi curată, «cu perdelele 
albe», de sigur avînd oale cu floră în dosul lor, — «mici şi plăcute 
ca nişte jucării»; în sfîrşit felurite chipuri omeneşti, de la «buhnele 
greceşti» din Cetăţuie și de la «matuful gîrbov, cu ghigilic pe 
frunte, cu mătănii in mînă», veşnic în ceartă cu ţigancele sale, pînă 
la puţinii negustori romîni rămaşi la taraba lor, cîrciumari, blä- 
nari, pitară, bacali,—şi ei dispăruţi astăzi. De altă parte, cîştiguri 
şi pierderi: între cele d'intiii, tipărul poet socoate casele cele nouă, 
cu «coloane, ferestre largi şi luminoase, balcoane desfătate, ostreţe 
de lemn saŭ de fier», canapelele ce înlocuiesc divanurile, haina 
strîmtă, «încălţămintea de vax», care sai impus; între celelalte, 
năvala nebună a Lipovenilor, Bulgarilor, Armenilor, Nemţilor 
asupra vechii reşedinţe, care fusese odată o «politie romănească» ; 

Şi el se înfioară înnaintea viermuirii Evreilor cară ţin circiumele de 
spre Socola şi, încetul cu încetul, pătrund tot mai adînc în inima 
chiar a nenorocitului oraş, ca nişte «lăcuste flămînde». 

De alminterea, Alecsandri nu cunoaște în de ajuns trecutul Ta- 
şului şi nu se poate încălzi de dînsul. Bisericile i se par clădite 
după acelaşi tip fără vre-o frumuseţă, şi în cea de la Cetăţuia chiar 
el nu vede decît «una din cele mai nemerite ce sai ridicat în 
Moldova în veacul al XVII-lea»; seminariştii de la Socola învaţă 
doar a se luptă cu «Scaraoţehi de cornorată pomenire», şi numai 
influenţei lui Kogălniceanu i se datoreşte călduroasa declaraţie 
pentru ţerani cari, «slavă Domnului, alcătuiesc cel mai mare număr» 
şi «nu şi-aŭ părăsit niciodată obiceiurile, nici limba, nici portul, 
deși tristele întimplări ce-ai trecut peste ţară aŭ apăsat mai mult 
asupra lor». 

Schița «Balta-Albă» pe care—după încheierea serică calendarelor 
lui Kogălniceanu— Alecsandri o dădu calendarului pe 1848 al lui 
Asachi, cuprinde păţania unui Frances, în acelaşi timp curios de 
lucruri nouă şi ignorant de geografie —- cum aŭ rămas Francesii, 
mai ales în ceia ce ne privește pe noi, și după aceia, într'o călă- 
torie la Balta-Albă munteană, ale cărei virtuţi lecuitoare fuseseră 
descoperite de curînd și care ispitia mii de oameni la milul ei 
făcător de minuni. Ce era Balta-Albă atunci, ni spune, într'o scri- 
soare către mamă-sa, Alexandru Odobescu, viitorul maiestru al 
prosei romăneşti, pe atunci, la 1847, un foarte precoce copil de 
numai paisprezece ani: case ţerăneşti ca oriunde, «baratce de lemn, 
ce samănă de departe a grajduri», «căsuțe de scînduri» înnaintea 
luciului strălucitor de apă sărată, corturi pentru bolnavi mai săraci, 
scăldătoare laolaltă a Romiînilor din amîndouă ţerile—cari forma 
însă fiecare tabără deo parte, baluri mascate şi represintaţii de 
circ într'o «sală lungă de scînduri acoperită cu postav», care purta 
pomposul nume «european» de Casino ; plimbări la lună pe albele 
drumuri de vară,—şi une ori chiar rătăcirea pe plută în lungul 
și largul «bălți» 1. 

Acest tabloi, plin de mișcare şi zgomot la anumite ceasuri din 
zi şi noapte şi în locuri anumite, iar la altele încremenit în tăcere, 
îl zugrăvește şi Alecsandri — care va fi fost la Balta-Albă, pentru 


1 Sămănătorul, III, pp. 141—9. Reclame pentru Balta-albă, în «Albina» 
pe 1847, pp. 117 şi urm., 270—1. 

lecuire sai din simplă dorinţă de a vedea lume, în 1845, cînd 
merse pănă la Bucureşti şi închei& legături acolo; colorile poe- 
tului pe deplin format acuma aŭ, fireşte, mai multă putere pe 
figuri mai multe şi trase mai sigur, decît prosa, totuşi uimitor de 
bună, a copilului de paisprezece ani, care mai tîrziă era să-şi iea 
locul între fruntaşii literaturii romănești dintr'o epocă următoare. 
Pe Alecsandri îl îndreaptă însă şi idei generale: el vrea, pe de o 
parte, să înfăţişeze nepotrivirea strigătoare, ca la o distanţă de 
veacuri, nepotrivire care poate părea caraghioasă într'o privinţă, 
dar, în alta, e tristă şi prevestitoare de răă, între clasa de sus, 
a boierimii, răpede modernisată, în trăsuri, haine, felul de petre- 
cere, în maniere și limbă de întrebuințare, şi între ţerănimea, ră- 
masă, supt ochii indiferenți saŭ chiar batjocuritori ai celor d'intăii, 
la casele coperite cu stuh, la paturile de lemn gol, la păreţii albi 
fără podoabe, la masa fără unelte de mîncare, la sărăcia lucie şi 
la desăvirșita lipsă de nevoi superioare. Pe acest izbitor contrast 
se și razimă schiţa lui Alecsandri, şi din el scoate poetul efectele 
sale de comic, pe care le tratează cu o blindă ironie. Pe de altă 
parte, la sfîrşit, scriitorul pare a-şi destăinui intenţia ce avuse de 
a scoate în lumină primitivitatea vieţii muntenești la sate faţă de 
împrejurările mai prielnice în care ar fi trăind ţerănimea din Mol- 
dova. Să nu uităm, în sfirşit, la caracterisarea acestei bucăţi de 
prosă aleasă, reeditarea în romăneşte a glumelor pe care toţi ce- 
titorii străini — în timpuri mai apropiate Demidov, popularisat 
între Romiîni şi prin «Dacia literară» —, le făceaŭ pe socoteala 
zdruncinătoarei căruţi de poștă din Ţara-Romănească, căruţă trasă 
de două «miîţi postite», zice Alecsandri, în care surugiul vede și 
din care, mai cu osebire, ştie să facă, prin pocnituri de biciă fu- 
rioase şi urlete infernale, cai iuți şi neobosiţi. 


III. ALȚi SCRIITORI ÎN PROSĂ, NOI ȘI VECHI. 


Alecsandri e —se poate zice—și prosatorul de căpetenie al 
«Propăşirii». Afară de el, în adevăr, nu se întîlnesc decît scriitori 
maï vechi cari decad saă nu pot să se ridice mult mai sus decit 
debuturile lor, sa tineri începători. 


Negruţ e într'o scădere văzută. De la el vine, pe lîngă artico- 
lele pomenite despre limbă — în acest sens scrie şi în Foaia din 

Brașov pe 1841 — numai povestea lui Toderică, începută cu această 
şagă, în legătură cu împrejurările timpului: «pe cînd trăia Statu- 
Palmă Barba-Cot şi în Academia din Podul-lloaii daŭ lecţii vestiţii 
dascăli Pîcală și Pepele». E însă vremea cînd limpedele scriitor 
clasic începe în foiletonul «Albinei» — odată le dăduse și la « Alăuta» 
aceluiaşi Asachi,—schiţele sale scurte, pline de humor ţerăneșc ames- 
tecat cu fină ironie romantică, precum descrierea provincialilor și 
mahalagiilor cu beniş, — e un meşter satirisator al vorbei de clacă 
şi al curiosităţii prosteşti —, plîngerea asupra urmelor trecutului, 
pe care le surpă Vandalii moderni, —cu alusii politice care-l trime- 
seră la moşie, fără voie —, schiţa criptei de la mănăstirea Neam- 
țului, strîngerea de proverbe, cu o prefaţă meşter lucrată, care 
se dă supt numeie de «Tîndală și Păcală», saŭ rîndurile înduioşate 
prin care pomeneşte pe maiorul Brant. El publică şi Baladele 
lui Hugo, traducere pe care o cunoaştem, puindu-li. 'nnainte cele 
şepte nume ale poeţilor «Pleiadei» romăneşti, cu vechiul prieten 
Eliad în frunte. În sfîrşit i se datoreşte noul imn moldovenesc, 
cu musica de Herfîner? şi traduceri de piese ca Două dueluri 3, 
«Les femmes savantes», din Molière, şi « Vicontele de Lttoriăre» €. 
În «Almanahul de învăţătură și petrecere» pe 1844, tipărit de Ko- 
gălniceanu, Negruţ mai schiţează chipul de umil sfînt binefăcător al 
cerşetorului Lumînărică, ziditor de biserici din pomana culeasă ban 
cu ban. În cel pe 1846 zugrăveşte pe scurt Trei Sfetitele lui Vasile 
Lupu. Alte bucăţi de acelaşi fel, note istorice într'o formă vioaie, 
mică povestiri, șăgi ușoare cu subiecte de filosofie, de morală, de 
istorie, de viaţă socială, adesea foarte grele, fură unite cu cele 
dintăiă şi publicate supt titlul de «Scrisori la un prieten», mai 
tîrziă, în volumul «Păcatele 'Tinereţelor». În ele se arată mai 
bine poate decît în orice altă scriere a lui elasticitatea fără păreche, 
simţul de eleganţă, putinţa de scurtime cuprinzătoare ale acestui 
talent ales, care are în el ceva din Prosper Mérimée saă din bă- 
trînul Montaigne. 


Mai harnică e colaboraţia lui Ralet, care, în schiţele de satiră socială 
pe care le tipăreşte în «Propăşirea», întrece cu mult nivelul din 


1 Albina, 1842, p. 411. 

2 V. ibid., p. 357. 

3 Curierul romănesc pe 1845, p. 365. 
+ Albina, 1847, pp. 4l, 141. 

broşurica sa de la 1830. De altfel, acest scriitor cu puţină chemare 
nu face decit să redea într'o formă mai slabă tipuri pe care le 
creaseră, înnainte de dinsul, Negruţ, Kogălniceanu sai Alecsandri. 
În pagini care cuprind un element istoric apreciabil, el vorbeşte 
de «Provinciali şi Ieşeni» !, de «Amorezi» 2, de « Vînătorie» 8, bi- 
ciuind în treacăt «caricatura pripitei civilisaţii», ori pe acei cari 
«rid de tot ce-i romănesc, de şi sînt Romîni». Balet scrie însă 
şi în «Albina» lui Asachi. Acolo publică versuri, şi anume fabule, 
«Albina şi Giîndacul», «Broatecul și gaița», etc., toate cu inspiraţia 
nouă, chiar dacă forma e stîngace ; prinzi adesea versuri care lo- 
vesc puternic în vicii sociale, precum : 

Boierii de-aşa ştire venir în supărare. 

aveai să iasă la primblare 

— Treaba lor cea mare —4. 


Dintre scriitorii mai vechi, și Cuciureanu dă schiţe de călătorie 
sai cîte un tip curios, în «Piatra Corbului» 5 ori în « Agatanghel» 8, 
care se cetesc mult mai bine decît versurile lui de odinioară. 

Asemenea cu Alecsandri în ceia ce privește originea, din boieri- 
mea mai nouă corcită, ca și în viaţa de acasă, în călătoriile de studii, 
aplecările şi gusturile, dar neavînd talentul poetic covîrşitor al 
prietenului și tovarăşului săii de petreceri în Italia, C. Negri se 
încearcă şi în poesie, — Negruţ îl pune doar în «Pleiadă» —, dar 
mai ales în prosă. El cîntase la rîndul săă dezrobirea 'Ţiganilor 
— pe care o glorifică, în acelaşi n-ral «Propăşirii», cu Alecsandri, 
cu N. I. (Istrati) şi cu Coradini, poetul frances, de origine italo- 
romînă, care dispăru pe la 1848 în Apus, prin Parisul revoluţionar”. 

El jăleşte apoi pe acea Francesă, Emilia, al cărei rol în so- 
cietatea tinerelor Moldovence culte îl pomeneşte și Ion Ghica. 
Dar mai bune decit aceste versuri, pe care Alecsandri le pre- 
tuia, de alminteri, consimţind a şi scrie, ceva mai tîrziŭ, o bu- 
cată în versuri împreună cu bunul săŭ prieten, sînt schiţele 
din viaţa venețiană, care s'ar ceti cu şi mai multă plăcere dacă 


1 Pp. 70 şi urm., 78. 

2 Pp. 125 şi urm., 135 şi urm. 

3 Pp. 259 şi urm. 

4 Albina, 1842, p. 128; 1843, p. 348; 1844. p. 40. 

5 Pp. 101—383. Dr. Gh. Cuciureanu e dese ort pomenit în acest timp. 
8 Pp. 103—4. 

? V. schiţa citată a luy Alecsandri, în volumul de «Prosă», ed. Socec. 

ar fi ceva mai limpezi!. Ici şi colo se găsesc chiar frase de un 
efect puternic, ca aceasta: «La acele ceasuri tirzii, pietrele, mar- 
mora, coloanele, statuile, apele şi cerul păreaŭ că se însufleţiai 
de o viaţă necuuoscută, se îmbrăcaă de o lumină limpede și părea 
că vuiai o cîntare de nenumărate armonii, pe care o aud şi n'o 
înţeleg». Sai: «Văzurăţi Bucentaurul aurit al groaznicului dom- 
nitor şi gondola obositului pescar; văzurăţi adesele mînii ale 
mărilor şi mîniile încă mai fioroase ale oamenilor». 

Şi Negri e în curentul de idei al timpului, și el cere o cultură. 
adevărat şi potrivită, răspingînd «turbarea noutăţii» și ura îm- 
potriva a «tot ce-i naţional»; iar, cînd scrie aceste cuvinte, spuse de 
o Venețiană: «Noi, Venețienii, ştim pănă la cele mai neînsemnate 
încunjurări ale trecutei slave a patriei noastre» 2, fiţi sigur că nu 
se gîndeşte numai la Veneţia?. 


1 Pp. 85 şi urm., 182 şi urm., 142 şi urm. 

2 P. 143. 

3 Se maf dă şi o schiţă tradusă din nemţeşte, de bună seamă de Kogăl- 
niceann, şi iscălită «graf Walberg». P. 229 şi urm. 


CAP. V. 


Scriitori munteni între anii 1844—1848. 





I. ELIAD. SISTEMUL SĂU DE LIMBĂ LITERARĂ. 


Interesantă din toate punctele de vedere e atitudinea faţă de 
«Propăşirea» a scriitorilor romîni din alte provincii, adecă a Munte- 
nilor, căcă, dintre Ardeleni — în această revistă unde nu se mai daŭ 
reproduceri, — trimete o singură bucată, prosaică şi confusă, un 
singur scriitor, Andrei Murăşanu. 

De o colaboraţie a lui Eliad nu putea să fie vorbă: vechile lui 
legături cu scriitorii tineri din Moldova încetaseră din clipa cînd 
el proclamase nevoia limbii literare celei nouă și dăduse din ea 
mostre care erai înspăimîntătoare pentru orice om de bun simţ. 
Retras la «Curierul romănesc», unde, cum se va vedea în alt ca- 
pitol, ajunsese acuma să atragă pe tinerii de altă dată, sai pe 
tinerii, veniţi de curînd, ocupat cu revista lui de nuvele traduse 
din franţuzeşte, de discuţii privitoare la chestia veşnică a orto- 
grafiei, el se ajută aici cu contribuţiile unor tineri poeţi golași, cu ale 
unui profesor de provincie ca Boierescu, adăugind cîte odată cugetări 
despre filosofie, încă interesante, şi chiar versuri proprii cu pre- 
tenţii mari apocaliptice, cu cerurile ca teatru şi arhanghelii ca pro- 
tagoniștă și cu un stil potrivit pentru aceste regiuni străine de lumea 
noastră, stil în care — ca în Căderea Dracilor — pe lîngă califi- 
cative de felul lui: «florat de amarante», se găsiaii altfel de enu- 
meraţii versificate, oarecum în genul epic, înflăcărat şi sunător din 
trîmbiţe, al lui Hugo: 

Tamnuz, Hamos, Asmode, Dagon, Manut, Baal, 
Astorit, Isis, Orus, Moloh, Balnud, Briarox, 
Brinmuter, Gorgon, Bluhal, Paimnon şi Belial. 


Totuși Eliad rămăsese acelaşi spirit vioiă, de o strălucitoare 
vervă, același cunoscător al sufletului şi graiului poporului nostru. 
Îndată ce nu e dus în rătăcire de patima grandiosului şi a subli- 
mului, îndată ce nu se crede chemat a pontitica după exemplul 
lui Hugo, al cărui geniu în imaginaţie şi coloare nu-l avea, pe 
departe, îndată ce părăseşte jargonul lui italo-romîn, în legătură cu 
teoriile-i de ciudată «filologie», Eliad apare tot ca vechiul scriitor, 
sfătos şi bun de sfat, glumeţ și răutăcios, meşter în a ţese mreji 
în jurul părerilor și apoi în jurul persoanei adversarului. 


Încă din 1841, după ce tipărise Paralelismul care depărtă de 
dînsul pe Moldovenii lui Kogălniceanu, prea cuminţi, cum am zis, 
pentru a se îmbarca, şi ei în această corabie menită să piară, Eliad 
publică gramatica pe scurt a limbii ce era să fie, ce frebuia neapărat 
să fie, «Prescurtare de gramatica limbii romano-italiene», cu mostre ca 
acestea, în ce privește ortografia: «De vom bâga de seamâ, vedemu 
quâ in naturâ se afflâ numai fiince şi qualitâţi». 

Îndată începură modelele de stil. Un prestidigitator italian din felul 
acelora cari fac să germineze seminţele, să crească plantele și să dea 
şi flori, în cîteva secunde, Rodolfo, venise la Bucureşti şi, încîntat de 
prestidigitaţia lui—fiind el însuși, în alt domeniu, cam plecat spre 
aceasta—și bucuros că află încă un Italian—altul, Luigi Gianelloni, 
un imigrat de prin 1820, «capul pensionatului de copii din ma- 
halaua Batiștei», începuse un curs de italiană pentru adulţi —, 
Eliad îi închinase o poesie în cea mai înnaltă limbă neînţeleasă. Un 
cetitor de bun simţ, care iscăleşte cu iniţiale, face întrebările cu- 
venite cu privire la unele cuvinte şi pasagii din cale afară de 
obscure. Şi iată că, pentru a apăra o causă nedreaptă, a limbii 
făurite şi imposibile, din care eraă să rămîie limbii fireştă şi tai- 
nice doar cîteva neologisme folositoare, Eliad scrie pagini de po- 
lemică care sint printre cele mai bune, ca măiestrie şi dibace în- 
cunjurare a greutăților, din cîte se află în literatura noastră în- 
treagă (1843). 

El iea la vale pe anonim, în care vede, și cu dreptate, nu pe un 
bătrîn ce nu înţelege în adevăr această limbă nobilă pe care crea- 
torul ei o asămăna cu noua limbă literară a Grecilor moderni, ci 

un tînăr din cei cu educaţie europeană, «domnișorii ce mi-ai în- 
văţat cîteva franţuzeşti şi cari-ţi merg la bal mascat». Vechea 
tradiţie a scrisului trebuie sfărîmată, ca nefiind alta decît «bătrina 
robie a neştiinţei». Nu e o limbă «<romăneasca dumnealor», ci 
o «glosă» sati «amestecătură de vorbe slavone, fanariote, turcoaice, 
unguroaice şi însuşi ţigance pe lîngă corpul cel mare, nobil şi 
frumos al romanei», e «limba dulapului de la Cișmegiii şi din Broş- 
teni», pe care o scrii doar nişte «măscăritori». A îmbogăţi, cum 
vreaii eï, oportunist şi parţial, inseamnă doar «să se poleiască un 
fier, dar să nu puie nimeni mîna pe el să-l curețe de rugină». 
Viitorul e al limbii ceieilalte, chiar dacă ar cuprinde exageraţii, 
căci are şi el, ca oricine, «nişte gusturi, niște capricii ale lui». 

Lumea, mai ales a finerilor dela «Societatea literară», oameni 
cu idei maï sănătoase despre ce poate fi și ce-şi poate îngădui, 
ca rectificare şi înnoire, o limbă literară, nu voiă să știe însă, 
fiind și în curent cu limpedele scris firesc al Moldovenilor, de 
graiul poetic şi ales al italo-romăneştii lui Eliade. Acesta, pe de 
altă parte, nu era om care să se plece uşor înnaintea unor duşmani 
pe cari-i despreţuia. El urmâ și mai departe, din ce în ce mai 
hotărît, mai fanatic, în rătăcirile sale. La urmă, introduse în «Cu- 
rierul» şi literele latine, cu ortografia sa specială. 

În ciuda acelor, pe cari el, «radicalul» în materie de înnoiră, 
îi numeşte «regalişti» și «juste-milieu», asămănînd pe aceştia din 
urmă cu argintarii cari amestecă aramă în metalul preţios!, iar 
pe ceilalţi numindu-i cu mînie «ruginiști», Eliad nu renunţă la 
o limbă în care singură crede că se pot scrie, şi nu în jargonul 
cel prost, <bădărănist», capodopere, ci-i adauge acum, la începutul 
periodului V, şi alt element de înnoire, al literelor. Consultă în 
această din urmă privinţă naţia, cerînd să spuie dacă voieşte să 
capete «ale sale» şi, declară că numai 29 din cei 150—200 de abonaţi 
ceruseră păstrarea slovelor?, şi că, în acelaşi timp, numai de dragul 
literelor numărul cetitorilor se îndoi și se întrei. 


Ortografia latină a lui Eliad în 1844 nu mai e cea de odinioară 


1 Art, Literaţii români, în Periodul IV. 

2 «Curierul de ambe-sexe» în cele patru ale sale perioade, nu avea mai 
mult decit dela 150 pînă la 200 prenumeranţi, cel mult, şi nicio foaie publică 
din ambele Principate nu poate compta pe mai mulţi abonați, de se va lăsa 
numai pe o simplă înştiinţare, fără o mijlocire de îndemn a doritorilor.» 

ci nna care, dacă se lasă la o parte întrebuinţarea formei italia- 
nisante qu pentru € sai č la pronnmele relative și interogative, e şi 
ortografia pe care o întrebuinţăm astăzi. 

Principiul îl expune el foarte enprinzător în aceste rîndnri: 
«Toată ortografia noastră se întemeiază mai vîrtos pe envîntul ca 
vorbele romăneşti să-și păstreze fisionomia lor romînă, să nn-şi 
schimbe adecă niciodată literele cn care sînt scrise, afară de fi- 
nale». Iar ca precepte el dă nrmătoarele trei: «vocalele deschise 
se vor scrie simple sañ cnrate: &, e, î, 0, 4, cele închise se vor 
scrie cn semnul ~: ă, &, î, 6, î; cele nasale se vor însemna cn 
accentnl ^: â, ê î, 6, û». Afară de aceste norme se rețin din 
sistemele precedente, proprii sañ străine : é, ó, pentrn ea şi oa; ch, 
altă formă italianisantă, pentrn k, sc pentru şt, înnainte de e sai 
i, şi, în sfîrșit: ¢ şi ș. Cn cei 1300 de abonați ai săi, Eliad nă- 
dăjduia să meargă încă multă vreme înnainte. 


El însnşi mărtnriseşte însă într'o notă la a dona ediţie, din anii 
"60, a «Cnriernlui de ambe sexe», că cetitorii îl părăsiră atunci, şi 
că doar ciţiva prieteni şi aderenţi olteni îi păstrară credinţa, ajn- 
tîndn-l a-şi scoate mai departe revista, în care tipărise prelncrări 
de-ale sale despre filosofie, nnele localisate ca «O prenmblare pe 
dealul Mitropoliei», altele tradnse de-a dreptnl, de începători,— Eliad 
însnşi dă însă ceva din «Les Martyrs»,—meniţi să nn-şi poată cîştiga 
un nnme, I. P. Brezoiann, I. Negulici, C. Petrovici şi alţii, extrase 
din descrierile sañ scrisorile de călătorie ale lui Lagarde şi prin- 
cipelui de Ligne, biografii de poeţi clasici sai moderni, pagini din 
Guizot (cn biografia acestnia), şi chiar încercări morale dnpă cărti- 
cele francese, de elevul I. Zottn II2. 


1 Acum «Curierul» trebuia să iasă, nu la două saptămîni o coală, ci în broşuri 
de două coli pe fiecare lună. 

2 Mărturisirile de înfrîngere ale luy Eliad, într'o notă a «Periodului IV», 
pp. 103—9: «Cînd o societate numită literară, compusă din adversarii mie! 
cei de astăzi, se institui spre a mă combate şi a susţine slavonismul, cînd 
mi se ardicară toate resursele ce ţineaii de azi pînă mîne aşezămîntul mieii 
tipografic... Pe cînd însă zisa de sine inteligenţă din Capitală striga «vic- 
torie», Oltenia toată, ca romină mai pură, alergă în ajutorul mieu şi îmt sus- 
ţinu laborile pînă la 1848». 

II. «ASOCIAȚIA LITERARĂ» A <TINERILOR». 


În acest timp însă, Rosetti se unise cu Germanul Winterhalder, 
şi el unul din «inteligenţă» şi care putea scrie chiar versuri ro- 
măneşti, de un gen mai ușor, și începea o tipografie, mai bună, 
mai modernă decît „a lui Eliad, tipografie care servi scopurile «so- 
cietăţii literare». 


Această societate saii «Asociaţie» fu întemeiată în 1845, pentru 
a tipări lucrări alese, originale saii traduceri, fără deosebire. Era 
alcătuită din bătrînul poet Văcărescu, din C. Gh. Filipescu, Ştefan 
Golescu, Ioan Voinescu II şi Grigore Alexandrescu. Doi ani ea nu 
tipări, cu toate că primise multe daruri, decît o singură carte de 
şcoală, dar, în 1847, societatea dădu de veste că va publică măcar 
opt volume pe anl. 

«Asociația literară» încercă să dea, în Februar 18472, gio nouă 
revistă a tinerilor, pe care mai avurăm prilej a o pomeni, «Al- 
bumul ştiinţific şi literar», care apăru în două Dumineci conse- 
cutive —n-l 2 și cu un suplement, — avînd articole de Ion Ghica, 
de Gr. Alexandrescu, de Alecsandri, de juristul C. N. Brăiloii — 
care era și redactorul «răspunzător», şi cronică despre viaţa socială 
din Bucureşti, al căror scriitor pare a fi fost Rosetti. Dorind a 
trezi din nou gustul de cetire prin bucăţi originale, «articole de 
ştiinţă folositoare» şi «bune traducţii», întreprinderea cea nouă se 
răzima, nu numai pe colaboraţia «tinerilor Romîni din amîndouă 
ţerile», ci şi pe bunăvoința unui «Guvern luminat şi înţelept»; 
aceasta însă, probabil din causa «varietăţilor politice» anunţate, opri 
publicația 3. 


Făgăduiala de editură însă nu fu uitată. Ioan Voinescu II dă 
o «Istorie sfîntă», tradusă de el chiar, și preface în romănește «Ta- 
belele istorice», pentru învățămîntul după noul program, ale lui 
"Weber. Se tipăresc apoi «Datoriile omului», traduse de necunoscutul 


1 Înştiinţarea şi în «Albina» din Iaşi, 1847, p. 60. 

2 NL I e din 9 ale lunii. 

3 Îndrumat de o notiţă a lut Eminescu la exemplarul din «Propăşirea» 
pe care-l posedă Biblioteca Universităţi! din Iaşi, am găsit cele doua numere 
ale «Albumulut> legate la sfîrşitul foi! luy Bariț din 1847, în exemplarul a- 
celeiaşi biblioteci. 

Matsukopulo, alte cărţi de şcoală, precum «Les rudiments de lhis- 
toire à usage de la jeunesse moldo-valaque», «Grammaire rou- 
maine à lusage des Français», «Principurile generale de musică 
europenească modernă» de I. Wachmann, traduceri de teatru, u- 
nele destul de vechi: Meropa lui Alexandrescu, Vina, de Adolph 
Mullner, tradusă de asociatul german al luï Rosetti, Winterhalder, 
«Don Ranudo de Colibrados», de Kotzebue, traducere de A. Rasti, 
«Filip» şi «Orest» de Alfieri, de mult traduse de Simion Marco- 
vici, «Napoleon la Schönbrunn şi Sf. Elena» de I. Văcărescu, 
Soareaua la mahala, a lui Caragiale, romane şi povestiri în tra- 
ducere de P. Teulescu (Indiana de George Sand), N. D. Racoviţă, 
I. Voinescu II (Marcel şi Corina), şi cadetul Gr. Lipoianu («Din 
criminile celebre»), o carte de istorie fantastică și caraghioasă de 
auto-didact cam smintit: «Dovezi literare pentru Ţara-Romănească 
şi Moldova, că nu s'aă numit Dacia şi limba noastră n'a avut niciun 
amestec cu latina», a inginerului A. Popovici, recomandat pe vre- 
muri, călduros, de însuşi Kogălniceanu; poesiile lui Văcărescu şi 
ale lui Bolintineanu și, pe lîngă «Florica» lui Aricescu, începutul 
literar al unui alt poet noi, despre care nu e locul a se vorbi aici, 
Gh. A. Baronzi («Romana, trilogie epică»). 


Tot acestei iniţiative i se datoresc şi cele dintiiă lucrări lito- 
grafice ieşite la Bucureşti, după exemplul dat de Asachi cu lito- 
grafiile lui ; chipurile Domnului şi Mitropolitului, pe lingă un 
calendariă de părete. Pictorul pe care-l dă Ţara-Romănească pe 
acel timp, Cimpulungeanul Negulici, pe care-l cînta şi Aricescu, 
alt Cîmpulungean, în pretenţioasele-i improvisaţii de şcolar, se 
afla pe vremea aceia într'o călătorie prin Orient !. 


Urmînd exemplul lui Kogălniceanu, Rosetti începe şi publicarea, 
unor calendare cu o materie literară aleasă. Cel pentru 1848 cu- 
prinde schiţa ironică «Un bilion», de care va fi vorba mai tîr- 
zii, apoi note despre Radu-Vodă Şerban, biruitorul Ungurilor. 
Calendarul pe 1847, pe care nu l-am aflat, vorbia în acelaşi stil 
despre Mihai Viteazul, dădea, versuri asupra ţigaretei, şi splendida 
poesie a lui Rosetti «La o zi înnourată», de care va fi vorba în 


1 Curierul de ambe-seze, Periodul III. 

paginile consacrate acestui noii poet al romantismului sceptic şi 
al revoluţiei fanatice. 


Pe cînd se manifestaii astfel tinerii pe cari Eliad era să-i des- 
crie mai tîrziă, după ciocnirea pe care o avu cu dînşii în domeniul 
politic, în cursul revoluţiei din 1848, cu cele mai urite colori, ca 
«declamatori aroganță», «repeţitoră îngîmfaţi de idei confuse, cerşetori 
de posturi, turburători de meserie», «turburători patentaţi», «ciocoi 
noi», iar, în literatură, ca «profanatori și parodiatori ai lui La- 
mennais în versuri şchioape şi hodorogite» — alusie mai ales la 
Boliac', Eliad urmă şi mai departe cu propaganda pentru limba 
literară nobilă, despre care zicea că încă «din copilărie a fost 
idealul săi 2». 


III. PoLeMICA LUI ELIAD PENTRU LIMBA CEA NOUĂ. 


În articolul «Citeva chestiuni», Eliad, urmînd desfăşurarea, idei- 
lor sale, ajungea la părerea că Dacii vorbiaii aceeaşi limbă cu 
şi mai vechii Pelasgi și apoi se pierdea în tot felul de visuri fi- 
lologice ca acela că la obirşia oricărui cuvînt e onomatopeia, — 
precum despre apă: «arunce cineva un om golîn apă şi va ve- 
dea că exclamă ah hal». 

Apoi, tocmai în 1847, el tipăreşte un «Vocabulariii de vorbe 
străine în limba romînă, adecă slavone, ungureşti, turceşti, nem- 
teşti, greceşti, ete.», vocabulariă care nu e decit un mijloc de a 
lua în bătaie de joc comoara de obiîrşie felurită pe care neamul 
nostru o adunase'n limba sa, de-a lungul veacurilor. «Limba noas- 
tră», scrie el, cîşi are averile materne, şi o fac necurată numai 
“zeşmintele străine, nişte petice ce o fac ridicolă»?. Cuvintele străine 
n'aii de ce să mai fie îngăduite, ele care sînt numai «suvenire ale 
unei epoce de plins şi de rușine», «pecetea sclăviei pe frunţile 
nvastre»?. Naţia e curată, curată să-i fie şi limba, iar «străinii, 
nică vorbele lor să nu fie în capul bucatelor»?. Sintem curaţi, 


1 Curierul de ambe sexe, Periodul- III, ed. a 2-a, p. 319, p. 320, nota 1 
p. 321. 

2 Periodul IV, ed. a 2-a, p. 100. 

3 P. xn. 

4 P. xxx. 

5 P. 43. 

afirmă el mai sus, «pe cît pot rămînea naţiile de curate, curaţă cu 
numele, că nu şi l-ai schimbat, curaţi cu datinele, că nu şi le-ai 
schimbat, curaţi cu guvernul și cu ţara, că şi le-ai numit totdea- 
una romănești... La noi n'a fost aşa, talmeş-balmeş, ce e al tăii 
a] miei şi ce e al mieă al tăŭ» 1. 

De sigur, frumoase, prea frumoase idei, care se exprimă în 
această legătură pentru întăiași dată, apăsîndu-se cu atita energie 
asupra faptului că niciodată caracterul esenţial romănesc al acestor 
teri n'a fost schimbat, de străinul cuceritor saă de cel pripășit cu 
viclenie. Dar Eliad, lipsit cu totul de simţul istorie şi de o înţe- 
legere a logicei lucrurilor, care nu duce totdeauna la aceleași re- 
sultate ca logica lui de matematic şi filosof al veacului al XVIII-lea, 
nu prinde două lucruri, de cea mai mare însemnătate pentru o 
dreaptă judecată: anume că un neam nu-și poate înlătura ele- 
mentele străine din limbă, cum nu poate să înlăture pe cele străine 
care aŭ intrat în alcătuirea făpturii sale fisice și, al doilea, că vor- 
bele străine, construcţiile străine, mult mai puţine, n'aii fost păs- 
trate în graiul tuturora fără a fi adaptate sufletește la neamul 
nostru, fără a fi supuse unei asimilără de formă, care le face să 
poată avea rolul lor în marea simfonie, complicată şi fină, a unei 
limbi vorbite de un popor real. Deci, el va striga, forţind vechile 
sale idei de la 1830*: «Romini, luaţi-vă înnapoi literele și vorbele 
voastre» și va arăta ca izvor al înnoirii limba italiană: «Am 
alergat acolo de unde este numele și carnea şi sîngele şi pieptul, 
și însuşi laptele ce l-am supt». 


Pentru a-l încredința că mare dreptate, nu ajungea, pe lingă 
sentimentul general al tuturor oamenilor culţi din Romănia în 
epoca aceasta, nică părerea străinilor competenţi, ca acel învăţat; 
filolog grec, profesor la Colegiul Sf. Sava, Grigore Papadopulo, 
care tipăreşte în revista lui Eliad, «periodul» al V-lea, prefața 
dicţionariului romîno-elin pe care-l lucrase în parte, după cererea, 





1 P. 38. 

2 Şi totuşi odată pînă şi el fusese silit a face această mărturisire: <Orice 
vom face, limba nu poate scăpa de tot de a nu avea semnele istorice ce în- 
vederează revoluţiunile prin care a trecut ca să devie o limbă cultă». 

8 P. xxx. 

Guvernului 1. După ce înşiră lucrările lexicografice de pînă la el, 
în Principate: «dicsionărelul» lui Vaillant, tablele de cuvinte din 
«Dascălul pentru limba franţuzească» al lui I. Gherasim Gorjanul 
(1832), dicţionariul frances al «societăţii de literați» din 1840-1, 
dicționarele latino-romine al lui Rischel din Iaşi şi Laurian —acesta 
din urmă încă în manuscript —, dicionariul lui Iordachi Golescu, 
care nu s'a publicat?, Papadopulo îşi destăşură planul, cu unele 
inovaţii îndrăzneţe, ca aceia a unei «oarecare sisteme cronologice 
la istoria vorbelor romăneştă» şi unele curiosităţi, ca aceia a cău- 
tării prin limbile asiatice studiate de Klaproth şi Adelung a eti- 
mologiei cuvintelor romăneştă; dar află ortografia lui Laurian «mai 
grea decît a lui Maior şi Alexie», declară, într'o cercetare critică 
luminoasă, că latinisările din «dicţionariul dela Buda» îi trezesc 
zimbetul, şi nu spune un singur cuvînt de limba reformată a lui 
Eliad. Acesta, de alminteri, siit poate şi de unii cetitoră, între- 
rupse publicarea prefeţii lui Papadopulos, — acesta se întoarse în 
ţara pe care o părăsise în 1843, mergînd în Apus, la 1856 şi depuse 
manuscriptul fragmentar în Biblioteca Colegiului Sf. Sava,—şi luă 
apărarea sistemului şcolii ardelene, de care se apropia şi el, ca noii 
făuritor de limbă purificată şi reglementată 4. 


IV. ELIAD oa POET. «Mmana». 


Şi totuși, cînd întrebuința graiul poporului pentru a cuprinde 
datinele, credinţele, viaţa şi sufletul lui, ce minunat se înfățișa 
pănă şi scrisul poetic al acestui om, netăgăduit superior, ca în 
vestita baladă, «Zburătorul», avînd acelaşi subiect ca a lui Alec- 
sandri, maï tărziă —, «Zburătorul», operă clasică, singura poesie 
egală şi definitivă a lui Eliade, pe care o publică în «Curierul»: 


Vezi, mamă, ce mă doare, că pieptul mi se bate, 
Mulţimi de vineţele pe sin mi se: ivesc. 


1 «Conlucram atunci cu alţi trei întru redacţia unui dicţionar clasic, pentru 
tinerii greci.» L-a îndemnat M. Ghica, de la care capătă informaţii şi fägă- 
duiala tiparului pe sama Statului. 

2 Îl judecă astfel: «Îl vezi ma! pretutindeni sigur şi nebănuitor, parcă 
le-ar şti toate». 

3 «D. Gh. Golescu se zice că a compus un foarte întins dicţionar romănesc ; 


dea Domnul să-l publice în curînd !»; p. 51. 
4 Periodul V. De Gr. Papadopulo se află şi nişte note despre «Istoria Zi- 


cerilor» în «Curierul romănesc» pe 1840, p. 73 şi urm. 
5 În «Curierul romănesc» pe 1844, p 38 şi urm. 

Un foc s'aprinde'n mine, arsuri mă. ieaii la spate, 
Îmi ard buzele, mamă, obraji-mi se pălesc. 

În braţe n'am nimică şi parcă am ceva, 

În arşiţa căldurii, cînd vîntuleţ adie, 

Cînd pleopul a sa frunză o tremură uşor, 

Şin tot crîngul o şoaptă sardică şi-l îmbie, 

Eù parcă-mi auz scrisul pe sus, cu vîntu'n zbor... 

Eliad tradusese în limba cealaltă din Psalmi, din opera lui Dante, 
din Gerusalemme liberata a lui Tasso ; în ea cîntase laudele lui 
Vodă Bibescu, de care se vede că nu se putea apropia cineva cu 
mai puţină solemnitate. Firește că acelaşi graiŭ nobil trebuia 
ales pentru o poemă epică, şi Eliad, care rivnia la gloria unui 
Tasso el însuşi, voiă să întemeieze epica romănească. Şi, în acel 
timp cînd Bălcescu coborise chipul marelui Voevod Mihai în 
mintea tuturor contemporanilor, cînd Domnul însuși, mergînd la 
mausoleul de la Dealu în pelerinagiă patriotic, îşi punea pe cap 
căciula vechiului războinic și arunca pe umerii săi dulama blă- 
nită a veacului al XVI-lea, ce eroi putea să aleagă omul care 
se privia şi ca poetul cel mai mare al neamului să, decit pe 
Mihai Viteazul însuşi? 

Întrun cînt Wintăiă, apar numai figurile care în anticitate împo- 
dobiaii eposul grec saă latin, şi poetul se înnalţă în lumi de abstrac- 
ţie unde se simte şi data aceasta, foarte răi, veizbutind să facă 
altceva decit să lege stîngaciă noţiuni transcendentale ca acelea 
ce însufleţiai eîntecul puternic al marelui Hugo. E un galimatias 
foarte pretenţios, un adevărat exemplu de sublimitate falşă. În al 
doilea cînt, apar boierii, vorbind, între ei şi cu Mitropolitul Efti- 
mie, de suferinţele ter şi de singurul mijloc care le-ar putea 
înlătura: răscoala. În Domnul abia venit în Scaun nu se încred, 
dar inima lui e cu dinşii şi, după lovitura de teatru a ivirii lui 
neașteptate, iată-l la un loc cu tinerii şi bătrînii din boierimea ţerii 
sale, făcînd jurămîntul luptei fără preget şi credinţei nezpuduite. 

De obicei limba e cea falșificată, în cuvinte, ca şi în rîn- 
duiala lor, cu adiectivele de paradă, cu epitetele ornante, care în- 
tunecă înţelesul noţiunilor aruncîndu-se asupra substantivelor. Ca 
un ecoii slab din preludiul la poema lui Tasso, auzim: 

Cint armele romîne şi căpitanul mare 
Ce 'nvinseră păgini! şi liberară ţara. 

E vorba de «Principul şi Finitul» lucrurilor lumii, de «Eternul 

pră-potente» care e Dumnezei, de «carpateul creştet», de «svolul» 

care e zborul, de «custodul dormind în a sa lance», de «clunţul 
zornet zăbalelor spumate», de «savii appendute», de «gîmfări bizan- 
tine». Dar acest om era prea vioiŭ şi pătimaș, prea legat de felul 
de a se exprima al poporului, din care se ridicase şi în mijlocul 
căruia trăise, avînd însuşi sufletul lui, pentru a se ţinea veşnic în 
aceste regiuni de măreție teatrală. Va fi, neapărat, tîrît către rea- 
litate şi chiar vulgaritate, care-i vor învia însă stilul. Așa, cînd e 
vorba de Turcii din acel timp, pe care el nu-l prea cunoaşte însă, 
aşezînd lîngă Mihai, lîngă Eftimie Mitropolitul, lîngă Banul Manta 
şi lîngă Buzeşti, personagii de închipuire răii nemerite, ca Vite- 
jescul Aga, Luca Lupul, Radul Bărcănescul: 


Turcii de-acum sînt loaze, borfaşi, suferiţi trintori, 
Pungaşi, cu punga seucă... 


Între dînșii el deosebeşte pe Ienicerii cămătari din vremea lui 
Alezandru-cel-Răii : 
Acei ce 'mprumutară pe hoţul de Lisandru 
Să-şi cumpere o ţară ca să o poată vinde 
Şi spre a-şi lua iar banii, luară cu grămada 
Veniturile ţeri), cu oameni împreună. 


Sai aiurea, în cursul aceluiaşi dialog al conspiratorilor: 


.. Aicea, e marghiolie mare, 

Că e hiclean păgiînul şi nu ştie de lege, 
cînd iea 

La astfel de 'mprumute o camătă prea mare. 


Sfetnicii îşi zic între sine «badeo», «tătuţă», «tize», cei fudui 
ge califică de: «capete ţuţuiate» şi cîte alte cuvinte culese, ar îi 
zis Eliad cel cu teoriile, de la «dulap» saŭ din graiul «măscă- 
ricilor». 

Alte ori scrisul, schilodit în pompa falsă a descrierilor saŭ ex- 
cursurilor filosofice, capătă natural şi coloare cînd vorbirea vre 
unuia din tovarăşii «eroului» are de scop a manifesta sentimen- 
tele politice ale autorului, mai ales prin acele alusii usturătoare 
în care e meșter. 

Iată pentru boierii ce fac intrigi cu Muscalii: 


Acum ît vezi c'aleargă după graţii străine, 

Să-şi împletească coada cu banda baronală, 

Şi cruci să mi-şi atîrne pe-un piept făr'de virtute, 
Să iasă de vinzare ca marfa necătată, 

Pe cînd : 


Boier e meserie de apărarea ţerii, 
Iar nu nobilitate, căci nobil tot Romînul 
A fost întotdeauna, ca cetățean de Roma! 


Domnul îşi are partea sa, cînd se vorbește de felul cum se ca- 
pătă stăpînirea și de schimbarea totală pe care ea o aduce în firea 
omului celui mai bun, de altfel: 

„til că 'n timpii noştri Domnia mo iea nimeni 
, Cu degetul în gură. 
Şi: 
E bun biet tot Rominul, 
Ci intră dracu'ntr'însul cum s'a văzut călare, 
Cu buzduganu'p mînă... 


Pentru protectoratul rusesc, pe care, de la o vreme încoace, ca 
prieten al lui Cîmpineanu — și pentru alte motive mai grele de 
lămurit — îl urăşte: 

Nu vă 'ncurcaţă cu şoangheri şi cu Puteri de astea... 


„„Protecţii de-al de astea 
La nepoţeii noştri or să li dea prin piele, 


căci cîte un prieten de felul acesta 


„.C'o mînă lungă, lungă, 
Supt mască de credinţă contrate se preface, 


pentru a-şi servi interesele egoiste și exclusive. 
Deci e mai bun regimul de suzeranitate turcească: 


„„Despotul de-altă lege, 
Cu nu prea ştie multe, încai te 'nvaţă minte 
Să poţi fi om odată. Să ştiţi că Turcul scade, 
Căci legea îi e oarbă şi-atunci creştinul, neted, 
Îşi iea cele pierdute 


precum va face— scena e în 1594 — Grecul, scăpat prin stăpînirea 
turcească de «titluri bizantine» : 


„«Şi nu-i rămase rele, 
Deciît căzute templuri şi-aducere aminte 
De glorie străbună servată (stc) într'o limbă 
Curată şi divină ; şi suveniri c'acelea 
Reîntregesc popoare... 


Prin astfel de versuri Eliad, nul ca poet liric, foarte hazliă ca 
fabulist, dovedeşte că ar fi fost în stare a da o frumoasă poemă 

epică, plină de scene reuşite și de dialoguri scînteietoare de idei 
şi avînd în formă blajinătatea. cuminte, adînc străbătătoare a nea- 
mului. 

Şi e un merit pentru dînsul şi acela că a încercat,—el cel d'in- 
tăiă, căci, în « Aprodul Purice», Negruţ versificase numai cronica,— 
genul epic după marile modèle pure din Italia. 


Nică spiritul lui de întreprindere culturală nu slăbise. Încă din 
1843, el făcea publicului un apel pentru tipărirea, cu capitalul 
resultat din acţiuni de cîte zece galbeni, a unei serii de tradu- 
ceri din cei mai buni scriitori, vechi și noi, aï lumii, şi cu acest 
prilej el declara că are «operele lui Bulwer mai gata»1. Se gîndi 
în 1846 a da o «Bibliotecă Universală», în care să se întilnească 
traducerile din «Curierul» și altele, anume făcute pentru această 
colecţie. Pentru douăzeci de «împărăteşti pe an», eraŭ să se ca- 
pete subscriitori din «Romănia toată» -- cărora el li cerşia, li 
«mendică», «luminarea şi mîntuirea naţiei», vrînd să-i deie încre- 
dere în sine şi stima de sine —, 21 de volume de cîte 25—30 de 
coli. Se alcătui şi o comisiune de traducători: Aristia va da pe 
Homer, Eliad însuşi pe Guizot, Herodot, Dante și ceva din 
George Sand; Negulici va traduce «Martirii», iar Nenovici pe 
Xenofonte. Subscrierile fură bogate. Se şi aduseră pentru aceasta 


a 


prese speciale în 18472, și lucrul începu. 


Supt înrîurirea, revistei lui Eliad, ai cărei traducători sînt şi I. 
P. Brezoianu şi alţii, pomeniţi mai sus, se începe și o versiune din 
«Don Quixote». Cu ajutorul unor librării nouă începuse, de al- 
minterea, în Bucureşti o nouă serie de traduceri, care se deo- 
sebeşte de cea din 1830, poate printr'o limbă une ori superioară, 
dar şi printr'o mai mare nesiguranţă în alegere. Astfel apare în 
romăneşte la 1846 Corricolo de Dumas, de fapt însă, una din cele 
maï bune schiţe ale acestuia; în 1847, Speronare, de acelaşi 
scriitor. Peste un an, D. Moşoiii dă un volum întreg de traduceri 
din George Sand. Alte traduceri de romane francese aŭ fost citate 
mai sus. Adăogăm că tînărul boier N. Racoviţă n'a tradus nuńaï 


1 Curierul Romănesc pe 1843, pp. 13—4. 

2 Cumpărături ale lui Eliad în Ardeal la începutul lui 1845, în «Foaia 
pentru minte» din acest timp.—V. şi «Curierul romănesc» pe 1846, pp. 100, 
109 şi urm, 


168 ISTORIA LITERATURII ROMĂNEŞTI 





«Carol al XII-lea» al lui Voltaire, dar şi Claude Stoc. Pitarul S. 
Andronic, redactorul «Buletinului oficial», dă o traducere a nu- 
velei <Radu de la Afumaţi», scrisă de un Frances aşezat la noi, 
Buvelot. «Demoasela Alecsandrina Magheru» traduce, cu lauda lui 
Eliad, Bélisaire al lui Marmontel, dedicîndu-l lui Vodă Bibescu 1. 
Negulici dă «Scrisorile către Sofia» ale lui Aimé Martin, apoi 
«Zestrea Lizetei», «Clotilda și Edmond sau ludita francesă», pre- 
gătindu-și astfel stilul pentru a fi, din Octombre 1845 pînă în De- 
cembre 1846, cînd se întrerupse apariţia foii, pe cîtăva vreme, 
redactorul exclusiv şi singur responsabil al «Curierului», din care 
făcu, precum vom vedea, locul de adunare al unor tineri cari 
n'aveai mai mult talent decit dînsul dar hrăniaii o ambiţie mai 
mare. Eliad traduse fabule din Viennet, în aşa chip încît fac im- 
presia unor puternice și spirituale lucrări originale?. Şt. Stoica, în 
sfîrșit, tradusese de mult Cea din urmă zi a unui osîndit la moarte 
de Hugo, pe care Eliad o anunţă, arătînd că prin democraţie și 
prin întrebuinţarea limbii poporului în biserică am întrecut mora- 
liceşte pe Apuseni, a căror civilisaţie «să li fie de cap» 8. 
Inspirația lui Eliad e, de sigur, și la basa acelei bune «Colecţii 
de nuvele», care se publică în București la 1847. Sînt în această 
elegantă carte nuvele din literatura francesă contemporană, de 
George Sand, ce era pe atunci la apogeul gloriei sale, şi de alţii, 
mai puţin vrednici de a fi traduşi; ca traducători figurează Bă- 
lăcescu însuși, P. 'Teulescu, pe care l-am mâi întîlnit, M. Cos- 
tiescu și D. Moşoii. De alminterea, însuși «Curierul de ambe 
sexe» era mai mult o culegere de nuvele traduse din franţuzește. 


În alt capitol va fi vorba în legătură cu ivirea și formarea ti- 
nerilor, de rostul literar al foii politice a lui Eliad, «Curierul ro- 
mănesc», care întrece ca noutate, vioiciune și sănătate de cele mai 
multe oră publicaţia literară «Curierul de ambe sexe». 


V. IANCU VĂCĂRESCU ȘI OPERELE LUI COMPLETE. 


De la unul tot aşa de vechii ca și Eliad sosise ọ poe- 
sie la «Propăşirea» ieșeană, dela acum maturul Iancu Văcă- 


1 V. şi «Curierul romănese» pe 1844, pp. 185, 225 şi urm. 
2 «Curierul romănesc> pe 1846, p. 5T şi urm. 
3 «Curierul romănesc» pe 1840, pp. 112—4. 

rescul, care, în La Elisa?, cînta pe fiica, de curînd stinsă, a lui 
C. Bălăceanu astfel, cu oarecare înnălţime lirică și cu multe gre- 
şeli de limbă : 

Seraf eşti: cîntă; no mai jeliţi... 

Auz pe îngeri se-înirebînd... 

Văcărescu, de alminteri, îşi mîntuise acum cn desăvîrşire ca- 
riera, vioaie doar în cei d'intîiă ani aï tinereţei. Ofiţerul Voinescu 
II, în numele Asociaţiei literare, însufleţit apoi, el personal, de o 
recunoaştere sinceră a meritelor acestui înnaintaş, şi poate încă 
doritor de a face o faptă plăcută lui Vodă Bibescu, a cărui soţie, 
smulsă de la cel d'intăiă bărbat, după o lungă iubire, cunoscută 
tuturora. era vara lui Iancu, — avea să dea în curînd operele com- 
plete ale acestuia, adăugind la ele, fără a semnala prin nimic de- 
osebirea, versuri de-ale Văcăreştilor mai vechi $. 

Întîlnim în acest volum, de o execuţie în adevăr princiară, bu- 
căţile cunoscute, schimbate numai arare oră şi în puţine locuri, — 
astfel Primăvara Amorului are aici ca întăiă titlu: «O zi şi o 
noapte de primăvară la Văcăreşti». 

Se vede apoi, întrun şir de poesii, tendinţa ambițioasă de a 
sui coasta, grea pentru picioare aşa de slabe sai obosite, care 
duce către marile adevăruri abstracte, sai de a descoperi o taină 
poetică superioară, de care se pot apropia numai cei în adevăr 
chemaţi şi închinaţi numai poesiei. În silinţele sale, nepotrivite cu 
vîrsta ce avea şi felul săi de traii, care-l îmbătrînise înnainte de 
vrem6, el uită limba şi trezeşte zîmbetul, — ori de înfățișează astfel 
un tabloii de noapte cu lumină de lună: 


Lin revărsa luceala 
Argintului Selena 
Pe creştetul al stîncil. 


1 Mama poetului se stinge numai în acest an, şi atunci scrie fiul săi bu- 
cata, de tînguire apocaliptică din care sai citat cîteva rînduri, ca probă de 
răi gust şi de stil răă, în vol. I. V. «Curierul romănesc», pe 1843, la nl 3. De 
aici aflăm că sora poetului, Maria Bulăceanu, «a fost cea d'intăiii, dar, istori- 
ceşte vorbind, cea d'intăiii, în Ţara-Romănească, care şi-a dat copilaşii a 
învăţa limba patriei mai întăiii şi prmtr'însa a întra în altele». Cf. «Curierul 
romănesc> pe 1844, adaos la n-l 47 şi n-l 139. Pomenirea mamei lut Văcărescu 
o face Eliad însuşi în cuvinte frumoase: ar fi o bună bucată de Carte de 
cetire. 

2 P. 200. 

8 Colecţie din poesiile d-lui Marelui-Logofăt I. Văcărescu, tipărite cu 
fondurile Asociaţiei Literare ; 1848. 

ori în alte două locuri, tot aşa de puţin fericite: 


A tuciului mugire 


Răsbombăie cu pompă 


Cîţi lăcuiesc în poala 
P'acest, d'acela munte. 


Cum se vede, căpetenia de odinioară a poesiei romăneşti, acel 
spre care se îndreptaseră toate speranţele, învățase, învățase mult: 
de la Eliad în ultima lui fasă de reformator italianisant al scri- 
sului romănesc, peste care se credea dictator din mila lui Dumnezei. 


Filosofia din bucăţile sale despre Adevăr e bogată în astfel de 
galimatias, al cărui vers chiar e o ciudăţenie compromiţătoare: 


Sai : 


Ori ca imprecaţia: 


Oricînd o va aduce 

Spre folos 

Neîncercaţilor 

Pătimaşt, 

Oameni de toată treapta... 


Din toată partea cap, 
Cap lu! va fi şi coada, 


Mişă, sticloasă, 
Îngheţată, 
Alcătuită 

De ură, trîndăvie, 
Netiitoare. 


Morala n'are o mai mare înnălţime decît în această biiguiulă, 
care strică frumoasa icoană a candelei ce se pierde luminînd: 
Aşa şi omu'n viaţă 
Să arză dator este, 
Slujind pre omenirea 
Ce'n cercu-l stă aproape 
Cu feluri de relaţii 
De ranguri şi diplome 
Şi setea de cordelă. 


«Ceasornicul îndreptat», care şi-a aflat admiratorii, nu cuprinde 


frumuseți mai mari. 


Voinescu se plinge în Prefaţă că poetul săii n'a vrut să aleagă 
mai dese ori subiecte naţionale 7. Spuind aceasta, else gindia la- 


1 «Să regretăm că Musa lui nu sa inspirat mai des de frumoasele sub- 
jecte ale istoriei naţionale»; p. VI. 

direcţia nouă, pe care ọ vom cunoaşte îndată, a talentului lui Gri- 
gore Alexandrescu. Judecînd însă după ce a dat Văcărescu des- 
pre Mihai Viteazul, pe care, cum s'a spus, îl înnălţa Bălcescu, îl 
cînta Eliad și al cărui veşmint îl îmbrăca Vodă cel noŭ, fire 
romantică şi sentimentală, cînd mergea la mănăstirea Dealului 
să-i vadă moaştele, — n'avem a deplinge o pierdere prea mare; 
în adevăr, pentru boierul nostru, meșter în glume cupidonice, 
inspirate de Metastasio, şi capabil doar, în afară de aceasta, să 
trezească cele d'intăiă acorduri slabe într'o liră pe care alţii erai 
să dea armonii superioare, Mihai e doar 


Fiul lui Romul, nepotul lui Marţ). 


Alte ori Văcărescu se coboară 'n actualitate pentru a închina 
versuri proaste marelui virtuoz și improvisator musical Liszt — 
pe care Asachi-l cînta în alte versuri, adevărat măiestre: 

De aï trece'n altă lume ca să'nvit pe Eiăridice, 

De-a! pluti, noù Argonauta, către Colchos fabulos, 

Pe furtun'at înfrîna-o şi pe Tartar aï supune 2. 
sai pentru a face concurență lui Aristia, cîntînd intrarea Doam- 
neï, ruda sa, în Bucureşti, acum Scaunul de stăpînire al soţului ei: 


— Blagoslovită să fii, Marie 8. — 


sai glorificînd din răsputeri pe «Prinţul cel Bun» 4, cu pomenirea, 
«steagului slavi 'n gugiuman», a emîndreï cabaniţe» şi a «auri- 
tului armăsar», vrednic, cum se vede, de «viteazul virtuos» ! 


Nici «canţoneta» romantică, joc melodios de silabe, unire neaș- 
teptată de epitete luminoase, scînteietor joc de idei ușoare, nici 
balada poeţilor celor noi, cu impunătoare nume din legendă, nici 
dulcea cîntare a viersului poporal, — inovaţii ale altora saŭ mo- 
dèle de curînd create'n Apus, nu puteai să lase nesimţitor pe 
Văcărescu. Îşi are, deci, şi el traduceri din «Muta de Portici», 
opera favorită a timpului, «barcarole» cu «gingaşi pescari, vislaşă 
corsari», își are eroi ca Oscar şi Zelina. În alt gen, «Piaza Rea» 
pretinde să întreacă tragica Cloanţă a lui Alecsandri, căci doar şi 
aceasta are în miînile ei zbircite 


1 Pp. 141—8. 
2 Albina pe 1847, p. 18. 
3 P. 147. 


4 Pp. 147—8, 

De sînger bețe, 
f De-alun nuiele. 
şi 
Frige şi fierbe pe trei ulcele. 
Ca şi la Alecsandri, pe care-l cunoaşte deci şi nu vrea să-l lase 
a domni singur, craiŭ tînăr, plin de viitor, şi aici aleargă zinele 
rele, Ielele, dar, în locul graiului limpede, chiar cînd îmbracă tainele 
hide ale superstiţiilor păgîne, răsună silabe capricioase, ca în 
excursiile lui Eliad prin Raii și Iad : 
Hrum, brumb, burumb. 
În zădar vin 
i Baba Neacşa, moş Crăciun, 
cari 
Aşa povestesc şi spun, — 
ei nu ştiii să vorbească cu boierul şi, deci, nici dumnealui nu știe 
ce să ni spuie nouă. Anumite taine nu se mai pot învăţa de lao 
vristă înnainte, mai ales cînd ucenicul e o persoană aşa de si- 
mandicoasă. 


Şi, cînd ai mîntuit de răsfoit :— cine l-ar putea ceti în adevăr? 
— uriaşul volum, plin de copilării, de non-sensuri, de stîngace 
imitații şi de riîvniră zădarnice, te gîndeşti ce bine ar fi făcut Vor- 
nicul Iancu să rămiie în cercul săii de societate, să-şi cînte zinele 
şi stăpînele în cămăruţa umbroasă, plină de mirosul dulceag al 
odogaciului şi, doar, să se zmulgă de la ușoarele versuri ale în- 
chinărilor amoroase pentru a săgeta cu o epigramă ad hominem 
pe un tovarăş, nesuferit, de nume mare şi de boierie, ca în?: 


Vel mincinoase boier prea mare... 


Desigur că pe acest bătrin cu totul sfîrşit n'avea de ce să-l in- 
demne la lucru noii Boliac prin aceste frumoase versuri către 
poetul care-i «crease musa» : 

Etern tot delăsată să stea câtera ta, 
Zefiriy primăverii, a dragostei zimbire, 
Ciîntarea filomelei, a viselor uimire 
Nu va mai imita? 


1 P. 301 şi urm. 


CAP. VI. 


I. Poeţii noi. 





GRIGORE ALEXANDRESCU. 


Pentru întăia oară avem în «Propăşirea» pe Grigore Alexandrescu 
ca prosator. Şi această prosă, asemenea cu a lui Alecsandri-—căci și 
aică sînt amintiri dintr'o călătorie la mănăstiri!,—înseamnă, prin aceia 
ce nu se întîlneşte şi la tînărul poet moldovean, o nouă direcţie 
în sufletul Jarg al creatorului poesiei moderne a Romiînilor. 

Alexandrescu n'are gluma uşoară, ci numai satira ascuţită saŭ 
ironia amară; el nu rîde din toată inima, nici nu zîmbeşte cu ne- 
vinovăţie, nici nu face spirit de salon —ca Alecsandri —, ci are 
numai rîsul batjocuritor saă tragic al celor ce cunosc prea mult 
viaţa. La mănăstiri nu culege, prin urmare, poveşti din trecut şi 
scene ridicule ale presentului, el nu se duce acolo pentru a-și avea 
amintirile personale, ci, cu sufletul străbătut de măreţia priveliştii 
unui trecut ce se păstrează numai în părăsite și şubrede ruine, 
cu ochii de visionar îndreptaţi spre fantasmele ce răsar, cînd aŭ cui 
să se înfăţişeze, din pacea umedă a mormintelor străbune, cu urechea 
gata, să prindă şoaptele ce întovărășesc strecurarea fantastică a eroilor 


1 Mai! avem în Propăşirea, de un scriitor muntean anonim, Cîteva zile pe 
munţă —, p. 269 şi urm., 315 şi urm. Se vorbeşte de petrecerea lui Alexan 
drescu la Floreşti! lui C. Cantacuzino, de Sinaia, deplîngindu-se, fără înţelegere, 
lipsa unut stil romănesc în architectura şi pictura religioasă ale noastre, şi 
se citează versuri, în gen poporal, ale lut Alecsandri. E de Boliac, cum se 
vede din descrierea călătoriei acestuia, prin «("urierul romănesc» pe 1846. 

morţă, — în această disposiţie, cu aceste simţiri merge el la mă- 
năstirile oltene ca un hagiă ce se duce la Ierusalimul patimilor 
şi Învierii Domnului. «Ca operă de arhitectură», scrie el, care 
n'avea pregătirea trebuitoare pentru a înţelege şi acest fel de fru- 
museţă şi armonie, «mănăstirea aceasta (Cozia) nu se deosebește 
întru nimic de cele mai multe». Dar «zgomotul valurilor care udă 
înnaltele ziduri şi se închină în treacăt ţărînei vitejilor», acela 
îl stăpînește, crescut prin închipuire, de la început. 

Nu-i vorbește blînda călugăriţă Teofana, nemîngiiata maică a 
lui Mihai Viteazul, care şi ea zace supt lespezile, de atitea ori 
răscolite şi profanate, ale Coziei, dar Mircea Bătrînul, strămoşul, 
întemeietorul şi apărătorul de ţară, el care fusese pus de Băl- 
cesca în cel d'intîiă rînd printre organisatorii de oştă ai lumii, el 
se trezeşte din mormînt şi stă, vii, — trist, dar plin de măreție, — 
înnaintea unui văzător care-l poate înţelege. «Îndeplinind», scrie 
poetul, cu obișnuita lui cuminţie sfioasă, «lipsa talentului prin 
entusiasmul pentru slava naţională, plătirăm un bir de laude ne- 
destoinice 1». 

Acest «bir» îl avem, în «Propăşirea» chiar, căreia poate să-i 
fi fost trimes în acelaşi timp cu notele de călătorie. E cea mai 
frumoasă din poesiile lui Alexandrescu şi cea mai impresionantă, 
evocaţie eroică, cea mai evlavioasă rugăciune către trecut pe care 
o cuprinde literatura noastră întreagă. Iată vedenia: 

Un mormînt se dezvăleşte, 

O fantomă înnarmată din el ese: o zăresc; 

Tese, vine între ţermuri, stă, în preajma el priveşte: 
Riul înnapo! se trage; munţi! vîrful îşi clătesc. 

Oltul trebue să spuie cine e viteazul care a trecut pragul mor- 
mîntului ca pentru o luptă nouă pe care s'o fi uitat: 


'Traasilvania-l aude, Ungurii se înnarmez. 


Şi rîul însuşi învie acum, la chemarea poetului, ca unul ce 
păstrează tradiţia istorică a veacurilor şi chipurile împăraţilor și 
cuceritorilor ce i s'aă oglindit în unde: 


Oltule, care-ai fost martor vitejiilor trecute 
Şi ai taberelor vulturi pe-a ta margine-al privit... 


Dar nedumerirea se risipeşte: cavalerul se destăinueşte a fi 


1 P, 123. 

Mircea şi, versul, larg, sonor, măreț ca şi undele ce-şi fac slujba 
supt ziduri, urmează ; cu scînteieri ca acestea: 


Este el, cum îl arată sabia şi armătura, 
Cavaler de ai credinţei saii al Tibrului stăpîn. 


. . . . ù o . . . . . . . . . . . . . . . oo o o o 
 . . v” . . . . . . . . . . . . . . . . . . . . . . 


Noi cetim luptele voastre cum privim acea armură 
Ce un uriaş odată în războaie a purtat: 
Ne 'ndoim dac'aşa oameni! întru adevăr aŭ stat. 


Numai sfîrşitul, cu consideraţiile, în moda veacului al XVIII-lea 
frances, despre Progres și Războiii, e mai slab, şi cam tirziă vin 
melancolicele versuri ale încheierii: 


Ale valurilor mindre generaţii spumegate 
Zidul vechiii al mănăstiri! în cadență îl izbesc. 


În descrierea 'n prosă, Alexandrescu dă un comentarii folositor 
al poesiei. «Stăpînul Tibrului», cu care ar fi fost aplecat să con- 
funde pe Mircea, e Traian însuşi, al cărui drum pe ţermul Oltului 
şi-l amintise poetul: «aşteptam să văd vulturul taberei fluturîind 
înnaintea învingătorului». Mai sînt acolo, pe lîngă înţepături la 
adresa unei «mari persoane», deprinsă a-şi arăta maiestatea bătind 
pe surugii, şi pe lîngă ironia romantică, neapărată, a puricilor de 
mănăstire, «geniuri ce triumfaseră de pieleu noastră», o sumă de 
caracterisări a unui trecut aşa de viii în aceste locuri. E vorba 
de Slatina şi de Vintilă-Vodă, de Buzeşti, «nobilii cavaleri aă pa- 
trieï şi ai libertăţii», de Mihai Viteazul, «fala oștirilor și eroul 
creştinătăţii», de Olt şi «valurile lui cu şoapta înnecată» şi chiar, 
pentru o frumoasă apoteosă, de Drăgăşani, cu cîmpul de înfrîn- 
gere al eteriștilor din 1821, respectabili pentru Alexandrescu, ca 
unii ce aŭ murit pentru libertate şi nație; şi el își cuprinde gîndul 
scriind: «Acei cari mor pentru viitorul unui neam sînt vrednici 
a trăi în pomenirea veacurilor 1». 

O elegie, slabă, apoi o fabulă, iscălită numai cu trei steluțe, 
«Lupul, Vulpea şi Gangurul», se mai află, de Alexandrescu, în 
foaia dela Iaşi. 


1 P. 180. 

Alexandrescu a fost apoi firește, unul din colaboratorii cei maï 
zeloşi ai «Albumului ştiinţific şi literar» din 1847. I-a dat vesela 
schiţă «O nuntă», care cuprinde, pe lîngă povestea, în stil romantic 
plin de ironie şi fără niciun adevărat interes pentru datinile vechi, 
al căror frumos rost îl putuse înţelege aşa de bine Kogălniceanu, 
şi note preţioase, pănă azi necunoscute, cu privire la poetul însuşi; 
el dă această caracterisare a trecutului săi de militar: «Sînt 
cîțiva ani de cînd, pentru păcatele mele, mă aflam înrolat supt 
steagurile armiei noastre. Dumnezei să ierte pe aceia cari, soco- 
tindu-mă destinat a apăra patria de primejdii, mă însărcina cu 
străjuirea Dunării şi visitarea numeroaselor picheturi de pază. 
Născut supt o stea blindă, eŭ sînt de caracterul cel mai liniştit, 
şi niciodată sabia mea n'a fost în ispită a se miînji de sînge. Dacă 
vrăjmaşii ţerii ar fi ştiut cu ce om aŭ a face, s'ar fi purtat negreşit 
cu oarecare obrăznicie, la care pașnicele mele aplecări m'ar fi o- 
prit de a li răspunde. Cu toate acestea, sint departe de a regreta, 
vremea, ce am pierdut cu acea ocupaţie: traiul ostăşesc face pe 
om răbdător şi exact. Cînd ai petrecut cîtva supt pămînt, în þor- 
deie afumate, sai în colibi bătute de valuri, spulberate de vînturi, 
varietatea vremilor şi schimbările soartei nu te sperie lesne. Apoi 
cîte relaţii prieteneşti, cîte dulci suvenire sînt resultatul aceştii, 
vieți !». 

Tot lui trebuie să i se puie în samă frumoasa pomenire a po- 
etului grec Atanasie Christopulo, vechiul inspirator al lui Eliade, 
al lui Iancu Văcărescu chiar, care se stinge la Bucureşti ca Lo- 
gofăt titular în acel an 1847; cu acest prilej, pe lîngă rînduri 
pioase pentru «Anacreonul modern» cu «poesii de uitare şi 
desfătări», Alexandrescu dă și o frumoasă traducere a poesiei 
«Tovarăşi». 

Dar această colaboraţie la efemera publicaţie nouă a tinerilor 
se înseamnă mai ales prin straşnica tragedie a «Ucigaşului fără 
voie», plină de o putere dramatică de care nu se poate apropia 
nicăun contemporan. În legătură cu un incident criminal adevărat, 
poetul dă icoane tragice zguduitoare : 

În bătrine păduri depărtate 


Părea că mă aflu: eram călător, 
Dar calea, pierdusem... 


Copacii în preajma-mi păreaii că 'nviază, 
Din toată tulpina un gemăt ieşia; 

Flămîndă, cumplită, vedeam că-mi urmează, 
O ceată turbată de lapl ce urla 


Sufla un i tul iute, îi lus 'agrozită 
În spago rg trecea aergad 


întinse pustiu abia Imint 


Apor de odată în nori se ascunse 
Văzuiii trecînd moartea pe palidu-Y cal, 

«muşcînd cu turbare» dintr'un cap pe care el, în deznădăj- 
duita-ï mişcare spre a se apăra, o să-l sfarme, ucigînd fericirea 
şi rostul întreg al vieţii sale. 

Iar, în aşteptarea, de osînditul fără vinovăţie, a zilei de jude- 
cată după alte norme decît cele dibuitoare şi formaliste ale ome- 
niri, înnaintea acelui care privește, nu la faptă, ci la «cuget ce 
este curat», e întipărit un înnalt simţ religios, care urmează tra- 
gicului zguduitor al fatalităţii oarbe. 


În sfîrşit, cînd Vodă Mihai Sturza merse la Bucureşti, unde mîn- 
drul Bibescu îl primi așa cum un suveran obişnuiește a primi pe 
un alt suveran, revista trupelor muntene smulge acestui fost ofiţer, 
care era maï ales un cunoscător, înţelegător şi un evocator stră- 
lucit a] vitejiilor trecutului, «Impresia închinată ostaşilor romîni cu 
prilejul revisiei de la 22 April 1846». Sînt înnuntru versuri ca 
acelea pe care le-a chemat la viaţă călătoria la Cozia: 


Puţini erai la număr ostaşit Romăniei, 

Dar, cînd ale lor cete pe luciul cîmpie! 
Măreţ înnaintară cu pas răsunător, 

Din sulițe, din coifuri, din armele albite 
Lumina îşi răsfrînse pe steagul lucitor, 

Cînd caii răpezi, ageri, cu coame răsfirate, 
Cu nările aprinse, cu gurile spumate, 
Muşcînd de neastîmpăr zăbala ce-i ţinea, 
Izbind supt e! pămîntul şi răsuflînd omorul, 
La sunete războinici pe cîmp îşi luară zborul, 
Ca vulturi ce în aier o pradă ar vedea..., 
Supt pasurile mele simţiiă arzînd pămîntul 

Şi slava strămoşească, cu zgomotul, cu vîntul, 
Îlusii-mi bogate măreaţă se ivi. 


N. lorga. Ist. lit. rom.— Vol. II. 12 

Vremuri de luptă mîndră învie, cu Mihai-Vodă şi Buzeştii, cu 
nemuritorii de la Călugăreni, unde vîntul răscoleşte încă o 


„„Pulbere de oase 
Ce tabere duşmane în treacăt aŭ lăsat. 


Acum lipseşte pentru a învia acele glorii «unirea», «vechea sim- 
plitate». Dar tot mai sînt «puţine virtuţi», şi «bărbaţi mîntuitori» 
ar face să se vadă în lume ce pot aceşti «războinică tineri», aceste 
«dragi batalioane», precum un meşter priceput curăţă de pe ve- 
chiul juvaier petele părăsirii și face ca iarăși «metalul să arunce 
raze 1». 


II. Cesar BoLrac. 


Dintre poeţii mai tineri, Boliac trimete la «Propăşirea» o plingere 
socială, înversură mai mult bune, dar nu lipsite de stîngăcii şi tri- 
vialităţi: «Muncitorul», în care el se inspiră din modèle în prosă 
francese, tînguirile biblice ale abatelui Lamennais, represintant al 
noului socialism unit cu poesia religioasă pe care o introdusese'n 
literatură Châteaubriand : 

Noi n'avem decit braţul, şi braţul este-al nostru; 


Noi nu putem să-l spargem (briser) în veci în lucrul vostru: 
Să mai scădeţi ceva, — 


e mai departe spre viitor decît revendicaţiile de liberalism na- 
ționa! pe care le auzim de la ceilalţi scriitori, cari eï însă, daŭ din 
fondul lor. 


Dar Boliae nu trebuie judecat în ce priveşte activitatea lui 
pînă la 1848, numai după aceste publicaţii întimplătoare în foaia 
tinerilor de la Iaşi, cu cari n'a avut legături mai strînse. Om foarte 
bine înzestrat în ce priveşte lărgimea cercului săi de vedere, e- 
nergia în exprimarea sentimentelor, mlădierea în tratarea temelor 
celor mai deosebite, entusiasmul unei forme de un idealism înnalt, 
în sfîrşit, bogăţia de cuvinte şi uşurinţa de vers, el scrie în aceşti 


1 Versuri necunoscute de Alexandrescu sint citate de un colaborator 


muntean al «Albinei», care trimete un articol despre Farcaş: 


Să cinstim vechea țarină 
A viteazulut soldat... 


(Anul 1845, p. 356.) 

ani, cari sînt şi cei maï buni aï talentului săŭ, o întreagă operă 
poetică pe care o găsim în coloanele <Curierului Romănesc», 
şi, deosehï, în volumul pe care-l publică la 1843, «Din poesiile 
lui Cesar Boliac», partea I-iŭ (cu prefeţe-scrisoră către doamnele 
L. Văcărescu şi ©. Ghica), — partea a doua, criticată în doi peri 
de Eliad!, pare a fi din 1844 — şi apoi după 1850 supt titlul 
«Colecţiune de poesii vechi și noui» (București, Socec). 

Înnainte de toate, Boliac e, firește,—așa cerea vremea şi aşa cerea 
şi firea sa, — poetul Libertăţii, duşmanul privilegiilor, osînditorul 
boierilor. De şi a scris versuri pentru lauda lui Vodă Bibescu, aşa 
de puţin Domn şi aşa de mult tînăr şi tovarăş: 

Generaţia ce vine, 
Al tăi nume va serba 


— adecă generaţia care l-a răsturnat întăi, l-a calomniat pe 
urmă şi nu l-a iertat niciodată, poetul urăște «tronul» în sine şi 
denunţă ţerii, Patriei 

Pe cel cari te-ar vinde de mii de ori pe-un tron. 


Urăşte pe «arendaşii jidovi» şi pe «sub-oteîrmuitorii» de orice 
neam, cari prefac pe oameni, meniţă libertăţii, în «servi», dar nă. 
cazul cel mare nu-i este pe străini, nică pe administraţia zugră- 
vită, mai popular, dar mai cu haz, de Bălăcescu, ci pe boierimea, 
cea nouă, fără drepturi, fără talente, fără merite şi intenţii bune, 
escrescenţă bolnavă a biurocratismului rusesc: 


Să ?nceteze astă boală de Păharnic şi Pitar. 


Această manie de ranguri coboară demnitatea omenească: 
Să-i şopteşti că-l faci Păharnic, şi îşi pune muma 'n ştreang. 


Ea se ţine numai din venituri, fiecare titlu avîndu-şi «taxa». 
Şi acestei mode, legată însă și cu vn interes real—fără titlu ne- 
fiind funcţie şi fără funcţie anume lefuri şi, mai ales, anume pri- 
lejuri de a cîştiga — i se închină toţă, chiar și «al nostru Apollon», 
să-i zicem: Eliad, care-și calcă în picioare principiile mai vechi, 
ajungînd Pitar și 

Atîţi profesori ce virtutea tilcuiese 
Şi apot declar din suflet, fără rang că nu slujesc. 


1 Curierul românesc pe 1845; pp. 1-8; răspuns după Foaia din Braşov. 
ibid., pp. 83-4. 

Toate semnele de distincţie, vînate de nesăţioasa vanitate ome- 
nească, sînt cuprinse în aceiași luare în- rîs: 
Ce sint aste lungi cordonuri, aste cruci plintate ?n piept? 
Toţi sînt oare de vînzare? 
Ironia lui atinge pe aceia dintre scriitori, cari, cu mijloacele lor 
proprii, urmăresc bogăţia, legăturile, faima trecătoare a lumii : 
Să mă 'nchiz în vreo casă şi,pe gînduri rătăcind, 
Să stai c'un poet în mînă, cînd dormind şi cînd cetind, 


Pe-o hîrtie poleită fapte mari să născocesc, 
Să scriă imnuri, dedicați! la cei ce ne stăpînesc. 


Boierimea ar voi bucuros să o stirpească cu totul: 


Pentru un boier 
Nu e altă îndreptare decit un Robespierre. 


Şi vechea clasă boierească din veacul al XVIII-lea e cuprinsă 
în acelaşi despreţ: 

Saŭ, dacă al miei părinte, printr'un chip particular, 
A putut să 'nnainteze supt un Domn dela Fanar, 
Oare eii, care atuncea încă nu eram născut, 

Am a lu! îndemănare ? Pentru toate sint făcut? 

Pe Fanarioţă îi urăşte, ca pe niște tirani vicleni. Dar cu neamul 
grecesc în, sine n'are nimic acela care se îndrepta către Alexandru 
Suţu, poetul, și, admirîndu-l, îl punea alătură cu Pindar; din po- 
trivă, ca şi Alexandrescu, el are respect pentru cei cari aŭ ridicat 
la 1821 pe pămîntul nostru steagul unei Libertăţi, care e aceiași 
pentru toate popoarele. 

În veci aste două neamuri paralèle aŭ ţinut: 

Voi aţă mers mai înnainte, însă nu ne-aţi întrecut. 
În atitea catastrofe care-asupră-ni-aă planat, 

Nol în veci prietenia, în veci nu ni-o am stricat. 
Astă ţar! asil al vostru, şti prea bine-ai inlesnit 
Şi cu braţul şi cu mintea lacel plan ce v'aţi croit. 

Epistolele sale laudă pe I. Cîmpineanu, pe maiorul Voinescu 
II, şi în toate se găseşte mijlocul de a amesteca, pentru ca s'o 
atace încă odată, 

Casta rea, spurcata castă, care o numim : ciocoi. 

Şi în această ură se recunoaşte și urma suferințelor pe care, 
în 1840, le-a îndurat, mulţămită lor, poetul, devenit revoluţionar 
care se coboară la faptă: 

Şapte luni fuiă la 'nchisoare cum alţii naŭ mai cercat, 

strigă el, adăogind amănunte prosaice, precum e acela că n'a putut 
să-și capete «cărţi, cerneală și hîrtie» și că «ff era oprit cu totul 
și să scrie şi să cetească» și să primească visite, avînd lîngă dînsul 
numai 


. Sentinela mută, care m'aţinta mereii. 


Credincios al libertăţii, ca un Béranger, el are acel simţ al 
milei pentru omul sărac, apăsat, lipsit de mai toate binefacerile 
și mîngiierile vieţii, simţ creștinesc, pe care-l înviase în societatea 
apuseană plingerile lui Lamennais, socialistul după Evanghelie, 
sentimentalul cu vorbele biblice pe buze şi în inimă cu iubirea 
de oameni a lui Hristos. Şi tînguirile pentru robia 'Ţiganului, 
cele pentru suferinţa iobagului—în «Munca», poesie tipărită în «Pro- 
păşirea»,—aiă acest caracter social, care, acum întăiași dată, fie şi 
numai prin versificarea romănească a paginelor lui Lamennais 
însuşi, apare în literatura noastră. Dacă i-ar fi să moară, de nu 
lucru i-ar părea mai răi poetului, anume că 

N'o să văd a se 'nchina 
Capeţele pingărite la opinci de muncitor, 
N'o să văd săteanul nostru a-şi fi el legiuitor. 

Nemulţămit cu vremile sale, Boliac ar voi bucuros a se putea 
întoarce în lumile de libertate frumoasă ale Grecilor vechi, 


Cînd, încununaţi cu dafini, Pindarii se preîmbla 
Prin olimpicele lupte ode, imnuri a cînta, 


dar, acest raiii fiindu-i închis, el află o plăcere amară să se cu- 
funde, pentru a-și creşte mînia contra făptaşilor de nedreptate şi 
exploataţorilor de sărăcie, împotriva tiranilor politici şi sociali, de 
o potrivă, în iadul suferințelor zilnice ale poporului. Va cînta 
pe «muncitor», cum am văzut, se va înfiora mai târzii de «sila» 
birului, pe care a zugrăvit-o în versuri care n'a fost uitate și 
vor rămînea nemuritoare (1840). 

Era o iarnă aspră şi-o noapte ce "'ngrozeşte, 

Cu furcile în brîne, cu feţele voioase, 

Întind cît pot cu fusul din caiere stufoase, — 
începe, fără exemplu de frumos pănă la acea vreme, priveliștea 
şezătorii, şi cîtă mîndrie ţerănească e în această amintire a bă- 
trînei văduve, «ca iarna de albită»: 


Era fruntaş bătrinul, ca el puţini cu stare, 
Abia "'nvirtia prin curte cu carul săŭ cel mare, 

şi această rugăciune din urmă către Dumnezeii, care singur poate 
ajuta : 

O Doamne, fie-ţi milă 

De rob şi de clăcaş! 

Nn lipseşte din cadrul poesiei lui Boliac nici tiranul cel mic 

al satelor, feciorul boieresc, care 
Pogoanele măsoară, 
Tot numără clăcaşii ce-l văd şi se 'nfioară, 
Gîndind la dijma lor. 
Li 
Mila o cere şi de la oameni, de la cei mari și puternici, cari 
apasă grei asupra celorlalţi : 
Tot spicul cu care miluieşte 
Pe un sărac ce plînge,—rodeşte, se 'nsuteşte 
În cîmpuri empiree, în holdele cereşti, 
şi cu atît mai mult, cu cit a lor este toată plăcerea din afară a 
lumii, cum frumos o spune în «Carnavalul»: 
O, ce de griji acuma de nouă toalete, 
Ce visuri dulci, frumoase a junelor cochete, 
Ce mai de bucurii... 
Cînd armăsari! voştri, cu coama lor pletoasă, 
Alerg şi scapăr iute pe-o gliaţă lunecoasă... 

Va pătrunde, altă dată, plecînd din mijlocul petrecătorilor ele- 
ganţi, pănă 'n adincul ocnelor, unde află şi un lăcaş al nevino- 
vaţilor (1843) : 

Încunjuraţi de paznici, cu fiarele 'n picioare, 

Şi oameni ca insecte, ca licurici lucesc, 

Cu focuri în spinare, cu feţele murinde 

Pe bolovani în trîmbe, pe stîncile selipinde, 

Pe munţii cei de sare, pe cari se muncesc. 

Şi cer şi ziua lumii se văd albind ca stea 
Locuitorii nopţii cu feţele pălite, 
Clipind la lumînare şi mestecînd tutunul... 


Şi această dureroasă dorinţă a libertăţii luminoase : 
Te du, bădiţă-i zise; în lume este vară, 
E soare, e lumină... 
Cum se vede, odată cu mila pentru cei mici, cari nu rîvnesc 
numai o viaţă de Stat în forme constituţionale, ci un traii ome- 

nesc mai bun, răzimat pe recunoaşterea drepturilor muncii, apar 
şi cele d'intăiii zugrăviri în poesia romănească ale vieţii reale, ne- 
împodobite, cu toate suferinţile şi părerile eï de răi. 


Iubind pe ţeranul dat pradă unor stăpîni apăsători, unor dre- 
gători stricaţi și une ori căzut, pe lingă aceasta, bun nevinovat, în 
ghiarele năpăştii judecătoreşti, poetul înţelege şi mediul natural 
în care trăiesc, primind măcar de la dinsul oarecare mîngiiere, eroii 
săi. Boliac e, în adevăr, şi un închinător al frumuseţelor naturiă, 
pe care le zugrăveşte în versuri pline de coloare și energie. 

Chiar de la începutul volumului pe care-l analisăm aici, în «Cu- 
getări», cîntăreţul revoluţionar dă o privelişte, potrivită cu ade- 
vărul, a idilei satelor romăneştă : 

Cînd ies pe bătăture, pe prispele lipite, 
Grămezi, grămezi, copiii cu plete aurite, 

Cu grase picioruşe, cu ochi! scînteind 

Şi mumele lor tineri, cu furcile în brîury, 
Privesc la pînze 'ntinse pe margine de rîuri, 
Spuind şi povestind... 


Saii acestălalt tabloii de sară: 


Cînd soarele apune pe vă! şi pe colnice, 

Cînd satul tot se împle de vaci şi de junice, 
Cînd sare viţeluşii şi ugerul e plin; 

Cînd rumene copile, flăcăii numai zale, 

Îşi rîd cu dinţi de lapte, se trag de mini în cale, 
Îşi spun cîte o glumă, îşi ieaŭ un măr din sîn. 


Aiurea el îşi arată setea de a se cufunda în această bună na- 
tură îmbielşugată : 
.. Sadorm în murgul serii, cînd mierla filfiieşte 
Prin frunzele stufoase a’ unui vechiii stejar. 
Ori, în alte asemenea ceasuri («O dimineaţă pe Caraiman»): 
Decît pe-un colţ un vultur lumina atingînd 
Şi buciumul din stine s'aud pe vînt venind. 

Ar fi acolo, în lumea păsărilor libere şi pădurilor neatinse, ca 
acel pustnic de codru, ca «Ermitul» acela, al cărui sfint răgaz, 
neaburit de relele lumii, îl descrie aşa de bine și de noŭ în lite- 
ratura noastră : 


Cu şoimi! şi vulturii aï vrut a locui, 
Cu vintul care geme, cu fiara ce mugeşte, 

Cu fagi de cînd pămîntul, granit ce nu rodeşte 


De doi buşteni e uşa de care e închisă, 
Şi patu-tă, aşternutul e un frunzar de tisă, 


iar, ca tovarăși de singurătate : 


Aceste virfuri albe, maï nalte decit norii, 
Pe care scînteiază cîte odată soril, 
Ce din cîmpiï afunde de loc nu se zăresc. 


Îi place şi de toamnă, de iarna care începe: 


Cînd pomit gălbenitţi, 
Îşi leapădă podoaba ce vintul risipeşte, 
Cînd fulgul de ninsoare pămîntul înveleşte. 


Şi ţeri străine i se năzar în vedenie deplină; cînd şi el, ca 
Hugo, se încearcă în Orientale, — ca «Susana» : 


Curmalul şi finicul 
Se ’ntinde în alee 


şi, cu mai mult avînt : 


Eŭfratul plin de vase 
Se varsă printre grîne înnalte şi frumoase. 


În «Schitul», se îngrămădesc versuri perfect turnate, care do- 
vedesc un simţ înnalt al naturii: 


Mai negri decît noaptea, mai vechi decît stejarii, 
saŭ alte comparații : 


Ca fulgii unei ierne pe penele de corb 
şi 
Etern pe-aceleaşi urme, 
Ce turmele trecute, trecînd, au însemnat, 
sai 
Se pierde ca tămiia pe vînturi de apus, 
Ca acvila ce-aleargă să mâsure tăria 
Şi-orbită de lumină, se prăvăleşte jos. 


Luptătorul pentru un ideal politic și social are însă momente 
cînd exprimă singurul ideal romantic, ridicarea spre Olimpul di- 
vin al lui Apollon, în mînă cu lira făcătoare de minuni. Atunci 
repetă după Lamartine, în «Poetul murind» : 

A zile! mele cupă se sparse încă plină: 


O liră cînd se sparge dă sunet şi mal tare 
Şi arde maï curată, cînd este-a se sfirşi, 

Poetul este 'ntocmai ca pasări trecătoare, 
Ce nu fac cuib pe maluri, nici vor să se coboare 
Pe ramuri a se pune, ci trec, planind în zbor, 
De alminterea, Boliac traduce din romanticii de toate felurile: 
şi din Hugo, şi din Vigny, şi din Ossian chiar. 


Mai e, în sfîrșit, un gen, în care el dă, nu numai versuri, ci, 
întîmplător, bucăţi întregi frumoase. Dacă-i lipseşte nota iubirii 
pătimaşe, el găseşte uşor pe aceia a familiarităţii prieteneştă, a 
complimentelor dibace, şi chiar pe a plîngerilor în care trăieşte o 
emoție sinceră. Sînt interesante dedicaţiile către cutare necunoscută: . 


De unde vii, Sirenă. aproape d'aste locuri. 
Eşti fiică tu a Mării, din spume te-ai născut? 


acelea către doamna Ştirbei, stanţele la mormîntul d-nei C. Filipescu, 
uăscută Balş, ocrotitoarea de pe vremuri a lui Paris: Mumuleanu 
Oriciît vei fi de grabnic, opreşte, călător: 
A insuflat respectul cu duhul, cu ştiinţa, 
Cu facerea de bine a tras recunoştinţa, 
Şi uşa-i fu deschisă la ciţă cer ajutor, 
şi, maï ales, în mișcătoarele versuri pe care le scrie la moartea unui 
prieten din oastea cea nouă, «Plingerea Santinelei» (1841): 


«Să trăieşti», strigarăm, dar el era mort: 
Plingea santinela comandirul săi, 
Eu plingeam cu dinsul prietenul miei. 


Dacă ar avea totdeauna aceiași putere, — singur, mărturiseşte 
Eliad, obişnuia să spuie: «De ce nu pociii să mă sprijin pînă 
în sfîrşit»? —, dacă nu sar pierde în declamaţii retorice şi în 
valurile cuvintelor abstracte, de pare c'ai ceti un articol de ziar 
versificat;; dacă ar fi mai cu alegere în cuvintele ce întrebuinţează 
— îl veză scriind curent: «concherani», «mugari» (mouchards), «par- 
fet», «belă», «belică», «catişism», dacă, în sfirşit, ar avea mai 
puţină ambiţie de a cuprinde toată filosofia şi întreaga istorie 
universală în versurile sale, — ca Hugo, care avea însă uriaşa 
lui fantasie şi geniul retoricei maiestoase, — Boliac, așa de bogat, 
de noii, de creator în poesia noastră, şi-ar lua locul, nu între ro- 
mauticii interesanţi, ci mai sus şi mai sigur, între clasicii litera- 
turii romăneştă, căreia i-a dat, așa cum este el, versuri' ce nu se 
vor uita. 

Boliac mai face şi cronica teatrală la «Curierul romănesc>, unde 
publică, precum s'a spus, multe din bucăţile lui; el ţine o fru- 
moasă cuvîntare la moartea, în 1845, a lui Facă 1.—Facă avea nu- 
mai 45 de ani; aŭ mai vorbit Eufrosin Poteca și Rosetti. A 
scris şi o piesă de teatru, Matilda, care plăcu lui Eliad 2. În sfir- 
şit, făcînd în 1844 călătoria pe Dunăre cu Laurian şi părăsindu-l 
pe acesta pentru a visită şi mănăstirile de la munte — pe care 
le mai văzuse în parte, la 1842, împreună cu Nicolae Creţulescu, 
cu Ştefan, Alexandru şi Radu Golescu, el îşi redactează note, 
care apar îndată în Curierul, şi ele sînt pline de observaţii drepte, 
de schiţe izbutite — Romînii din Bulgaria cari sînt mai bine îm- 
brăcaţă decît Turcii, pentrucă eï muncesc, pe cînd Turci nu; Mu- 
sulmanii din cetăţi cari spun suspinînd, cînd daŭ cu ochii de vi- 
sitatorul străin : «Se vede că a venit vremea să ieşim şi de aici+»,— 
de note privitoare la porturi și obiceiuri, de reproduceri de ins- 
cripții romane şi de inscripţii romănești mai nouă. 


III. D. BoLINTINEANU. 


Cu încredere, cu o bogăţie de cuvinte abstracte şi o uşurinţă 
de vers fără păreche, fără idei însă, fără sinceritate, simţire, fără 
putinţă de concentrare, de. mărgenire, de alegere, de autocritică, 
naiv ecoii sonor, se înfăţişează Tache Bolintineanu, fiul unui 
arendaş aromîn de la Bolintin din Ilfov. E întăi, după un de- 
but la «Curierul Romănese», colaborator harnic al «Propăşirii». 
Acolo, în bucăţi poetice elegiace, care samănă perfect una cu 
alta şi nu lasă în minte nicio urmă după lunecarea zădarnică a 
valurilor ritmice de silabe armonioase, el vorbeşte—, alintînd ju- 
mătăţi de noţiuni căpătate la întîmplarea cetirilor în franţuzeşte, 
creînd cuvinte, cu o absolută inconştienţă,—de «seri suspinoase», 
de «naiade răcoroase» care «cîntă amoroase», de «trubadurul după 
cale», care «udă coarda harpei sale», de «vorbe copiloase», de 


1 Curierul romănese, l. c., p. 11 şi urm., 81—82. 

2 Ibid., p. 83. 

3 Ibid., p. 224. 

4 P. 335. 

5 Pe cînd se tipăriaŭ aceste note, Bălăcescu, şi el colaborator obişnuit 
al «Curierului romănesc», le luă în batjocură, tipărind, în aceiaşi revistă, pa~ 
rodia sa, cam greoaie: «Relația voiagiului ce am făcut cu tata în deal». 

îngeri blînzï» şi «imnuri de filomele». Odată se arată suspinul 
Romăniei : 
Cind frumoasa Romănie 
Din suspine va, ’nceta 
Şi în blinda- armonie 
Cu un glas de melodie 
Libertate va cînta 1. 
Mai pe urmă, într'o «Barcarolă», iată «luna luminoasă», ca «o 
salbă de rubine» (!), şi totuşi omul Zăcrămează și suspină : 
«+ Suspine 
Omul scoate lăcrămind. 
Plînge şi «draga lui frumoasă», — maï ales: 
Plînge, plinge nencetat. 
Şi în «Noaptea la morminte», ceva mai precisă şi cu unele ver- 
sură ce răsar din această dulce monotonie plingăcioasă, ca: 
Prigorii de ape, ciuvlicale rele, 
Vulturi! de măguri cu penele grele,— 
luna are «blînde rubine», în loc de argint saii aur; clopotul ve 
se aude, e «ca harpa plângătoare» ; chiar «vulturii cu negre pene», 
cari în prosă tac noaptea, ţipă, dar nu de setea prăzii, de furia 
iubirii sălbatice, de beţia plutirilor înnalte, ci de melancolie : 


Țipă şi eï cu lene. 
Numai mortul speriat de trăsnete e mai bărbat; el 
Veni urlând spre mine. 


Dar «arama duioasă» a clopotului restituie fondul cenuşiiă, șters, 
prin care numai rar şerpuieşte un fulger ?. 


Bolintineanu publică și alte bucăţi, în «Curierul romănesc» pe 
1846-7, şi în «Foaia» de la Braşov— unele, ca «Ruinele cetăţii 
lui 'Ţepeș», rămase chiar în acele pagini de vechii ziar uitat — ; 
dar el apare îndată, la 1847, înnaintea publicului, cu un întreg 
volum de întăie tinereţă, foarte elegant, pe care-l publică <Aso- 
ciaţia literară». 

Colaboratorul «Propăşirii» era încă foarte tînăr, și tot de «vrista 
încă tînără», de «copil, ca să zic aşa», vorbeşte el — declarînd ru- 


1 P. 152. 
2 Mai găsim în «Propăşirea» şi pe un poet muntean anonim, care cîntă 
(p. 239) pe «d-na A. Fa. 

gător că «ori ce critică ar fi de prisos» — şi în prefața acestei 
culegeri 1. 
Volumul se deschide prin cunoscuta tînguire pentru «fata tînără 
pe patul morţii» : 
Ca, robul ce cîntă amar în robie 
Cu lanţul de braţe un aier duios, 


Ca rîul ce geme de grea vijelie, 
Pe patu-mi de moarte eii cînt dureros. 


Aici e avînt şi limpeziciune, sînt comparații izbutite, dar nu 
trebuie să credem că elegia lui Bolintineanu, că lirica lui amo- 
roasă şi filosofia lui poetică se ridică mai sus decît nivelul atins 
în versurile din «Propăşirea». Şi aică e o natură falsificată, «pase1ï 
cu suave cîntări», «aure luniţe», ce «dorm graţioase», «filomiţe», 
«norişori», «rouă suavă», «carul zilei de amarant». 

Iubirea, stăpînă netăgăduită, vorbeşte alintat şi copilăreşte, dar 
fără haz şi fără nevinovăție : «dulcile frumoase» «pling neîncetat», 
de și, «tinere flori», ele se pot mîndri cu «cu cosiţa d'abanos» şi 
buzele trandafirii ca o rosă ori roșii ca «garofiţă». 

Partea personală e tot așa de nelămurită şi ştearsă, cu 


.. fratele tînăr, a căruia junie 
Ca riuşor de lapte luase cursul lin, 


cu tatăl «prieten și părinte», cu simţirea plăpîndă pentru cine știe 
ce «copiliţă, tînără suflare», care i s'a înfăţişat ca «o floare na- 
turală». 


Bolintineanu a vrut totuşi să imite în baladă pe Alexandrescu, 
spirit mai greoiii poate, dar, de la început, așa de matur, în evocarea 
lui Mircea la Cozia. Bine înţeleş, Bolintineanu nu știe, nu simte şi 
nu poate crea din noŭ acele vremuri, supt înfăţişarea lor deose- 
bită, saŭ măcar în proiectarea unei lumini fantastice care transfi- 
gurează chipurile asupra cărora cade. A cetit paginile palide ale 
lui Florian Aaron, mai curînd cartea francesă a lui Kogălniceanu, 
şi va fi urmărit, de sigur însă foarte distras, literatura istorică 





1 «Colectie din poesiile d-lui D. Bolintineanu.» De fapt, Bolitineanu, fiul 
arendaşului Cosmad, Aromîn, şi al soţiei lut, moarte în 1831,se născuse, după 
socdtelile biografului săi, la 1819 (Anghel Demetrescu, în Analele literare 
din 1885 şi urm., p. 69). 

nouă in «Propășirea şi «Magazinul istoric». Dar a prins numai 
anecdote şi nume cu mireazmă de vechime, ceia ce i se pare de 
ajuns pentru a încerca, 'din.aceste puţine” elemente şi cu un așa 
de sărac fond personal, să întemeieze, după modelul lui Hugo 
din «Odes et ballades», balada romănească. 

Şi dacă măcar povestea ar fi bine înfăţişată! Dar Bolintineanu 
nu știe, de obiceiii, să istorisească, iar să dramatiseze istorisind— 
şi balada trebuie să facă aceasta — încă mai puţin. În loc să dea 
mişcări, în loc să facă a scînteiă sufletul în dialoguri, el presintă nu- 
mai, supt alt titlu, aceleaşi două, trei scene stereotipe, în care crede 
că poate izbuti mai uşor. Une ori e un ospăț, solemn'ca în roman- 
tica istorică din Apus, cu vinuri scumpe în păhare de cristal, cu 
orbitoare lumină de făclii şi torţe, cu aspri războinici odihuindu-şi 
muşchii încordaţi în lupte, cu Doamue şi domniţe, jupănese şi 
jupăniţe, albe, bălăi sai oacheşe, cu gene lungi, buze trandafirii 
şi glas de argint, care ştii totdeauna pe de rost retorica lui trans- 
parentă, aeriană, fluidă; fără a uita pe bardul, venit şi el din 
Frauţa lui Hugo, bard în care recunoaștem pe un paj, care, fără 
măcar să-şi schimbe hainele, a învăţat o romănească aşa ticluită 
încît maï că sar putea înţelege și la Paris: 


E splendidă masa, şi vinuri străine 
Se varsă spumînd.,. 


Numai între oşteni, fără Domniţe şi barzi, e —după «Doamna 
lui Negru şi bardul»,după «Doamna şi scutierul»,—«Cea din urmă 
noapte a lui Mihai Viteazul», care avu un mare răsunet şi ins- 
pirâ un frumos desemn al lui Aman, pictorul epocei următoare, 
ce păstra cultul lui Bolintineanu. În sfîrșit sînt şi mese fără atîtea 
lacrimi şi fără atîta tragedie, în care cîntăreţul 


Are plete albe şi optzeci de ant... 

Cornuri de vînătoare răsună ca în vechii codri ai fendalilor, 
trezind, nu groaza fiarelor, ci înduioşarea omului simţitor, atins 
de uşoara boală, de 7morbidezza romantică: 

Dar cind sună cornul, nu ştiii ce simt eŭ, 
Că un rîù de lacrimi udă sînul miei, 
Un Domn mare întîlneşte pe o fată din popor, pe păstoriţa 


săracă şi-i face,—destul de banal, trebuie să recunoaștem, — pro- 
puneri ca acestea: 

Vin’ de mă sărută, tînără fetiţă, 
Şi-ţi voii face ţie salbă şi rochiţă, — 


Ceia ce, spunem de 'nnainte, nu se capătă niciodată de la eroi- 
nele acestui poet, alintăcios, da, însă foarte moral. 

Dar şi un altul refusă unei tinere domniţe copacul ce-l um- 
brește de mult şi declară că n'ar da acest plop uscat, chiar 


Dîndu-mi dulcea ei guriţă 
Şepte ani! ca s'o sărut. 


Un cavaler, o Domniţă 


Rumenă, suavă ca o garofiţă 
(Rosele şi crini! pe faţa-l se'mbin) 


și, în plus, o aspră matronă cu morala spartiată, sînt persoanele 
din «Ştefan-cel-Mare şi maica sa», în care, după o zugrăvire ru- 
şinoasă a marelui eroii învins, care plînge la porţile cetăţii, se 
aude îndrumarea din partea mamei sale către o nouă luptă, fie 
și mîntuită cu moartea. 

Ostaşi trec în cîntecul lor eroic, care se schimbă prea puţin 
pentru a impresiona trainic — Ferentarul —, Domni primesc în 
audienţe solemne — ca în tablourile lui Asachi, care aŭ totuşi o 
seriositate clasică pe care am căuta-o în zădar la eroii lui Bolin- 
tineanu, cari aŭ toţi și o cununiţă de trandafiri pe plete —, «ceauşul 
de vinători» se opreşte cu «calul în spume», pe cînd 


Lăutarii cîntă, hora se 'uvirteşte, 


«pandurul bătrîn» vine și el la rînd în defilarea istorică. 
Fireşte că această pătrundere în poesie, şi într'o poesie care se 
poate înţelege aşa de ușor, şi de oamenii fără nicio cultură lite- 
rară, a chipurilor istoriei naţionale, oricît de slab şi monoton ar 
fi fost ele zugrăvite după același șablon, are însemnătatea sa. 
Aceste versuri, întovărășite mai tărziii și de musică şi cuprinzînd, 
de altfel, ele însele atita element musical, răspindiai între acei 
cari nu învăţaseră în școală nimic despre trecutul ţerii şi neamului, 
cunoştinţa oamenilor mari şi a împrejurărilor însemnate de pe 
vremuri. Fiecare bucată aproape cuprindea în sine o morală, — 
aceiaşi pe care o cunoaștem şi din scrisele altor contemporani, 
mai ales din București,—în rîndul întăi Bălcescu, de la care 
Bolintineanu şi-a căpătat fără îndoială ideile conducătoare. Răzi- 
mată pe trecutul ei neatîrnat și vitejesc, ţara trebuie să tindă 

spre libertate şi, pentru aceasta, să aibă înnainte de toate grija 
de a dezgropa vechea armă, de a o curăţi de rugină și de a-i 
ascuţi tăișul. Aceste idei se cuprind acum în versuri energice, de 
un luciu metalic: 


Ce! ce poartă jugul şi-a trăi mal vor, 
Merită să-l poarte spre ruşinea lor. 


Du-te la bătaie, pentru ţară mori, 
ŞI-I va fi mormîntul coronat cu flori. 


Altă dată: 


Cela ce se bate pentru desjugare, 
Are zece braţe, zece inimi! are, 
Inime de foc! 


În aceste enunţiui de principii este şi un optimism care face 
bine, ca şi în acestelalte versuri, care proclamă, nu fără un far- 
mec poetic adevărat, credinţa în sufletul fără sfîrşit : 


Dincolo de moarte e ziua aurită, 
Dincolo de groapă, viaţa nesfirşită. 


Întorcîndu-ne la însemnătatea poesiei lui Bolintineanu pentru 
popularisarea crezului politic al generaţiei nouă din Muntenia, nu 
se poate trece cu vederea folosul ce ieşia din amestecul necontenit 
între istoria unui principat şi a celuilalt, din înfrăţirea supt ace- 
iași aureolă poetică a eroilor din amîndouă ţerile în care trăia, și 
durea cam aceiaşi viaţă, acelaşi neam. Nu i-ar fi fost îngăduit poate 
unui istoric — nici lui Kogălniceanu, nică lui Bălcescu — să pre- 
sinte viaţa întreagă a neamului într'un singur cadru; acest poet 
putea; s'o facă însă în toată voia și cu toată căldura patriotică din 
sufletul sii, lipsit de energie, dar atît de impresionabil ! 


Afară din acest domeniu al dogmei politice de libertaţe, de luptă 
pentru ideal, de Unire romănească, el nemereşte rare ori versul 
care izbeşte şi rămîne în amintire. Înduioşat şi, deci, înduioşător, 
se dovedeşte el numai în două locuri din cuprinsul acestui d'in- 
tăiii volum. Odată, în descrierea fugii lui Mihai-Vodă învins: 

Singur el 30 luptă în acele văi, 

Unde somnul morţii a culcat pe-at să!, 
şi apoi, 

„ Stindardul el desfăşurînd, 

Către sin îl strînge, îndărăt cătind. 

E aici, de sigur, mai mult decit o amintire din acele «Orientale» 
ale lui Hugo, unde Vizirul fără noroc plinge armata sa distrusă: 


La voilà par les champs tout entière semée, — 


tabloă pe care poate să-l fi avut în minte, el care se aprinsese 
de lumina roşie, fantastică, în care pluteşte Răsăritul creat, altfel 
de cum este în realitate, de marele poet frances, şi care îngîna 
după dînsul: 

Am seraiuri pline 

D'aur şi rubine 

Roabe patru mii, 
înnainte de a da, în «Florile Bosforului» şi, încă mai tărzii, în 
« Macedone», «Orientalele» lui. 

Altă dată, «Invocaţia» se înnalţă pănă la sentimentul adevărat 
pe care nu-l trezeşte numai armonia versului, în această parte a 
rugăciunii patriotice : 

Trimete-ni, o Doamne, lumina ta cerească, 
Căci lungă fuse noaptea în care suspinăm !... 
Altfel, Bolintineanu, meşter în unele comparații ca acelea care 
deschid balada «Mircea și Solii» : 
Astfel după trestii tinere'nverzite 
Un stejar întinde braţe vestejite, 
Astfel după dealuri verzi şi numa! flori 
Stă bătrînul munte albit de ninsori, 
nu află în calea gîndului său ideia poetică; o singură dată o des- 
coperim cu mirare, în aceste: pagini ale debutului săi: 
Astfel pe-o floare ce-a veştejit, 
Suava rouă tot străluceşte. 

Într'o lungă poesie, foarte inegală, cu multe versuri interesante, 
acest imitator al «Orientalelor» cearcă să adopte pasul uşor, miş- 
carea slabă, zimbetul batjocuritor și, une ori, totuşi așa de dureros, 
revoltă socialistă, ale lui Musset, care astfel, acum pentru întiiaşi 
dată, pătrunde în litoratura noastră. Bucata «O noapte pe cal», 
care e cuprinsă numai în volumul «Cîntece şi plingeri», îngrijit 
de Sion la 1852, dar poartă o dată mai veche, 1842, începe așa: 

Eram, precum se zice, un spărgător de case, 


Un don Juan de modă... . 
Certaţi societatea: eŭ sint făptura sa. 


Descoperirea poesiei poporale romăneşti de Alecsandri, dibacea-i 

întrebuințare din partea poetului moldovean nu-l înriuresc însă 
prea mult. Odată se încearcă a face şi el mărunte versuri, cy ca- 
racterisări scurte şi repetiţii de cuvinte normative, ca acelea din 
«Miîndruliţa», din «Sora şi hoţul», şi altele din poesiile începu- 
turilor lui Alecsanări, care, de şi avînd cam aceiaşi vristă, apu- 
case a-i face în literatură cîţiva" pași înnainte. Astfel în «Sora şi 
Arapul» : 

EI acel Arap, 

Negru şi buzat 

Şi cu solzi pe cap, 

Ciupit de vărsat: 

Unde-l vezi umblind 

Nu mai poţi rizînd. 


Dar toată această ilusie se împrăştie cînd apare Ana, ca «o 
jună floare». 


Fără Alecsandri e sigur că Bolintineanu n'ar fi scris cea maï 
însemnată poemă din acest, volum, Mihnea şi Baba, unde, dacă 
Mihnea are prea puţin din caracterul istoric al lui Mihnea-Vodă 
cel Răă, de care ar fi să se vorbească, baba e vrăjitoarea din «Doi- 
nele» scriitorului ieşan. Dar, şi aici, din Hugo, din bucăţi ca «les 
Djinns», vine îngrămădirea figurilor fantastice, care maŭ caracterul 
ce li se dă în credinţele poporului nostru: «demoni şi spaime» 

Urlă la stele, la nori şi la lună, 


dezgroapă morţii, de li scot «arterele» (?) şi «hîrcile uscate», îm- 
preună cu surori. 


C'o sută mici picioare, 
Cu globuri rotitoare, — 


sai cu 
„Cap de taur 
Şi ghiare de strigoiit 
Şi coade de balaur, 
şi alte iazme 


..Hidoase,, 

În spate c'un picior, 

Cu coade lung! pletoase, 
Cu zece guri în frunte, 

Cu capul cît un munte, 





1 Cf. şi versuri ca acestea: 


Cu lungă cosiţă, 
Cosiţă de fir, etc. 


N. Iorga. — Ist. lit. rom. Vol. II. 18 

De acolo e sumbrul eroă, 


Teribil ca locul în care intrà. 


După asemenea . modèle e. zburdălnicia versului mărunt, care 
încearcă, şi izbutește, a da impresia mişcărilor spasmodice din 
această lugubră lume de iazme: 


Mihnea încalecă, calul săŭ tropotă. 
Fuge ca vintul... 


care-şi află un corespunzător în acestelalte versuri, din «O noapte 
pe eal», care nu sînt de loc mai pre jos de cele dintăiă, de şi 
aŭ rămas aproape necunoscute: 


Una cu muntele văile sînt, 
Murgul mieii sforăie, leapădă spumele, 


N'ating picioarele lui pre pămînt. 
Clopotul turmelor sună uşor, 
Greierul cîmpului, cîrsteiul crîngului, 


cu acest final horaţian, de carpe diem : 


Culegeţi, culegeţă florile anilor, 
Pănă ce inimile nu amorţesc. 


În sfîrşit aceiaşi literatură fraucesă a romantismului mai noŭ, 
precis, colorat şi energic, trecînd însă mai totdeauna peste hota- 
rele măsurii, inspiră, în acelaşi poem «Mihnea şi Baba», blestemul, 
vestitul blestem, socotit, şi. pe dreptate, ca un .model al genului: 


Să-ţi arză plämîniť de-o sete adîncă 
Şi apă, tirane, să nu poţi să bet! 


1V. C. A. Roserri. 


Cu mult superior lui Bolintineanu prin varietatea formei sale, 
prin puterea sentimentului de iubire saii setei de răzbunare pentru 
că a fost înşelat, prin spiritul săă muşcător, prin energia unui 
vers care sună adese ori ca al unui adevărat poet, e C. A. Rosetti, 
pe care-l inspiră Byron, despreţuitorul şi demonicul. 

Cu o traducere, după original, din Byron — un poem întreg 
«Manfred», — începe el volumul, bogatul săă volum din 1845, care 
era să fie şi singurul, — scriitorul, fire războinică şi aplecată spre 
fanatismul formulelor abstracte, fiind tot mai mult cucerit de po- 

litica revoluționară, de şi pleacă din ţară cu laudele, dacă nu şi 
cu ajutorul lui Vodă Bibescu !. 

Imitînd pe Béranger — din care traduce Neatârnatul şi Haina 
Mea 2 — în cîntarea unei iubiri uşoare, bogate în complimente şi 
despreţuitoare în fond, Rosetti are întăiii un mare număr de poesii 
curtenitoare, cu un caracter anacreontic foarte pronunţat. 

îi plac «ochii negri, vie scînteie», dar şi «cei albaștri, dulci 
amoroşi». Dacă își aduce aminte, une ori, cu duioșie, cînd pre- 
sintă omagiile sale, nu în vechiul stil boieresc, ci în cel noŭ, apu- 
sean, de vremea, nu aşa de depărtată, totuși, 


„Cînd de ruje cunună îţi făceam, 


în schimb proclamă cu toată cutezanţa amorului cavalier : 


Îmi plac vre-o trei blondine, cinci oacheşe iubesc. 


Ține şi el şedinţe la «Tribunalul Amorului», şi dorinţa lui nu e 
mare: vrea numai să rămiie veşnic lîngă iubită, în oricecalitate, 
şi versul mlădios, dragălaş, de un erotism foarte sensual, presintat 
însă cu eleganţă, spune, în cunoştinţa mesei de toaletă: 

De ce nu sint sticluţa cu apă înfloriță, 
Ce 'n toată dimineaţa îţi spală faţa ta? 

Şi încheiarea filosofică a unei vieţi schimbătoare şi totuși, li- 
niştite şi dulci e aceasta: 

Eŭ nu fac nici răii nici bine: 
Faceţi, ăii, aşa şi voi! 

Pănă aici e după codul lui Béranger. Patima lui Byron. neier- 
tătoare, măreaţă, crescînd fiinţa omenească, înţepenită într'o atitu- 
dine de zei răsplătitor şi crud, inspiră versuri, splendide acestea, 
în «Femeia cea nobilă sai pierderea ilusiei mele»: 

Iubeşti, îţi place slava. Ei bine, pentru tine 
Eŭ dobîndiam un nume, un nume strălucit, 
Un nume de acelea aï fi făcut din mine 


Ce vremea nu-l omoară, de veacuri e slăvit, 
O singură cunună ne-ar fi încoronat. 


1 V. Curierul Romănesc pe anul 1849, p. 147: «Este un june de talent», 
zice Domnul. «Cu ce se ocupă acum? — Se prepară a porni în Europa. — Ce 
să facă? — Să înveţe. — Are mijloace? — Nu prea multe. — Ziceţi-i să vie 
la mine. Voiŭ să-i am cunoştinţa». 

C. Caragiale îi adresâ cu acest prilej versuri, care fură publicate. 

2 Sint şi traduceri din Lamartine — Invocaţie — şi Hugo. 

A! auzi 'nnaintea-ţi un zgomot, o strigare: 
Veniţi, ea este, iat'o: pe-aici ea a trecut. 
Şi m'aş fi pus la poartă aşa în pironire 

arhanghelii în ceruri m’aï fi văzut a sta, 

Cu sabia în mînă, lucind scînteietoare 

Şi azvirlind în preajmă-mi foc, flacări arzătoare, 

Ca să opresc durerea la tine de-a intra. 

Acum însă necredinţa ei i-a sfărmat visul de stăpînire glorioasă, 
pentru dînsa prin el, şi biciul pedepsei şuieră lovind-o în acest 
puternic blestem: 

Prin păru-ţi de mătasă vipère şerpuind, 

Ca Tântal chinuită, eu buza sîngerată, 

Să văz că mori de sete... 

Ei nu o să-ţi ud buza şi o să trec zimbind. 

Spiritul de luptă îl face să ţintească, după datoria unui liberal 
tînăr, în relele societăţii contemporane, pe care, ca şi ceilalţi, le 
arată, numai în genere: 

Am zis cum că ne fură acel ce stăpinesc, 


dar ambiția lui ar părea că este, nu a unui cuceritor al cetăţii păca- 
telor, ci a unui pustnic care părăsește o lume stricată, asupra că- 
reia s'a şi rostit osînda. E bucuros deocamdată de isolarea și 
sărăcia sa, și astfel, în «Fracul mieŭ*, el spune, cu o mîndrie 
simplă : 

Muncesc, dar n'am putut 

Să-mi fac trăsură, haine, parale şi un nume. 

O singură dată, viaţa de la ţară e atinsă, fără vre-o înrîurire 
din partea altuia, atunci cînd înfățișează, într'o mică poveste de 
iubire la sate, pe ţeranca bolnavă, care era deprinsă: 

Mătasa să o tragă şi să o dărăceze. 

Culmea, în afară de avîntul de patimă pe care-l cunoaştem, o 
represintă rugăciunea poetului! ca Dumnezeiă să dea lumii, dacă 
nu fericirea tuturora, măcar soarele din fiecare zi: 


Înseninează, Doamne, e grea o zi noroasă 

Căci inimile noastre se'nchid şi nu iubim. 

Cu nori cînd este cerul, no! fruntea-ţi luminoasă 
Parc'am vedea-o tristă şi, Doamne, ne'ngrozim. 


Dar! norul e urgia, căci sufletul lumină, 
Lumină n toate cere, şi, cînd s'aii încercat 


1 Reprodusă în Floarea Darurilor pe Novembre 1907. 


C. A. ROSETTI 197 





Tirani'n el să stîngă scînteia-ţi cea divină, 

Cu întunerec mare pămîntu-ai spăimîntat, 
şi alegoria Cămășii fericitului, care e căutată, de Împăratul cel 
puternic şi trist, la bietul păstor: 

Păştea o turmă paşnic, pribeagă prin vălcele 

Şi'n flori culcat păstorul îl asculta... — 
fericit om, de sigur, dar, neavînd, pe lîngă alte binefaceri ale na- 
turiă, şi cămaşa ce se cerea de la dînsul. 


Volumul, cu scrieri din 1841-3, mai cuprinde, pe lîngă un dis- 
curs funebru, ţinut la o rudă, în 1842, şi versificarea izbutită a 
poveştii dascălului Willibald, luată dintrun roman nemţesc, po- 
veste de traiii cinstit și plin de mulţămire pănă în clipa văduviei 
şi a sălăşluirii, apropiate, a bătrînului 

„Cu aceia ce în cor 
Sus colă ’n roşeaţa serii, Aleluia cîntă toţi. 

Afară de acest volum de versuri, Rosetti publică, mai ales prin 
calendarele tipărite de dînsul — şi astăzi, din nenorocire, aproape 
cu neputinţă de găsit — și alte bucăţi, care sînt une ori superioare 
celor analisate mai sus. Dacă în versurile către ţigara sa culegem 
numai curiositatea unei menţiuni patriotice, cum nu le are, de obi- 
ceiii, acest sceptic, în stare a se încălzi numai pentru idealele 
revoluţionare, generale și abstracte : 


Pe Mihail, pe Farcaş, cu crucea biruind — 


amintire din articolele lui Bălcescu, — în schimb, ar merita a fi 
reproduse alte versuri, de o valoare permanentă. 

Circulaii şi în manuscript unele poesii ale lui Rosetti, foarte po- 
pular şi între tineri, ca acel C. Aricescu, de curînd ieșit de la 
Colegiul Sf. Sava, care, după versuri banale către profesorii săi, 
şi alţi oameni mari, către domnul şi doamna Eliad: — toate înzor- 


zonate cu italienisme şi îmbrăcate în noua ortografie italo-romînă 
cu litere latine, — iea ca motto, pe lîngă altele, în toate limbile, 


la poemul săi Florica, din 1847 — cu versuri, ca: 


«Florică, vrei să facem un duo minunat?» 
<Voiese», zise copila... — 


1 Sint interesante, din alt punct de vedere, cele provocate de moartea 
în sărăcie a fiului luy Paris Mumuleanu, «amicul şi camaradul N. P. Mumu- 
l6nul»; Cîteva ore de Collegiu. 

ceva din «Căderea femeii», poem de Rosetti. 


În calendarele citate, acesta se încercase și în prosă, dind.cronică 
spirituale, de o mlădiere de formă, de o sprinteneală şi, în acelaşi 
timp, şi de o adevărată eleganţă care nu pot fi lăudate în de 
ajuns. Oră de atinge rostul şi dezvoltarea canţonetei, ori de tra- 
tează alt subiect, el ştie să înjghebe cu o dibăcie de ziarist născut 
cîteva pagini scînteietoare, pline de alusii contemporane, pe care 
censura, trezită în sfîrşit din amorţeala ei, putea să le urmărească, 
dar nu le putea nemeri totdeauna. Astfel, în locuri ca acestea : 
«Cînd mă uit la fraţii mei, la ţara mea, și văz... De prisos să 
vă mai spun ce văz, fiindcă le vedeţi și dv.». «Poporul», spune 
el, «e acela care cîntă mai mai mult: pentru că cela ce su- 
fere mai mult este poporul, de aceia el este mai simţitor, el este 
poet, şi de el numai am putea zice că se naște, sufere, cîntă și 
moare». Aiurea, el pomeneşte cu cruzime de acele «gratificări și 
ranguri pe care mulţi le cerșesc tăvălindu-se în ţerînă» şi îndreaptă 
privirile tinerilor cari-l cetiaă, către «primăvara unui viitor mai 
fericit», a cărui tîlcuire o dădu în curînd mişcarea de la 18481, 


1 Articolele sînt reproduse la sfîrşitul vol. I-iù din «Scrieri din juneţă şi 
din esiliu», Bucureşti, 1885, E interesantă şi pomenirea, în articolul despre 
canţonetă, a unui tînăr autor romîn mort înnainte de vreme, Rîmniceanu, 
despre care nu ştim de aiurea maf nimic. 


CARTEA A Il-a. 


Pregătirea literară a mişcărilor revoluţionare 
de la 1848. 


CAPITOLUL I. 





Noua, generaţie de scriitori. Talente mărunte şi opere 
de imitație. 





I. LEGĂTURILE ÎNCEPĂTORILOR DIN ŢARA-ROMĂNEASCĂ CU ELIAD. 


În timpul cind Grigore Alexandrescu desăvirșește, în genuri 
nouă, opera sa, cînd Alecsandri introduce în literatura scrisă versul, 
forma poetică și, întru cîtva, şi spiritul poporului, cînd Boliac se 
ridică din neînsemnătatea sa de la început pănă la rangul unui 
cîntăreţ de ideale politice, şi Bolintineanu-şi stabilește faima pe 
dulcegăriile sale așa de armonioase, o nouă generaţie de scriitori 
se formă în amîndouă Principatele. 

Ea se deosebeşte foarte mult de înnaintaşi, cărora nu poate să 
li fie comparată supt niciun raport. Pe: cînd scriitorii de la 1840 
se formaseră în momente de mare entusiasm pentru cultura eu- 
vopeană, menită să înnoiască viaţa Romiînilor pe toate terenurile. 
pe cînd ei se adăpaseră nesăţioşi la înseşi izvoarele — și la cele 
mai bune — ale romantismului apusean, adecă, aproape exclusiv, 
ale celui frances, pe cînd cei mai fericiţi dintre ei merseseră în 
Paris chiar pentru a înţelege, ceia ce nu se poate prin nicio des- 
criere, cît de întreagă şi de meșteşugită, cum trăiește în muncă 
şi solidaritate naţională un popor liber, —aceştialalţi sint ucenicii 
şcolilor din ţară. Şi se simte bine această pregătire a lor. 


Cei din Muntenia aŭ urmat cursurile Colegiului Sf. Sava, care 
fusese reorganisat de Bibescu în aşa chip, încît, părăsindu-se vechea 
basă a filosofiei şi matematicei, după tradiţia lui Lazăr, urmată şi 
de P. Poienaru, şi despreţuindu-se basa mai nouă a limbii latine, pe 
care voiă s'o introducă, odată cu venirea lui în corpul de profesori al 

celei mai înnalte instituţii şcolare din Principat, Laurian. — limbii 
francese, literaturii francese, în epoca eï clasică saŭ în epoca modernă 
a romanticilor, i se dădea locul de căpetenie. Astfel ieşiaii din școală 
tineri pretenţioşi, cari aveai în minte titluri, nume, date, amintiri de 
literatură, şabloane de stil .şi prea puţin din alte lucruri mai folosi- 
toare pentru alcătuirea snfletului unui om luminat. Am văzut în ce 
chip îi descria Eliad. Icoana lor e Aricescu, care părăseşte Colegiul 
cu un portofoliu întreg de versuri, de toate categoriile: pentru d. 
director Poienaru, pentru d. redactor şi generalisim al literaturii ro- 
măneștă, Eliad, pentru soţia acestuia, pentru.«dd. pensionari de la Sf. 
Sava», pentru «confrații poeţi», pentru Gheorghe Lazăr, «umbra 
illustră a fondatorului școalelor romîne»—adăugind că l-a maï cîntat 
un poet, Viişoreanu, «d. Viişoreanul» 1! —, pentru d-na Elisaveta 
Ştirbei, pentru un concetăţean, pictorul I. D. Negulici, etc. etc. E 
încredinţat că «lira lui e lira Cîrlovei» şi că atîtea feluri de noteîn , 
toate limbile vor face pe oricine să creadă în covirşitoarea lui în- 
văţătură. Şi abia aŭ apărut «Orele de collegiu» şi iată-l avîntîn- 
du-se spre nemurire cu o poemă «Florica», împărţită în «epoce» ; 
ciudată lucrare proastă în versuri fluente, bine imitate, în care 
«o fată ce nu ştie decit sărutatul fratern, o rosă de cîmpie care 
nu cunoaşte decît lacrimile aurorei» — fireşte, ca atribute: «ochi 
de columbă», «gît măreț ca o coloană», etc. — ajunge, după mai 
multe jurăminte, zise, pe italieneşte: «giurament», şi alte aventuri, 
«idolul şi consoarta vieţii» unui tînăr, căruia această fericire-i era 
predestinată pentru că, zice autorul, în note — căci sînt, gi încă 
multe, pe lingă o lungă prefaţă către «sexul încîntător care a dat: 
materie aceştii scrieri» — «din întîmplare Costin şi Florica sînt 
născuţi tot în ziua aceia, 18 Martie». 

Tinerii aceştia se 'oploşiaii pe lîngă Eliad, care nu-i laudă, dar 
nici nu crede că trebuie să răspingă laudele lor. Ei nu sînt puţini 
la număr, şi cei mai mulţiîşi caută de traduceri şi prelucrări din 
franţuzeşte pentru «Curierul». 


Altfel e însă în Moldova. 

Aici Academia Mihăileană păstră şi mai departe caracterul ei 
de şcoală foarte serioasă, cu program bogat, felufit şi în destul 
de potrivit cu nevoile societăţii pentru care-şi pregătia şcolarii. 


1 Poesia sa reprodus şi în «Foaia» dela Braşov. 

Se cerea mai multă muncă si se îngăduia mai puţină trufie. Ab- 
solvenţii aveai ambiţie mare de scriitori, şi ei nu aștepta ceasul 
ieşirii din școală pentru a înfrunta publicitatea cu scrierile, —fireşte 
cu versurile lor, dar ei aveaii un ideal de viaţă privată şi de viaţă 
cetăţenească pe care-l recunoaștem la fiecare din aceşti mai tineri 
printre scriitorii cei tineri. Silinţele lor, mai bine, îndreptate, aŭ 
mai multă consecvență şi aduc un mai mare folos. În lipsa altora, 
acești mediocri, aceste talente mărunte, muntitoare, spornice și 
une ori foarte modeste, hrănesc publicitatea din calendare şi ga- 
zete, deprinzind publicul tot mai mult cu literatura romănească 
de distracţie. 

Asachi-i primia cu plăcere. În această epocă nouă care începe 
la 1840, el părăseşte “destul de răpede marile lui planuri de în- 
tăietate şi dominație literară. Nu se mai războieşte cu Eliad, cu 
toate că acesta, mult scăzut, în el însuşi şi în prețuirea altora, era 
maï uşor de rănit de cât înnainte; şi ce putea fi mai lesne decit 
să-şi bată joc cineva de jargonul lui superior italo-romîn şi de 
pedantismul unei ortografii nenaturale! Asachi va cînta însă și el, 
de şi în prosă neiscălită, geniul lui Rodolfo scamatorul și va cruța 
după puteri pe invidiosul săi vecin de stăpînire culturală. Pentru 
tineri el fu un ocrotitor statornic, întru cît ei nu intraŭ în con- 
flict cu Cîrmuirea. 


Să cunoaştem acum pe «epigonii» munteni mai întăiă. 


Aricescu ajunge cel mai harnic colaborator al «Curierului ro- 
mănesc» de la trecerea lui, în toamna anului 1845, supt îngrijirea 
lui Negulici, pe lîngă care se iea bine şi cu dedicaţii. După un 
lung şir de producte poetice nouă, poetul cel noii iese la iveală cu 
un volum chiar, la 1846. 


Încă din 1840, Eliad publică o poesie, «Dimineaţa», a aunui I. 
Catina, şi el, fireşte, elev, ba încă unul care n'avea «nici 19 ani» 1; 
acesta, se face un colaborator obişnuit, cîntînd «barca sa plăpîndă» 
— o greșeală de tipar o preface, potrivit cu adevărul, de almin- 
terea, în «barba mea plăpîndă». Numai rare ori i se întîmplă 
acestui verbos poetic în stil italo-romîn a nemeri un vers, două, ca: 


Amanţi în catifele 
Acordă 'ncet chitarele. 


1 P. 150. 

Cu citaţii din Boliac, supt scutul căruia se pune, el cîntă «pieptul 
d'alabastru» şi «glasul de magie» al «primadonei» C, de Holossy 1, 
cu cîteva zile înnainte de a se apropia şi el, de şi atît de nè- 
vrednic, de umbra lui Mircea. Nu lipsesc nici traduceri îndrăz- 
neţe din Hugo. E şi moralisator, ca Boliac, și propune, la sfîrşitul 
unei bucăţi, a ge face schimbul lucrurilor de lux cu cele practice, 
pe cînd astăzi vez 

Atitea echipage în loc de pluguri bune. 

De hatiîrul lui, care fac6 romantism feroce, 

Şopirla scoate capul şi cată către stele2. 


Peste cîteva luni Catina anunţă şi tipărirea unui volum, şi cu- 
tează chiar să se ţie de cuvînt. 
Pentru Catina, Aricescu e un mare înnaintaş, un 


Poet al Aurorei unei zile mai ferice 


şi lîngă el se așează, ceva-ceva mai departe, 
Omer, Dante, Byron, Hugo’. 


Iar pentru profesorul Genilie, Alexandrescu e inferior lui Ca- 
tina, care scrie mai literar, şi această părere o.spune el prin «Uni- 
versu», în aceste uimitoare rînduri: «D. Gr. Alexandrescu a scris 
la 1838 cu o limbă mai populară, d. I. Catina a compus la 1846 
cu o limbă mai literară !». 


Născut în 1828, 20 Octombre, la Brăila, dintr'o familia greceascăf, 
în carese punea o deosebită îngrijire în ceia ce privește creșterea 
copiilor, tînărul Gheorhge Baronţi, care, după exemplul lui Negruţ-Ne- 
gruzzi, se ortografiă: Baronzi, arată, pe lîngă multe greşeli de gust, 
care se pot scusă prin vrista sa și prin moda literară domnitoare, 
şi însuşiri poetice reale, pe care, firește, nu le poate scoate la 
iveală de la început. un stil fabricat — oricît ar zice Eliad că în- 
cepătorul face parte din «şcoala radicalilor moderați» —, cu «sus- 
pine ardente», «barcela lui Morfeii», «fantasmă sepulcrală», «ho- 
ruri infernale», «bucle unduioase», etc5. De atunci încă el neme- 
regte, totuși, pe alocurea, în versuri răsunătoare 6: 


1 1845, p. 306. 

2 1846, pp. 160—1. 

3 1846, p. 178. 

4 V. Floarea Darurilor, I, caietul 1, cu chipul său. 

5 Bucăţi de Baronzi, în «Curierul romănesc> pe anul 1840, pp. 104, 195 
6 Seara, în «Curierul romănesc» pe 1846, p 84. 

Cînd vintul culcă iarba, cînd unda se 'ncreţeşte 
Şi frunza cînd şopteşte c'un freamăt de suspin... 


În «R. R-tiy, care încearcă, fără spirit, dar în versuri care nu 
sînt aşa de rele, fixurea satirică a unor tipuri contemporane, tre- 
buie să se vadă, probabil, acel Radu Rosetti care fu, pe urmă, fuc- 
ţionarul lui Vodă Ştirbei !. 

Sînt şi versuri de Zotu2. Găsim chiar poesii populare 5, lîngă 
fantasii arheologice de inginerul Popovici. Să nu uităm, în 
sfîrşit, şi pe aliaţii italieni ai înnoitorului stilistic, azi un Za- 
rovich, Dalmatin, mîni un Lagomarsini, cari cîntă, cu același avînt 
sublim, nunta lui Vodă Bibescu, banchetul lui Dașcov, consulul 
rusesc, și inaugurarea nouăi clădiri a Primăriei. 

Un N. Apolonie, fiul unei directoare de pension, începe ca tra- 
ducător din ruseşte a unei călătorii în Ţara-Romănească 5, şi ur- 
mează cu critice de teatru, în 18468. 

Proaspăt sosit din străinătate, începe a face aceiaşi cronică tea- 
trală, care nu era fără avantagii pentru tineri, Gh. Vernescu, vii- 
torul advocat şi om politic, care iscălia cu mîndrie: «G. I. Wer- 
nescu». El mai dă şi cuvîntări funebre. 

P. Teulescu — saii Theullescu — vine şi el la rînd. Unul din 
boierime, I. Ginescu, vorbește de teatru. 

Şi Viişoreanu, cîntăreţul lui Lazăr, face parte din această le- 
giune a repeţitorilor pretentioşi 7, şi el, care declară lui Bolintineanu 
că «ar dori să nu mai moară», ştie să vorbească despre «formele 
colosale» şi «peruca castanie» a Romăniei. 


Tipărind lucrările, de cele mai multe ori fără valoare, ale acestor 
zeloşi debutanţi, Eliad nu se înșela asupra lor și numai cu privire 
la Bolintineanu, din care se tipăresc în «Curierul» Doamna lui 
Radu Negru, Cântece, Ruinele Cetăţii luă Tepeş, plîngerea pentru 


1 Anul 1846, p. 148 şi urm.: «Cîteva portrete lucrate cu cerneală neagră pe 
hirtie albă». 


2 1845, p. 311; cf. p. 316. 

3 Ibid., p. 314 şi urm. 

4 «Rinduiala bisericească în Dacia»; an. 1840, p. 74; cf. p. 98; «Cronologia 
romînă» de acelaşi, p. 100 şi urm. 

5 Anul 1844, p. 362 şi urm. 

8 Pp. 1-8. 

7 V. anul 1844, p. 17 şi urm. 

Goga, Radu-Vodă şi fata 1, apoi Cântece şi sărutări 2, şi la Bă- 
lăcescu — care publică în «Curierul romănese», număr de număr, 
mai toată opera sa şi-i dădu, se pare, şi corespondențe din Paris, 
unde se va fi rătăcit cine ştie cum 8 — are el aprecieri, pe care, 
în generalitatea lor, le putem primi și noi astăzi 4. 


La cererea de subscripţii a lui Eliad, cînd acesta voiă să pu- 
blice «Biblioteca Universală», răspunse: și tînărul Gheorghe Cre- 
ţeanul, în vristă de cinsprezece ani — deci e născut la 1831 —, 
care declară, într'a scrisoare cu litere latine şi cea mai perfectă 
ortografie heliadistă, că va cere de la respectivul părinte să-i dea 
banii trebuincioşi pentru a fi şi el membru fundator. De la o 
vreme el începu a trimete «Curierului» notițe despre represintaţii 
teatrale și de-odată, în 1847, apare o frumoasă şi destul de energică 
poesie, în care trăiesc vioiă amintiri din Alexandrescu — e şi 
vorba de Cozia: 

Cu ’ncet adună norii la Cozia pe munte, 


Un cîntec se aude în sus purtat de vint, 
Trecutul să recheme pe-al Mircii vechiii mormînt. 


Sai: 
Cum geme acvilonul ce arbori! sfărîmă, 
Sutlind ale lor frunze în valea fără fund. 
Apoi: 
Pe Mircea neînvinsul îl văz pe nor de aur. 
E şi o notă politică, în această bucată, in care mai mulţi «barzi» 
sînt aduși să cînte dorinţile neamului: 
Cînd barzii în unire întoană o cîntare, 
Virtuţile străbune răsar chiar din mormiînt. 


Se simte pare că ceva din revoluţia care se apropie. 


II. PROFESORII MUNTENI șI ELIAD. 


Afară de găzduirea tinerilor cari se încerca în prosă şi poesie 
— fireşte, mai ales în poesie —, Curierul romănesc e ocupat cu 
păstrarea, operilor tărzii, mai adesea cuvîntări—, ale bătrînilor scrii- 


1 1846, pp. 269 şi urm., 343-4, 345, 848. 

2 P. 392. 

3 V. rîndurile iscălite «Ù. B-escu» în «Curierul romănesc» pe 1844, ‘p. 75. 
+ V., pentru Bălăcescu, anul 1844, pp. 135-6. 

tori, între cari profesorii aŭ cel dď'intăiù loc. Astfel aici se pot 
găsi cuvîntările scurte, cu miez, înțelepte şi, în cel maï bun în- 
teles al cuvîntului, practice, ale directorului Poienaru, cuvîntără 
care ar putea fi strînse astăzi, alcătuind un monument al peda- 
gogiei mai vechi şi al unei elocvenţe şcolare care nu se învechește. 
Eliad însuşi preţuia foarte mult acest fel de literatură, și, întrebat 
de un cetitor asupra cărţilor celor mai potrivite pentru a se pune 
în mîna copiilor, el recomanda pe Eufrosin Poteca, pe protopopul 
Ioau, autor al unni «Istorii Sfinte a Vechiului și Noului Testa- 
ment», pe Florian Aaron, ca autor al «Catechismului» — în aceşti 
ani el prelucrâ, o frumoasă cărticică despre «Patriotism», potrivit 
cu vederile filantropice, umanitare ale veacului al XVIII-lea — și, 
în sfîrşit, traducerile lui Marcovici şi ale archimandritului Mun- 
teanu!. Brezoianu, de la Cîmpulung, tipăreşte tot aică cuvîntările 
lui solemne 2. Aristia are şi el cîte-o odă 'ntărziată, către vre-un 
generos protector, ca Bibescu, «Romîn Ciceron Capitolin» 5. Profe- 
sorul archimanărit Dionisie dă vre-o cuvîntare duhovnicească + 
ca și Dionisie Romano, viitorul episcop de Buzăŭ, şi egumenul 
Ieroteiit de Glavacioc5. De-o parte stă numai Laurian, a cărui tra- 
ducere de manuale filosofice — după Delavigne şi Krug —e totuşi 
lăudată de Eliad. 


Cît priveşte profesorii cei noi, un Gr. Pereţ, — afară de o tra- 
ducere — ê, un A. Zane, un Racoviceanu, un Sticleanu sînt tot 
nume care nu amintesc vre-o lucrare literară. 


Geograful Genilie dădea și Versuri lui Eliad, dar de la 8 Iulie 
1845 el își avu foaia lui, «Universu» (sic), cu subtitlul «Noutăţi 
din toată natura, cultura, literatura». 

Cele două file de format mic daŭ mai ales curiosităţi ştiinţifice 
şi informaţii culturale din străinătate, pe înţelesul oricui, întrun 
stil destul de bun şi cu o destul de potrivită orînduire pentru a 
merita lauda entusiastă a profesorului ieşean D. Pop?. Sînt însă 





1 Curierul românesc pe 1810, pp. 66-7. 

2 1843, p. 69 şi urm. 

3 1843. Cf. şi adausul la n-l 13. 

+ Ibid., Suplement la n-l 46; 1844, p. 7 şi urm. 
5 1844, Suplement la n-l 36. 

5 1846, p. 392. 

7 I, p. 48. 


208 ISTORIA LITERATURII ROMĂNEȘTI 





în această publicaţie de cultură care la 1848 intra în anul al pa- 
trulea cu litere latine!, pagini din Poienaru şi multe pagini din 
Laurian, — Temeşana —, şi poesiă, nu numai de-ale lui Genilie, ci 
de-ale mai multor tineri, fără talent, — spunem de la început. Al. 
Pelimon e cel mai harnic; I. Costinescu cîntă pe Stroe Buzescu, 
C. Costescu dă traduceri, I. Costinescu slăveşte pe Mitropolit; un 
I. Codrea, un D. B. Chirculescu, un N. Capeleanu, un Gh. Pega- 
cov, un Gheorghian Pedestrescul şi o sumă de «tineri școlară din 
Sf. Sava», cari ştiii că 


Prietenia este o trebuinţă mare. 


D. Gusti şi N. Istrati, poeţă moldoveni ceva mai buni 3, adaugă 
colaboraţia lor. 


III. OPERA PERSONALĂ A LUI ELIAD LA «CURIERUL ROMÂNESC». 


Din partea lui, Eliad dă foii sale de noutăţi, pe lîngă repro- 
ducerea studiilor sale «filologice», cîte o notiţă despre teatru8, în- 
demnuri către «junii elevi» sai socoteli cu bătrîni, cărora «îngerul 
morţii li-a însemnat creştetul şi fruntea» 4, saă, în particular, cu 
Asachi, pentru locul ce i se dase lui, Eliad, în «pleiada» poeţilor 
contemporani — aici se întilneşte această frumoasă sentinţă: «locul 
fiecăruia cel adevărat este acela ce şi-l prepară el însuși priu 
faptele sale»5—, traduceri, cu intenţii satirice locale și personale, după 
anumite glume parisiane cu privire la deosebitele feluri de poeţă 
contemporani, de la cel lamartinian pănă la cel biblic şi la cel pro- 
letar. Mai însemnate însă, din punctul de vedereistorie ca şi din cel 
literar, sînt acele rînduri, pe care le consacră el oamenilor, dintre 
cunoştinţele sale, cari dispar: un Grigore Băleanu, «adevărat tip 
al virtuoşilor boieri vechi, carii ştiă a cinsti și a păstra obiceiu- 
rile cele frumoase şi simple ale pămintului6» saă despre Elena 
Dudescu, mama poetului Văcărescu”. Avem de la el și un discurs 


1 Iată o mostră de ortografie: câcestii instinctii în animale nu se înalţă... 
câtră cei ce le au dati viâţiâ, pote pentru că nu este necessariii», ete. 

2 V. mai departe. 

31840, p. 9%. 

4 Ibid., pp. 110—1. 

5 Ibid., p. 154. 

6 Pp. 381 — 2. 

? 1843, supl. la n-l 3. 

funebru, acela pe care l-a ţinut în amintirea Anicăi Zădăriceanu!. 
Pănă şi unele articole despre astronomie—eca acela în care soarele 
e numit «cel mai mare semn ce ni l-a pus Dumnezei pe cer 
şi ni anunţă atotputernicia lui 2», aŭ un interes de formă. 

Sînt schiţe foarte nemerite, ca aceia a tîrguluï Moşilor?. În cele 
două portrete sociale, «Bată-te Dumnezeă» şi «Coconul Drăgan», 
Eliad fixează viă tipuri din epoca Regulamentului Organic, care 
dăduse femeilor grija cumpărăturilor de modă nouă, pentru care-şi 
lasă în părăsire casa, mulţămindu-se a chema bătaia laï Dumnezei 
asupra slugilor şi copiilor ce greşesc, şi crease pe slujbașul noŭ 
cu ifosuri de boier, ca din vremea veche, cu apucături porunci- 
toare ca ale Rușilor şi cu desăvîrsită nepricepere pentru curen- 
tele nouă de idei şi cultură; caracterisări scurte fac să trăiască 
înnaintea cetitorului cutare «om al trebii», care «scotea lapte din 
piatră, pupa pe Romîn în bot şi-i lua din pungă tot», pe altul, 
«patriot grozav, năbădăios, numai foc şi inimă albastră pentr 
patrie», dar numai cît e în oposiţie, pe oploșitul în ţară, «străin 
de aceia ce maŭ nicio patrie, ce se interesează de toate patriile, 
şi mai vîrtos de 'Ţara-Romănească, unde găsesc toate d'a gata» ; 
simpatic e presintat doar poetul în stilul săă, «scriitor din cei 
jună, smerit şi plin de geniu». Aceste două bucăţi ar merita să 
fie salvate din uitarea care, aşa de nedrept, a cuprins toată opera 
literară a lui Eliad €. În «Fata lui Chiriac», el povesteşte apoi cu 
meşteşug o întîmplare de care știe să lege patima sa pentru dis- 
cuţiile filologice 5. 

De la o vreme, el începuse a compune, pentru folosul cetitorilor 
săi, un dicţionariă de neologisme, şi cuvîntul «abus» îi îngăduie 
să facă şi puţină politică — pentru întăia oară se riscă el, ca scriitor 
în acest domeniu —, vorbind de «monarhia veche îmbătrînită şi 
gîrbovă supt greutatea abusurilor sale, ca o iazmă slăbănoagă şi 
fără putere înnaintea adevărului şi luminii Evangheliei şi Filoso- 


1 1844, p. 81. 

3 1843, p. 85. 

3 1843, p. 166 şi uru. 

4 Anul 1846, p. 100. 

5 Traduceri de călătorit prin ţară, după franţuzeşte (de Eliad însuşi) şi, 
după ruseşte, de N. Apolonie, în «Curierul tomănesc» pe 1844, p. 350 şi urm., 
362 şi urm. O descriere a datinelor de la munţi după D. Cantemir, ibid., 
pp. 330—2. 

fiei», de «fantasmele de noapte», care pier «la ivirea aurorei», de 
nevoia numirilor drepte în funcţii şi a votului femeilor. Peste 
cîteva zile se descoperia complotul din 1842, şi Eliad era ame- 
ninţat cu implicarea în el, pe temeiul mărturisirilor d-rului Ta- 
vernier. Şi foi străine reproduseră vestea arestării sale. şi, pentru 
a se lămuri, tipări Eliad un important articol!. Se declară un cre- 
dincios supus al lui Vodă Ghica, pentru datoria sa ca şi pentru 
faptele bune săvirşite de acesta: liberarea Țiganilor, întemeiarea 
şcolilor săteşti. El însă, căruia-i place «cununa împletită de mîna 
vrăjmașşilor», el care despreţuieşte pe orice fel de «omuleţi an- 
dropozi, a cărora viaţă e plină de nelegiuiri şi cugetul pătat și 
obosit de sîngele și sudoarea săracului»?, nu consimte a recunoaște 
în Domn pe ocrotitorul săă. «N'am avut niciodată», scrie el cu 
nobleţă, «nici protector, nică făcător de bine decît pe Dumnezei 
şi naţia mea, căreia i-am fost rob şi care ma hrănit pe cît aŭ 
meritat; ostenelile mele 8». 

O declaraţie în n-l de la 31 Decembre 1846 spunea că, odată 
cu sfîrşitul anului, se opreşte foaia, «cel puţin pănă la înturnarea 
d-lui Eliade». Acesta nu zăbovi, şi în 1847 el începea un an al 
XIX-lea, schimbiînd în maï mare formatul «Curierului» şi începind 
a publică în el, supt titlul de «Critică» — programul era mai vast, 
şi în el se făgăduia recensia tuturor operelor de căpetenie, din- 
du-se şi normele de obiectivitatet —, o nouă refacere a Gramaticei 
sale, în care silinţile-i de popularisare a științei sînt mai puţin 
fericite decit altă dată. Foaia fu întreruptă 'n 1848, şi, în ultimele 
rînduri din «Critică» se întîlnesc alusii care arată că scriitorul lor 
se pregătia pentru un rol politic revoluţionar. 


În acest timp, teatrul muntean se redeschide, în primăvara lui 
1840, salutat de Eliad însuşi — Caragiale e unul din colaboratorii 
acestuia, cu bucăţi romantice palide, mai bune, ca și acelea pe care le 
tipărește-în «Albina», — dar însemnătatea-i pentru literatură e slabă, 
căci se daŭ numai traduceri de scriitori cunoscuţi sai necunos- 
cuţi, după vodeviluri la modă, precum «Recrutul răscumpărat» 


1 P. 139 şi urm. 
2 P, 142. 

8 Ibid., p. 141 
4 P. 147 şi urm. 

_de I. Voinescu I şi «Capdoperă necunoscută», de Gheorghe Lehliu. 
Se represintă însă, mai tărziă, în 1845, primită cu simpatie, şi o 
piesă de Alecsandri, — «Spătarul V. Alecsandri», — «Creditorii» 1. 
Şi Iorgu de la Sadagura se represintă la Bucureşti în același an. 

Amîndouă sînt lăudate de Eliad, care, rămas prieten cu Mol- 
dovenii, află călduroase cuvinte de recomandare şi pentru tradu- 
cerea, de Negruţ şi Donici, din Antioh Cantemir °. 

Şi Boliac are, de alminterea, laude, pentru descrierea întîmplă- 
rilor fostului student la Sadagura 8. 


1 V, Curierul romănesc pe 1810, pp. 243,368. 

2 Ibid., 1844, p. 231. El semnalează «versurile regulate, cadenţate, împli- 
nite şi strînse, versuri din care fiecare maï adesea cuprinde o sentinţă în- 
treagă şi împlinită». 

3 lbid., anul 1846, p. 108. 


CAP. II. 


Literatura cea mai nouă în Moldova. 





Cu statornicie şi deplină egalitate, cu distincţie cărturărească şi 
frică de Guvern, cu dorinţă de a folosi, şi nu fără un folos real 
destul de mare, răzimată pe tradiţii sigure şi pe o gospodărie cu- 
minte, primitoare pentru puterile nouă, oricît ar fi fost de slabe 
— numai să fie încunjurat maiestrul —, lucrează pentru înnaintarea 
culturii romăneşti şi pentru pregătirea talentelor Albina lui Asachi, 
care, ce e dreptul, n'are noutatea, îndrăzneala, valoarea de actua- 
litate, rostul une ori revoluţionar al foilor lui Eliad. Temperamen- 
tele celor doi mari bătrîni se oglindesc în aceste deosebiri ale pu- 
blicaţiilor celor mai vechi şi, trebuie să spunem, şi celor mai cetite. 


I. ACTIVITATEA LUI ASACHI. 


Asachi are cel mai mult de lucru: el redactează, pe lingă ma- 
teria politică a coloanelor, obişnuitele notițe, împrumutate din foile 
străine, mai ales din cele germane. 


La intervale rari, dă însă bucăţi de versuri, cu factura foarte 
îngrijită şi sigură, traducînd din Lamartine «Oda către o tînără 
Moldoveancă», lăudînd, în spirit de idilă, viaţa «păstoriţei romîne» : 

Pe la munte-t sărăcie : 
Brad şi pin avem la plaiu ; 
Noi bem apă din piriie, 
Turma caş ni dă şi strai !. 


Pe o foaie volantă el se îndreaptă astfel, în cel mai pur ritm 


1 1841, pp. 399—400. 

nobil, către Liszt, care sosise in Moldova, unde găsi pe cine să 
farmece: 
Din cea zi de cînd Orpheos, mărit zăii de armonie, 


De al trece ?n altă lume ca să vii pe Eŭridice, 
De-al pluti, noii Argonaiita, către Kolchos fabulos, 
Pe furtună aï înfringe-o şi pe Tartar a! supune, 
cînd, prin magia lui, 
«.. Imnul cel armonios 
Care îngeri 'n cer cîntă, pre pămînt va să răsune!. 


Odată chiar i se întîmplă să atingă înnălţimea poetică din cele 
d'intăii şi mai bune bucăţi ale sale, atunci cînd el înfăţişează, în 
mîndre versuri sigure, de un luciu clasic, poeţilor romîni din 
«Pleiadă», lăcaşul de nemurire al gloriei celei adevărate: 


Acold petrec în faimă geniile fericite, — 
Care sînt de a lor Musă nemuririi consfinţite, — 


şi li arată pe ce cale, de înţelegere a idealurilor nouă — pe care le 
vede acum și el — şi de sîrguinţa cinstită în căutarea artei celei 
adevărate, se poate âjunge în acele locuri: 

Acordaţi romîne versuri pe-armonioase alăute, 

Întrun rost ca şi poporul, geamăn cu cel italian, 

Să înveţe-amor de patrie, dor de glorie, de virtute 

Şi Romiînul de pe Istru şi-al Carpaţilor muntean, 

Cel ce bea ’n Siretiii, în Nistru şi 'n a Murăşului unde, 

Cel de-a’ cărui! triste doine plaiul Pindului răspunde, — 

Cînd Rominul va cunoaşte prin a cîntului putere 

A sa gintă, a sa soartă ce-l ascunsă mn viitor 

Versul cînd diu ochi! i-a stoarce lacrima cea de plăcere 2. 

Cutare întîmplări îl fac chiar să amintească episode interesante 

din tinereţa sa, şi atunci el dă interesante pagini de prosă, precum 
sînt acelea care descriă găsirea, pretinsa găsire a chipului lui Ştefan- 
cel-Mare pe o monedă, la 1805, în preajma mănăstirii Neamţului, 
unde tînărul, «ca de 16 ani», venise cu protopopul, tatăl săi; la 
această reminiscență de tînăr se adauge şi aceia, de student, a 
Romei ocupată de Francesi în vremea petrecerii sale acolo: «Pie- 
tele acestei politii erai acoperite de baionete, de artileria francesă 
şi de cerşători italieni cari, de foame, se făceau revoluţionari?». 


1 Şi în Albina pe 1847, p. 18. 
2 1845, pp. 189—90. 
3 Albina pe 1845. 

Se mai pot ceti astăzi şi notițele lui despre artă. Influenţa, 
reală a lui Asachi scade, de alminterea, şi în acest domeniu al 
artei, cu toate că la tipografia «Albinei» iese și mai departe lito- 
grafii, ca «Sf. Magdalina» după Giacomo Palma. 

Tot atunci însă Baltazar Panaiteanu, tînăr de talent, îşi urmă stu- 
diile în străinătate, și Asachi-l lăuda într'un articol, preţios, despre 
«Zugrăvia în Moldova 2». Prin acesta era să se întemeieze, în sfîrșit, 
în Moldova şcoala desemnului îngrijit și sigur, răzimat pe adevărată 
ştiinţă, căpătată la şcolile cele mari ale Apusului. 


II. CoLABORATORII CUNOSCUȚI Ai LUI ASACHI. 


O bucată de timp, în 1840, Asachi are ca ajutor la Albina pe 
Gallice, tovarăşul de la «Spicuitorul», care ţinea şi lecţii de Drept 
roman, întitulîndu-se advocat; știm ce atitudine a avut acest în- 
drumător chemat al culturii romăneşti faţă de Kogălniceanu, pe 
care cutează a-l numi «écolier brouillon, ccrivailleur chétif», obiec- 
tînd concepţiilor de nouă cultură naţională ale acestuia că «ade- 
vărata civilisaţie, din potrivă, se deosebeşte prin filantropie și cos- 
mopolitism» ?. Astfel de necuviinţe față de cultura naţională a Ro- 
mînilor, din partea mediocrităţilor didactice şi literare de pripas, 
le mai cunoaştem, de alminterea, și din acest extras de anunciu 
al unui director de pension, extras pe care-l găsim într'o veche 
prefaţă (1844): «limba romănească n'are nicio fixitate în princi- 
piile fundamentale, presintă la unii neologisme schimonositoare 
(dEfigurant), la alţii despreţ afectat pentru tot ce tinde spre pro- 
gres, şi, la toţi, arbitrariu şi licenţă în regulele cele mai elemen- 
tare ale gramaticei» +. 


Fireşte că în «Albina», şi nu în foile, bogate, nouă, felurite, pline 
de poesie şi cugetare, ale tinerilor, cari însă nu ştiă să asigure 
durata revistelor lor şi supără prin apucăturile lor revoluţionare 
pe oamenii altor generaţii, — scria aceia din generaţia veche, 
cărora încă nu li ruginise cu desăvirşire condeiul. 


1 V. 1843, p. 212. 

2 Albina pe 1847, pp. 303—4. 

3 1840, p. 254. 

4 Gh. Sion, Ceasuri de mulţămire, pp. Xu—ini. 

N'ar fi cu neputinţă ca acrostihul către Catinca Floreasca (1845), 
iscălit C. C., să fie de bătrînul poet Conachi însuși, şi atunci tot 
ale lui ar fi versurile 


Vă las un trist adio, ete., 


care se publică numai la 1848 în «Albina» 1. 

Un alt bătrîn, Vasile Drăghici, căruia i se datoresc atitea tra- 
duceri, colaborează şi el odată la foiletonul lui Asachi2. 

Fostul coleg de profesorat și de gazetă al lui Asachi, Gheorghe 
Săulescu, trebuie, neapărat, să aibă o parte mult mai mare, una 
coviîrșitoare chiar. 

În vechiul lui stil silit, cu vorbe create saŭ schilodite, ca: faţă 
«cer-senină», lasticie, «praturi», «laboare», «vergură», maloros 
(malheureux), în versul săi fabricat cu durere, cu acea concisie 
obscură în amănuntele unui subiect care e, de fapt, desfășurat 
prea mult, prietenul, — dușman în suflet, — al Ini Asachi, înşiră fa- 
bule, care aŭ totdeauna noutate şi, ică şi colo, sclipiri de spirit 
sai licăriră de idei. Din aceste fabule ar fi să se aleagă de sigur 
cîteva pentru o culegere a celor mai bune bucăţi în acestgen pe 
care le cuprinde literatura noastră. Ar fi să se deosebească astfel, 
din celelalte, Vitele de casă ?, cu această declaraţie a căţelului ne- 
trebnic, preferit tutulor celorlalte vietăţi : 


Lingerea şi gudurarea, asta meşteşugul mieii, 


sati «Arama între celelalte metale» 4. 

De la el avem chiar şi o bucată lirică, «Safo», fără a mai pomeni 
cuvîntări la examene sai cîte o bucată de ocasie, ca «Învierea». 

Ba chiar Săulescu înduplecă pe Asachi să scoată o foaie deose- 
bită, adausă la Albina, o «Archivă a Albinei», ieşind în același 
format, de vre-o cîteva ori pe an numai, pentru a se tipări în ea 
articole de etnografie, arheologie, istorie, numismatică — cu plange 
— pe care le dă el, Săulescu, fără să inoveze pe vre-un teren, ba 
chiar fără să se ţie pe vre unul în curent cu timpul cel noŭ. 

Dintre ceilalţi profesori, Teodor Stamati, care tipăreşte atunci 
şi «Istoria Naturală» a sa, e, se pare, autorul greoaii poveşti de 


1 Pp. 127—8. 

2 Albina pe 1845. 

3 1840, p. 115 şi urm. 
4 1844, pp. 351—2. 

cărturar, «Despre Pepelea» 1. I. Costinescu are cîteva rînduri de 
laudă pentru lucrarea de matematică, de curînd apărută în nem- 
ţeşte, a fiului lui Asachi, Dimitrie 2. 

Să adăugim, pentru ca să se aibă o ideie completă despre 
această literatură modestă, măruntă şi practică, şi cărţile de şcoală, 
care naŭ, fireşte, aceiași bogăţie ca in epoca d'intăii, cînd se 
alcătuieşte învățămîntul superior. Dintre ele se desface mai ales 
«Manualul de istoria Moldovei» al lui Albineţ. 


TII. ASACHI ȘI COLABORATORII « PROPĂȘIRII». 


Dintre colaboratorii foii tinerilor întîlnim la Asachi pe Negruţ?, 
pe Alecsandri, cu o singură poesie inedită, şi pe neînsemnatul 
Cuciureanu, pe lîngă Ioan Ionescu, care dă obişnuitele luj notițe 
de gospodărie saŭ I. Poni, care tradusese şi în «Spicuitorul» şi 
care, acum, descrie, la rîndul lui, «O visită la munte» 5. 

De foaia politică din Iaşi se alipeşte însă statornic Donici, în- 
trebuinţind acum frumosu-i vers firesc şi limpeziciunea stilului 
săŭ pentru a îmbrăca într'o formă care se pare a fi proprie a lui 
deosebite apologuri, dintre care unele nouă, ca «Autori şi hoţul» 
saă «Adevărul» 6. Sfiicios şi acum faţă de o Cîrmuire care cădea, 
uşor la bănuială, — ea l-a și răsplătit îndată cu un rang şi o 
pensie —, el se fereşte a statornici legături prea visibile între li- 
ghioanele sale isteţe şi păcatele oamenilor vii și puternici. Ba, în 
«Bricele», el spune că aŭ fost clipe cînd era hotărît să se lase cu 
totul de primejdioasa îndâletnicire a fabulistului : 


Eram în hotărire de fabulă să mă las: 
E grea această cale la muntele Parnas”. 


1 1841, p. 365 şi urm. E iscălită: T. S. 

2 «Uber die Umkehrung der Reihen von D. von Asaky. weiland Eleven 
an der Michailine zu Jassy» (v. Albina pe 1841, p. 340), precum şi lămuriri 
practice despre cărămida cea nouă (1845, p. 57 şi urm.) 

8 V, şi maï sus. 

4 Of. însă şi Albina pe 1816, p. 61 şi urm. Bucăţă în genul săii, 1847, 
p. 243. 

5 1845, p. 176. 

6 1845, p. 249. 

7 Albina pe 1847, p. 251. 

Iar prin versurile de plingere la moartea Vornicesei Ecaterina 

Sturza 1 

Căile mele nu veţi pătrunde: 

Lege vieţii moartea v'am pus, 
zice Domnul —, el dovedeşte că se poate ridica și în domenii poe- 
tice superioare. 

Donici era însă în legături rele cu cei mai noi colaboratori ai 
«Albinei» şi la el pare că se referă unul din eï, cînd, aiurea, 
într'un volum de versuri, vorbeşte de omul veninos venit din săl- 
bătăcia Sorocei basarabene: 

Dar cînd ştii că din Soroca nobil duh nu poat: ieşi, 
Orice-a zice-Alecul nostru, tot pe sine va huli. 


Alecachi, mă! vecine, 
Acest vers e pentru tine; 
Simte-l, dacă eşti Romin(?!). 


Ridicat dintre răzeșii din Ţinutul Romanului, criticul lui Donici, 
născut «cam pe la anul 1818» ?, Nicolae Istrati, ieşise de pe băn- 
cile Academiei cînd, la 1841, el îşi făcu debutul la «Albina» 
printr'o bucată cam pretențioasă, în versuri sonore, «Moartea 2». 
De la el vin şi fabule, ca «Procesul unei momiţe î» cîntece, răz- 
boinice, cu «bravi eroi», mici bucăţi de prosă, «Limba şi portul5». 
Amar totdeauna, înţepător une ori, avînd pe alocurea succese da 
ironie, Istrati nemereşte şi maï bine în caricaturarea limbii la modă 
supt influenţa, ce se preschimbă, a Grecilor, Rușilor şi France- 
silor €. 


Ceva mai noŭ decît Istrati e în rîndul colaboratorilor «Albinei» 
profesorul (de la 1837) D. Gusti (Gustea), născut la 24 Octombre 
18187, dintro familie ieșeană, şi el represintant al şcolii de învățături 
înnalte din Moldova, unde făcea el însuși lecţii acuma. Supt 


1 1848, p. 8%. 

2 Pumnul, Lepiurariă, IV!, p. 123. 

3 P. 318 şi urm. 

+ 1841, p. 31. 

5 1844, p. 81 şi urm. 

€ «Corespondenţa între doi amorezi sati limba romănească lu aniy 1832 şi 
1822»; Albina pe 1844, p. 81 şi urm. 

? Pumnul, Lepturariă, IVI, p. 175. Fiù de băcan de la Hanul turcesc (C. 
Sion, Arhondologhia Moldovei, pp. '14—5). 

inițialele D. G. —, mai tărziă iscăleşte cu tot numele, adăugînd 
şi titlul de «Serdar» — el cîntă, în versuri uşoare, dar care nu 
rămîn, «sărmane flori» ori cutează să atingă după Alecsandri 
balada istorică, în «Ştefan-cel-Mare şi arcul lui 1», şi struna pu- 
ternică a cîntecelor militare?. Avem de la el traduceri după La- 
martine şi Psalmi. Altă dată, în prosă, el dă lămuriri folositoare °. 


Mai tînăr se pare viitorul poligraf fecund Gheorghe Sion, născut 
în Hirșova 4, ale cărui versuri d'intăiă, bune pe alocurea, nu tre- 
buie confundate cu acelea din Boldul şi acul săii (1844), tipărite 
supt iscălitura .«I. (Iordachi) Sion, fiul Păharnicului Cost. Sion» 
(e un văr al poetului, şi Constantin Sion a scris o ciudată operă 
de genealogie amestecată cu insulte şi clevetiri, « Arhondologhia 
Moldovei» 5). Şi el însă îngînă pe urma altora despre «steaua nopţii 
cea pompoasă», «păstoraşi», «îluieraşe», ş. a. 

Acest scriitor de cancelarie, întrebuințat apoi la Compania Vä- 
milor, maï mîndru decit ceilalţi de versul lui uşor și elastic, în 
care putea cuprinde orice, dar în proporţii foarte scăzute, scoate 
şi un volum, încă de la 1844, «Ceasuri de mulţămire», cu o pre- 
faţă ironică în care se înfăţişează ca «un salahor-scriitor nebăgat 
în seamă în gloata de care gem canţeleriile 6». 

În versuri corecte se dă Zaira lui Voltaire, pentru ca pe urmă 
să se încerce toate genurile, cu necontenite amintiri de iubire în 
lumea Aglaiţelor şi Elenelor, cu tentative de a reda pe Alecsandri 
în versuri ca acestea, din «Aniţa și Constantin» : 

Era sărmana nevinovată, 
Era frumoasă, un fenomen, 


Ca Atalanta care odată 
Înnamorase pe Ipomen! 


Alte versuri, de sigur mai serioase, din anii 1845 la 1848, 
deschid volumul de la 1850, «Din poesiile lui George (sic) Sion». 
Poetul, tratat familiar de «Sionaș», de către cruntul funcţionar, 
are de lucru cu censorul, care mărturiseşte, totuşi, 


1 1847, p. 215. 

3 Idem, p. 18. 

3 «Coloniile din Rusia şi Basarabia», 1844, pp. 34—6. 
4 După Pumnul, Lepiurariă, IVI, p. 230. 

5 'Tipărită la 1892, de d. Gh. Ghibănescu. 

6 P. x. 

Că toată răutatea 
Este 'n oamenii de Stat. 
ba chiar cu «Domnul nelegiuit Mihail». 

Se mai daŭ la lumină acum și o sumă de bucăţi primejdioase, 
precum e <Cinele miei», care cuprind toate, într'o formă ușoară, 
cu alusii de cele mai multe ori banale, atacuri generale împotriva 
Cîrmuirii, — fără a mai pomeni dulcege cîntece de iubire pentru 
deosebite «copiliţe» şi glume greoaie ca «Ţigara». Nu se poate 
tăgădui însă vioiciunea polemică într'o uşoară musică de vorbe, 
într'o bună limbă romănească acestui debutant, care n'a fost destul 
de bine urmat. Cu toate brutalităţile ei, a doua bucată «Întăiă 
April» se poate socoti chiar ca o poesie bună. În «Vrăjitoarea» 
Sion vorbeşte chiar de idealul Unirii şi calcă deci pe alt teren decît 
al unui Béranger de mahală orientală. 


Un şi mai tînăr, Teodor Codrescu, menit să fie unul din cei 
maï harnici colaboratori modești la opera literară a unei nouă ge- 
neraţii, începe încă de aici, la 1841, cu mici traduceri ale sale 
şi cu critici de teatru, saii cu alte traduceri, pentru «Albina», din : 
călătorul Bellanger. El dă în acest timp și o scurtă descriere a 
unei călătorii la Constantinopole, opuscul care-şi găsi lăudătorii!. 


Un harnic scriitor, fără deosebit talent şi rămas necunoscut, e 
Nicoleanul, Gheorghe Nicoleanul, care repetă melancolic plingerile 
altora, explicîndu-se, în bucăţi ca «De ce sînt măhnit», prin ver- 
suri de adoraţie a naturii, care sună une ori frumos: 

Cînd luna'n sus se'nnalţă, de stele'ncunjurată. 
Măreaţă ca regină în caruii cel de crin... 2. 

El scrie şi fabule, cu subiecte nouă, ca « Vespele în ştiubeiii» ë, ori 
«Cleștele şi fierarul» +t, fără a trezi însă luare-auninte. I se întîmplă 
chiar a nemeri, imitînd pe Alecsandri, tonul idilelor cîmpenești 5. 


“10 călătorie la Constantinopoli, Iaşi, 1844. 

2 Albina pe 1846, p. 253. 

3 Ibid., pp. 66—7. 

4 1847, p. 279. 

5 «Fata'n poieniţă saii Speranţă 'nşelătoare»; Albina pe 1847, p. 147. 
Într'o poieniţă, 
Lîng'o moviliţă, 
Era fetişoara dimineaţa'n zori; 
Singură n tăcere, 
C'o mare plăcere (?), 
Spunindu-şi dorinţa, culegea la flori. 

Unii măcar din aceşti scriitori puteaii găsi în sufletul lor, măcar 
cît de rare ori, alte accente decit cele obişnuite şi îndrăzniai a 
trata alte subiecte, şi-i vom regăsi supt acest raport aiurea, dincolo 
de margenile puterii censurii din Principate 1. 


Dintre Munteni chiar colaborează cîte unul ca Baranga, ba chiar 
Pelimon, şi, mai ales, cu simpatie şi stăruinţă, Costachi Caragiale. 

În sfîrşit, un necunoscut, care se pare a-şi fi trimes manuscrisul 
în franţuzește, înșiră o povestire istorică, nu tocmai interesantă, 
despre un luptător din epoca lui Mihai Viteazul, către care mer- 
geaii acuma toate rivnirile tinerimii, «Popa Stoica Farcaş» 2. 


De altfel, Asachi e acum în pace cu Eliad şi şcoala lui. Foile- 
tonul «Albinei» reproduce traducerea din Torquato Tasso a con- 
ducătorului de odinioară al literaturii muntene, se chiamă sub- 
scriitori la «Biblioteca Universală», se semnalează introducerea în 
«Curierul de ambe-sexe» a literelor latine, cu această scurtă ob- 
servaţie: «de şi nu toţi împărtăşesc opinia că astă reformă este 
acea mai neapărată a se introduce la noi acum %.» Cînd Negruţ 
aşează numele lui Eliad în fruntea «Pleiadei», bătrînul creator al 
versului romănesc clasic are, pentru a răspinge nedreptatea, doar 
cîteva rînduri de ironie, pe care le întrerupe o mişcare de mîndră 
conştiinţă de sine. În pleiada astronomică, zice el, sînt numai şese, 
şi nu şepte stele, cîte socotise Negruţ, și. dacă e așa, «preste cine 
altul «ar cădea soarta, de nu preste cel mai antic dintre dînşii ?», 
care ar trebui, deci, să dispară. Însă numai «dacă puterea ar- 
moniei cereşti nu-l va ţinea acolo preste complect*». 

Ca şi Eliad, şi Asachi îşi caută, în sfirşit, colaboratorii şi printre 
elevii mai înnaintaţă, ca Hermeziu, C. Morţun, M. Cerchez, cari 
colaborează permanent la rubrica logogrifelor, pe care n'o despre- 
ţuieşte nici profesorul lor, T. Stamati +. 

Şi, în afară de margenile foiletonului lui Asachi, tineri cu 
aceiaşi pregătire, cu tot atita zel, dar tot aşa de neînţelegători ai 


1 1846, p. 345 şi urm. De la un Muntean e şi bucata Polovraci, iseălită, 
«C. P.» în Albina pe 1845, pp. 361—3. De la un O. P. Mărculescu, «Nimfa 
Dimboviţei», în Albina pe 1846, p. 133 şi urm. 

2 1844, p. 394. 

3 1845, p. 137. 

4 De la 1848 la Albina lucrează şi un Gr. Platon. 

condiţiilor scrisului trainic, fac traduceri de literatură imaginativă. 
Gheorghe Filipescu dă, astfel, o versiune din « Anaharsis cel tînăr», 
Costachi Gane traduce povestirea «Agatocle» şi elementele de fi- 
losofie ale lui Weiss, și Ermiona, fiica lui Asachi, natură religioasă 
şi foarte distinsă, viitoarea d-nă Edgar Quinet, care-şi petrece și 
acum bătrîneţele în Paris, dă o versiune din vestita carte de creg- 
tinism liberal a blindului Silvio Pellico, «Îndatoririle oamenilor» 1 
(Doveri degli uomini). 

O, altă femeie, d-na Maria Buradà, traduce în 1848 «Clopotarul de 
San-Pavel», care mai trecuse în romăneşte printr’o versiune munteană. 


«Albina» rămîne, de fapt, singura gazetă ieşeană. Asachi făgă- 
duia şi o foaie de informaţii comercială, Mercuriul Iaşilor 2. Era, 
vorba ca la Galaţi să iasă Dunărea, romîno-italiană +. Dar aceste 
planuri nu fură bine primite şi publicistica moldovenească nu se 
îmbogăţi cu organe nouă, pe cînd în Muntenia se menținea măcar, 
pe lîngă foile lui Eliad, Vestitorul oficial. (Scurtă durată pare 
să fi avut acolo gi cea d'intăii foaie romănească pentru femei, 
«Iconoama romană seaŭ jurnal de dame», care apăru în 1841 la 
Brăila 8.) 


IV. TeArRuL ÎN MOLDOVA. 


Repertoriul teatrului moldovenesc, în partea sa originală, cu 
valoare literară, a fost cercetat mai sus, înfăţişindu-se activitatea 
de scriitor a lui Alecsandri, care-l represintă mai ales. Tot acolo 
s'aii notat şi prelucrări saii traduceri din acelea care aŭ hrănit 
după 1840 această instituţie. Se mai dă cite o piesă de-a lui 
Asachi, ca «Desertorul», saii traduceri anonime, precum e «Insu- 
răţelul» 4, scrieri de ocasie, ca «Soldatul moldovean» 5. Copcea, 
care s'a luat cel d'intăiii după urmele lui Alecsandri, dă tradu- 
cerea Gabrina t’. Un A. Fotind traduce (1846) «Teatrul şi bucătăria» 7. 


1 V. 1845, p. 314. 

2 V. Albina pe 1848. 

3 Cf. Albina pe acest an, p. 156. 

4 V. ibid., p. 412. 

5 Ibid., 1546, p. 80. 

6 Cf. Albina pe 1844, p. 380 şi vol. I din această carte, Of. Sion, Arhon- 
dologhia, p. 895 şi urm. 

7 Ibid., p.317. De la acelaşi, în Albina, 1845 traducerea «Fumătoriï» (p. 380). 

De la A. Vasiliu avem «Lazăr păstorul» de Bouchardy, «Polder saă 
calăul de Amsterdam» şi «Celestina». D. Miclescu, un boier, cu 
stilul destul de ușor şi gluma, nu aleasă, de sigur, dar totuşi vioaie, 
anunţa, la 1845!, «Rezeşii la Iaşi sai leșanca la ţară», piesă pe 
care n'o cunoaştem altfel, dar în care gîcim încă o satirisare a 
provincialilor — în genul statornicit la 1840 de scriitorii cei de 
frunte. El mai compune «Ionică dragul mamei» ?. Un necunoscut 
pune şi el pe scenă moravuri contemporane în altă piesă, rămasă 
nepublicată, «Dracachi». Altă imitație a genului inaugurat de 
Alecsandri e «Băcălia ambițioasă» de R., în care apăreaă «Zoiţa 
fata Mătăsarului» și un Găluşcă?. Şi profesorul Teodor Stamati 
se amestecă în traducerile de teatru, dînd «Nepotul răposat» 4. 

Locul cel diintăiii îl păstra însă, în părerea contemporanilor 
ca şi în judecata noastră, Alecsanâhi. În 1844, un fotoliu la Iorgu 
de la Sadagura se cumpără cu 15 galbeni5. «Qreditoriï», «Ră- 
mășagul» aŭ succes în 1846; «Piatra din casă», în anul următor ®. 

Cei de la «Albina» îl primiră, neapărat, cu recunoaştere, nu 
însă fără a furişă anumite critice și lecţii care nu sînt fără in- 
teres, — arătînd că rolul teatrului e «a înforma gustul clasei maï 
alese de public», că «şăgile, frumuseţele şi spirituoasele aburină, 
spre a fi plăcute, trebuie să fie modeste» și «se cuvine a le arăta 
învălite şi a lăsa ascultătorului meritul de a le descoperi» 7. 

În sfîrșit, în Februar 1848, în ajunul încercării revoluţionare, 
pentru care erai bine dispuşi toţi scriitorii tineri, trei represin- 
taţii pentru săraci dădură prilejul de a se înfăţişa — împreună 
cu o piesă glumeaţă francesă — în «Nunta 'Ţerănească», «Cîm- 
penească», a lui Alecsandri, Grecul de vechii regim, caricaturat 
în chir Gaetanis, şi noul boier emancipat de pedantismul şi tirania 


1 Albina, p. 64. 

2 Ibid., pe 1846, p. 13. 

3 Ibid, p. 11 şi urm. 

4 V. o notiţă în Albina pe 1845. 

5 Albina pe 1844, p. 80. 

6 Of., pentru «Croitori», Albina pe anul 1847, pp. 734. Pentru vicisitu- 
dinile materiale ale teatrului moldovenesc, v.! studiile d-lui T. Burada în 
«Archiva» de la Iaşi. 

7 18417, p. 74. Să se însemne şi reclamarea, de către Asachi, în Albina 
pe 1848, p. 21, a meritului de a fi avut la el cele d'intăiu poesii poporale 
romăneşti, date de Vuc Caragici şi distruse apol la arderea casei sale. 

trecutului şi mergînd spre o altă eră, mînă în mînă cu ţeranul 
scăpat prin el de. lipitorile sale 1. 


Cit priveşte pe actori, după represintaţiile cîtorva din cei mai 
mărunți, cari nu prea stirniaii entusiasmul unui public, înzestrat 
acum cu simţul ce trebuie pentru a face o alegere, Caragiale se 
întoarce la Iaşi, în Mart 1845, anunţind douăsprezece represintaţii ?. 

În 1846, protecţia lui Nicolachi Suţu, om de autoritate și de 
înnaltă cultură, ajută mult înaintarea teatrului ieșean. Stagiunea 
se închide la 30 April cu un imn al tînărului Gheorghe Sion, 
care vorbeşte de cele «șasezeci represintaţii» şi de «brazda trasă 
de cultură», tălmăcind astfel «a' obştii sensaţii» ?. 

Plăcerea pentru «represintaţiile naţionale» trecu aţunci şi în pro- 
vincie, şi la Bacăŭ se imita exemplul Iașului în lanuar 1846 +. 
Dar aici publicul nu fu unul singur, ca în Capitală, stăpînită 
sufleteşte de tinerii cu idei egalitare apusene, ci, la distanţă de o 
săptămînă, se dădură două represintaţii: cea d'intăii pentru ne- 
gustori, a doua pentru boieri,—cu «Farmazonul» lui Alecsandri 5 la 
cea d'intiiă, iar la cea «simandicoasă» cu «Iorgu de la Sadagura». 
Şi «Rămășagul» aceluiaşi poet tînăr se învrednioi, în vară, de 
o represintaţie la Bacăŭ €. La Galaţi eraă în acest timp numai 
petreceri mai uşoare, ale societăţii italiene «filodramatice» 7. 


De almintrelea se ivise acuina omul care trebuia să deie, prin 
talentul lui felurit și simpatic, prin verva lui de improvisatot co- 
mic, prin simţul săi ales, izvorit dintr'o cultură mai largă decit 
a actorilor obişnuiţi, prin eleganța sa de tînăr boier cunoscător al 
purtărilor în «societate» şi, în sfîrşit, prin legăturile pe care le 
păstra cu societatea aceasta, — o nouă strălucire teatrului romă- 
nesc. O bucată de vreme, el provocă, prin ispita jocului săi, la un 
scris noii pentru teatru talentul lui Alecsandri, la care adaugă în- 


1 Albina pe 1848, p. 29 şi urm., p. 46 şi urm. 

2 Albina pe 1845, p. 149. În Februar, actorii obişnuiţi represintau prelu- 
crarea «Trifan»; ibid. 

3 Archiva, XIX, p. 132. 

4 Ibid., pp. 184—5. 

5 Ibid. 

€ Ibid. ` 

7 Albina pe 1848, pp. 41, ōt. 


224 ISTORIA LITERATURII ROMĂNBȘTI 


cercările sale, în care, ce e drept, este mai multă mişcare decit 
stil şi mai multă strălucire decît trăinicie — dădea «poesii popo- 
rale» care începeai aşa: 


Frunză verde brînză, urdă — 


pentru ca pe urmă să-și dovedească şi cu un altrepertoriu însu- 
şirile neobișnuite. 

Matei Millo, care avuse un înnaintaş autor de versuri satirice cu 
un caracter personal și trecător |, învățase la aceiaşi şcoală cu 
Alecsandri, al cărui prieten rămase. Fără să fi văzut încă, prin 
obişnuita călătorie la Paris, pe marii actori ai Apusului, la nivelul 
cărora ştiu să se ridice prin propriile sale puteri, fără să adauge 
măcar prea multă stăruinţă la un talent scînteietor şi spontaneă, 
el se aruncă în teatru cu acea siguranţă a biruinţei pe care, printre 
oamenii inteligenţi, o aŭ numai așa de puţini, şi lumea-l urmă, 
acea lume boierească tînără pentru care el trebuia să fie cel mai 
potrivit amuseur. Încă de la 1847 îl vedem, nu numai smulgînd 
aplause publicului ieşean, care pănă atunci văzuse doar pe Cos- 
tachi Caragiale, de sigur mai monoton şi mai vulgar, ci purtînd 
şi o polemică de proprietate literară cu tînărul Filipescu, relativ la 
piesa, prelucrată de amîndoi, «Insurăţeii saii ţeranii» 2. Peste cîteva, 
luni, el se impunea prin jocul săi la represintaţiile de caritate, 
la un loc cu C. Catargiu, cu soţii Alexandru şi Smaranda Mavro- 
cordat, cu Maria Cantacuzino, Grigore N. Cantacuzino, Ecaterina 
Mavrocordat, Gheorghe şi Elena Cantacuzino, şi tineri din familiile 
Roset, Ruso, Callimachi, cu Negruţ chiar şi cu Alecsandri, — creînd 
tipul lui Gaetanis, dascălul clasic prin «tipto-tiptis» («bat-baţi») ?. 


1 V. Ist. lit. rom. în sec. al XVIII-lea, tabla. 

3 V. Albina pe 1847, pp. 98, 105—6, 125. — O biografie bună a lui Millo 
ar fi o contribuţie foarte folositoare pentru cunoaşterea culturii noastre în 
veacul trecut. 

3 Albina pe=1843, p. 29 şi urm., 46 şi urm. 

Literatura de pregătire revoluționară peste munți. 


N. Iona, — Ist. Lit. Rom. — Fol, II. 15 


CAP. I. 


Ardelenii. 





I. GENERALITĂȚI. 


Ardealul şi părţile ungureşti n'aii poeţi de frunte, aŭ prosatori 
numai pentru scopurile, mai modeste după judecata obişnuită, ale 
vieţii practice — politică şi îndrumare culturală ; şcolile sînt pu- 
ţine şi slabe, nerăzimîndu-se pe un bun învăţămînt poporal în limba 
naţională şi neţintind către şcoli înnalte închinate intereselor nea- 
mului nostru. Şi pentru această epocă cărţile trainice, cîntările 
eterne, numele glorioase lipsesc acolo. 

Dar, în schimb, este alt ceva care dă acelor Ţinuturi romăneşti 
o mare însemnătate în dezvoltarea vieţii sufleteşti a neamului. În 
Braşov, respectat de Romiîni ca şi de alte neamuri conlocuitoare !, 
pentru cultura, caracterul și munca sa binefăcătoare, lucrează Bariţ 
la tipărirea «Gazetei Transilvaniei» şi a «Foii» sale pentru litera- 
tură şi cultură în genere. Acum el nu mai face numai o alegere 
în materialul literar tipărit dincoace de munţi, pentru a hrăni astfel 
modesta lui revistă, ci împrejurările daŭ «Foii» o însemnătate nouă 
şi mare. De aici pleacă pentru Romiînii de acolo orientare în toate 
chestiile mari care se înfățișează 'n apropiarea anului revoluţionar 
1848, şi astfel, supt condeiul lui Bariț, se formează stilul polemicej 
înnalte, al ziaristicei naţionale în cel mai frumos înţeles al cuvîn- 
tului. Aceasta e partea pe care Rominii de peste munţi o daŭ 
literaturii naţionale în această epocă. 


1 Saşii îl trimet ca deputat la Viena, cu doi din aY lor. la 1847; Organul 
luminării, p. 61. 

În acelaşi timp, în Principate Vodă Bibescu a francisat şcoala. 
maï înnaltă şi Mihai Sturza strică însuşi Academia pe care a în- 
temeiat-o, făcînd din ea o şcoală pentru tinerii nobili, un internat 
aristocratic supt conducerea Francesului Maisonnabe, importat. 
numai pentru aceasta, și creînd pentru tinerii săracă o Diată școală 
romănească subsidiară 1. Censura se uită mai de aproape la tot ceia 
ce se publică şi spune un veto hotărît la orice atac împotriva insti- 
tuţiilor sai persoanelor; cel mai bun scriitor e acel care nu mai 
scrie și pentru aceia căpătă Donici de la părintescul Guvern rang şi 
pensie. Aşa fiind, oricine simte într'însul puterea şi datoria de a ju- 
deca liber, oricine nu se mulţămeşte cu împrejurările înguste în care 
e îngrămădită viaţa naţională, oricine caută prin critică drum noŭ 
spre zări luminoase, se îndreaptă către «Foaia» din Braşov, căreia 
un regim de presă îngăduitor îisdă putinţa de a publică aproape 
tot ce conducătorul eï găseşte cu cale să împărtăşească unui cere 
de cetitori, foarte restrîns, dar ales şi influent în viaţa neamului. 


II. CENTRELE ȘCOLARE. 


Blajul coprindea încă cel mai bun Seminariŭ romănesc, cu patru. 
ani de ştiinţă și limba de propunere mai mult latină. Mai era o 
şcoală a «moraliştilor» pentru teologie, şcoală care avea cursuri d-- 
două ierni, — un profesor învăţind pănă la optzeci de şcolari, dintru 
cari unii bătrîni chiar?, 

Clericii ieșiţi din Seminarii urmaŭ patru ani o Facultate de Teo- 
logie cu patru profesori. Gimnasiul avea şese, și i se adiugise o 
Facultate filosofică de doi ani, avînd cinci profesori. Trei profesori 
funcţionaă la Şcoala Normală cu trei clase, afară de catihet și di- 
rector. În fiecare an se ţineaă doi teologi la Viena 5. 

În această atmosferă însă prea bisericească, din ce în ce maï 
bisericească, în acest cerc cam strimt, în care prea mulţi oameni, 
cu talente şi cunoştinţi obişnuite, se uitaii prea mult unul la altul 
ca să nu-şi afle defecte pe care le spuneai prea des pentru ca să 
li vie a mai serie despre lucruri mai înnalte, —o mişcare literară. 
nu se putea înjgheba atunci. Afară de harnicul traducător şi pre- 


1 Urechiă, Istoria Şcoalelor. 
2 Foaia din Braşov, pe 1841, p. 21 şi urm. 
3 Foaia pe 1842, p. 382. 

lucrător Mány — despre care va îi vorba îndată — și de T. Aaron, 
autorul cuvîntărilor bisericești despre cele şepte păcate!, nu întil- 
nim scriitori printre acei mulţi profesori de acolo. Cărţile ce se ti- 
păresc întîmplător în Blaj, d. ex. de un Sigismund Pap, profesor 
la Beiuș acesta 2, sînt exclusiv de domeniul religios. 

Idei mîntuitoare se cuprind încă, din 1842, în protestarea solemnă 
a Blăjenilor contra introducerii limbii ungureşti, cu asigurări ca 
aceia că «nu e putere care să ne mai poată preface sau desființa» ?. 
Dar mişcarea literară e acolo foarte slabă; spiritele naŭ energie, 
neavînd credinţă, şi talentele ruginesc iute. 

Totuşi din Blaj vine frumoasa şi întinsa geografie universală 
a lui I. Rusu, lucrare care se deosebește, nu numai prin buna 
eï alcătuire şi stilul ei curgător, dar şi prin frumuseţa ideilor cu- 
prinse într'o prefaţă care sar cuveni să fie reprodusă întreagă. 
Înţelegind ce «lucru mare» e «viaţa, sufletească a unui popor de 
un milion și mai bine», cum e al săă în hotarele Ardealului, el 
scrie : «Omul moare, vorbind creștineşte, cînd se desparte sufletul 
de trup şi poporul cînd îşi uită limba, sai cînd se taie prin as- 
cuțitul săbiei». Nu-i trebuie alta decit libertatea gîndului în for- 
mele de scris naţionale. «Exaltaţilor poftitori de ungurirea Ro- 
miînilor», el li strigă: «Faceţi şcoli ungureşti în satele ungureşti, 
în oraşe şi cetăţi... Lăsaţi-ne să învăţăm romăneşte, de ni voiţi 
binele şi înnaintarea fericirii patriei». Căci «în acea formă e un 
popor dătoriă a-şi apăra limba, în care e dătorii un om a-și a- 
păra viaţa». Romînii nu se gîndesc la sprijinul prea slab al Prin- 
cipatelor, ori, cum sînt calomniaţi, la acel tare, dar odios pentru 
eï, al Rusiei, ci numai la biruinţa lor paşnică prin cultură: «Ro- 
mînii nu mai pot fi în starea de pînă acum; lor li este de lipsă 
cultura, şi aceasta în limba romănească». Şi el însuşi, prin cartea 
ce scrie, are în vedere numai să dea ajutorul ce poate la clădirea 
culturii romăneşti moderne în Ardeal, ştiind bine că «la ridicarea 
unei biserici sporeşte şi o piatră» +. 

Încolo, grija noii ortografii cu litere latine după impulsul lui 
“Cipariă mai însufleţia pe clericii mulţămiţi ai paşnicului orăşel, 


1 Buda, 1847, 

2 Cf Foaia pe 1846, pp. 367—8. 

3 1846, p. 47. 

4 V. şi biografia lui Ioan Rusu, de d. I. Raţiu, în «Foaia scolastică» din 
Blaj pe 1907. 

în care duhul lui Bob ucisese pe al lui Şincai. Astfel Dimitrie 
Boier, «absolvent de Viena şi profesor de ritorică în. c. gimnaz 
la Blaj», alcătuieşte un proiect pentru şcolile Capitalei romăneşti 
unite şi-l publică în «Foaia» braşoveană pe 18421. 


Viaţa cugetului doritor de a se împărtăși altora o represintă 
apoi, în alt centru scolastic, al Banatului, numai bătrînul Constantin 
Diaconovici Loga?, care anunţă, în 1842, prin foaia din Brașov, 
că are gata Istoria Bibliei, pe Plutarh, «Belisariul> lui Marmontel. 
Faptele Apostolilor, «Istoria Rominilor», în două volume, despărțite 
prin anul 1453, şi cerea bani de la nație pentru a le da la lu- 
mină è. 

Aiurea nu mai avem ce privi, şi deci luarea aminte se opreşte 
asupra Braşovului, a lui Bariț şi a «Foii» sale. 


III. SoRISUL ȘI IDEILE LUI BARIȚ. 


Din partea lui, Bariț dă în «Foaia», material de informaţie şi 
de cultură poporală. Aşa o biografie a lui Ioan Corvinul, după 
Ignácz Nagy; cite o traducere ca «Sansculotismus litterarius», după 
Goethe, are drept scop să lovească, fără a se dezveli, anume pä- 
cate ale spiritului public romănesc. Găsim chiar şi cîte o poves- 
tire în formă de nuvelă, după «izvor sigur». 

Alte ori însă, el se amestecă în politică, în noua politică ce se 
făcea în Ardeal pentru a se hotărî dacă ţara va rămînea de sine 
cu vechile ei privilegii, cu vechile ei «dreptăţi» de o parte şi ne- 
dreptăţi de alta, saŭ dacă va fi adusă la unirea, în vederea sco- 
purilor naţionale maghiare, cu Ungaria. 

Faţă de silinţile factorilor conducători, în mişcarea, plină de 





1 P. 386. 

2 V. Ist, lit. rom. în secolul al XVIII-lea, II, tabla. 

3 Cf. interesantele ştiri despre şcolile binăţene în anul1844,în «Foaia» pe acel 
an, p. 12 şi urm. Se declară că de la moartea lui Uroş Nestoroxiet şcofile sînt în 
deplină decădere. «Nu aflăm doi sau trer la o comunitate, cari să ştie ceti şi 
serie. În districtul Timişoarei de dot şi de maï mulţi ani unii învăţători nu 
şi-ati căpătat lefile lor şi trăiesc mai toţi arînd cu plugul». Autorul scrisorii 
cere un director romîn. Pentru şcolile de la Oradea-Mare, «Foaia» pe 1844, p. 197.. 
Cf. şi ibid., p. 231 şi urm. Pentru întpnerecul cultural «şi umbra morţii» din 
“Chioar, p. 68. 

avînt revoluţionar şi de încredere naţională a nobililor şi cugetă- 
torilor maghiari,—silinţi care aduseră la Blaj un început de ma- 
ghiarisare, pregătindu-se chiar vremea cînd Biserica unită nu va 
maï întrebuința limba neamului pe care-l represinta, — atitudinea 
lui Bariț e lămurită. Fără a pune în circulaţie, din partea sa, o 
formulă politică romănească, fără să arate conaţionalilor săi o ţintă 
politică osebită, el stăruie cu orice prilej asupra dreptului ce aŭ 
ei, şi după cele mai elementare norme de înţelepciune politică și 
după chiar principiile proclamate de protivnici, de a trăi cu graiul 
lor, înnobilat prin literatură. 

Chiar de la început, discutînd un articol privitor la Romîni din- 
tro foaie de la Pressburg 1, el scrie astfel: «Noi nu privim pe 
supt sprincene la înflorirea literaturii ungurești, poftim însă, Ro- 
mînii cu toţii, ca şi noi să fim lăsaţi a ni dezveli literatura şi a 
ni cultivă limba noastră». 

Limba noastră, spune el, are nevoie numai de «o dezvolvire 
slobodă, şi ea în mîna artiştilor va ajunge acolo unde nicio limbă 
a Europei n'a putut ajunge vre-odată în aşa puţină vreme» ?. A 
iubi toate neamurile nu se poate, urmează el în această d'intăiiă 
expunere a doctrinei naţionaliste: «A se opinti să îngrijească de 
toată lumea ca şi de cei din o viţă şi de o limbă cu sine, aceasta 
e de prisos». Deci orice neam trebuie să-și amintească în acţi- 
unea sa că «naţiile sînt fisionoriile mai mult din lăuntru ale ome- 
niriă, împărţite după climă şi după alte împrejurări» și că scopul 
cel maï firesc al lor e «a dezvăli din sine însuși toate însușirile 
trupești şi sufleteşti, atît cele universale, sădite în omenirea în- 
treagă, cât şi cele particulare ce se află numai la o nație deosebit 
luată» °. Şi la această operă mare toţi trebuie să lucreze în măsura 
puterilor lor, căci, altfel, «este o nedreptate strigătoare la cer şi 
răzvrătitoare împotriva legilor naturii a nu vrea să dai prilej tu- 
turor mădularelor societăţii ca să-şi dezvolteze fieştecare puterile 
sale, atit cele trupeştă, cît şi cele sufleteşti, după putinţă» 4. 

Cît priveşte căile cele mai potrivite pentru înnaintare, el se 
razimă mai puţin pe preot, pe care-l critică adesea, cît pe omul 


1 Foaia pe 1840, p. 93. 
2 Ibid., p. 196. 

3 Ibid. 

4 Ibid., p.199 

cel noi al școlii. Nu cere lucruri mari deocamdată; îi trebuie și 
lui, ca şi lui Murăşanu, colaboratorul sai statornic la foaia cultu- 
rală, un abecedanii mic, în locul haosului actual, «aducînd unul 
Bucoavna cea de Sibiiă, altul al lui Lazăr, al treilea Ceaslovul, al 
patrulea Psaltirea şi Dumnezei mai știe care» 1. Şcolarul e încă, 
din partea ţeranului, «dobitocul, ce i-l trimete mai mult numai 
ca să scape de ţipete, răsfăţările şi vorbele lui cele pline de ru- 
şine»; iar dascălul, bietul dascăl, se hrăneşte une ori din fărîma 
de pîine smulsă şcolarului flămînd şi gospodăria și-o ţine mergînd 
«vara la cosit pe plată sai în parte, sai iarna la îmblătit». Prin 
păretele ctăpat al cocioabei lui el poate să vadă curcubeul 2. Astfel 
se descrie undeva dascălul din satele ungurești, şi Murăşanu a 
potrivit descrierea după realitatea, şi mai grozavă, a celui care 
între ţeranii romîni era chemat să pregătească neapăratele gene- 
raţii de cărturari. 

«Socotim», serie odată Bariț, «că va fi sosit odată timpul de 
a uita orice alte diferinţe seci şi necălite, cînd e vorba de binele 
sufletesc al unui popor de 8.000.000 de suflete?». Cu gîndul la acest 
bine al tuturora se declară el şi pentru schimbări însemnate în 
alcătuirea bisericeaşcă, înlăturîndu-se, mai ales la uniţi, acei că- 
lugără cari sucesc pe episcopi şi-i fac a uita «drepturile Bisericii 
noastre», pe care cu atîta energie le afirma încă Petru Maior la 
începutul veacului, el care nu era dintre cei ce primesc în ti- 
mereţă pecetea Romei şi a dreptului canonic latin. În amîndouă 
organisaţiile bisericești el doreşte un consistoriu puternic, pentru 
a păstra în toate bună rînduială şi grija pentru adevăratele inte- 
rese naţionale. Această Biserică îşi va păstra conducerea şcolii, 
căci şi el sfătuieşte a nu se încerca o despărţire între cele două 
rosturi sufleteşti ale neamului în acele părţi, primejduite: «Nu 
vă încercaţi a despărţi şcoala de cătră Biserică». 

Cele mai grele cuvinte ale dușmanilor nu-l înspăimîntă, odată 
ce el ştie bine că are cu el, întru apărarea poporului săă, «dreptul 
mai luminos decît soarele şi mai sfînt decît tăria cerului»f, şi, cînd 





1 Ibid., p. 3%. 

2 Ibid,, p. 396 şi urm. 

3 1843, p. 19, nota. 

4 Ibid., p.26 şi urm. 

5 P. 44. În acest sens, mat vezi anul 1846, p. 108 şi urm., 113 şi urm. 
6 1843, p. 37. 

cutare strigă împotriva panvalahismului, iată cum se lămurește : 
«Dacă prin panvalahism voieşti d-ta a înţelege o deşteptare a na- 
ției romănești preste tot cătră cunoașterea drepturilor sale ome- 
neşti, patriotice și naţionale, atuncea Rominilor nu li poate fi 
ruşine de panvalahism»!. Prins din ce în ce mai mult de duhul 
vremurilor nouă, el ajunge, încă din 1800, a scrie altfel despre 
unitatea naţională: «Unire naţională este frumoasa devisă ce 
răsună 'din toate părţile şi deşteaptă duhurile cu putere multă... 
Nici oștile permanente nu daŭ atîta putere»? 


Cînd, la 1841—2, se încercă marea lovitură a introducerii limbii 
ungurești în Biserica unită a Rominilor, el protestă împotriva a- 
cestei «sentinţe de nimicire a naţiei romăneşti», care pretinde 
prin el guvern naţional, literatură naţională şi Biserică naţională,— 
termin în care confundă, ca într'o singură «religie orientală», or- 
ganisările bisericești rivale care împărţiaă şi împart pe Rominii 
de dincolo %. Naţia romănească, «întemeiată pe legea naturii, pe 
mărturia neamurilor şi pe documente istorice», trebuie să fie acum 
recunoscută şi legal. A o distruge sufleteşte e o încercare zădar- 
nică. Ungurii sînt prea puţini pentru ca să radieze colonii de dez- 
naţionalisare. Rominii se simt, faţă de Asiatici, a face parte din 
«familia mare europeană», şi în curînd Europa se va îndrepta 
către ei spre a li studia viaţa actuală, ca și trecutul. Nicio urmă 
de decădere nu se simte în adest neam care pretutindeni pleacă 
să-şi cîştige drepturile sale netăgăduite. Literatura romănească nu 
e mai nouă decit cea ungurească și amîndouă aŭ aceleași greu- 
tăţi în pregătirea limbii literare. Dreptul istoric, în sfîrşit, pe care 
Bariț se sprijină însă numai subsidiar, e pentru Romiîni, pe cari 
Ungurii i-ai aflat «stăpînitori» la sosirea lor în Ținuturile de din- 
coace de Tisa și cu cari aŭ stat la tocmeală. Singurul fel în care 
cele două neamuri pot trăi alături, e, deci, «a-și da mînă frăţească 
şi a încheia o prietenie, de care Uugurii aŭ atita trebuinţă»f. 

Atenţia lui Bariț se îndreaptă şi asuprâ vieţii romăneşti din Prin- 
cipate. Recunoaşte cu bucurie opera de cultură îndeplinită în ele 


1 Ibid., p. 47. 

2 Pp. 899—400. 

3 1841, p. 60 şi urm. 
+ Ibid, p. 80. 

şi marea misiune care li e păstrată în dezvoltarea Romînimii în- 
tregi. Prin articole ca «Naturalisaţia în 'Ţara-Romănească şi Mol- 
dova»l, la care răspunde Asachi, arătînd că ţeri aşa de mici şi 
amenințate aŭ dreptul să recurgă la orice măsuri pentru a-şi păstra 
caracterul — °, el îşi arată dorinţa de a se înlesni participarea Ro- 
mînilor de aiurea la munca spre înnaintare ce se face în ţerile 
romăneşti slobode, — singurul Ardelean care, în acele timpuri, 
manifestă o dorinţă ca aceasta. «Pănă cînd Romiînii între Romîni 
vor trece tot în categoria celorlalţi străini, e mare nesocotinţă a 
se mişca cineva din vatra veche. Aici îmi vin în minte Staturile 
Germaniei: împrumutări frăţești !»%. Altă dată el retipărește, după 
broşura lui Dinu Golescu, tratatele care stăpînesc viaţa politică 
a Principatelor, pentru ca să arăte ce drepturi li sînt asigurate 
de Puteri. 

Niciodată Bariț n'a făcut, ca scriitor sai politician, iredentism, 
dar el e de părere, încă de atunci, în ajunul Revoluţiei, care 
trebuia să scoată la iveală multe tendinţi, pănă atuncea nelămu- 
murite, că neamul e unul singur, «care, cu prea puţină saŭ, după 
a multora părerea, numai cu o umbră de deosebire, stă în co- 
municaţie strinsă, genetică şi sfintă, pecetluită şi întărită prin pu- 
terea multor sute de ani»f. E crezul lui Kogălniceanu, exprimat 
însă altfel şi găsit pe altă cale. 

Bariț nici nu răspinge, din localism exagerat saă din prudenţă 
ipoczită, legăturile firești cu Romîniï din Statele autonome, ci, din 
potrivă, proclamă necesitatea lor: «Strînsa comunicaţie naţională 


1 1840, p. 233 şi urm. 

2 «Oborirea unei asemenea legiuiri», scrie Asachi, «ar pune pe străini în 
posiţie de a face în Moldova o luare de ţară prin bany (conquête pecuniaire)... 
Jidovit, cărora învoindu-li-se a avea case şi dughene, aŭ ajuns a cuprinde 
toate uliţile Iaşului, rămînind astăzi obiect de istorie aducerea aminte că 
odinioară se aflaŭ negustori creştini în Iaşi, iar acuma numai Jidovi. Ce 
încheiere rămîne a face şi despre pămîntul Moldovei, cînd li s'ar învoi unora 
ca acestora sati şi altor capitalişti străini a-l cumpăra ?». El pomeneşte şi 
de măsura, Guvernului «ca să nu li fie iertat a ţinea arănzi şi a locui prin 
sate, scăpînd pe bietul locuitor de muştile acestea faraonice ce-i sugea sîn- 
gele». Astfel trebuie să se judece într'o «ţerişoară ca Moldova, care abia 
suflă, mai ales cînd pămîntul Moldovei se află răşluit din toate părţile, încit 
a maï rămas numai o mică parte». 

3 1840, p. 233 şi urm. 

4 1841, p 373, nota. 

5 1842, p. 67. 

și religioasă ce domneşte şi va domni între Romîniï transilvanï 
şi între partea națieï ce trăieşte și stăpîneşte în pămîntul moldo- 
romănesc, e un puternic magnet care Romînilor dincoace de munţi, 
pănă cînd se vor afla Moldo-Romînii măcar numai în rangul lor 
politicesc de astăzi, pe vremi înnainte li chezășluiește pentru na- 
ţionalitate», mai bine de cum sînt asiguraţi Saşii din acelaşi Ar- 
deal prin Germanii din depărtata Germanie naţională 1. 

Pănă la îndeplinirea unirii întregi şi definitive, el prevede pe 
aceia maï restrinsă a Rominilor de la Dunăre măcar: «Moldo-Ro- 
mîni sînt rinduiţi prin sfatul puterilor de sus a formă o putere 
destul de tare pentru ca să apere sloboda comunicaţie a Europei 
pe Dunăre cu Asia»?. 


Pănă și boierimea din Principate, aşa de aspru criticată de alţă 
Ardeleni, cu cîţiva ani în urmă numai, e acum lăudată cu căl- 
dură. Chiar de vorbesc și alte limbi, acești «aristocrați» n'a ui- 
tat-o cu totul pe a lor, cum aŭ făcut cîndva magnații unguri. 
«Avate-mi cineva numai trei case de boieri moldavo-romiîni, în 
care să nu fie cunoscută limba romănească». În felul deosebit cum 
e alcătuită, această boierime i se pare lui Bariț a a fi «o minia- 
tură după cea englezească, și aceasta fără ca să știe una de alta». 

Totuşi cu alt prilej, și tocmai din dorința de a grăbi îndepli- 
nirea idealului săă, scriitorul ardelean stăruie pentru înlăturarea 
străinomaniei la Iaşi şi la Bucureşti. Francesa să nu mai «despo- 
tiseze», să nu maï fie învățată «cu atita furie». «Aceia ce ne su- 
supără», zice el, «este că se preţuieşte limba francesă mai mult 
decît limba naţională şi că o mare parte a publicului celui mai 
ales nu ceteşte cărţi romăneşti, că limba francesă se învaţă mai 
numai de modă, iar nu din privinţa culturii, şi, ce e mai răi, că 
în adunările cele mai strălucitoare se vorbeşte romănește prea 
rar şi încă se ţine de ruşine a nu şti vorbi franţuzeşte»t. 

Astfel mai tirziă o informaţie mai felurită şi maï temeinică îl 
face a urî acea influenţă străină covîrșitoare care face să se des- 
preţuiască, de către clasa cultă aproape întreagă, literatura naţio- 


1 Ibid., p. 67 şi urm. 
2 Ibid, p. 82. 

3 Pp. 85-6. 

4 1842, p. 199. 

nală — cărţile apar în ediţii de 500—1.500 de exemplare şi se vînd 
doar în douăzeci de ani, — cetindu-se în loc cutare «spurcăciuni» 
parisiene saii traducerile lor în stil prost !. «De aș avea feciori 
cîţi patriarhul Iacob», scrie Bariț cu indignare, «nici pe unul nu l-aş 
suferi să-mi gîngiie în limbă străină şi nu mai întiiă în a mume-seï»?- 

Şi din Bucureşti ise răspunde, de un anonim?, că observaţiile 
sînt îndreptăţite, că, în adevăr, în Principate se vede «lipsa acelui 
simţ de o dreaptă mîndrie pentru tot ce e naţional», dar adauge 
semnalarea unei excepţii, prea onorabilă ca să nu fie însemnată şi aici: 
«Prinţul nostru este cel mai hotărît cetitor care am văzut vre-odată ; 
niciun jurnal, nicio scriere romănească nu rămîne netrecută de 
dînsul, — nu doar că nu cunoaște alte limbi, căci puţini Romiîni 
se pot făli a avea mai multă învăţătură, darpentru că ştie să pre- 
ţuiască frumosul şi în limba sa». 

El ride de o imitație a limbei francese ce a trecut acum și 
în rîndurile ţigănimii, care şi ea ştie spune: «bonjur musiu», «coman 
se port musiu». «Şade foarte răii», încheie el, «a maimuţi obiceiuri 
străine, cu vătămarea caracterului naţional, şi ar fi de dorit să 
trăiască Ieşenii şi Bucureştenii cel puţin în acea mîndrie naţională 
ca orice străin va merge acolo, afară de persoanele în calitate de 
diplomaţi, să simţă acela că el este dator a se da după ale pă- 
mîntului și a învăţa limba ţerij»t. 

Interesul lui Barit urmărește şi întîmplările zilnice din Prin- 
cipate și prinde pe acelea din ele — ca visita lui Vodă Bibescu 
la mormîntul lui Mihai Viteazul”, care aŭ un interes naţional 
general. El semnalează opera de adunător a căpitanului C. Cor- 
nescu Olteniceanu și planul acestuia de a tipări încă un «lexicon 
romănesc etimologie», pentru alcătuirea căruia ar fi potrivit, ca 
unul ce ştie latinește și grecește, limbile romanice, slavoneşte, 
nemţeşte şi limbi orientale, precum sînt turceasca şi arabica, fără 
a mai pomeni «încă altele citeva»?. 


1 În 1845 apar: «Elisabeta sait exilați! în Siberia», tradusă de A. Fotescu, 
«Genoveva de Brabant», de O. Lambroponi Mehedinţean, «Eleonora» de 
Anica Florescu, născuţă Suţu. Cf. şi Fouia pe 1845, p. 83—4. 

1848, p. 404 şi urm. 

3 1845, pp. 173—174. 

4 1842, p. 199 şi urm 

5 Ibid., p. 318 şi urm. 

6 Ibid., pp. 342-3. 

Dorind o istorie naţională, bună pentru creșterea neamului şi 
apărarea lui în faţa străinilor, Barit dă «aieptări» şi tipăreşte 
material t. 'Tratind unele puncte din această istorie, el dovedeşte 
un deosebit simţ al vechilor împrejurări de viaţă; astfel, el nu 
admite o coborire din Făgăraş a Domniei muatene și a tovarășilor 
eï, ci numai una din acele «emigraţi şi imigraţii parţiale» care 
s'aii făcut mai de multe oră în zilele «Negrilor şi Barbilor ca 
şi în veacurile mai nouă, pănă la Tudor»?. Atingind viaţa lui 
Mihai Viteazul apoi, el îi explică tragedia prin aceia că el «avu 
a face cu mulţi oameni fără niciun caracter; el îşi vărsa sîngele 
cînd alţii beai, mînca, dormiaŭ»8. 

Totuşi istoria naţională dorită nu ieşi în tipar. Nici aceia a inspec- 
torului bănăţean Loga nu se tipări, nici prescurtarea lui Gabriel 
Laszlo, profesorul de istorie universală la Blaj, nu văzu lumina *. 
În adevăr, Vida tipări la Iaşi un întiiă volum din Şincai, dar pu- 
blicaţia nu fu bine primită, nici încurajată de Guvern măcar, şi ea 
se opri, fără ca înriurirea eï să fie simțită în mişcarea literară şi 
culturală a timpului. 

În «Epoce din istoria patriei», articole tipărite la 1842, Bariț 
însuși dă, de alminterea, şi pagini de istorie ardeleană, corect şi 
une ori frumos scrise. 


Îndrumări literare fireşte că nu caută să dea. Gust mult n'avea— 
dovadă, că punea pe Gheorghe Sion lingă Rosetti, afirinind foarte 
serios că «musele» lor respective «simpatisează mult». Doar că-şi 
permite cu același prilej să ţie de răii pe poeţii contemporani pentru 
veșnica lor jălanie, de modă şi de imitație, şi să-i îndrepte către 
acele cîntări ale vieţii care li-ar cîştiga şi o mai largă popularitate 5. 


IV. CoLaBoRATORIi LUi BARIȚ. 


Vechiul colaborator Ardelean Aurelie mai dă cîte o bucată, în 
prosă saŭ în versuri. De la el avem cele d'intiiă traduceri din 


1 1844, p. 169 şi urm. 

2 1846, p. 61 şi urm. 

3 1841, p. 295, nota. 

4 Cf. Organul Luminării, p. €98. 
5 1845, p. 16. 

Uhland, creatorul baladei istorice germane, ba chiar cîte ceva din 
romanticul maghiar Kisfaludy, în versuri aşa de bune ca acestea 1. 


Riurel ce curgt la vale, 
Arbor de stejar, de veacuri 
Învechit, dar sănătos. 


Vasici, care publică deosebi şi o traducere a <Macrobioticei» 
lui Hufeland, urmează cu cronica lui interesantă şi felurită, avînd 
totdeauna, pe lîngă o informație folositoare, şi puţină poesie. De la 
dînsul avem bucăţi lirice ca «Duioasa maică», povestiri ca <Împle- 
titorul de coșărci» ; odată cîntă, în cuvinte însufleţite, farmecele pri- 
măverii, altă dată înșiră idei felurite, din toate domeniile, în «Idei 
rapsodice». Odată el dă «aforisme asupra iubirii» și altă dată cola- 
borează cu adevăruri crude din «antropologhie» sai cu știri despre 
perucă. Dese ori are frase frumoase, într'o limbă aleasă, ca în 
această descriere a nopţii: «Noaptea se aplecă şi slobozi coroana 
sa de stele pe capul săii, cînd apuitorul soare trimese purpura sa ca 
să împodobească umărul ei, și aşa sta sara ca Împărăteasa a două 
lumi»2. Ba îl vedem încercîndu-se şi în versuri la moartea fostei 
lui iubite 3 şi în așternerea unei poveşti. În el află un preţuitor 
călduros medicul ieșan Gheorghe Cuciuran, care publicase de curînd 
«Descrierea celor mai însemnate spitaluri» din Apusul pe care, 
anume pentru acest scop, îl visitase. Lui îi datorim şi cea d'întiiă 
nuvelă, al cărei subiect să fi fost cules din viaţa bănăţeană, păs- 
trind şi particularităţi de cuvinte din dialectul local, Ruja +. 

Dr. Vasile Pop dă, pe lîngă nota despre tipografie, un scurt 
articol despre «Hronicul Romîno-Moldo-Vlahilor» de curînd tipărit 
în Moldova, tratînd cu asprime «limba neplăcută, fără dulceaţă 
şi tare departe de eleganța care se află în stilul cărţilor biseri- 
ceşti cam în aceste timpuri întoarse în «Ţara-Romănească» 5. A- 


1 1840, pp. 1834. 

2 1840, p. .367. 

3 184, p. 62—3. 

4 1345, p. 187. V. şi în bis,p. 5 şi urm., «Călugăriţa», încercare de nuvelă 
cu chipuri din vremea luy Vodă Brincoveanu. O schiţă de moravuri de Teu- 
lescu, 1847, p. 143 şi urm. 

5 1840, p. 310. 

Juns apoi «cameral fisic» în Zlatna, el se înstrăină de Braşov şi 
de Bariț; la 1944 nici nu mai era în viață l. 


I. Maiorescu e trezit iarăşi la polemică printr'un articol al ciu- 
datului cugetător, inginerul Popovici, care, tratind despre «Ro- 
mîni și panslavism» ?, află că e o greșală a se reduce toate relele 
la «cele 41 de slove chiriliene şi alte ieroglife sloveneşti». 

El răspunde la un articol din publicaţia săsească «Satelitul» 
afirmînd vechimea Romînilor pe pămîntul locuit de ei, vechime 
așa de adîncă încît ei pot să renunţe la mîndria de a fi Romani 
şi să primească de strămoși ai lor pe Daci, cari ar fi fost aşa de 
cărturari, încît pînă astăzi ungurescul deak, rom. diac înseamnă: 
om deprins a scrie?. La criticile profesorului grec Papadopulo, în- 
dreptate, fără cruţare şi fără o înţelegere a fatalităţilor timpului, 
împotriva dicționarului din Buda, el iea cuvîntul pentru ca să apere, 
odată cu alcătuitorii acestei opere, întreaga lor generaţie, atît de 
meritoasă, și demnitatea ştiinţei romăneşti începătoaret. Din acest 
articol culegem mărturisirea că şi pe la 1848 se mai spunea de 
boierii bucureşteni: «La Panepistemiul— Universitatea — atenian să 
ni trimetem copiii!» 5. Cînd Sasul Schuller avu ciudata ideie de 
a atribui limbii romăneşti o origină germanică, tot Maiorescu luă 
apărarea latinităţii graiului nostru ê. 


Cît despre Laurian, al cărui «Tentamen» pretenţios e judecat 
ca fiind «o încercare nu tocmai nemerită» 7, nici în această vreme 
el nu se află printre colaboratorii publicaţiei braşovene, și ştim 
din corespondenţa lui Bariț că şi Cipariu îl lua foarte în uşor 8. 


Nifon Bălăcescu, ocupat cu dicţionariul săi latin-romiîn, dă numai 
o notă despre Samuil Clain şi cîteva însemnări filologice. ° 


1 «Foaia» pe acest an, p. 249 şi urm. 

2 1841, p. 353 şi urm. 

3 1842, p. 164 şi urm. 

4 1843, p. 82 şi urm. 

5 O cuvintare a lu! către Domn, în acelaşi an, p. 401 şi urm. Alta, pentru 
studiul limbelor vechi, 1846, pp. 389—91. V. şi 1847, p. 42 şi urm. O scrisoare 
a fratelui săii Vasile, ibid., pp. 90—1. 

€ 1847, p. 117 şi urm. V. şi p. 233 şi urm. 

7 1841, p. 301. 

8 Tribuna poporului pe 1903. O cuvintare a lui Laurian, p. 245 şi urm. 
O notă despre manualul săii de filosofie după Krug, 1847, pp. 383—384. 

9 1846, p. 6 şi urm. V. şi Urechiă, Istoria Şcoalelor, IV, Apoi «Foaia» pe 1816, 
p- 85 şi urm. Pentru dicţionariul lui F. Stamati, ibid., 1816, p. 404 şi urm, 

În sfîrşit aică îşi face debutul, printr'un articol despre «literele 
corespunzătoare firii limbii romănești» «Pumne», Aron Pumnul, care 
trebuia să fie mai tîrziii marele dascăl de simţire şi credinţă ro- 
mănească al Bucovinenilor i. Născut la Cuciulata în 27 Novembre 
1918, el învățase la Blaj şi apoi la Cluj, în sfîrşit la Sf. Barbara. 
în Viena și acum ocupa catedra de filosofie în Blaj 2, 


Îndemnului de a se tipări poesii poporale i se dă urmare. Un 
Z. V. dă astfel cîntece din Banat?. 
Partea cea mai slabă e a versurilor, şi Barac rămîne colabora- 
torul cel mai bine înzestrat. El are bucăţi frumoase, în- stil naiv, 
despre toamnă, cînd strugurul «se cere încoace de pe vîrful pa- 
rului», cînd 
„nu mai cîntă cucul, 
S'a îngălbenit şi nucul, 
De copii năpăstuit 

şi se găteşte a veni 
„. bătrîna iarnă, 
Cu zăpadă să-ţi aştearnă 
Patul să te odihneşti. 

Cît priveşte pe Andrei Murăşanu, e cu neputinţă să se găsească 
o dezvoltare a talentului săi, aşa de sărac. Luaţi oricare din bu- 
căţile pe care le iscăleşte de obiceiii cu iniţiale sai cu cîteva litere 
numai din numele săi, şi veţi găsi goneralităţi sentimentale vagi 
despre «Mustrare», rugăciuni către Dumnezei, cu un cuprins ca 
acesta: «Doamne scapă-ne de răi», alegorii ca în «Două titve 
goale», cu versuri ca: 


Un cap mort, desfiinţat î. 
O vibrare se simte în acest ticnit glas de ţircovnic în rugăciunea 
pe care o cuprinde «Răsunetul» din 18415: 


O puternică fiinţă, ce cu'nnaltă măestrie 
Aï alcătuit pămîntul, cerul şi-alte cîte sint. 


1 1845, p. 337 şi urm. 
2 C. Morariu, Părţi din istoria Românilor bucovineni, Cernăuţi. 1893, p. 


201 şi urm. 
3 1880, pp. 55—5. 
4 1843, p. 112. 


5 pp. 339 60. 


COLABORATORII LUI BARI 241 





Şaŭ, iarăşi în glasul unui Romin !, ce se înnalţă spre culmile re- 
ligioase prin versuri ca acestea : 
Un vierme de se mişcă, tu ştii de-a lui clătire. 
şi cuprinde accente de dragoste pentru neam ca în: 


Atunci întreb ursita cu ce drept ne apasă 
Aprigă-l prigonirea ce veacuri ne-a iertat: 
Ieşiţi voi, umbre moarte, eroi! gintey mele. 


Ah căci nu-mi pot răspunde străvechile morminte! 


Altă dată însă, inovaţia sună aşa de copilăros ca în 


Cerescule părinte, ce m'al produs în lume.... 


Şi iarăși, forma poporală dă oarecare vioiciune unei dureri ba- 
nale în motivele ei, ca în 
Pasăre galbenă 'n cioc, 
Răi mi-ai cîntat de noroc. 
Că toată viaţa mea 
Aï cîntat să-mi fie rea 2. 


Satira socială sună la el aşa de slab ca în mustrarea.: 


. "N saloane e lucru de ruşine 
A convorbi 'n o limbă ce-i pentru servitori $. 
Deosebit Murăşanu a scos apoi, în 1848, «Icoana creşterii rele», 
după Salzmann £. 


Întinzînd tot mai mult cercul interesului săi, foaia din Braşov 
dă și documente, şi nu numai de acelea care privesc istoria Ro- 
miînilor din Şchei, ci şi altele, care mărturisesc despre vechea is- 
torie moldovenească. Mălinescu e acel carei trimete o colecţie 
întreagă. Şi colecţii străine, ca a lui Kemeny, sînt semnalate şi în- 
trebuinţate pentru istoria noastră. 

Se urmăresc şi străinii cari vorbesc în acest timp despre Ro- 
miîni, adăogindu-se note rectificative şi critice la aserţiunile lor. 
Se daŭ note asupra vechii Pali; de la sfîrșitul veacului al XVI-lea 5. 


1 1842, p. 224. 

2 Ibid., p. 315. 

3 1847, p. 182. 

4 V. şi I. Raţiu, Andrei Murășanu, Blaj, 1900, p. 42 şi urm. 
5 1841, p. 105 şi urm, 

Şi traducerile, din autoră francesi şi alţii cari pînă atunci nu 
vorbiseră în romăneşte, sînt alese așa încît să folosească noii edu- 
caţii naţionale, şi Bariț e cel d'intiiii care recomandă cunoașterea 
lui Shakespeare. «Oare ajuns-am noi», scrie dînsul, «în vrista în 
care să avem trebuinţă a ceti pe Shakespeare, pe acest dascăl al 
Împăraţilor şi al cerşitorilor, al naţiunilor şi al indivizilor ?» 1. 

Pe lîngă Milton, apoi, Schiller și Goethe, pe lîngă Mickiewicz 
şi Heine, un Michelet, un Rochefoucauld ajung a fi cunoscuţi 
prin foaia de la Braşov. Unele din aceste traduceri sînt bune, şi 
iată cum sună Heine, redat de clericul din Blaj, Mány : 


Doar a nebunit cutare, 
Saii e doară 'nnamorat, 
Căci priveşte de odată 
Şi voios şi supărat ? 

Şi nebun şi amorez e: 
Peste acestea-i şi poet. 


Dintre clericii ardeleni, niciunul nu scrie despre Ipcrurile bise- 
riceşti, şi pentru cetitori aŭ trebuit să fie o surprindere plăcută pa- 
ginile pline de o cuminte filosofie ale tinărului arhimandrit An- 
drei Şaguna ?, Macedonean de naștere, nepot de negustor «grec», 
al lui M. Grabovschi, crescut sîrbeşte, la Virșăţ, în strict ortodoxism 
fără coloare naţională mărturisită, călugăr la Sîrbi, în Hopova și 
Covila, vicariă al episcopiei Ardealului din Iulie 1846 şi în curînd 
chiar episcop al ortodozilor, — care, prin această cuvîntare, îşi în- 
seamnă pentru întăia oară numele între ale celor cari alcătuiau 
cercul conducătorilor intelectuali ai Romînimii ?. 

Şaguna ajunse în 1848 episcop al Romînilor neuniţi, şi numirea 
acestui om superior, chemat să îndeplinească o mare misiune, fu 
preţuită tot așa de mult şi de uniţii din Blaj, in numele cărora Cipariă 
scria, în «Organul»*: «Virtuţile acestui mare bărbat romîn sînt mai 
cunoscute decît să aibă trebuinţă de a se mai lăuda, încît nici ini- 
micii nu i le-ar putea nega, şi credem că graţia Măriei Sale n'a 





1 Născut la Miskolcz, în ziua de l-iii Ianuar 1809. 

2 1840, p. 319, nota. Dar din Eugène Siie, începătorul melodramatismului 
barbar, în 1842, p. 285 şi urm. 

3 1847, pp. 387—8. Apo! altul, ibid., p. 403 şi urm. Cf. pp.405—6. 

4 P. 329. 

putut să cadă pre o persoană mai meritatorie de o așa mare 
chemare». 


Romiînii din alte părţi sînt slab represintaţi în publicaţia bra- 
şovenească. Doar trimete necontenit traduceri și prelucrări, în ver- 
sură şi prosă, profesorul blăjean, care iscăleşte cu litere latine, în 
ortografie ungurească, J. Mány. Bătrinul cleric Noac se trezeşte 


şi el cu cîte un viers întîrziat!, şi-i răspunde părintele Munteanu 
de la Cocoăd. 


Încolo, de la Arad, un centru şcolar, doar cîte-o înştiinţare des- 
pre biblioteca «Institutului clerical» de acolo?. Un «Comloşan» scrie 
lucruri din Banat. Alte ori soseşte veşnica reclamă a lui Gavra—, 
în curînd, la 1847, autorul unui «Lexicon de conversaţie istori- 
cesc-religionariă», cu ciudate prefețe, care nu fu continuat, — 
pentru tipărirea operelor lui Şincai și Clain, reclamă pe care Bariţ 
o tipăreşte, de și ea provoacă protestări din partea subscriitorilor 
din Principate, cari se cred înşelaţi. Teologul Vichentie Babeş, 
«alericul c. III-a», colaborează cu ceia ce binevoiește a numi epi- 
grame, mărunţișuri informe, pentru carei se permite a intra în luptă 
necuviincioasă cu însuşi Murăşanu, care făcuse unele observaţii 
generale asupra poesiei ?. 


V. OIPARIU ȘI NOUA SA DIRECȚIE. 


Desăvirşita bună înţelegere între fruntaşii literaturi! tinere ‘din 
Ardeal dispăruse, de altfel, acuma. În Blaj se formă un spirit se- 
paratist. De acolo se cerea lui Bariț să înceteze cu slavonismele 
şi cu buchile cirilice, să dea, în loc de varietăţi, scene din Istoria 
Romanilor, să purifice limba, chiar dacă ar fi să se împiedece în- 
ţelegerea de către obștea cetitorilor, fapt la care Barit declară, şi 
cu acest prilej, că ţine mai mult decit la orice. 

Încă de la 1835, tipografia metropolitană de acolo tipăria numai 


1 Apoi doar nume ca I. R. Bănăţeanu, etc. 

3 1840, pp. 149—50. 

3 V. 1842, p. 348 şi urm.; 1814, p. 201 şi urm. Murăşunu scrie cu despreţ: 
«Un şcolar de la Arad, anume Babeş, care încă n'a scuturat pulverea palestret» ; 
p. 864. Cf. şi pp. 399—400. 

4 1841, p. 154. 

cu litere latine, într'o ortografie inspirată de Cipariă, care o şi 
fixează în articolul săi «Extract de ortografie cu litere latinești 
pre temeiul limbii și ortografiei bisericeşti şi osebirea dialectelor» 
la 18411. El urmăria acum, ca şi Eliad încă înnainte de 1840, 
«o pronunție curată, aleasă din toate dialectele Romiînimii», şi seria 
curent cu a simplu pentru & şi î, cu si sai di pentru § şi, 
cu 4 întreg la sfîrşitul cuvintelor, ete. 

În «Foaia» pe 1841, Cipariă publică o notiţă cuprinzătoare şi 
precisă despre Şincai ?, dar nu-şi îndeplineşte făgăduiala .de a în- 
făţişa tot acolo şi pe Clain?. 

Şi, în 18484 Cipariu are în «Foaia» lpi Bariț un articol în care 
se ocupă mai uşor de chestii culturale romănești! Acuma însă, din 
anul trecut chiar, el îşi avea publicaţia lui deosebită, pentru altă- 
limbă literară, altă ortografie, alte concepţii dominante şi, une ori, 
chiar pentru o altă politică. 


«Organul Luminării» — în titlu chiar, un omagiu adus doctrinei 
nouă a înnaintării neamului pe calea culturală —, cu lămurirea 
«gazetă beserecească, politică şi literară», a fost publicat, pe hirtia, 
lui frumoasă, cu literele sale limpezi și cu deosebita îngrijire în 
toate amănuntele literare şi tehnice, maï ales pentru ca, prin ale 
sale « Principii de limbă şi scriptură», Cipariă să-şi poată exprima. 
ideile ouă în ceia ce priveşte gramatica şi ortografia limbii. 

«Limba romînă, ca dialect italian, la începutul arătării ei în 
Dacia, fu cu mult mai curată în forme şi mai avută în cuvinte 
romîne de cum este astăzi.» De la această constatare pleacă sis- 
temul. Slavonismele şi alte elemente străine aŭ venit pe urmă; 
de ele n'avem nevoie, ci, din potrivă, limba sufere pe urma lor; 
deci trebuie înlăturate fără zăbavă. Pentru a înlocui aceste ames- 
tecură urîte şi nepotrivite cu spiritul graiului nostru, trebuie s% 
se caute în «cărţile bătrine», care le păstrează, iar, cînd nici în 
acest tesaur, așa de puţin cunoscut, cercetat şi întrebuințat pănă 
acum, nu se află vorbele, formele pure, atunci — dacă nu se fruc- 
tifică, vechile rădăcini — în fondul roman, stai la îndămînă, «dia-— 
lectele itale, între carele cea d'intăiă şi cea mai veche e latina»5. 





1 P. 195 şi urm. 

3 P. 329 şi urm. 

3'V. şi anul 1815, pp. 132—3. 
4 P. 155 şi urm. 

5 P. 16. 


aa 

«A reînsufleţi moartele, uitatele, părăsitele forme, însemnări și cu- 
vinte», este programul. Din ele unele ar putea servi şi pentru 
lucrurile şi ideile nouă care pătrund în viaţa şi în sufletul popo- 
rului nostru ; altele se culeg în voie din largul cîmp al limbii-mame. 
Aici ţi sar părea că asculţi pe Eliad, care, totuși, lua acum din 
italieneşte şi nu ştiuse niciodată din ce izvor, între limba latină şi 
cele romanice, se poate trage mai mult folos, și abia se uitase cu 
despre în literatura mai veche. Dar şi în această problemă a 
neologismelor Cipariii e mai original decit Eliad : cuvintele nouă, 
pe care le luăm fiindcă avem nevoie de ele, vor trebui să fie 
schimbate la intrarea lor în romăneşte, însă nu după norme de 
uşurinţă a pronunțării şi de plăcere a auzului — «uşurătatea bu- 
zelor, plăcutul urechilor», zice el —, ci după «exemplele ce ni în- 
făţişează structura limbii». În logică, o cerinţă dreaptă, în prac- 
tică însă, care e adesea nelogică saii de o ascunsă logică vastă şi 
totdeauna «vulgară», — o cerinţă imposibilă. Precum era impo- 
sibilă şi aceia a purificării limbii, pe care atiţia o represiritaseră 
în scrisul şi teoriile lor de un veac încoace: Cipariii o apără, 
amintind că Ungurii, Grecii moderni şi-aii dat o limbă deosebită 
de a poporului. O făcuseră şi unii şi alţii, dar nu în folosul lite- 
raturii lor nouă şi a culturii lor, şi a fost o fericire pentru noi că 
fantasma unei limbi deosebite şi de cea vorbită și de cea bise- 
ricească n'a putut să capete o viaţă smulsă din înseşi adînci- 
mile vieţii naţionale. 

O singură ideie fecundă se cuprindea între atîtea idei intere- 
sante, exprimate de Cipariă fără hazul familiar şi humourul satiric 
al lui Eliad, dar cu o deosebită putere de originalitate poetică: 
ideia că limba noastră e un organism, deosebit de organismul 
limbii-mame şi al limbilor-surori. Căci limba latină nu e decît 
unul din elementele ce aŭ alcătuit pe a noastră, de o potrivă de 
veche, ba mai veche decît latina literară, creată artificial, la o 
dată ce se poate statornici. «Limba romănească», scrie Gipariŭ, 
«nu e latină, precum nici itală numai, de şi samănă cu una şi cu 
alaltă întru unele şi multe, dar se şi distinge, întru celelalte de 
amîndouă». Şi, în acelaşi timp, un mare folos ştiinţific derivă, ca 
fapte, din teoriile lui Cipariă : cercetarea vechiului vocabularii şi 
“vechilor forme romăneşti, care începe chiar aici, în «Organ». 

Cipariă e, în acelaşi timp, cel d'intăiii cercetător al limbii pentru 
Jimbă şi în margenile limbii. Eliad era un convorbitor, un scriitor 

satiric, une ori un poet; gramatica-i servia de temă pentru fiori- 
tură şi polemici. Ardelenii mai vechi făcea, în acelaşi timp, 
istorie şi filologie pentru mari scopuri de deșteptare naţională, 
pentru învederarea obirşiei romane prin care ne puteam mîntui 
din întunecime şi despreţ. Cipariă nu se gîndeşte la istorie, la 
descendență, la rasă: «sîngele e una, limba alta»!, spune el lă- 
murit. O iubire deosebită l-a prins pentru această limbă «clară, 
netedă, firească», dar purtind «ranele crucificixiunii eï», din care 
vrea să facă, pentru iubirea artei, a logicei şi a adevărului ştiin- 
tific, o limbă literară modernă, care să fie în adevăr aceiaşi 
pentru toate provinciile. Şi iată cum preamăreşte el această limbă : 
«această dulce limbă, căreia se închinară părinţii noștri ca unui 
idol viă şi însufleţitor, singurul tesaur și ereditate ce ni-a rămas 
necomun cu alţii și care ca un fir roş singură e în stare a ne 
purta prin toate țesuturile întunecate ale istoriei acestui popor 
antic»?. 


«Organul» dă şi ştiri de ziar, fără ssă pretindă a lupta cu «Gazeta 
Transilvaniei», un iubit «oaspe de toate zilele». Cele mai multe 
sînt din străinătate, dar nu lipsesc cele culturale din Ardeal, de 
ex. despre represintaţiile de teatru romănesc pe care le dădu, în 
primăvara anului 1847, cu alde «Cuşma zurăitoare» a lui Schila- 
neder, la Sibiii, Făgăraş și Brașov o trupă de actori improvisaţi ?. 
Ca şi în «Foaie», se dădeaiă extrase din scrierile străinilor cu pri- 
vire la noi. Cipariă îşi aducea aminte că făcuse în tinereţă versuri 
savante, şi; cunoscător al limbilor orientale, el dădea cetitorilor, 
în formă poetică bună, apologuri arabe: 


Alchesai sta şi-asculta, 
Capul la pămînt pleca, 
Inima 'n sînu-! sălta, 

Şi-a lu! minte cugeta 

La cuvîntul Domnu-săŭ $. 


Ca politică, se traducea «Istoria Girardinilor» a lui Lamartine, 
iar, cînd, în 1848, chestia unirii cu Ungaria se impuse atenţiei 


1 P. 36. 

2 P. 832. 

3 Pp. 45, 61. 
4 P. 328. 

el o trată, întrun studiu maï întins, ca «maï mult fapt de cît 
ideie», ca «o necesitate», care ar îngădui — generoasă rătăcire! — 
poporului nostru încă şi mai bine decit formele de Stat de pănă 
atunci o viaţă naţională, ba chiar religioasă unitară, tot pe basa 
fiinţii neamului şi lăsîndu-se «pre conştiinţa fiecărui Romîn cele 
patru puncte ce singure despart pre unit și neunit» şi totuşi, aŭ 
format atîta timp un «părete în mijlocul fraţilor» 1. 

«Organul» e scris aproape tot de Cipariă ; colaboraţii ca acelea 
a lui Mâny şia lui Pumnul abia pot fi ţinute în seamă. 


1 Cf. şi p. 390 şi urm. 


CAP. II. 


Scrierile Romînilor din principate în foile ardelene. 


I. COLABORATORI MUNTENI. 


Reproducerile din foile romănești de peste munţi sînt, acum 
cînd caracterul polemic în politică al «Foii» din Braşov se pro- 
nunță tot mai mult, destul de rare. Simpatiile lui Barit merg 
către Negruţ, către Aristia chiar, într'un moment — pentru Saul, 
— către Bălcescu, către «Meditațiile religioase» de la Buzăă, 
către Aaron, — capitolul despre Mihai Viteazul. Găsim în «Foaia» 
şi «Adio către Moldova» al lui Corradini. 

Din Eliad se dă mult: fabule ca şi articole de teorie sau po- 
lemică. Alte fabule, de Donici, sînt culese din «Dacia literară» de 
la Iaşi. 

Îi place lui Barit a da apoi cît mai multe cuvintări oficiale din 
Muntenia: ale lui Mihai Ghica, ale lui Vodă Bibescu, abonaţi 
foarte folositori. Tipăreşte însă și altele, tot cu caracter oficial, ale 
tînărului dr. N. Creţulescu (1841)!, ale lui I. Maiorescu, Anton Pann, 
către Mitropolitul Nifon?. Din «Universul» lui Genilie reproduee 
une ori «varietățile». 


Dintre Munteni trimet versuri, traduceri, chiar şi boieri din pro- 
tipendada fanariotă, ca Mihalache Manu, care alege ca model pe 
Jean-Baptiste Rousseau ?. Apoi un şir de abonaţi fără talent, ca 


1 P. 295. 
2 1841, p. 48. 
3 1840, p. 176 şi urm. 

ofiţerul S. Stoica, un anume H. loanidis, deosebit de harnic în 
repetițiile şi prelucrările sale, ori în cîntarea iubitei sale Acriviţa, 
ca I. Creţescu, fabulist şi el, N. Rucăreanu, un Nenovici, un Toma 
Serghiescul, profesor la Rîmnicu-Viîlcii, un Gr. Mihăiescu, profesor 
la Craiova. Ba chiar trimete ceva Genilie, care publică în «Foaia» 
cuvîntarea sa la îngroparea lui Alexandru Racoviţă !. Bălcescu şi-a 
tipărit şi aică studiile sale despre «Puterea armatei» ?. Bariț a pri- 
mit chiar frumoasa cuvîntare pe care o ţinuse la îngroparea Vlă- 
dicăi Chesarie de Buzăi acel umil ierodiacon Iosif Nanie, care 
era să fie mai tîrziu Mitropolitul Iosif al Moldovei: el avu astfel 
prilejul de a tipări în foaia sa una din capodoperele elocvenţei 
bisericești a Românilor în veacul al XIX-lea ê. 


În «Foaia», pe 1846, Bălcescu face o dare de seamă, de mult 
uitată, în care se întîmpină proposiţii care n'ar Pi fost îngăduite 
la Bucureşti, precum: «Regii nu vor mai putea să facă pe po- 
poare a se întoarce în calea lor; ei nu vor putea opri istoria de 
a se înmplini»t. 


Bariț nu se învredniceşte însă numai de colaboraţia celui maï 
bun istoric muntean din acea vreme 5, şi, cum vom vedea, şi de 
a lui Eliad. 

Ion Ghica are numai articole culturale. Urmînd practicele sale 
propuneri cu privire la reforma învăţămîntului public, —un proiect 
complect de reformă îi atrăsese supărarea întregului «corpos pro- 
fesoral al Moldovei» — el, care «vede numai în tinerime neamul 
romănesc» ê, cere şcoli de sate, cu trei ani de studiu, şcoli nor- 
male şi de agricultură, şcoli practice de cinci ani, la oraşe, curs 
superior real; e pentru clasicism, din motivele obișnuite, şi din 
acela că buna cunoaştere a limbii latine ar aducea «regenerarea 
limbii naţionale»; e însă şi pentru introducerea în școlile orășeneşti 
a istoriei Romiînilor, pe care o numeşte «Istoria Principatelor». 


1 1843, p. 285 şi urm. 

2 1844, p. 165 şi urm. 

3 1847, p. 185 şi urm. V. şi cuvîntarea lui Ioan Bobulescu la îngroparea 
Mariei Roset, ibid., şi p. 212 şi urm., alu! Dionisie «Romani», viitorul episcop 
de Buzăii, ibid., p. 243 şi urm. 

+ P. 30 şi urm.: darea de seamă despre o traducere a lui Negulict, 

5 V. şi an. 1844, p. 351. 

6 1847, p. 248 şi urm. 

Se îngrijește însă mai ales de soarta tineretului, care se va în- 
drepta către clasicism numai cînd va avea talent, rămînînd ca, 
din ceilalţi, prin şcolile practice si speciale, să se formeze ele- 
mente folositoare societăţii, în locul «jumătăţilor de învăţaţi» cari 
o exploatează şi o primejduiesc. 

Vrea un Colegiu de şese clase şi douăaltele, superioare, pe care 
le numește, cum le va numi apoi şi programul cel noŭ, «comple- 
mentare». Stăruie să se înveţe mult grecește, iar limba noastră 
în paralel cu latina. 


Alexandrescu însuşi aleargă la publicitatea foii braşovene, atunci 
cînd face psihologia parvenitului, boier de Regulamentul Organic, 
în fabula «Boului şi Viţelului» 1, — o capodoperă a fabulii romi- 
neşti. Bolintineanu? tipăreşte un energic cîntec de luptă, pe 
care-l dă ca alcătuit de popor supt Mihai Viteazul?” : 

Că vulturul va zbura 
Peste prada ce va face 
... Să biruim, 
Ori în luptă să murim, 
Cà e aspră viaţa 'n ţară. 
şi o barcarolăf. Găsim şi o bucată de Bălăcescu. 

Din 'Ţara-Romănească mai scrie, iscălind cu iniţială, Eliad, care zu- 
grăveşte fără cruţare noua stare de lucruri în «civilisaţie». Ca şi Ko- 
gălniceanu şi Corradini, el rîde de pripita civilisaţie formală : «Ni-am 
schimbat hainele, ni-am lăsat părul ca să-l tundem, ni-am lepă- 
dat papucii şi ceacşirii, ni-am pus pantaloni și pinteni la cizme 
și am început a ni coafa părul și a ni încravata gâtul, şi credem 
că am schimbat şi ideile cele vechi». Timpul se pierde în certe 
pentru «bagatăle», fără griji pentru «lucruri obşteşti». «Întăţo- 
şători ai obștii nu avem, de nu va fi Stăpînirea ca să o înfăţişeze... 
Cari sînt acei dregători saii acei deputaţi cară, puind mîna pe Evan- 
ghelie şi pe inimă, să poată veni să strige înnaintea lui Dumnezei 
şi a oamenilor: «Eŭ, în toată curgerea vieţii mele n'am fost stăpînit 
de duhul împărecherii, în tarafuri nu m'am amestecat», etc. Opo- 





1 1843, pp. 95—6. 

2 Despre plecarea lui la Paris, v. «Foaia» pe 1846, p. 376: «Sînt citeva lun 
de cînă junele poet Bolintineanu a plecat la! Paris». 

3 1844, p. 269. 

+ Ibid., p. 304. 

siția nu e vrednică de rolul ei, căci «oposiţie va să zică o dez- 
batere fără vrăjmășie şi desluşire între mai mulţi spre aflarea 
adevărului», Viaţa publică falsificată pune pe oricine «în mijlocul 
unui taraf de oameni împinși de aceleași patimi, încunjuraţi acasă 
de oameni cari așteaptă de la noi o bucăţică de pîne şi o haină 
ca să ne încarce de linguşiri» 1. 

Astfel trăiesc clasele superioare. Lîngă ele, ţeranul e «amăgit tot- 
deauna, nefiind mai niciodată sigur de munca și de averea sa, 
totdeauna dînd, fără a putea a şti să ceară cuvînt pentru ce dă, 
întrebuințat la toate trebuinţele şi nevoile noastre». «Pe meşter, 
îl vezi batjocorit, îl vezi pus să lucreze şi ocărindu-l la plată, mai 
totdeauna amăgit, totdeauna rămîne bănuitor şi gata să înşele 
şi el ca să-şi scoată din capete; despreţuit de concetăţenii săi, fi- 
reşte îi urăşte și el; e neapropiat, gros, necioplit, fără nicio de- 
prindere de buna-cuviinţă». Eliad încheie cu propuneri—ca aceia 
a unei Bănci Naţionale — care aă mai puţin preţ pentru noi de- 
cât aceste critice înseși. 


Mai puţini sînt colaboratorii munteni în stil revoluţionar, mai 
ales că Bariț înlătură din principiu orice articole cu «izbiri per- 
sonale» ?, Totuşi, în «Licuriciul şi Vipera», C. R., care e Rosetti, 
cuprinde alusii în versuri ca acestea : 

Atunci vipera îl zice, ce, zimbind, îl asculta: 
Tu n'aă vină, dar mă turburi, mă strică luminata 8. 

C. A. Rosetti n'are, apoi, pentru foaia din Braşov articole poli- 
tice, ci numai bucăţi lirice, ca «Haina Mea»: 


«Bătrină haină, nu mă lăsa; 
La chiotoare-ţă de cîmp o floare», ş. a. 


Alusiile persistă şi în «țînguirea unui poet» 4, în care se vorbeşte 
şi de temutul prefect de poliţie al timpului, Căpitan Costachi, care 
intră în poesie astfel: 


Costachi Căpitanul ca uleul îndată 
Mă smulse şi mă 'nchise, zicîndu-mi că bîrfesc. 





1 1841, p. 385 şi urm. 

2 1842, p. 336. 

3 1841, p. 262 şi urm. De la el şi epitaful Serdarului Roset; 1842, p. 392. 
4 1843, pp. 231-2. 

Cesar Boliac, o fire luptătoare, un visător de schimbăii sociale, 
un ziarist prin instinct, trebuia să găsească răpede această tribună, 
rămasă, în chip așa de fericit, liberă. De aceia aici va tipări elt, 
împreună cu «Alaiul unui cerşetor»: 

— Riga-! de o potrivă cu cerşetorul mort ?, 

îndemnul săi către scriitorii romîni, cari, ar trebui să se unească, 
între sine şi cu alţi «intelectuali», pentru a urmă exemplele unui 
Lamennais şi Béranger, «poeţi-filosofi», cari «n'aă trecut cu vederea 
nicio nenorocire întîmplată în vremea lor, naŭ lăsat nicio clasă 
a societăţilor pentru care să nu se lupte a o ardica la demnitatea 
de om, niciun bun nelăudat, niciun răi nebiciuit, nicio durere 
necercetată». De ce nu încep lupta contra păcatului celui mai ru- 
şinos şi anacronic, robia, de ce nu-și aruncă blestemul asupra «obo- 
rurilor în care s'aii închis turme de oameni şi saŭ vîndut fără 
condiţii» ? 

În sensul acesta, publică Boliac în «Foaia» şi poesia sa cu ten- 
dinţă «Ţiganul vîndut», o protestare împotriva robiei cinic des- 
făşurate?. Mai tîrziă iscălitura lui se află supt articolele de gene- 
ralităţi slabe, «Populul» și «Poesia» î, saă supt poesii. de ocasie 5 


II. CoLABORATOBRII MOLDOVENI. 


Cu mult mai harnică e colaboraţia tinerilor revoluționari mol- 
doveni, cari, ne mai avînd la îndămînă foile lui Kogălniceanu, 
zdrobit în toate, privesc revista lui Bariț ca locul firesc în care 
ei îşi pot face în voie oposiţia lor de idei și satira lor personală, 
care nu mai înviorează publicaţiile ce pot să apară încă în Moldova. 

Mălinescu dă traduceri, notițe, documente $. De la cîte un I. 
Poni Zimbeşteanu vin numai slabele tînguiri obișnuite, iar de la 
Gh. Nicoleanul, profesor în Tecuciii, imitații poetice corecte, între 
care şi fabule şi o bucată patriotică, intitulată «Ostașul lui Ştefan» 7. 


1 1842, p. 813 şi urm. 

2 P. 359. 

3 1843, pp. 119-20. 

4 1846, p. 204 şi urm., 209 şi urm. Şi «Ocna» de Boliac a apărut tot în 
«Foaia», 1847, pp. 1146; «Sila», ibid., pp. 120-2. 

5 Către Domn şi către P. Poienaru, p. 239. 

6 V. şi 1843, p. 124 şi urm. 

7 1843, p. 384. 

Dar alţii întrebuinţează libertatea tiparului braşovenesc pentru 
a da lucruri cu o ţintă politică, a căror publicaţie ar fi fost cu 
neputinţă acasă. 


Aici mîntuie Ion Ionescu articolul săi despre «Îmbunătăţiri în 
agricultura noastră», şi în 1847 el tipăreşte cîteva pagini des- 
pre «Plugărie saŭ păstorie» ?. 

Dintre cei mari, „Negruţ dă o fantesie, «Cîntec vechiă»8; el 
publică și ceva despre doină, cu ciudate etimologii care o pun 
în legătură cu donativum, Diana, și chiar cu «Donau» a Ger- 
manilor. La asemenea disertaţii el adaugă apoi cîntece de natură 
patriotică, în care se întîlnesc versuri de acest fel: 


Să nu maï calce ţărîna 
Vechilor noştri eroi, 


saii, în «Marşul lui Dragoş»: 


Astăzi cu bucurie, 
Romînilor, veniţi, 
Pe Dragoş în cîmpie 
Îl întovărăşiţi...€. 


El dă lui Bariț şi notiţa «Mărturisenie», cu glume pe socoteala 
lui Winterhalder 5, semnalind totodată că «d. Alecsandri, cre- 
dincios parolei sale, a şi pus supt teasc poesiile lui atît de simple 
şi de romăneşti». l 


De la prietenul lui Negruţ A. Donici vine însă numai inofen- 
siva fabulă «Cinele lătrind» 7. 

Ralet are destule bucăţi, unele bune, în care lasă frîul slobod 
spiritului săii îndrăzneţ şi războinice. El vorbește astfel de 


.. O frăţie 
Căreia cu osebire îl zic proşti! tălhărie, 


1 1844, p. 127 şi urm. O descriere a Iaşului de ©. C.; în 1844, pp. 230-1 
— Un alt articol, trimes lui Bariț şi «Propăşirit», ibid., pp. 265-6.—V. şi ibid., 
p. 331 şi urm. 

2 P. 95 şi urm. 

3 1843, p. 180 şi urm. 

4 1832, p. 9T şi urm.; cf. pp. 103-4. 

5 1845, pp. 238-9. 

6 CF. şi p. 244. 

7 1841, p. 247. 

Auziţi și recomandaţia unui om bogat, cu trecere și rang: 


Tatăl mieu, zaraf cinstit, 
Multe case-a sărăcit; 
Îşi luă şi boierie 

Pentr'o mare datorie. 
Nu-i lipsia 'n casă nimică: 
Numa! o frînghie mică 1. 


Anume intenţii se ascund și în «fabula» «Muntenii sai Motaniï»?. 


Şi boierimea de naștere e satirisată în «Boul şi porcul?»; cînd ră- 
sună această tiradă ironică: 


Mă trag dintr'un vier sălbatec, care lumea îngrozi 
Şi eroi! din vechime asupra lui răzvrăti. 


Şi se pare că tot el e anonimul care presintă astfel pe un alt 
apărător al drepturilor moştenite *: 


Despre nobleţă vorbia, 
Că e de neam din vechime 
Să dea dovezi stăruia. 


Şi Istrati are poesii ca şi acelea pe care le cunoaştem, şi unele 
fabule fără ascuţiş. 

Talentul lui, de energie și fantastic, se formă însă, şi una din 
fabulele de la 1847 e plină de frumuseți: 


În miezul nopţei posomorite, 
Cînd totul doarme ic! pre pămint, 
Cînd numai rele umbre urfte 

Şi liliecii se simt zburind, 

A sa înnaltă întunecime, 
Stăpînitorul peste drăcime, 

Pe trod în Tartar s'a aşezată. 


Tot din această lume a draeilor îşi iea el subiectul şi pentru «Sa- 
tana și miniştrii lui», Cu atacuri vădite împotriva contemporanilor: 


Şi supt figura alb' omenească 
Nime nu poate ca să-i cunoască 
Decît din fapte ce poame sînt! 

1 1841, pp. 39—40. 

2 1842, p. 144 

3 1843, p. 152. 

4 Ibid., p. 168. 

5 P. 148. 

şi o a treia în care dracii cer «libertate» şi Lucifer vede 
Că despotismul îl cade răii. 


Un alt Moldovean, înzestrat cu un talent superior, adînc în sim- 
tire, înnalt în cugetare, stăpîn pe o frasă cu un deosebit ritm și 
un însemnat avint, publică, începînd din 1842, articole neiscălite 
— decit prin două cruci — despre subiecte felurite : Biserica Trei 
Ierarhilor din Iași 1, — schiţă superioară cunoscutei schiţe a lui 
Negruţ —, și frumoasa meditaţie asupra cetăţii Neamţului, în care 
se întîimpină o mare îndrăzneală. Se vorbeşte de Fanarioţi ca de 
nişte «străini şi năimiţi saŭ precupeţi», se ironisează o vreme de 
decadenţă cînd «şi bărbaţii s'aă făcut muieri», se denunţă ca un 
duşman “acvila Nordului» şi se califică după cuviinţă acea putere 
a Rusiei, care «suflă așa de aprig asupra Capitalei peste șesul cel des- 
chis al Prutului»?. 

Se pare că şi articolele iscălite cu o singură cruce, ca «Nicio 
faptă fără plată sai filosofia unui nefilosof»? şi «Suspinul săra- 
cilor»f, sînt tot de el, și în acesta din urmă e un avînt de stil mistic 
care ne face a propune ca autor al scrierilor de care sa pomenit 
aici, pe acel tînăr Alecu Donici (născut înnainte de 1820 ; face studii 
în Elveţia), care, spre a se deosebi de unchiul săi, luă mai tărziă, 
cînd colabora la noua revistă a lui Alecsandri, pseudonimul de 
Russo (Rusul, el fiind un Basarabean). Tot cu acest semn de recu- 
noaştere la sfîrşit se înfăţişează 5 şi o descriere de călătorie,din neno- 
rocire neisprăvită, în care, nu numai că se laudă frumuseţile vieţii 
de ţară şi farmecele fetelor de acolo, care nu le-aii cumpărat «nici 





1 1842, p. 388 şi urmare. 

2 1843, p. 385 şi urm. De dinsul şi idei despre limbă, unele mai bune, 
altele mai rele, în anul 1844, pp. 156—8. Cf. şi pp. 118—9. Cu două cruci 
sînt iscălite şi nişte versuri moldoveneşti din 1821; 1846, p. 95 şi urm. — În 
acest sens scrie din Moldova şi un călugăr, care poate fi Scriban (v. an. 1845). 
De la el vine şi falsul document din Sas-Sebeş; an. 1846, p. 51 şi urm. Cf. 
şi ibid. p. 116 şi urm. 

3 1841, p. 157 şi urm. 

4+ Ibid., pp. 178-9. 

5 1847, pp. 372-3. 

de la modiste, nică de pe la spiţeri», dar se cuprind și lămuriri 
istorice preţioase, ba chiar inscripţii necunoscute 1. 

Asămănarea între scrisul anonimului şi acela din «Cîntarea Ro- 
măniei» şi alte lucrări cunoscute ale lui Russo iese la iveală şi 
mai bine în «Suspinele unei matroane», din acelaşi an 1847. «Ma- 
troana» e ţara, patria bună şi tristă, Moldova în suferinţă, care 
se căinează astfel, în stilul de tînguire biblic al «Cîntării» pome- 
nite mai sus: «Strig dintru adincul inimnii ca zimbrul sîngerat de 
fierul vînătorului, ca şerbul supt biciul domnului săi, ca dreptul 
supt sabia împilătorului, ca poporul oborît de despotism şi tiranie, 
ca martirii pe roata caznelor»: Adevăraţii mei fii, vrednici de 
muma lor, sai jertfit cu fierul în mînă, apărindu-mă pe mine, 
mama lor, pentru care astăzi preste toată faţa pămîntului n'a mai 
rămas niciun apărător... Scoate-mă din ghiarele tigrilor încruntaţi 
în sînge... Nemernicilor desţeraţă..., pentru ce ca niște lipitori flă- 
mînde de sînge sugeţi sîngele miei ?... Am ajuns jucărie capriţiei 
duşmanilor cari mă aruncă din mînă în mînă fără nicio îndrumare, 
ea pe un lucru de nimic». E o puternică satiră care ştie unde trebuie 
să lovească: întîlnim, în adevăr, pe lîngă «iazma infernală și afu- 
risită», care e Rusia, pe lingă «procletul epitrop care a făcut mai 
multe tîrguiel cu pretendenţii ţerii pentru a o ruină», adecă Ţa- 
rul, pe Domnul însuşi, «fiul ei care stă în fruntea fraţilor săi, 
care poartă asupra-i îndatoriri de părinte şi ţine în mîinile sale 
steaua şi luceafărul săă» ?. 





1 Cf. şi versurile astfel iscălite, la p. 376: 


Unde-i credinţa, unde-i amorul, 
Astăzi în lume nu le găseşti. 


Tot aşa e iscălită însă şi necunoscuta poesie «Baba şi Dracul», cu versuri 
ca acestea: 


Între răspinten! în miez de noapte hirca bitrină se învirtia, 
Şi-o nuieluşă vrăjitorească ţiind în mînă, astfel rostia : 
«Vino, Satană, vino îndată, vino ca gindul, îţi poruncesc, 
<«C'a mea fiinţă şi al miei suflet pe totdeauna ţi-l juruiesc.> 


«Moneda este», rosti Satana, cu urlet aspru şi infernal, 
«Moneda este care produce astăzi efectul acest fatal.» 


Cf. «O vrăjitoare», de Sion, p. 16. 

E drept că şi un Bănăţean iscăleşte aşa —1818, pp, 164-5 —, dar v. bu 
cata «La un frate despre libertate», ibid., p. 183. 

2 P. 261 şi urma. 

Russo nu era, de alminterea, un începător. În deosebite prile- 
jură, imitind acelaşi stil de visionar biblic al lui Lamennais, a 
cărui înrîurire o încercase în Apus, tînărul revoluţionar în notă 
religioasă îşi scrisese, în limba francesă, notele unei vieţi zbu- 
ciumate în urmărirea primejdioasă a idealului. Astfel, trimes la 
Soveja, mănăstirea din Putna a lui Matei Basarab, în 1846, el 
înseamnă toate întîmplările şi gîndurile sale, făcînd glume pe so- 
coteala Cîrmuirii care-l surgunise pentru o piesă ironică, «Provin- 
cialul la Teatrul Naţional», represintată în Februar din acel an, şi 
a sălbătăciei ce întîmpina în cale. Ca talent de observaţie, ca ironie 
fină, ca judecată dreaptă, ca punct de vedere înnalt, aceste pagini 
sînt dintre cele mai bune ale literaturii noastre. Scurtele apreciări 
asupra cronicelor muntene pe care le cetește cu acest prilej arată 
un spirit cu totul distins, avînd în el ceva din intuiţia fulgeră- 
toare a unui Stendhall. 

Un alt colţ de munte, al Neamţului — Russo fusese judecător 
la Piatra — apare tot astfel, cu toate frumuseţile naturii şi toate 
păcatele locuitorilor din oraşe, într'o atmosferă de visătoare filo- 
sofie poetică, în «jurnalul» sufletesc care poartă numele unei stînci, 
«Piatra Teiului»?. Firea locuitorului din munte e caracterisată cum 
n'a mai ştiut altul să o facă, în rînduri vrednice de un scriitor 
mare. În ton epic se înveşmîntează frumoase legende nouă care 
cîştigă'n avînt cînd le redă acest om cu o neobişnuit de puternică 
închipuire. 

Schițe despre haiduci se mai găsesc amestecate în opera literară 


a lui Russo-Donici$. 


Cu acelaşi condeiă de miniaturist dibaciă descrisese Russo «Iașii 
şi locuitorii săi în 1840», îngrămădind glume nevinovate şi glume 
răutăcioase, satiră şi ironie, observaţie şi erudiție, şi, mai presus 
de orice, coloare romantică, âsemenea cu aceia din paginile de că- 
lătorie ale lui Théophile Gautier, pe care obişnuia să-l cetească. 
Nota fusese dată de Kogălniceanu, de Alecsandri, de Corradini, 


1 Notele se păstrează în n-l 311 al Academiei Romîne ; romăneşte, în «Re~ 
vista Romînă» pe 1863. Analisa şi traducerea lor parţială o dă d. P. V. Haneş, 
în Alexandru Russo, Bucureşti, 1901. D. Haneş pregăteşte pentru Academie 
o ediţie complectă a operelor lui Russo. 

2 Acelaşi manuscript. Of. Haneş, p. 81 şi urm. 

3 Cf. Bogdan-Duică, în «Convorbiri literare» pe 1901. 

de Ralet, cari se inspiraseră de la aceleași izvoare, dar autorul 
acestor strălucitoare rînduri nu poate fi privit numai ca şcolarul 
bun al altora. 


Dar ceia ce ar ajunge pentru a face din Russo unul din numele 
mari ale literaturii noastre e tinguirea întitulată «Cîntarea Romă- 
nieï», scrisă iarăși în franţuzeşte şi căzută în uitare pănă ce exi- 
laţii romîni o publicară, la 1850, în foaia lor efemeră «Romănia 
Viitoare»». 

E o seurtă ochire asupra trecutului ţerii, în toată vitejia și du- 
rerea ce cuprinde, cu blesteme de profet fanatic împotriva ticălo- 
şiilor timpului de faţă şi cu perspective limpezi deschise asupra 
viitorului. Ieremia cu plingerile sale, Apocalipsul cu visiunile de 
foc şi sînge ce-l străbat, paginile de idilă ce se amestecă în Biblie 
aŭ dat tonul. O simţire tot atît de aleasă pe cît de puternică, o 
mare putere de a concretisa în icoane gîndurile de părere de răi 
saă de speranţe dai acestei scurte bucăţi o valoare pe care anii 
n'a atins-o şi n'o pot atinge, şi nimeni, în curgerea vremurilor, 
n'a maï găsit astfel de accente pentru a mîngiia și îmbărbăta maica 
în suferință, «ţara cea dragă». ŞI, în același timp, pentru întăia 
oară se caută în desfăşurarea evenimentelor ce alcătuiesc istoria 
noastră un rost filosofic, o tilcuire însufleţită de credinţa unui 
Dumnezei de pază şi de pedeapsă. «Stavilă» pentru barbari, apă- 
rătoare de civilisaţie, mucenică a credinţei, «Romănia», ţara Ro- 
miînilor nu va peri în cutremurul ceasului celui răă. Revoluţia 
dezrobitoare o atinge. «Miazănoapte şi Miazăzi, Apusul şi Răsă- 
ritul, lumina şi întunerecul, cugetul dezbrăcător şi dreptatea s'aă 
luat la luptă... Urlă vijelia de pe urmă... Duhul Domnului treve 
pe pămînt!» Pe acoperitele se proclamă zorile roşii ale unei Lumi 
nouă, cum credeaă s'o poată căpăta cu arma răscoalei în mînă ti- 
nerii de la 18482. 


Şi ideile de reformă a clerului, pe care încă de pe atunci le 
represintă Neofit Scriban, își află locul în «Foaie»; Scriban îşi iea 





1 Acelaşi ms. Cf. Haneş, p. 55 şi urm. şi o traducere, aproape complectă, 
în revista «Floarea Darurilor», II Mănăstirea Cetăţuia de lîngă Iaşi e des- 
crisă deosebi, într'o scrisoare către Alecsandri; Col. 2. Traian, V (1814), n- 1. 

2 D. Haneş a dat cea ma! bună ediţie a «Oîntăriï». 

locul între colaboratorii moldoveni ai lui Bariţ, şi el e poate «Că- 
lugărul de supt Carpaţi»!, dacă în acesta nu voim să vedem mai 
curînd pe Russo. 


Poesii trimet alţii cari se ascund, ca acel care iscăleşte cu ciu- 
datul pseudonim frances «Narrateur identique» (1841 şi urm.). 


VII. «Foara» ȘI PREVESTIREA REVOLUȚIEI DE LA 1948. 


Anul 1848 pornește, cu agitaţii parlamentare, cu discursuri la 
banchete şi în adunări, cu tînguiri şi proiecte, pănă ce fapta vine 
să hotărească în urma lungilor discuţii nehotărite, la Paris, la Nea- 
pole și apoi tot mai departe, în centrul şi spre Răsăritul Europei. 
«Foaia» se lasă a fi prinsă pe încetul de marele curent revolu- 
ţionar, care nu se putea înlătura, căci venia din toate părţile. Veşti 
despre schimbările de regim, «representaţii» ale dietei ungureşti, 
raliate tot mai mult la Revoluţie, manifestul răsunător şi gol, mă- 
rinimos și nepractic, umanitar şi provocător al lui Lamartine, cele 
dintii vești de nemulţămire din Germania își află pe rînd locul 
în coloanele publicaţiei brașovene. 

«Acum sînt numărate toate minutele anticului blestem, el trage 
de moarte: iată-l, el moare», strigă Bariț, într'un articol care laudă 
libertatea tiparului, de la care a venit pentru neamul săi atita 
bine şi de la care așteaptă încă și mai mult. Scrisul, gîndul, școala, 
cultura, — acestea hotărăsc de acum: «Viaţa genetică a popoarelor 
nici de cum nu mai atîrnă de la schimbăturile instituţiilor poli- 
tice, ci curat numai de la gradul culturii lor spirituale și de la 
păstrarea limbii lor în cărţi, în jurnale, în şcoală, în biserică, în 
familie, încit aceia va fi mai văzută şi mai respectată care va şti 
arăta mai multe producte ale minţii şi ale spiritului». 

Tot de respectarea limbii în unirea ce ar fi să se încheie între 
Romiîni şi Unguri, unire împotriva căreia Rominii nu s'au pro- 
nunşat încă—vorbeşte, în graiul săi amestecat cu vorba nouă bar- 
bare, «peţiciune», «năciunarie», «pretinşiune», şi tînărul A. Papiu 
Ilarian, care, mîntuind studiile sale de drept, era «cancelistu ro- 
manu de la tabla» şi scrie din Murăş-Oşorheiu, unde înflăcărarea 


1 Pp. 189-91. 

pentru Ungaria nouă, scăpată de Austriaci, era mare 1. Nică ar- 
ticolul lui Bariț «Ce voiesc Romîniă transilvăneni» ? nu cuprinde 
încă o îndreptare. 


Cei diintăiă cari vorbesc limpede, străbătuţi în firea lor mai 
delicată de electricitatea din aerul furtunos, sînt poeţii. Ei nu 
discută, nu cîntărese motivele pentru «Unirea» cea nouă cu Un- 
gurii saă împotriva eï, pentru sprijinirea pe Turci sai pentru 
cruţarea Rusiei protectoare; ei nu caută prin cărţile vechi după 
drepturi istorice, nică nu, urmăresc normele dreptului de Stat în 
tratatele care cuprind principii de metafisică politică. Eï nu se 
gîndesc la noul Ardeal, scăpat de privilegii, şi prefăcut într’o pro- 
vincie liberă a liberei Ungarii, la noul Principat unic al Romi- 
nilor de dincolo, scutit de insultele consulilor muscăleştă şi ocrotit; 
din depărtare de Turcă. Înnaintea lor se iveşte o singură Romănie 
liberă de amestecul străin, liberă de vechile lanţuri seculare şi de 
nouăle cotropiri obraznice. 

Un anonim întăiii, după strălucita adunare de ţerani pe malurile 
Tîrnavei blinde, pe pajiștea plină de florile încă plăpînde ale pri- 
măverii, după acel 3/15 Maiŭ, care prefăcu în amintirea neamului 
toloaca Vlădicăi din Blaj întrun Cîmp al libertăţii pentru o nație 
care nu mai era împiedecată în dezvoltarea ei politică de preju- 
decăţi şi scrupule confesionale, publică întăii la Barit «15 Maiŭ 
1848», iscălind: «un Romîn». 


Azi e ziua de'nviere a Romînuluï popor, 
Şi strigaţi în libertate: Romănia să trăiască !3 


În Moldova, Revoluţia fusese numai o încercare, şi încă una 
foarte puţin serioasă. Sfătuiră la otel între boieri tineri, discuţie 
cu Guvernul, cuvîntări mai calde, intervenţie brutală a oștirii, 
bătăi, surgun la mănăstiri sai fugă peste hotar. Dar unul dintre 
învinşii acestei biete lupte copilăreşti, Alecsandri, publică, în Maiŭ 
— datînd însă din Februar—, a doua zi după acea întrunire uriașă 
din Cîmpul de libertate ardelenesc, la care luase parte şi un prieten 
al poetului, Alexandru Cuza, menit să fie Alexandru loan I-iŭ, 


1 1847, p. 99 şi urm. 
2 Ibid., p. 105 şi urm 
8 1848, p. 145. 

Domn al Principatelor Unite, un imn revoluţionar, pe care-l cîntă 
pentru toţi Rominii : 


Voi ce staţi în adormire, voi ce staţi în nemişcare, 
N'auziţi sunind puternice acel glas triumfător? 


El chiamă, cu un avint pe care de obiceiă nu-l are, cu o energie 
bărbătească pe care în zădar o caută alte ori, cu o lămurire de 
concepţie superioară, care nu-i era dată pînă acum, «obşteasca 
înfrățire» pe ruinele unui despotism ce dezbinase, «dezrobirea» 
unei singure «patrii» și «mume», crearea unei «Ţeri-Romăneşti» 
peste tot pămîntul pe care-l locuiește şi-l lucrează neamul: 

Iată veacul se deşteaptă din adînca-y letargie ; 
Fraţii miei de Romănie, 
Ca un ctrd de vulturi ageri ce cu-aripi mîntuitoare 


Se cerc veseli ca să zboare 
Către soarele ceresc. 


. . . . . . . . . . . . . . . . . . . . l ‘l . 


Sculaţi, fraţi descolar sînge, iată ceasul de frăţie, 

Peste Molniţă şi Milcov, peste Prut, peste Carpaţi 

Aruncaţi braţele voastre cu-o puternică mîndrie, 

Şi de-acum pe veşnicie cu toţi mînile vă dați !1 

Un «filoromîn» vine, ca al treilea, — de sigur, cum dovedește 

versul, dintre poeţii cei buni. Şi el se adresează fraţilor săi Ro- 
mîni? pentru a li spune — din Moldova, credem—ce a săvirşit 
pînă atunci Revoluţia europeană, trezitoare de speranţe : 


O cîte, cîte tronuri sau răsturnat şi încă 
Se clatină, — ascultă cum piriie, trosnesc... 


«Romănia» are şi ea datoria de a vorbi şi de a lucra, amintin- 
du-şi de mama ei Roma şi inspirîndu-se de la înnaintaşii mai 
apropiaţi, ale căror morminte pot da îndemnuri în clipa înnoirii 
luptelor. 


Plecaţi genunchi! voştri întîiii pe la morminte, 
Şi ţărîna strămoşească fierbinte-o sărutaţi. 


Şi, în acelaşi chip ca şi Alecsandri, anonimul moldovean dă unei 
Dacii nouă, care i se pare că trebuie să fie și că poate fi cerută 
acestui moment, hotarele locuinţelor romăneşti de-asupra Dunării, 
pe coastele şi laturile munţilor. 





1 P. 161. 
2 P. 168. 

Din Tisa pîn’ la Nistru şi 'n Dunărea ripoasă, 
Întinde Romiînimea pe-al patriei altar 
O mină de frăţie 1... 

Alecsandri dă şi cîntecul, în metru poporal, kora pentru Ro- 
mîniï uniţi ai Romăniei unice şi atunci — «Hora Ardealului» de 
«un Romîn» — întăi în «Foaia» de la Brașov s'a tipărit ves- 
tita horă, care a încălzit și altă dată, în zilele mari, inimile po- 
porului nostru: 

Hat să dăm mină cu mină 
Cet cu inima romînă, 

Să 'nvirtim hora frăţiei 
Pe pămintul Romăniei. 

Acum, la întoarcerea studenţilor din Paris, cari se puteau înţe- 
lege măcar o clipă cu vechii liberali moderaţă ai lui Eliad şi cu 
unii ofiţeri crescuţi în cetirea lui Bălcescu, Ţara-Romănească 
ridică tricolorul Revoluţiei. Acelaşi număr din «Foaie» care aduce 
declaraţia de la Izlaz, alt «Cîmp al libertăţii», dar fără ţerani, dă Ro- 
mînimii imnul de sălbatecă mîndrie, de profundă suferinţă, acum 
rebelă, de conştiinţă ce tremură în exasperarea ei, imn cuprin- 
zător care străbate în lumină de fulger toată viaţa de încercări a 
unui neam nenorocit, de la strămoşii depărtaţi, morţi în lupte glo- 
riose, pănă la ultimele atentate împotriva noastră, de la «măre- 
tele umbre» ale lui Mihai, Ştefan şi Corvinul, măririle neamului 
în toate Ținuturile, — ca pentru o clipă de unire — pănă la încer- 
carea maghiară de a ucide în limbă însuşi sufletul, pănă la obraz- 
nica înfigere de steag a Rusiei pe malul romănesc al Dunării. 

Deşteaptă-te, Romine, din somnul cel de moarte 
poate fi o amintire a imnului revoluţionar elin, pe care-l vor fi 
cîntat adesea și Grecii din Brașov, dar strofele ce urmează n'aii, 
de sigur, nimic împrumutat, cînd pomenesc tot ce a suferit şi 
sufere poporul nostru, smuls în fărime de stăpîni: 


Acum se 'ncearcă cruzii, în oarba lor trufie, 
Să ni răpească limba, dar morţi numa! o dăm. 


Şi, pentru Romiînii de dincoace : 


Strigaţi în lumea largă că Dunărea furată 
Prin intrigă şi silă, viclene uneltiri. 


1 Of. şi articolul «O răpede ideie asupra stării de faţă a lucrurilor în Mol- 
dova», ibid., p. 185 şi urm. 

Şi, în pasagiile care nu se cîntă azi, în acest imn care a ră- 
mas totdeauna al viitorului, al viitorului nesigur şi, oricum, încă 
depărtat, care se zbuciumă să fie şi zguduie revoluţionar toate 
nedreptăţile de pretutindene, — viitor de unitate naţională, viitor 
de unitate, sufletească pe ruinele modelor nefaste, viitor de drep- 
tate socială — sînt versuri de o putere care le asamănă cu acelea, 
scrise în aceiaşi gamă de abstracții, a nemuritoarei Marsiliese, altă 
poesie fără poet : 


De fulgere să piară, de trăsnet şi pucioasă 
Oricare s'ar retrage din gloriosul loc, 

Cînd patria saŭ mama cu inima duioasă 
Va cere ca să trecem prin sabie şi foc! 


Revoluţia pusese stăpînire pe literatură, şi poesia luase armele 
în mînă. 

